
CHAPITKE CCVIII. 


Le ûëge de Sainct-Tron. 


* 


Eiicesainct temps de grâce et deréconciliati on, 
que nostremèreSaincte-Esglisecélébroltla solemp- 
iiité de Pâques, où toutes rigueurs se debvoient ap- 
paisier , oublier, et mectre sous pieds , les nobles du 
pays du roy et de monseigneur l'archiduc son fils, 
qui debvoient estre en amiable concordance , es- 
toient par lasubjection de l’ennemi, plus enclins et 
animez aulx exploitz de guerre mauldicte que en 
aultre temps, et advint que monseigneur Philippe 
de Clèves , Gracien de Guerre , et aultres conduc- 
teurs et capitaines de leûr parti, firent amas de 
Franchois , Liégeois , à cheval et à pied , menans 
grosse artillerie , en espérance d’emporter la ville 
de Sainct-Tron , où estoit l’évesque de Liège , fort 
expérimenté de la guerre , bien accoustré et ac- 
compaigné pour résister à leur emprinse. Néant- 
moins, le siège y fut planté , le vendredi de grand 
Pasques. La ville fut horriblement battue et 
bersaudée d’engiens à pouldre; mais aussi fut-elle 

vigoreusement deffendue. Si que les assiégeans 
riens ne gaigiièrent j car quant vint à donner l’as- 
sault, une grande altercation s’esnieut entre les 
paysans, piétons et les hommes d’armes, pour 
encommencher et avoir l’honneur de ceste be- 
sonçne. Les routiers de guerre volloient cons- 
traindre les poures paysansde rampera lamuraille, 
disans qu’ils acquéreroient le plus grant honneur 
que jamais eurent petits compaignons, et qu’ils 
seroient tous riches ; eticeulx respondirent que de 
tel honneur se passeroient bien ; mais eulx qui 
estoient fort convoiteux de l’avoir, comme tous 
nourris et fort stillés dumestier d’armes, debvoient 
commencher la danse , donner train et monstrer 
la voie , pour en venir à glorieuse fin . Et ainsi qu’ils 
disputoient de ceste matière, soubdainement s’éleva 
une voix, qne le duc de Zassen , à grosse puissance 
de gens d’armes , donnoit approce pour lever 
le siège. De ceste voix fut l’estrif accoisié, et 
furent capitaines, gentilshommes, paysans et vil- 
lains, tant effrayez et perplexes, que sans plus 
avant férir ne lancher, ils se tournèrent en fuite, 
et ne sceurent si tellement recoeiller leur artillerie, 
qu’il n’y demoura ung courteau et deux manteaulx. 

CHAPITRE CCIX. 


Deiaicte de la garnison de Likerke par ceubc de Lessines. 


La garnison de Likerke, qui moult oppressoit les 
places voisines tenant le parti du roy des Romains , 
de monseigneur l’archiduc son fils , délibérèrent 
de piller ung gros villaige nommé Acres, situé 
entre Grantmont et Lessines; et pour plus asseuré- 
ment achever leur emprinse, sans avoir reboute- 
ment, envoyèrent cauteleusement deux femmes 
de leur parti vendre beurre au marché de Lessines, 
affin d’espier et scavoirquel s capitaines et gens de 
guerre se tenaient lors en la ville; et firent leur rap- 
port à ceulx de Likerke, que Anthoine de Mastaing 
et Andrien son frère, auxquels principalement la 
garde d’icelle en appartenoit, s’estoient tirés avec le 
duc de Zassen etla pluspart deleurbande, pour des- 
siésrer la ville de Sainct-Tron. De cesle nouvelle fu- 
rentfort joyeulx ceulx de Likerke, pensans accom- 
plir leur désir nettement sans quelques repuise , et 
advint que par ung mercredi, pénultième d’apvril, 
se partirent de leur fort environ soixante chevanlx 
et mieulxde trois à quatre cens piétons, arbalestriers 
et picquenaires, lesquels se trouvèrent à Acres, envi- 
ron heure demynuict. Si commenchèrenl de prime 
venue de bouter les feux en ung quartier nommé 
la Tourelle, gisant à la poterie, et de faict allu- 
mèrent trois ou quatre maisons , surprindrent les 

gens en leurs licts , saisirent hommes prisonniers, 
chargèrent butin, emmenèrent chevaulx, juinens 
et vaches , et pillèrent la ville à tous costez. 

L’un des manans , durement resveillé de ce gros , 
terrible et soudain esfroi, sortit hors de sa maison 
par une fenestre , à telle hasle que à grande paine 
eut loisir de vestir sa chemise , et à très grande dili- 
gence vint noncher à ceulx de Lessines la venue 
de ceulx de Likerke, dont ils furent fort esbahis; 
car ils se sentoient en leur ville despourveuz de 
gens de guerre; mais par cas d’adventure , An- 
drien de Mastaing estoit ce même soir retourné 
de son voiaige où le duc de Zassen le vouloit mener ; 
lequel bien adverti de ladite emprinse parmi la 
clarté du feu , qui en donna tesmoignage , sans plus 
prendre de repos , mit mains aux armes , fit seller 
vingt ou trente chevaulx , car guaires n’en y avoit 
en la ville, fit habiller et monter ses gens, et 
cinquante piétonsde Lessines , et aultant de paysans 
desvillaiges de l’environ, ensemble une trompette 
de Lisle, qui lors estoit illecq logié, tous esprins 
de grand hardement et de très bonne conduicte 
selon le train de la guerre, se partirent d’illecq, 
et se trouvèrent à Acres en face de leurs ennemis^ 
qui de riens ne se doubtoient ; car lor&^toit une 
grosse espesse bruime, par quoi ne peulrent sitosl 
cognoistre leur venue. La prenaicre salutation 
qui leur fut faicte, fut la trompette, qui sonna de- 
dens , dedens. Et adonc Likerkois se mirent en 
belle ordonnance , Franchois , Flamengs , Bra- 

banohons , chevaulcheurs et piétons , et pour rendre 
à leur salutation^ crenequiniers servirent ceulx de 
Lessines de cinquante viretons tous à une fois, et n’y 
eut de ce traict que un seul homme mort et trois 
ou quatre navrez; et nonobstant les aultres firent 
si bon debvoir, par force d’armes et exploicts de 
guerre , qu’ils mirent leurs ennemis en desroy, re- 
covrèrent prisonniers , beslail et butin , pnndrent 
Flameng’S et Franchois à ranchon , qui crioient : 
«Noblesse! noblesse! gentillesse! jeine rends! » les 
aultrescrioient :«Nous sommes mallement trahis». 
Si furent mis à telle desconfiture , et si angoisseu- 
sement chargiez de horrions , qu’ils furent con- 
Iraincts de habandonner leurs proies, et tournè- 
rent le dos , et furent tant vivement poui'suivis par 
ceulx de Lessines et d’ Acres, qui estoient à demi 
ravigorez, qu’en passant par Morbeckc le Vieulx- 
Mont et le bois de la Ripaille , ils furent esparpil- 
lez, desfaicts, ruez jus et occis en nombre de cent 
à six-vingts , et cinquante-deux demorèrent pri- 
sonniers. Et pour signe de victoire leur estandart 
fut apporté en l’esglise de Lessines, dont les habi- 
tans d’icelle furent grandement joyeulx , et les 
bleschiez de ce rencontre demorèrent en l’hos- 
pital de Viane demi morts. Le principal de ceste 
emprinse fut ung Espaignol , nommé Francisquez , 
bon routier de guerre , lequel en son temps 
avoitesté lieutenant de Chantereine, et donna tel 
coraige à ceulx de Lessines, qu’ils parvindreiit à 
chief (le ceste Ixîsongne. 

CHAPITRE CCX. 


Kmpriii(e faicte lur la Tille d’Ârrai. 


Aulcuns josnes gentils hommes de Haynaull , 
esprins de hardi volloir, cuidans mieulx faire que 
les nobles anchiens expérimentez de la guerre, 
pensèrent et concheurent que subtillement , et par 
négligence de guet , prendroient légièrement la 
ville d’Arras sur les Franchob; et environ quinze 
jours après Pasques, Robert de Melun , le sei- 
gneur deForest, Jehan de Mémorencj, Andrien 
Reffaut, etFranchois de Mastaing, Ferry de Non- 
nelle, Olivier de Lannes, Robinet Ruffin, Phi- 
lippe de Belleforne, Maldonnade et aultres josnes 
capitaines aventureux, desirans honneur et faire 
quelque exploict de prouesse dont il serait bruict 
en temps futur , firent amas de cinq cens chevaulx 
et de dix-huit cens piétons, sortis d’eschielles, ponts, 
clayes et instrumens à leur faict, si tirèrenten Aus- 
trevan, passèrent au-dessus de Douay , par devers 
Esquerchin , tellement que à douze heures de nuict, 
se trouvèrent à ung quart de lieue d’Arras; et 
illecq parvenus , députèrent quarante hommes les 
plus experts, pour encommencher l’emprinse. Si 
estoit leur intention d’entrer au chasteau neuf , au- 
quel il espéroieiit estre seullement vingt hommes , 
lesquels n’esloient en soussi d’estre facillement au- 

dessus , et, par legainz dudit ohasteau avoir entrée 
aux portes de la ville de la cité ; et conséquam- 
ment gaigner le tout, voire se Dieu et fortune leur 
voloient estre favorables. 

Les quarante hommes par eulx desputez appro- 
chèrent la ville, circuirent le quartier où ils pré- 
tendoient à besongner , sans qu’ils fussent 07s ne 
percheus du guet; puis ces quarante hommes 
choisirent d’entr’eulx aultres six pour passer les 
fossés, pour soi joindre à la muraille. Les fossés 
estoient doubles : le premier fossé passèrent viste- 
nient, parmi ce qu’ils firent ponts de leurs es- 
chelles ; mais le second esloit fort difficille , plain 
d’eauwe la longueur d’une lanche et parfond ; et 
touteflbis^ ung seul homme armé, qui sçavoil 
naiger , le passa ; les aultres , doubtant de la grippe 
de fortune, ne se osèrent adventurer de le suivre; 
pourquoi celui qui estoit passé rapassa à grand 
dangier de sa vie , parmi l’aide d’une lanche et de 
ses compaignons, qui le secoururent. 

Quant ils percheurent cest obstacle, et que 
possible ne leur estoit d’achever leur faict, sans 
perte d’honneur ou de vie , ils cessèrent de be- 
songnier , et retournèrent coiettement à leur ba- 
taille. Et est vérité que le principal moteur et 
conducteur s’estoit descognié et trouvé en Arras 
cincq jours paravant ceste emprinse , où il avoit 
pourjecté les quartiers , lieux et adveneues pour 
parvenir à fins de leurs conceptions, et avoit re- 
gardé que ce second fosset n’avoit eauwe que la 

profondeur dedeux pieds , et que facillement on le 
povoit passer. Mais à l’heure que les six hommes y 
arrivèrent, l’eau we estoit ainsi creutte par certaines 
dicques qui s’estoient rompues deux heures devant, 
à cause des oraiges et terribles pluies dont les 
eauwes devindrent grandes^ comme elles sont par 
usaige avant la Teste de la Saincte Magdeleine , par- 
quoi ceiilx de la ville maintindrent que Dieu les 
avoit aidés et que c’estoit œuvre miraculeuse. Mais 
il n’est à doubler que se ledit second fosset lusist de- 
mouré en tel estât, sans augmentation d’eauweque 
l’explorateur le trouva , l’entreprinse eusist sorti 
son effect; car le guet de la ville se monstra fort 
négligent , et toutesibis , il n’^ avoit intelligence 
ne entendement d’une partie ou d’aultre , comme 
depuis a esté bien sceu. 

Quant lesBourguignonsHannuyers percheurent 
leur faict rompu et fardé, ils se monstrèrent eu 
bataille au bois de MofHaines ; puis quant le jour 
fut tout grand et que le soleil descouvrit toutes 
embusches, le guet de la ville apperceut cesle 
armée dont il fut fort estonné , et pour donner 
resveil au peuple, il cria : « au feu ! au feu ! » Et lors 
chacun se leva plus habillement que s’il eusist 
crié alarme. Àulcuns couroient aux portes, les 
aultres aux murailles , et furent grandement es- 
merveillez de trouver armée si prochaine de leur 
ville , sans estre aulcunement advertis de leur 
venue, et de ce jour en avant renforcèrent leur 
guet, si furent diligents do mieulx garder leur fort^ 

et l’armée des gentils hommes retourna en Hay- 
nault , frustreE de leur prétente , qui espéroient 
avoir grand bruit ; mais ils firent exploict de 
petit fruit. 


CHAPITRE GCXI. 


La iirinse d’ Arscot et du chasteau de Loine. 


Arscot est une petite ville appartenante au 
seigneur de Croy , comte de Portie, fortifiée à 
l’un des letz de murailles et pallis , et en bas de 
gr'osses rivières et fossets. lilecq s’estoient retirés 
les paysans à l’environ , où ils avoient mené leurs 
biens à saulveté , cuidans estre bien asseurés. 
Nouvellement y estoient arrivés de France, pour 
secours et fortification , de trois à quatre cents 
crenequiniers et lacquets sur espérance de courre 
pays voisins et porter grieff aux bonnes villes 
d’Anvers et de Malines. A la réception desdits 
crenequiniers etaultres, firent les manants d’ Ars- 
cot si grant chière, qu’ils mirent leur guet quasi 
en nonchalloir , pensant que riens ne leur povoit 
nuire, et ne firent diligence que de bien boire et 
bien dormir pour festoyer leur garnison. Il estoit 
lors la nuict de mai, que gentils compaignons de 
guerre ont usaige de faire emprinse sur leurs 
ennemis et de planter le mai, et adonc monseigneur 
le duc de Zassen , qui lors florissoit en proesse et 

mestoit en exploicts plusieui’s chevaieureux laids 
d’armes à l’honneur du roi des Romains et de 
monseigneur l’archiduc son fils , desquels il estoit 
parent , estoit accompaignié d’une forte bende 
d’Allemans , du capitaine Almerade et aultres 
chiefs de guerre fort expérimentez. Lequel aul- 
cunement scachant la venue , conduicle et dispo- 
sition de ceulx d’Arscot , entrèrent en la ville 
environ la mynuict par le plus haull quartier 
des vignobles, dont l’on ne se fusist jamais doublé. 
Et lors de gros tamburs de Suisses, avec le cri tort 
subict et espouventable^ firent terrible resveil, que 
les crenequinicrs , lacquels et aultres ^ illecq en- 
dormis et gardant la ville , n’eurent loisir de 
bender leurs basions , mais se deffendirent d une 
espée à deux pieds et se saulvèrent aulcuns d eux 
qui mieulx mieulx , les aultres furent prisonniers 
et les aultres mis au trenchens des espées , mais n y 
eut guaires grande occision. La pillade faicle , la 
ville fut bruslée par meschiefs , ce qui lut chose 
lamentable. Le feu saulta en l’esglise, qui lut arse 
et consommée tant nettement , qu’il ny demoura 
que les pierres et les cendres, dont le dommaige fut 
grand , car elle estoit fort belle et de somptueux 
édifice. IJng jour après y arriva messire Charles 
de Croy , prince et comte de Chimay , accom- 
paignié des nobles hommes et archiers de Hay- 
nault. Messeigneurs le duc et le prince , accom- 
paigniez comme dessus , se trouvèrent devant une 
place nommée Luinc , merveilleusement fortiffiée 

de bolverts , treachies et fossiliages ; et dedens 
icelle esloient la femme et fille de messire Guil- 
laume d’Aremberg , et pour deffense de ladite 
place de cent à six vingts compaignons de guerre, 
lesquels furent visteinent assiégez , battus et ber- 
saudez d’engiens , tellement qu’ils requirent par- 
lementer, ce qui leur fut accordé par tel si que, 
durant ce parlement, les assiégez ne povoient rien 
innover à la fortifücation ou deffense de leur fort, 
qu’il leur tourna à grand préjudice ; mais les 
assiégeants povoient lousiours labourer en advan- 
chement de leur faict, et diligentèrent tellement 
que les fossés furent plains de fagots , tant qu’ils 
povoient joindre à la muraille. Si que finablement 
entrèrent dedens et en furent lesmaistres. La dame 
et sa fille se partirent de la place , firent emmener 
partie de leurs baghes. Ceulx qui la deffendoieut 
furent tous prisonniers, puis fut le cliastcau pillé , 
bruslé et desmoli. 


CHAPITRE CCXII. 


L’entreprinte faicte par les Braxellois sur la ville de Haulu. . 


Les Bruxellois cuidans augmenter amis et non 
ennemis , firent crier et publier que leurs bannis , 
où qu’ils fussent , povoient franchement et sans 
quelque encombrier retourner en leur ville. Et 
quant aulcuns d’iceulx bannis^ qui lors se tenoient 

à Haulx , furent advertis d’icelle publication , 
tantost retournèrent à Bruxelles, où ils furent sub- 
tillement examinez pour scavoir de l’estât , police 
et conduicte de la ville de Haulx touchant la 
guerre , et par quel moyen on les pouroit plus 
facillement emporter par emblée ou par assault. 
Fut advisé que entre le chasteau et la porte qui 
maine à Bruxelles , estoit le quartier plus conve- 
nable à ce faire, et que là environ estoit une tour 
par laquelle l’on polroit monstrer signe de feu ou 
aultrement pour donner approche aux Bruxellois. 
La manière et le jour comment le tout se debvoit 
pratiquer et mettre à exécution , furent prins et 
assignez. Et de faict aulcuns bannis qui se firent 
loris de ce faire retournèrent à Haulx pour faire 
leurs préparatoires , affin de venir à chief de 
leur intention. Et adonc monseigneur Philippe 
de Clèves qui lors avoit les Bruxellois en son 
commandement , le petit Amant de la Ville , le 
seigneur de Saint-Bernard , le seigneur de Mont- 
faulcon et plusieurs aultres chiefs d’esquadres , 
Flamengs , Franchois , Brabanchons et Liégeois , 
tant de cheval comme de pied, jusques au nombre 
de cinq à six mille combattans , se mirent s»is bien 
acconstrez pour achever leur emprinse , furnis de 
victuailles , de chariots , d’artillerie , d’eschielles 
doubles et saingles, de tandis , de ponts et clayes , 
se partirent de Bruxelles à grand triumphepar ung 
samedi par nuict , dont lendemain fut le dixiesme 
de mai, et arrivèrent à peu d’esfroy devant Haulx , 

au quartier dessus dit , pour lui donner Tassault. 
Et pour ce qu’ils avoient entendement avec leurs 
bannis illecq retournez pour conduire leur faict, 
ils se donnèrent grant merveil qu’ils ne voioent 
ni apperchevoient les signes de feu tels qu’ils 
avoient promis de faire. Mais ils ignoroient la 
grand empescbe que lesdits bannis avoient lors ; 
car ceulx de Haulx estoient tous advertis de leur 
venue , parce que les gens du duc de Zassen 
avoient prins ung Bruxellois qui révéla tout le 
secret, et comment en dedens tierche jour ils deb- 
voient estre durement resveilliez , et que pour exé- 
cuter leur prétente seroient favorisez d’aulcuns 
manans de la ville , souverainement des bannis de 
Bruxelles qui lors se tenoient en Haulx. 

Ces mots ojz et bien entendus , lesdits bannis 
furent prins par suspicion , emprisonnez , ques- 
tionnez et torturez, et riens ne cognurent, et lors 
estoient si court tenus et près liez , qu’ils ne 
povoient estendre membres pour monstrer leurs 
signes , ainsi que promis l’avùient. 

Nonobstant cest empeschement , les Bruxellois 
ne retardèrent de faire leur envaïe. Si commen- 
cèrent à passer le premier fossé , qui estoit 
rivière courante , et de là se trouvèrent sur la 
crette du second; puis, par eschel les qu’ils ruèrent 
oultre pour faire leurs ponts , se joindirent aux 
murs de la ville, montèrent rudement à mont pour 
entrer ens par-dessus les creteaux, cuidans avoir 
ville gaignée. Mais ceulx qui dedens estoient 

lous advertis , bien apprins , et fort asseurez de 
leurs basions , les renversèrent de hault en bas 
avec Corce maillez de ploncq et de trenchans 
horribles hallebardes. Les aultres, qui se tenoient 
sur la cretle du second lossé , furent bersauldez 
de flesches^ d’arcqs et chergiez comme hirechons , 
de virretons , d’arbalestres ; et quand les Bruxel- 
lois , durement renversez et reboutez , apper- 
cheurent que entendement leur estoit failli , ne 
faveur ne les povoit aider , et que force de bras 
leur donnoit à souffrir , ils cessèrent l’assault de 
leur emprise , qui bien peu dura , ne gnaires de 
gens morts ne furent trouvez sur la place. 

Ils remenèrent les bleschez sur charriots , lais- 
sèrent derrière deux estendards, quarante ou 
cinquante arbalestres et crenequins, quinze es- 
chelles de cinquante et soixante pieds, boulèrent 
les feulx ès fauxbourgs de Haulx , où ils bruslèrent 
de leurs gens morts ; car les osseaulx de leurs 
membres furent trouvez ès cendres ; puis retour- 
nèrent à Bruxelles fort confus et bien battus. 

Il n’y avoit pour lors en Haulx que cent hommes 
de guerre. Le bailly de la ville, avoit fait son 
tour sur la muraille et s’estoit recouchié ; mais 
Adrien Mainbon y estoit nouvellement arrivé , 
accompaigné de vingt hommes de faict, lesquels, 
entre les aultres, encouraigèrent les deffendans 
et donnèrent grande résistance. 

CHAPITRE GGXIII. 


Destroaise des Franctiois entre Amerval et Forest. 


Toute subtilité de guerre que possible estoit 
inventer se faisoit lors tant d’un quartier que 
d’aultre , pour amasser prisonniers et gaigner sur 
sa partie adverse , souverainemment sur poures 
paysans et laboureurs des champs , fort agitez de 
leurs cautelles. Ne se tiroientlors sur leurs labou- 
raiges, que premier n’eussent fait descouvrir les 
embusches, et quant n’apperchevoient nulles en- 
combrières, labouroient à grande diligence , cui- 
dans estre bien asseurez ; mais aulcuns Franchois 
de la garnison de Guise , mesme ceulx que Ferry 
deNonelle avoit tenu en ses prisons dès lequaresme 
précédent, se mirent sus, quérans leurs proies. 
Dont pour decepvoir et attrapper laboureurs et 
chevaulx, se tirèrent auprès de Forest, tirans sur 
Cambrésis, où de nuict, couvrirent de terre huict 
de leurs piétons couchiez en divers lieux comme 
ravainSj fossés et royes, où leur sembloitque les 
aheuniers vendroient besongner,et pour renforcer 
leur emprinse firent une embusche en ung petit 
bosquet prochain. 

Ferry de Nonnelle, non saichant leur venue, 
se mil sus à petite compaignie , quérant son adven- 
ture. Se tira vers la tour d’Amerval, tenant son 

parti. Les laboureurs à l’environ, pensans que 
riens ne leur viendroit enipescher , coininenchè- 
rent à aheuner à force de chevaulx ; et adonc 
piétons franchois auprès d’eulx, comme gens 
ressuscitez de terre, saultèreiU vistementqui saisi- 
rent et les gens et les bestes. 

Ceulx qui de ce dangier eschappèrent eslevè- 
rent un grand effroi, tellement que les prendeurs 
furent appercheus des espies que Ferry avoit mis 
sur les champs, par lesquels il fut adverli de l’em- 
prinse des Franchob. Si lui dirent que les piétons 
chergeoient leurs proies fort lentement et à long 
traict; par quoi , lui qui estoit fort usité de tels 
praticques ^ pensa que ce tirent pour attraire les 
Bourguignons à quelque embusche à l’entour 
d’eulx, et disoit ainsi : « Se l’embusche est petite, 
» nous sommes gens assez pour les desfaire, etsielle 
» est grande , nous avons nostre refuge au villaige 
» de Forest ; car, au besoing, nos chevaulx seront 
» mieulx à saulveté en l’esglise que en la tour 
» d’Amerval , estant ici près ; et du moings que 
» puissions conquerre , nous gaignerons leurs 
» avant-coureurs^ qui se lancherontès barrières, 
» si serons asseurez du demorant, quel grant 
» qu’il soit. » La résolution prinse. Ferry envoya 
quinze ou seize chevaulx après lesdits piétons, 
qui emnflenoient les laboureurs et le bestail; et 
soudainement sortirent vingt-trob ou vingt-quatre 
Franchois à cheval de l’embusche dudit bosquet , 
qui couplèrent sur les Bourguignons, qui fort 


Digitized by Coogle 


(•489) DE JEAN MOLINET. I 7 

bien les recoeillirent tellement , que par force 
d’armes les amenèrent ès barrières dudit Forest^ 
où Ferry et les siens saisirent prisonniers jusques 
à dix-huict , entre lesquels fut saisi ung jouvencel , 
fils du seigneur de Montagu. Les Hannuyers furent 
rescous; et ceulx qui en terre se boutoient pour 
gaigner le butin , trouvèrent ce que point ne 
guerroient, ung dur et merveilleux butin. 


CHAPITRE CCXIV. 


La destracüon des Flameogs à Broghe devant Dixiniide. 


EwvinoN la my aoust , an dessus escript, les Fia- 
mengs de Bruges , de Gand et du Francq , et leurs 
adhérons, en nombre de quatre mille piétons ou 
plus, desquels estoit principal conducteur Georges 
Picquanet, natif de Lisle, lors escoutette de Bruges, 
se tirèrent aulx champs en intention de destruire 
le West pays de Flandres tenant le parti du roy 
des Romains ; et avoient en leur compaignie de 
trois à quatre cens Franchois, tant à cheval comme 
à pieds , desquels estoit capitaine ung noble 
homme de Normendie, nommé Jehan- Denys 
de Morbecke, lors accompaignié d’aucuns gen- 
tilshommes de guerre. Adverti de leur assemblée , 
désirant scavoir leur puissance , fit une course en 
leur oost et la ville de Bruges, et pour leur donner 
empesche, chargea sur les vivendiers, où il print 

Ch«oicx<jdf.s T . XLVI . — J. Mouhet. IV . 2 


Digitized by Google 



l8 CHRONfQUES ('48t)) 

environ cent prisonniers, et sceut par aulcuns 
d’eulx, la conduicte, estât, nombre et volunté 
desdits Flamengs, qui se vindrent logier à Tem- 
pleuwe , maison des Croisiez de Roddes , gisant sur 
le terroir du Francq, à une lieuwe près de Nieu- 
port , et séjournèrent illecq de neuf à dix jours, 
suractendant la venue du conte de Vendosme, du 
seigneur des Querdes , et de la puissance de F rance, 
qui trop tardaient à leur entendement. Ils des- 
logièrent de Templeuwe , et pour estre plus seu- 
rement , se tirèrent en un fort lieu . situé sur 
marescages^ nommé Bersbaubricq , à demie lieue 
de Dixmude , où ils se fortifièrent d’un parcq fort 
à merveilles, pour tenir siège devant ladicte ville. 

Ce temps pendant , Denis de Morbecke , Rol- 
land le Febure, et aultres gentilshommes, gar- 
nis de noble coraige , et bons pour le parti du 
roy, sentant l’oost des Flamengs en face de leur 
ville, et l’approce de l’armée de France, estimée 
à dix-huit mille combattans , se tirèrent à Calais 
pour avoir secours et renforcer les garnisons de 
Dixmude, Nyeuport et Fumes. Ils adreschèrent 
au seigneur Daubene , capitaine de Calais , au- 
quel ils firent leurs humbles supplications , en 
remonstrant l’entreprinse des Flamengs , et que 
bon seroit les combattre avant que l’armée fran- 
choise fut abordée et joincte avec eulx. Ledict 
capitaine , qui voluntiers les ojt , les receut 
bénignement , leur promectant toute adresce , 
confort et assistance que faire pourroit. Mais pour 

sommaire response print incluce de quatre jours , 
pendant lequel envoya vers le roy Henri d’Angle- 
terre, pour obtenir licence ; et après qu’il eusl 
commandement de ce faire . fit descendre l’armée 
des Anglois , qui fut de deux mille archiers , mil 
picquen aires , trois cents chevaux, seize pièches 
d’artillerie à pouldre, et sept ou huit navires de 
guerre , desquels les principaulx conducteurs es- 
toient le seigneur de Morlars, ledit capitaine de 
Calais et celui de Guisnes, fort en poinct^ et bien 
accoutrés d’artillerie volant, arcqs, dars, flesches 
et picques, se vindrent loger à l’abbaye des Dunes, 
à deux lieues près de Coost desdits Flamengs. Le 
seigneur de Merwonde , souverain bailli de Flan- 
dres, qui lors se tenoità Nieuport, plusieurs gen- 
tilshommes et Jehan Turpin, burgmestre de la 
ville, advertis de leur descente , allèrent au-devant 
d’eulx ; et jassoit ce que les Anglois logiez en ladite 
abbaye eussent intention de loger lendemain à 
Nieuport , toutesfois conseil leur changea, et tind- 
rent un petit parlement des plus grands d’entre 
eulx , présens les seigneurs qui estoient venus au- 
devant d’eulx. 11 fut illec proposé par le capitaine 
de Calais, comment ils estoient descendus au corn- 
uiandementde leur ma jestéle roy d’Angleterre pour 
faire service et plaisir au roy des Romains , avecq 
plusieurs aultres choses longues à réciter , puis fit 
inquisition à ceulx du pays où il estoit , s’il estoit 
plus près de Nieuport , où il prétendoit aller loger, 
que de l’oost des Flamengs, à quoi fut respondu 

2. 


■ ; : ;k 


Dt 


20 CHROWIQUES ('48Q) 

qu’il seroil aussitôt à l’oost des FJamengs que à 
Nieuport; et quant il seroit àNieuport, il seroit 
aussi loing du logis des Flamengs que de ce lieu 
où il estoit. Adonc jura Sainct Georges directe- 
ment vers ses ennemis , qu’il les combattrait au 
plaisir de Dieu. 

Lors commenchèrenl trompettes à sonner. Il 
fit tirer ses batailles en la ville de Dixmude , ac- 
compaignié du seigneur de Mersvorde , Denis de 
Morbecke, Philippe son frère, Charles de Pisnes, 
et plusieurs nobles et gentilshommes de Flandres 
tenant le bon parti. 

En la ville de Dixmude estoient pour garnison 
quatorze cens piétons, Bourguignons et Hannuyers, 
payez pour ung mois par ledit Rolland Lefebure ; 
lesquels voyans Angleterre et telle puissance , fu- 
rent fort estonnez , sonnèrent leurs gros tamburs , 
firent grosse assemblée pour ensemble comuniquer 
qu’il seroit de faire. Ce venu à la connoissance des 
Anglez, le capitaine de Calais exposa sa com- 
mission , les advertissant de son emprinse. Si les 
contenta tellement par son beau parler, qu’ils se 
condescendirent à son voloir , promirent et jurè- 
rent de vivre et morir ensemble , et marcher à 
l’encontre des rebelles Flamengs et de tous ceulx 
qui les vouldroient favoriser, secourir et aider. 
Et quant vint lendemain, qui fut par un samedi 
nuict de la Trinité , ledit capitaine fit des ployer et 
ouvrir son artillerie, laquelle il habandonna à tous 
ceulx qui prendre en voUoient, fit marcher ses 

batailles contre les Flanaengs par une chaussée 
fort estroicte et longue d-une demie lieuwe^ à 
dextre et à senexlre de fossets et fortifications du 
pays ; an bout de laquelle trouvèrent le fort de 
leurs ennemis, tant merveilleusement accoustré de 
fortiffications , que la place sembloit inagressible. 
Anglois qui sont de hault voloir, desirans hon- 
neurs par expérience qu’ils ont de guerre , se 
mirent en front et donnèrent la première poincte. 
Mais pour ce que les advenues estoient horrible- 
ment difficiles , ils furent de prime face reboiitez 
et occis au nombre de cinq à six cents, dont la 
perte fut dommageuse , car ils estoient l’eslile et 
choix des plus vaillans de leur armée. 

Âllenians voyans ce reboubtement et angois- 
seuse deffaicte , ne s’espanlèrent en riens , ains par 
grand hardement, avec Bourguignons^ Picquars 
et Hannuyers, prindrent corage et s’esforchèrent 
de venger leurs alliez , ainsi que promis l’avoient , 
tellement que parmi le traict des Flamengs , se 
tirèrent par derrière de l’aultre letz des Anglez; 
si que par proesse et nobles faicts, gaignèrent le 
fort, et le reste des Anglois, armez comme petits 
lupars, entrèrent par aultre quartier. El illecq fut 
faict grosse desconfiture de Flamengs , qui furent 
piteusement occis , jusques au noqibre de deux 
mille cinq cens. 

Si demorèrent morts sur la. place , tenans leur 
parti, Anthoine Nyeuwehoud, 3ugle, Hauwelth, 
ung aultre , nommé Alardin Picquanet, frère de ’ 

Georges, capitaine de leur einprinse, lequel lut 
tenu et mis à renchon -avecq aultres, jusques au 
nombre de huit à neuf cens. Et des Anglois fut tué 
le seigneur de Morlans, le capitaine de Guisnes, 
bleschié , ensemble plusieurs aultres de leur ben- 
de; et des Allemausne demora homme de grand 
nom. 

Quand les Franchois, entremeslez avec les Fla- 
mengs et venus à leur aide, percheurenl cesle 
renverse et horrible occision, ils se lanchèrent en 
une place environ cinq à six cens , tous crenequi- 
uiers ; mais les Englez cognoissans leurs enseignes, 
comme leursennemis anchiens, les misrent au tren- 
chant des espées. Franchois crioient : « Ranchon ! 
» ranchon! nous sommes compaignons de guerre, 
» ne nous chaille de ces Flamengs! » El Englez, 
ignorans leurs langaige , ou faindans que point 
ne les entendoient , les despeschèrent si nettement 
qu’il n'en demouraque cinquante, lesquels à très 
grande paine , sesaulvèrent ; et les Englez , Bour - 
guignons, Allemans , Walons et Flamengs tenans 
le parti du roy demourèrent victorieulx sur le 
camp. Et lendemain recoeillirent tentes , pavillons 
et instruments de guerre , quarante pièches d’ar- 
tillerie, armures et despouilles, puis vindrent 
logier à Nieuport , où ils furent recoeillez et ra- 
freschis à grande joje. 

Et le lundi ensuivant, Englez, Allemans et 
aultres , d’un commun accord , allèrent prendre 
' la ville d’Ostende, l’un des bons ports de mer de 

Flandres , et pour ce qu’elle esloit garnie de re- 
belles , désobéissans Flâmengs, et tenoit le pas- 
saige, si que l’on ne povoit yssir du havre de Nyeu- 
port ni de Dunkerque , sans dangier d’eslre prins , 
ils s’en mirent au-dessus , car les garnisons d’icelles 
ravissoient comme pirates , les victuailles venant 
d’Engleterre , de Zeelande et d’Anvers. ' 

La ville d’üstende , réduicte à obéissance , Denis 
de Morbecke fut establicapitaine d’icelle. Ëtadonc- 
quesvindrent nouvelles secretfementaucapitainede 
Calais, que l’armée de France approchoit à grand 
diligence pour venger la mort des Flâmengs, de 
laquelle le comte de Vendosme et le seigneur des 
Querdes estoient adverlis dès le dimanche, par les 
fuyans de la bataille , parquoi ledit capitaine de 
Calais , celéant son secret , fit tout la nuict fabri- 
quer une litière , afin de remener ledit capitaine 
de Guisnes à ladite journée, et fit charger ar- 
tillerie , babus , baghes et coffres pour retourner 
à Calais. Jehan Turpin , burgmestre de Nyeuport , 
voyant ces préparations de soubit partement , lui 
demanda quelle intention il avoit de faire ; et il 
répondit qu’il avoit volunté de retourner, sans 
l’advertir aulcunement de l’approce des Fran- 
chois , dont il estoit bien informé ; et ledict Turpin 
lui pria que pour subside et protection de Nyeu- 
port , qui attendoit le siège , il lui voulsist , par 
manière de prest, laisser aulciine pièche d’artil- 
lerie, avecq certaine portion de pouldre, ce que le 
dit capitaine ne volul faire ne consentir; niais fil 

emmener le corps du seigneur de Morlans tres- 
passe , et le capitaine de Guisnes bleschié ^ et se 
partit avecq les siens ce niesme jour, tellement ex- 
pédians chemin , que lui et la plupart des Englez 
parvindrent au giste de Calais. Et ce firent ce partir 
à cause que le Westpays de Flandres n’avoit 
puissance d argent pour les souldoïer. Toutesfois, 
peu de jours après , Denis de Morbecke alla de 
rechief à Calais , et leva cent hommes de guerre 
aux gaiges , pour renfort des garnisons de Dix- 
mude, Dunkerkeet Fumes. 


CHAPITRE CCXV. 


Le si(?ge de Nyeuport. 


Le comte de Vendosme, le seigneur des Quer- 
des , le baslard de Bourbon , les seigneurs des 
Pierres, de Vaulx, de Ramburs et aultres con- 
ducteurs de l’armée franchoise , estoient à Po- 
pringhes, quant leur fut nonchié la destruction des 
Flamengs devant Dixmude. Et lors deslogièrent 
soudainement pour assiéger la ville de Nyeuport 
avant renforchement de garnison ; car ceulx de 
ladicte ville, despourveus de gens, d’artillerie et de 
pouldre, n’eurent loisir d’embarrer leurs portes, 
etn’estoit la compaignie desdicts seigneurs que de 
trois à quatre mille combattans , lesquels tant sub- 
tilement firent leurs approches , que ceulx de de- 
dans ne s’en pouvoient assez esmerveillier. Quant 

leurs grosengiens, dont ils av oient grande largesse, 
furent assiset affûtez, ils la battirent et bersaudèrent 
tant rudement , que les quatre élémens en frémis- 
soient et estoient estonnez, et tiroient continuelle- 
ment puis deux heures au matin jusques à dix 
heures en la nuict. La batterie fut tant aspre, qu’ils 
ne pouvoient actendre le refroidissement de leurs 
eiigiens, si en rompirent et brisèrent environ dix, 
que courtaulx^ que serpentines. Volunté print au 
seigneur des Querdes de visiter le siège , affin de 
adrescher les besongnes, et se mit sur les rengs, 
descongneu, seullet des compaignons, cuidant que 
l’on n’emprendroit sur lui ; mais fut bleschié en la 
voye de l’esclat d’un engien, et se tint longtemps 
en son logis sans point wyder. Le comte de Ven- 
dosme et aullres capitaines, voyans le seigneur 
des Querdes angoisseusement bleschié , furent tant 
dolens que riens plus, dont pour contrevenger, 
firent battre la ville plus fort que devant, tellement 
qu’ils abattirent trois tours et un pan de muraille. 
Et d’aultres part_, les Franchois rainèrent; et les 
Flamengs estans illecq tenans le bon parti , con- 
treminèrent^ et tellement se portèrent lesdits 
Flamengs contremineurs, que les Franchois furent 
minez , suffocquez et amenez; car ils saisirent les 
marbres des esglises pour remédier à leurs mines. 
Les assiégez estoient tant empreschez à radouber 
leurs murailles, et travaillez de leurs de Ifenses, 
qu’ils estoient quasi sans repos , et ne savoient 
auquel boult entendre; si n’osoient faire milles 

saillies, pour le petit nombre qu’ils estoientdegens 
de faict. Finablement , après grande et longue 
batterie, les capitaines délibérèrent d’assaillir la 
ville ; et pour passer les fossets et avoir approche 
à la muraille, firent certains ponts sur quesvres , 
et à diverses foi» donnèrent trois assaults. Le pre- 
mier fut par les Picquars , Franchois et fioullenois , 
tant aspre , vigoureux et soubdain , qu’il sembloit 
de prime-face qu’il dusist tout emporter ; mais si 
peu de gens de guerre qu’ils esloient aux mu- 
railles, les reboutèrent si verdement , qu’ils trou- 
vèrent malheur pour valleur , rudesse pour 
rudesse , vigueur pour vigueur. Le second assault 
lut faict par les Suisses , cuidans mieulx besongner 
que les premiers ; mais ils ne gaignèrent riens ; 
ains furent si vivement recueillez , versez et ren- 
versez de hault en bas, que besoing leur fut 
cesser leur entreprise. La résistance etsoustement 
desdits assaulx fut à grand labeur de corps et 
espouventement. 

Aulcuns bourgeois de la ville , considérans que 
nuis secours ne s’amonstroient , la multitude des 
Franchois dont ils estoient avironnez, et comment 
ils estoient despourveus d’argentetde traicts, prin- 
drentvolunté de parlementer pour parveniràquel- 
que bon appoinctement , et pour tendre à ces 
fins , affirmèrent que la ville esloit vendue par la 
praticque d’aulcuns qui pourchassoient l’effect 
vers ceulx qui en avoient l’intelligence, laquelle 
chose ne fut jamais, ne par avant, ne après le 

siège, cogmie, divulguée ne sceiie. Àdonc Jehan 
Turpin , burguemestre de la ville , cognoissant que 
par leurs inventions non véritables, ils commen- 
choient à vaciller, et que moult redoubtoient le 
troisième assault duquel ils vojoient terribles et 
grandes préparatoires , les réduisit par doulces et 
amiables parolles, et les induict à prendre coraige , 
tellement qu’ils promirent eux tous en^mble vivre 
et mourir pour la querelle, et tenir pied ferme 
jusques à ce qu’ils seroient ou vainqueurs ou 
vaincus. 

Pour le tierch assault, Franchois alFulèrent 
leurs eugiens sur ung aultre quartier que les 
aultres avoient esté faicts ; et comme ceulx qui 
jouent' au désespéré mectent tout contre fout, 
tirèrent incessamment, tant menu etsou vent, et de 
plus gros traicts que jamais avoient fait paravant ; 
mais tant de bien y avoient pour ceulx delà ville, 
qu’ils battirent le plus hault et le plus fort quartier 
d’icelle, par quoi le traict volloit par dessus sans 
uulz édifices adomager. Et lors tous les hommes 
d’armes du siège , qui fort avoient increpé les 
Franchois, archiers picquars et flamengs, et à 
cause qu’ils avoient esté confusiblement reboutez 
au premier et second assault, prindrent la charge 
du troi.sième , si monstrèrent le possible au com- 
mencement de bien besongner, montèrent tant 
vigoreusement à mont , que aulcuns de leurs esten- 
dards furent plantez sur la muraille; mais estoient 
fort admirez qu’ils ne veoient ame de ceulx de la 

\ille mestre teste à bort pour donner résistence, 
disans qu’ils le faisoient par cautelles, affin de les 
attrairesublillenient^ et quant ils seroient montez, 
les despécher soudainement. Toutesfois le contre 
estoit toute vérité ; car les plus grands de la ville > 
gensdarmes et aultres, lesquels avoient promis 
vivre et morir sur la muraille, estoient tant espo- 
ventez, marris et estonnez que, pour refuge finable, 
aulcuns d’iceulx se tenoient clos en leurs maisons, 
et les aultres quéroient urabres et taudis ; telle- 
ment que pour monstrer bonne mine , ledit Jehau 
Turpin trouva que les femmes avoient meilleur 
coraige que les hommes, si leur lit porter sa- 
lades, prendre maillets de ploncq, et meclre teste 
à creteaux; si que finablement les Franchois ap- 
percheurent qu’il y avoit gens de desfence. 

Advint à ce dernier assault que l’un des capi- 
taines de France fut angoisseusement bleschié. 
Si le porta tant impatiemment que riens plus, et 
commencha à dire que les Flamens les avoient 
illecq amenez pour les trahir et exterminer ; et 
que la ville que l’on espéroit estre sans garnison , 
estoit toute plaine de gens d’armes. Mais s’ils eus- 
sent sceu la grand nécessité, indigence, et poureté 
d’icelle, jamais ne fussent retournez sans l’avoir 
à leur volunté. Et ainsi qu’il pleut à Nostre-Sei- 
gneur , grosse murmure s’esleva entre eulx, telle- 
ment que levèrent le siège honteulx et confus, à 
grande perte d’honneur, de gens et d’artillerie , 
dont cenlx de Nyeuport furent très joyeulx ; les- 

quels à très grand paine , crainte , paour et 
sude, contindrent ceste pestilence l’espace de neuf 
jours continuez. Mais le vingt-huictième de juing , 
que se leva ledit siège, Denis de Morbecke a voit 
tant labouré que deux cents Angle* estoient arri- 
vez à Fumes , pour se bouter à Njeuport la nuict 
séquante par le quartier vers Dixmude , car il 
n’estoit pas assiégé. 


CHAPITRE CGXVI. 

Le voyaige que fit le roy des Eomains en Auslricc vers l’empereur son 
père , et le duc de Sigismond son oncle. 

Pour certaines causes à cemouvans,le roj, ac- 
compaigné des princes, comtes, chevaliers et 
nobles, tant de sa maison comme aultres, se tira 
en Auslrice , passa par les ducés de Jullers et de 
Clèves , où il fut honorablement reçeu et festoyé 
des ducs desdits ducez; semblablement le festoya 
l’archevesque de Coulongne ; et promirent les 
princes dessus dits, envoyer au duc Albert de Zas- 
sen , lors estans pardecha , deux mille chevaulx 
et deux mille piétons. Magnifiquement le bien- 
vegna le comte de Palatin , lui monstrant douze 
cens marcqs de vasselles et cinquante mille 
escus d’or , que lui avoit donné le roy de France ; 
et offrit audit roi des Romains le servir de corps et 
bien , et de puissance , comme vrai et léal à l’em- 

pire. Fort somptuairement lerecoeillit le comte He 
Wirtembergh ; q’j avoit si petit page ne vallet 
d’estable , qu’ils ne fusist servi de neuf ou dix 
mects de viande , et de cinq ou six manières de 
vin. , 

Le treizième jour d’apvril ensuivant, le roy se 
trouva au pajs de Suabe, où s’estoient assemblées 
aulcunes ligues ou alliances de peuple en armes , 
de trente mille , pour faire guerre , et le riche duc 
Georges de Bavière , puissant de vingt-deux mille 
hommes prêts à combattre. Le différent des parties 
fut totalement submis , sur l’ordonnance du roy, 
et chacun se retira à son affaire. 

Le roy se trouva en la ville de Heslinghe, où le 
duc Albert de Bavière lui vint au-devant oflPrir 
service , priant qu’il voulsist faire sa paix vers l’em- 
pereur ; et estoit la guerre entre eulx, pour ce que 
le duc Albert avoit prins par mariage la sœur du 
roy, fille de l’empereur, au desceu du père et du 
fil$;néantmoins il avoit une fille de ladite sœur, et 
estoit enchanté du second enfant. Le roy passa les 
montagnes, se trouva à Isbr uck, le vingt-ci nquiesme 
d’apvril, et trouva illecq l’empereur son père, le 
duc de Sigismond son oncle , le riche duc George 
de Bavière, le ducWalfaich , le duc Cristophfle de 
Bavière ; et au mois de mai , alla jouer vers ceulx 
qulbesongnoient aux mines d’or , lesquels vindrenl 
au-devant de lui l’estendard desployé , en nombre 
de sept mille quatre cents hommes , bien en poinct 
et en très belle ordonnance. Le duc Sigismond 

estant illecq présent , commanda aux hesongneurs 
desdites mines , faire serment en la main du roy . 
ce que voluntiers firent les genoulx ploies et testes 
nues; se lui firent présent d’aulcuns vasseaux , 
comme couppesd’or plaines de florins, et d’une 
pièche d’argent pesant cent escus. Le roy retourna 
du lieu nommé Zmewitz , où estoient les mines , 
et revint en Isbruch , pour moyenner entre le duc 
Georges de Bavière et les ligues. Et pendant ce 
temps, vint vers lui la mère dudit duc George, 
sœur au duc de Zassen , laquelle estoit en grand 
litige contre son fils , et faisoient horrible guerre 
l’un contre l’aultre; et pour pacifier ces parties, 
mena aux champs le duc George à l’encontre de sa 
dame. Illec vint vers le roy une très noble ambas- 
sade de Venise, offrant rendre aulcunes places 
qu’ils lenoientdu duc d’Austrice, tellement que au 
desloger d’Isbruch , se partit l’empereur, ensemble 
le duc Georges avec ladite ambassade, pour re- 
couvrer lesdites places , pour le roy et en son nom. 
Et ledit Sigismond, oncle du roy, manda les gens 
et estais de son pays, et commanda aux seigneurs 
et gouverneurs et jurez . faire serment en la main 
du roy son nepveu, pour, après le déchès dudit Si- 
gismond , joir et possesser de la ducé, etc. ; et se 
d’adventure , que Dieu ne voeil , le roy trespassoit 
de ce siècle premier , eslre bons et loyaulx ser- 
viteurs et subjects à monseigneur l’archiduc son 
fils. 

En ce mesme mois de may , laboura tellement 

le roy vers le duc Georg-e de Bavière , qu’il pro- 
mit et donna son scellé de tenir à bon, ferme, 
aggréable et estable, tout ce que par lui seroit 
faict envers ceulx de l’alliance , promectant 
aussi au roy foi et fraternité , aide de corps et de 
biens, etc. Sur ces promesses fut conclud tenir 
une journée en la ville de Zuguespil , où se deb- 
voient tenir les commissaires desdites parties. 

Le vingt-quatriesme du mois de mai, le roy 
partit d’isbruch, print congié de l’empereur, du 
duc Sigismond , du riche duc George de Bavière , 
et de madame sa mère , sœur au duc de Zassen , 
et en compaigniedu duc Cristopbfle Walfrancq, 
vint vers les terres du duc Albert de Zassen , leur 
frère , et beau-frère du roy, lesquels avoient esté 
neuf ans en guerre l’un contre l’aultre; et illecq 
leroy venu, le duc Albert vint à l’encontre de lui, 
offrant tout le service que faire pooit j et doncques 
le roy les accorda de tous les dilFérens que jamais 
avoient eu ensemble, qui fut chose méritoire et 
digne de grande louange. 

Le premier jour de juing, le^ roy arriva en la 
ville de Nismes, la plus belle des aultres; et illecq, 
accompaigné des trois frères, sa sœur vint à l’en- 
contre de lui, à trois charriots branslans, riches 
oultre mesure et bien estoffés de dames et de da- 
moiselles somptueusement aornez selon la mode 
du pays ; ladite sœur avoit en sa compagnie plu- 
sieurs gens d’armes, desquels estoitlors conducteur 
le josne duc de Brunswich ; et à l’encontre du pont 

de la ville jusques au chasteau, estoient gens de 
guerre, armez de toutes pièches, jusques au 
nombre de deulx mille hommes. Et fut le roy 
constraiiict demorer illecq deux jours , où il fut 
festoyé sumptueusement à grand triumphe; de là 
print congié à madame sa sœur, fort joyeuse 
qu’il avoit pacifié et accordé l’empereur son père 
au duc Albert son mari. Et icelui roy, accom- 
paigné de trois frères, du josne duc de Bruns wich , 
et de l’évesque de Spire , vint audit Spire ; et n’es- 
loient ceulx de la ville contens de leur évesque. 
Illecq lut receu le roy à grand honneur dudit 
évesque , frère au comte de Sorem, des gens 
d’esglise et des bourgeois de la ville. Lendemain 
fut le roi, comme il appartient à sa majesté très 
haulte , triumphamment receu et festoie à Neur- 
tingbe, où lui vint au-devant le comte de Nassau, 
retourné de France, illecq tenu prisonnier depuis 
la journée de Béthune^ de l’évesque de Cambray, 
du prévost de Liège, de l’escuyer la Marche 
et aultres, fit son approche au roy^ Le roy 
le receut fort amiablement ; et furent la réception 
et embraschement pitoiables , grandes et bon- 
nestes. Puis vindrent au-devant du roy le marquis 
de Brandebourg et son frère , accompaigné de la 
ligue, lesquels estoient tous en armes, à bannière 
desployées. Illecq tindrent ung grand conseil en- 
semble , et tellement diligenta le roy que , moyen- 
nant la grâce de Nostre-Seigneur , fut conclud , 
fermé et scellé bon appoinctement et vrai accord 
Chroihql'es. T, XLVI. — J. Mommet. 7K. 3 

entre les parties dessus nommées. Cela faict, fut 
remonstré par le comte de Nassou , l’évesque de 
Cambray , le prevost de Liège et l’escuyer la 
Marche, comment les ambassadeurs du roy de 
France estoient à Heldebourg , vers le comte Pa- 
latin , actendant la venue du roy. Sur quoi le roy 
fit porter un saulf-conduict auxdits ambassadeurs 
par son hérault, nommé Luxembourg, lequel avoit 
charge de les mener à Maïence , et pour partir 
d’illecq sans avoir nouvelles de lui. Et ce jour fut 
conclud d’assembler les estats impériaulx en la 
ville de Francqfort^ pour Iraicter de grosses be- 
songnes à l’honneur et prouffit du roy et de ses 
pays. 

Le dix-septième du mois fut envoyé le comte de 
Nassou et ceulx de sa compagnie en la cité de 
Maïence , pour recoeiller les propositions desdits 
ambassadeurs de France , et le vingt-deuxième de 
juingjvintle roy en Francqfort, et avoit en sa 
compaignie le duc Albert , son beau-frère , en- 
semble plusieurs comtes et évesques ; puis y arriva 
le marquis de Baden , à trente-deux gentilshommes 
de son hostel, et plusieurs aultres serviteurs. L’am- 
bassade de France où estoient trois grands person- 
nages; c’est assavoir l’abbé de Saint-Denis ung 
chevalier nommé le viscomte de Rochouart , et le 
maistre des requestes du roy franchois ; et ainsi 
que le roy estoit allé soi spacier hors de la ville 
de Francqfort avec les princes illecq arrivez , lui 
vint à l’encontre l’archevesque de Mayence , en- 

semble le marquis de Brandenbourg' avecq son 
frère et le comte de Wertenberg, lesquels fu- 
rent honnorablement receus et festoyez par le roy. 
qui fust par eulx triumphement ramené à son 
logis. Tost après survint le lantsgrave van Hesse a 
cinq cens chevaulx fort bien en poinct, et aultres 
princes, ducs, comtes, marquis, chevaliers, nobles 
gentilshommes et escuyers fort affectez et désirans 
le servir et complaire; car il estoit adhérité et doué 
de nobles grâces et excellentes vertus ; et après 
qu’il eut pacifié anéanti plusieurs querelles, dif- 
férens et guerres apparentes entre les très puissans 
princes d’Allemaigne, commeilest dessus récité, et 
quesur tousroysrégnans au monde, par son humi- 
lité, bonté et clémence, il povoit estre justement 
nommé prince de paix et de concorde. Il conceut 
etdélibéra labourer à chose ardue et de grande im 
portance , et eraploia sa royalle majesté parmi ce 
qu’il en fust requis à faire paix, finalle alliance et 
union perpétuelle entre lui, monseigneur l’archiduc 
son fils, leurs pays et seigneuries d’une part , et le 
roy de France, etc. A laquelle paix fabriquer , 
faire et conclure, furent présens les très viclorieulx 
princes , seigneurs et barons ici devant nommez . 
et premier Maximilian , par la grâce de Dieu , roy 
des Romains , tousjours auguste , les archevesques 
de Mayence, de Trêves, le duc Albert de Bavière, 
le seigneur Frédericqv marquis de Brandembourg , 
le seigneur Cristofle , marquis de Baden , lants- 
grave de Hessen , l’anchien comte de Hartenberg, 

5 . 

l’évesque de Constance , l’évesque d’Entexime , 
l’évesque de Frinsingerd, l’évesque de Seraire, 
l’évesquede Homes, le grand maistre de Elisabet, 
Huches comte de Werdenberg, Frédérick 
comte de Bistrie, Hoste comte de Lugduist, comte 
de Histenbourg , le comte de Remare, le comte 
Albert de Hausle ; le comte de Sornes; Philippe, 
comte de Hausuesur, Holus , comte de Fusten- 
berg ; Régnault comte de Halfeustain ; le 
comte Lugduit de Besluc; Georges comte de 
Hespristain ; Geoffroy comte de Hasiy et son fils 
le comte de Castel ; Ulrich comte de Sufflant , 
Henry comte de Waldeck, Hanus , comte de 
Madesticq, Cirocq seigneur de Polin, le seigneur 
de W ourstacq , le seigneur de Lapierre et son 
fils, le baron de Wistipan , le seigneur de Wist- 
encole , le seigneur de La Haye , le seigneur de 
Lomprici, le seigneur de Renglicogne, le seigneur 
Desperan , le baron de W alguestain , le seigneur 
Deslardam . le seigneur de Hislambourg, le sei- 
gneur de Wilmy de Brisle , sire George de Res- 
nicq , le prévost de la ville de Hirtemberg , et 
quarante-deux docteurs en leurs compaignies. 

Item, aulcuns députez des citez et villes qui 
s’ensuivent : Coulongne, Metz, Strasbourg, Basle, 
Constance, Noremberghe, Linisgz , Monstre, 
Hostembourg, la cité deUlme, Spire, Anvers, Hur- 
guenolch, Colmarch, Sfloctap, Offembourg, Ber- 
tagnes, Willeflerche, trois des bourgeois de trente 
villes de la grande ligue. 7<em,aulcuns députez des 

princes qui s’ensuivent : premier, de l’archevesque 
de Cüulongne , du duc Sigismond , du duc Georges 
de Bavière, del’évesque Loarlembarch , de l’éves- 
que de Basic, de l’évesque de Munster; item, le§ 
députez des nobles de la grande ligue , Englebert 
comte deNassou; Jehan comte de Nassou: Philippe, 
comte de Nassou ; item , les ambassadeurs estant 
vers le roy des Romains, de France, d’Rngleterre, 
d’Espaigne , deBretaigne, de Milan, de Flandres 
et du pays de l’archiduc d’Austrice. 

Pendan t le tempsque la paix se praticquoit pa r ces 
notables personnaiges , furent faicts aulcuns ex- 
ploicts de guerre ès limites et pays de monseigneur 
l’archiduc, corn me il sera recité èschapilresséqueiis. 


CHAPITRE CCXVII. 


Le siège de Haulx. 


Pou B ce que la ville de Haulx^ située en la comté 
de Hainault , pouvait porter grand préjudice à la 
ville de Bruxelles , qui plusieurs fois s’esloit 
essayée pour l’avoir par emblée ou aultrement , 
messire Philippe de Clèves mit sus une grosse 
armée de Flamengs^ Franchois , Brabanclions , 
Liégeois et Escochois à cheval et à piedz, environ 
dix mille,desquelsestoientconducteurssire Robert, 
le bastard Abraciiarl , sire Gracien de Guerre et 
aultrcs capitaines expérimentez à la guerre , fort 

et bien Jurnis d’arlillerie grosse et menue, el de 
charrois menans eschelles, tandis ettoulcequiestoit 
convenable en ce cas dedans la ville de Haulx. Le 
j)rincipal capitaine esloit Philippe de Ilellelerrière, 
lieutenant de Robert de Meleun , Sjdracq de Lan- 
/loy , bailly de Ilaulx^ et autres gentils coinpai- 
gnons à l’eslite , environ cinquante. Mais monsei- 
gneur le prince de Chiniay, capitaine-général de 
Uaynault, y envoya pour renl’ort de garnison le 
prévostde Mons, lebaslard de VVaurin, lebastard 
d’Oslienne et aultres jusques à seize ; si estoit 
Adi’ien Mainbon, le bailly d’Abbeville et Arlusde 
I.alaing, tous résolus de vivre et morir surlaniu- 
raille, en delFendant la bonne et juste querelle. 

Or est ainsi que lesdits conipaignons de guerre 
sentans l’approche du siège, envoyèrent de cent à 
six vingts compaignons de guerre quérir du bois 
pourfortiffier la ville ; mais ils furent prins la plus- 
jiart par les avant-coureurs de ceulx qui venoienl 
inestre le siège , si que oncques puis ue rentrèrent 
en la ville jusque le siège (ut levé; parquoi ceulx 
qui dedans estoient furent fort affbiblis , et n’es- 
toienten tout que soixante-dix hommesde deflense; 
niaisil n’yavoit celiiid’eulxqui ne pesât ungOgier. 
Le siège fut mis environ onze heures à la nuit , 
par ung lundi vingtième jour de juing , et les en- 
gienssi bien assis et affûtez, qui battirent la ville 
onze heures continuelles , de quatre cent soixante- 
dix pièches. Si la perchèrent plus bas que la terre , 
tellement que la porte qui mayne à Nyvelle fut 

quasi toute avaslée de traicls portant la grosseur de 
la teste d’ung petit enfant, et firent ung trou à la 
muraille si merveilleusement grand, que trois cha- 
riots de front y passoient legièrement. De ceste 
terrible tenipeste et merveilleux oraige riens plus 
estoieni les manans de la ville tant espouvantez 
que les compaignons de guerre , nourris et eslevez 
en icelle de telles grandes et merveilleuses tem- 
pestes ne faisoient guère d’estime ; car durant 
ceste merveilleuse batterie, se reposoient et 
dormoient en leurs logis, afin d’estre pins frecqs 
à l’assault, où ils pensoient estre durement 
resvueillez. Mais avant mettre la main à l’œuvre 
pensèrent à leurs con sciences , se confessèrent 
très dévostement , tant gens de guerre comme 
les manans, pardonnèrent les ungs aux aultres, 
se misrent en la protection de la vierge Marie , 
mère de Dieu , au nom de laquelle l’esglise 
estoit fondée , et voloit estre illecq honorée, visi- 
tée et servie. Et après avoir sollicité le salut de 
leurs âmes , pensèrent de armer et fortiffier leurs 
corps , ordonnèrent leurs affaires et se misrent en 
paine de protecter et deffendre leur fort, à l’hon- 
neur de Dieu et proulïit de leur prince et saulve- 
ment de la ville , et conséquemment à la tuilion 
et saulve garde des villes et places voisines tenans 
le bon parti. Les anchiennes gens , josnes enfans 
et impotens furent ordonnez de demourer en l’es- 
glise > afiin de non donner einpescheinent aux def- 
l'endans, les presblres et femmes drescher eschielles 

et porter eaiiwe aux maisons couvertes d’esteulles 
situées auprès des portes , pour estaindre le leu 
grégeois dont icelles esloient allumées par les en- 
nemis, et les josnes filles de la ville lurent commis 
de administrer les compaignons de guerre de l>oire 
et de menger , de préparer oille boullant , chaul- 
des cendres et aultres matériaux propices pour 
festoyer les assaillans à l’approcher de la muraille. 
Entre lesquelles une très belle fille et josne , ap- 
pelée Griete , l'ert honneste et de loable renom- 
mée faisoit le possible d’amasser pierres, et de ruer 
calaux^ et qui plus est par doulces persuasions et 
amiables parolles donnoit vigœur à ceulx qui 
Irembloient comme feilles en arbre ^ tellement 
qu’elle leur rendoit sang et vertu et coraige, et 
encorageoit les resveillez , resveilloit les deffen- 
dans, delTéndoit lesenforchez^ renlbrchoit les ba- 
taillans, batailloit les assaillans , assailloit les dé- 
boutans et réboutoit les assiégeans. 

Quant la batterie fière et espouvantable fut 
comme cessée, ennemis préparoient l’assault, et 
pour donner la baste, décepvoir et séparer les as- 
siégez, qui se tenoi'ent au lieu de ladite batterie, 
attendant l’adventuré que Dieu leur voldroit don- 
ner, une grosse bende d’iceulx se tira en aultre 
quartier, faindant volloir assaillir la ville , 
se dévallèrent aux fossets, firent sonner à l’as- 
sault, dressèrent les estandars amont la mu- 
raille J mais ils furent tant verdement recoeilliez de 
si peu de gens, qu’ils trouvèrent en leur deffense. 


Digitized by Google 


(l'iSg) DE JEAN MOLINET. I\\ 

qu’ils y perdirent deux enseignes , et s’en allèrent 
confus en leurs batailles; et ceulx qui les rebou- 
tèrent, retournèrent victorieulx à tout leurs en- 
seignes, avecq ceulx qui le grand assault acten- 
doient , dont ils furent moult resjoys. 

Tantost après, ceulx de dehors employèrent 
toutes leurs forces ^ et au lieu où la ville estoit 
battue donnèrent ung aspre et merveilleux as- 
sault et qui dura jusques au soir. Ceulx de la 
ville n’avoient que ung bon bastion à pouldre, 
duquel avecq si f>eu d’artillerie mesme qu’ils 
avoieiit se deffendirent tant vertueusement que 
les aultres riens ne gaignèrent ; mais se retirèrent 
battus, navrés et bleschiez, et ceulx de dedans 
n’y perdirent que deux hommes , qui sembloit quasi 
chose miraculeuse; car combien que plusieurs 
d’iceux fussent attaints de Iraicl à pouldre, si ne le 
sentirent guaires; et mesmes aulcunes femmes, 
montées sur neuf ou dix maisons allumées de fusées 
grégeoises, cheurent à terre de hault en bas, 
en estaindant le feu sans sentir ne mal ne doleur. 

Après que les assiégez eurent longuement sous- 
tenu ce cruel et horrible assault; combien qu’ils 
fussent assez fouliez, si labourèrent -ils telle- 
ment , que de nuict ils radoubèrent et forliffièrent 
la plupart de ce qui estoit dillapidé ; imaginant 
que le lendemain ils seroient de rechief assaillis ; 
mais Nostre - Seigneur Dieu en disposa tout 
aultrement. 

Pendant ce temps, estoit monseigneur le duc de 

Zasseii en la ville de Malines et à l’environ. Si 
■couroit la voix qu’il coeilleoit gens pour lever 
le siège , et d’aultre part , Charles de Croy , 
prince et comte de Chimay et capitaine général de 
Haynault , le seigneur de Sempy son oncle , Ro- 
bert de Meleun et aultres nobles chevaliers , capi- 
taines et gentilshommes, estoient lors en la ville 
d’Enghien, avoient ès villaiges à l’environ une 
forte bende d’archiers et picquenaires, et suracten- 
doient le seigneur de Chièvres , qui pareillement 
amenoit une forte bende de gens de guerre , sur 
intention que tous ensemble leveroient le siège. 
Et affin de donner renfort et coraige à ceulx de 
Haulx, le prince de Chymay et Robert de Meleun 
leur escripvirent qu’ils se lenissent du moings deux 
ou trois jours, et qu’ils entendoient que le duc 
de Zassen approchoit à puissance pour leur don- 
ner secours; et quand ledit duc ne viendroit, si 
avoient-ils volunté de lever le siège , moyennant 
le sieur de Chièvres, duquel ils espéroient la Venue 
d’heure en heure. Pourquoi lesdites lettres venues 
à leur notice , debvoient faire sonner à une fois 
toutes leurs cloches , leurs tamburset leurs trom- 
pes , affin de donner terreur aulx ennemis , et 
démonstrer que brief seroient secourus. 

Les lettres escriptes et signées de leurs signes 
manuels, furent données pour leur porter, à ung 
poure josne fol, natif d’Alh^ nommé Cousin, le- 
quel en ses premiers jours avoit apprins de noer 
entre deux eauwes. Ce poure fol ^ comme font 

plusieurs aullres, cuidans eslre plus saiges que nulz, 
adventura sa vie pour complaii*e aux seigneurs , 
et besongna tellement que sans quelque encom- 
brer , il se lancha ès lossets , et se juindit à la 
muraille , et lut oy du guet delà nuict , auquel il 
donna son falct à cognoistre , puis fust vistement 
tiré amont. Ses lettres présentées au capitaine , 
icelles leues et bien entendues , selon le contenu 
d’icelles , l’on sonna toutes les cloches de la ville , 
trompettes , clarons , gros tamburs et aultres 
instruments de joye , et crioit-l’on : vive Bour- 
gogne ! par les carrefours. Par quoi les assiégeans 
cuidoient que secours leur fusist soudainement 
venu , ou deusist soudainement venir ; car les 
cloches des villaiges d’autour d’Enghien tirans vers 
Haulx, sonnoient pareillement à voilée ; et qui plus 
est , Robert Lanthier , ung gentil compaignon de 
guerre estant en garnison au chasteau de Gaes- 
becq, arriva ceste mesme nuict et entra en ladicte 
ville avecq trente compaignons harquebuliers et 
arbalestriers , qui donna esjoyssement aux def- 
I endans , et esbahissement aulx assaillans , si que 
oncques puis ne firent beau faict, combien que 
lendemain ils firent manière de vouloir donner as- 
sault par aultre quartier ; mais il n’y eut pasde suite. 
Et d’aultre part, le clocquement qui conduisoit 
la cloche de l’effroi et (aisoit le guet de jour sur 
l’esglise , faisoit moult bien son personaige , di- 
sant : « Voici le duc de Zassen , accompaigné de 
» dix mille combatans ; il est à trois jets d’arba- 

» lettre près d’ici, w El ny avoit homme de sa 
bende à huict lieuwes près , combien qu’il se déli- 
béroit pour venir lever le siège. 

Le seigneur de Gbièvres arriva à Enghien , fort 
bien accompaignié de gens de faict , délibérez sus 
avecq le prince de Chimay et les aultres capitaines, 
de les combattre. Parquoi les assiégeans doubtans 
estre combattus, considérans aussi le renforce- 
ment et vaillandise des assiégez , et que aulcunes 
altercations, murmures^ desbats et procès s’esmeult 
entre eulx , conclurent de lever leur siège. 

Le vendredi ensuivant, les Flamengs dirent : 
« Gauwe ! gauwe ! » Soudainement se desparqua 
toute l’armée , laissèrent derrière gens morts et 
noyez ès fossets , lentes , pavillons , quinze ou seize 
eschelles doubles et simples, pierres de traicten 
grant nombre et trois estendars, qui sont devant 
l’imaige de Nostre-Daine. De leur despartement 
furent les assiégez fort joyeulx , rendirent grâces à 
Nostre-Seigeur Dieu et à sa glorieuse mère , cog- 
noissans que non poinct par leur prouesse , mais 
par les mérites d’icelle, ilsestoieut préservez, ga- 
randis et deffendus. 

Le siège levé , Brabanchons se logèrent à 
l’abbaye de Forest , à demie liewe près de 
Bruxelles. Le vendredi ensuivant les Flamengs se 
partirent , remenerent deux grosses bombardes 
et trois serpentines, et furent conviez par Gra- 
cie n de Guerre et par les Franchois , au nombre 
de huit cens chevaulx ; lesquels se mirent ea 

bataille devant la ville d’Enghien , puis retour- 
nèrent à Gand. 


CHAPITRE CCXVIII. 


Rencontre de Franchois et de Liégeois contre Âllemans et Bourgtiignons , 
au |iays de Hasebain. 


Le siésre levé de la ville de Haulx, comme dit 
est , messirc Gracien de Guerre , accoustré d’une 
fièreet forte bende, bien expérimenlée au meslier 
d’armes , se tira au pa^s de Hasebain , et cuida 
entrer en Tillemode ; mais ceulx de la ville ne 
s’y voldrent condescendre, sinon qu’il y enlrastà 
privée maisnie , dont il se contenta fort mal. Et à 
ceste cause , lui et les siens tindrent les champs, et 
firent pillades , mengeries, griefs, desroys et exé- 
crables maulx aulx villaiges à l’environ , tels que 
gens d’armes et lirans sans pitié et miséricorde ont 
accoustumé de commectre en tel cas. La voix du 
poure peuple misérablement oppressé, parvenue 
aux oreillesdu seigneur de Berle et aultres capitia- 
nés Allemans et Bourguignons , estans en garnison 
à Sainct-Tron , tenant le parti du roy des Romains, 
soubz le duc de Zassen, délibérèrent ensemble 
remédier aulx insolences des ennemis qui le plat 
pays mectoient en piteuse désertion, etmisrentsus 
aulcunschevaulcheurs et environ cinq cens piétons 
allemans , lesquels firent une course en Hasebain , 

où ils se logèrent , espérans de prendre le chasteau 
de Hérèse , si la possibilité et fortune se povoient 
adonner. 

Messire Gracien de Guerre , adverti de la venue, 
envoya soixante chevaulx pour descouvrir et sca- 
voir leur puissance; et ce temps pendant, se tint 
sur les champs , en bataille et estendart desploié. 

Le seigneur de Berle et ceulx de sa compaignie 
apperchevans ces explorateurs et espies, fit ru- 
dement virer après ses gens fort montez et bien 
en poinct, lesquels se fourrèrent si avant , qu’ils 
apperchevoienl que messire Gracien préparoit ses 
batailles , et ordonnoit certaines ailes de chevaul- 
cheurs pour les deffaire ; par quoi retournèrent 
légièrementversleseigneurdeBerlelesAllemanset 
Bourguignons , et firent certain rapport de ce 
qu’ils avoient veus et adonc le seigneur de Berle 
disposa de ses affaires , et ne se faindit de faire ses 
préparations pour les recepvoir et les servir de tel 
mectz qu’il espéroit estre servis. 

Les batailles préparées, l’on donna vigoreuse- 
mentrassault,et fut horrible d’ung parti etd’aultre. 
n’y eut celui qui bien ne s’y employa. Mais sire 
Gracien avoit faict sonner les cloches des villaiges 
qui lui favorisoient ; parquoi les paysans , tous 
faicts et veillez à la guerre, applouvoient à tous 
costezà son aide, et se lanchèrent en la bataille 
de si hardi coraige , que les Allemands furent des- 
confits et deffaits , et demorèrent morts sur la 
place cent et cinquante ; entre lesquels fut occis le 

seigneur de Berle qui s’estoit mis avec les piétons, 
si ne se volut rendre ne les abandonner. Vaincus 
et prins , furent loyez de quatre et quatre, et me- 
nez prisonniers en la cité, au nombre de seize- 
vingts^ et les aultres eschappèrent qui mieulx 
mieulx. 

Ce fut faict à peu de perte des Franchois et Lié- 
geois , à l’entour du chasteao de Hérise , auprès 
de la Motte sur la terre de Sainct-Pol en Liège , et 
par ung jour Sainct-Pol, dernier de juing. 


CHAPITRE CCXIX. 


La prinse du chasteau de Grenape et d’ aultres places à l'euTiron , et d’une 
course que firent Flamengs au pays de Hainault. 


Au commencement du mois de juillet, aulcuns 
capitaines de la garnison de Nyvelle widèrent de 
leur fort , furnis de traict à pouldre , sur intention 
de prendre la ville de Monz. Le duc de Zassen , 
adverti de leur faict , amassa gens de guerre , si 
les joindit à la bende du prince de Chimay ; en- 
voya soudainement héraulx par les bonnes villes 
de Haynault , pour recouvrer gens , argent et 
pouldre , ainsi qui lui avoit esté promis par telle 
condition qu’ils debvoient mectre le siège devant 
Nyvelle, Aulcuns des bonnes villes , comme ceulx 
de Mons et aultres , firent bon debvoir de satisfaire 
à la promesse ; aultres le misrent à nonchalloir. 

Toutesfois , les deux princes dessusdits remédièrent 
tant subtillement et à grand diligence, queceulx 
de Nyvelles furent frustrez de leurs emprinse, et 
que plus est , furent par iceulx prinses, réduictes 
par force d’armes en l’obéissance du roy , certaines 
places, lesquelles portoient grant domaige aux 
bourguignons , comme les chasteaulx de Zebfel et 
Rebecq , la tour de Meneme , Borguiva et aullres 
menus fors. Et flnablement se trouvèrent devant le 
cbasteau de Genappe , en nombre de trois à quatre 
mille , où tout chauldement plantèrent le siège. 

Genappe donnait grant subside aux Nyvellois ; 
c’estoit une forteresse avironnée d’eauwe, garnie 
de traicts à pouldre et de quatre-vingts et dix 
hommcsde guerre, dont aulcuns estoient Franchois 
et avoient capitaine le bastard de S‘® Golombe , 
aultres estoient à monseigneur Philippe^ desquels 
ung appelé Richard estoit le chief. Entre eulx 
estoit une gouge qui faisoit merveille de traict à 
pouldre ; car guaires ne failloit d’attaindre son 
homme, et en attaindit onze oudouzequidemorèrent 
morts sur le bord des fossets; néanmoings ils furent 
bastus de mortiers et aultres bastons tant angoisseu- 
sement qu’ils doubtèrent avoir l’assault. Ils com- 
menchèrent à parlementer , se ne pèulrent trouver 
accord. Et incontinent le duc de Zassen leur Ht 
osterl’eauwe desfossets, ensemble l’eauwe de leurs 
puits, tellement que les poissons demeurèrent sur le 
brocq, habandonnez aulx paiges, puis manda has- 
tivement la gi’osse bombarde de Namur, comme 

pour les bouter au dernier sacrement. Les assiégez 
voyant l’extrême diligence qu’ils prenoient de les 
avoir, considerans que secours ne leur donnoit 
approche , et que possible ne leur estoit longue- 
ment tenir , à cause de certaine indigence qu’ils 
avoient de vivres^ requirent à parlementer, et offri- 
rent à rendre la place, moyennant qu’ils auroient 
les vies saulves, leurs baghes et trois prisonniers 
à leur volunté, sur quoi fut accordé queceulx de 
langue franchoise seroient mis à renchon parmi 
paiant le quart de.leursgaiges, les aullres seroient 
au bon plaisir du duc de Zassen , et les prisonniers 
demoureroient. Et par cest appoinctement faict le 
huitième de juillet , après avoir soustenu quatre 
jours le siège , partirent de Gennappe, où ils lais- 
sèrent onze prisonniers , et Loys de Vaulray y en- 
tra, accompaigné de cent chevaulx. 

La garnison de Nivelle, fort déplaisante de reste 
reddition, sachans que ceulx de Mons avoient livré 
la pouldre des gros engieus, yssit hors de son fort, 
et à grosse compaignie de gens d’armes , brusla 
aulcuns hameaulx , censeset maisons à eulx appar- 
tenants ; et d’aultre lètz, Flamengs et Franchois , 
tenant leur parti , cognoissans aulcunement que 
la paix se forgeoit à Francqufort , et que la voix 
couroit de publier abstinence de guerre , propo- 
sèrent, avant paix crier , de faire une course en 
Haynault, de piller, brusleret ravir tout ce que 
tenir pourroient , et se mirent sus à grand puis- 
sance comme jamais n’avoient esté durant reste 

f^uerre. Et de fait messire Adrien de Hazenghien , 
Philippe, bastard de Bourgongne, Coppevolle et 
aultres capitaines Franchois , accompaigniés de six 
à huit cents clievaulx , et a ultant de piétons, pas- 
sèrent , leurs estandards desployez, devant la ville 
de Grandmont, furnis de charrois, inenans artil- 
lerie et eschielles, avec instrumens propices pour 
assaillir et escheller villes. 

Or est ainsi que , sur espérance de la paix que 
l’on disoit estre faicle , les paisans s’estoienl tirés 
aulx champs pour recoeiller leurs biens. Si ne 
se donnoient garde de ceste courseï et quand ils 
percheurent ceste grand assemblée , ils disoient 
que la paix estoit comme faicle, et que les Fran- 
chois s’en retiroient à leurs marches ; mais ils ap- 
prochèrent les Hannuyers de plus près que para- 
vant. Aulcuns d’eulx se trouvèrent de nuict devant 
la ville de Lessines , se devallèrent ès fosscls, dres- 
chèrent eschielles contre la muraille, la cuidant 
gaigner d’emblée • mais soudainement s’esleva ung 
grand oraige d’esclistre, de pluie, et de tonnoire , 
tant horrible et cruel , qu’ils furent conslraints de 
cesser leur emprise, se boulèrent en une grange 
auprès des portes. Le guet oit le clicqnetis de leurs 
harnois ; grande alarme , s’esleva en la ville, chacun 
se tira à sa garde. L’on tira tellement, que l’ung 
d’eulx eut une jambe emportée detraict à pouldre. 
L’embusche descouverte, Flainengs se desfoucque- 
rent, lesquels moult desplaisans de leur fauste , 
se partirent fort aimiez , pillèrent et bruslèrent les 

villages de Acren, Flobecq, AV andecq, La Haniede, 
Ogy , Goy, Sotenghien et aultres, et dura leur 
course jusques aux barrières d’Ath, en laquelle 
ils prindrent de trois à quatre cents hommes de 
chevaulx, de vaches environ deux mille , et quand 
les femmes des villaigcs leur disoient ; « Il sera 
» bonne paix, il est abstinence de guei’re , l’on a 
» deffendu le courre etc., » les Franchois respou- 
dirent : «Nous allons tout bellement, l’on n’a 
» poinct delFendu le prendre. » 

Ce temps pendant le duc de Zassen print la 
ville de Tillemont, laquelle il trouva bien garnie; 
et le prince de Chimay , print d’assault une forte 
esglise , où il y avoit cinquante compaignons , qui 
moult grévoient les Namurois. Le capitaine nommé 
Le Bocf fut prisonnier, et ses complices occis. En 
ceste année et aulcuns ansauparavant, se trouvoient 
en la citédeCambray, laquelle estoit neuslre, gens 
d’armes franchois et bourguignons, buvoient et 
raengeoient par les tavernes, faisans grant cbière 
ensemble comme frères , puis au départir hors de 
la ville, agueltoient rungl’aultre comme ennemis, 
battoient les ungs et prendoient les aultres, eten- 
menoient les ungs et remenoientles aultres prison- 
niers. Ung petit avant la paix publiée , couroit telle 
désordre ès monnoies par billonneurs et paiemens 
de gens d’armes des frontières , que ung denier 
valloit trois et demi, ung patarl forgé pour deux 
gros de Flandres valloit sept gros au lieu de dix 
livres et demye , et avecq ce tous vivres estoienl 

en grande chierlé , sinon le bled et menus fruicts , 
qui moult subvenoient aux poures gens , et brief 
toute fraulde et déception, barats, tyrannies, 
oppressions , force, inimitié et rapines regnoient ès 
pays d’amis et d’ennemis par gens de maulvaise 
volunté , quant les très illustres et très vertueux 
princes labeuroient au bien de paix , laquelle 
Dieu, par sa divine clémence, envoya entre les 
Toys condense et faicte en la ville de Francqtfort , 
par la manière qui s’ensuit. 


CHAPITRE CGXX. 


La paix de Fraocqfort. 


«Au nom et à la louenge de Dieu le créateur, et 
de toute la court céleste , paix fînalle , union et 
alliance et intelligence à toujours est faicte, pro- 
mise et jurée entre très haultz et très puissans prin- 
ces Maximilian , par la grâce de Dieu roy des 
Romains , tant en son nom comme au nom et soi 
faisant fort de monseigneur Philippe , archiduc 
d’Auslrice, son fils mineur, dans leurs hoirs , pays^ 
et seigneuries et subjects d’une part j et très hault 
et très excellent , très puissant et très chrestien 
prince Charles, par icelle mesme grâce, roy de 
France , et madame Margherite d’Austrice , sa 
compaigne et espouze future, leurs hoirs, pays et 
‘seigneuries d’aultre part , par laquelle toutes ran- 

cuues , haynes et malveillances des uiigs envers les 
aultres sont mises jus et ostées, et toutes injures 
de faicts et de paroi les remises et pardonnez. 

» hem. Est advisé pour plus grant seureté de 
ladicte paix, et pour mieulx perpétuer à tousjours 
la présente union que la veueve des deux roys est 
nécessaire , et que à ceste fin ledit seigneur roy des 
Romains dès à présent envoiera ses ambassadeurs 
devers ledit roy très chrestien son beau-fils, pour 
adviser du jour et l’heure près des frontières où ils 
debvront convenir ensemble ; auquel jour et lieu 
ainsi conclut, uug chacun d’eulxse trouvera sans 
aulcurie dilliculté. 

» Item. Quant à la restitucion des ducé de Bour- 
gongne et comté de Charolois, ensemble des fruicts 
et levées d’iceulx, que les ambassadeurs et orateurs 
dudicl roy des Romains, naguaires estans vers le 
le roy très chresptien son beau-fils, demandent j 
pour ce que le roy très chresptien a respondu en 
vouloir faire selon justice, eten en suivant le traictlé 
de paix de l’an quatre-vingt et deux, comme plus 
amplement il entend le dire à ladicte assemblée , 
ledict seigneur roy des Romains, son beau-père, 
consent que ceste partie soit différée et remise 
jusques à ladicte veue et assemblée. 

» Item. Sur ce que le roi très chresptien deman- 
doit la ville de Saint-Omer lui être à présent ren- 
due , le different de ce présent article sera aussi 
remis à la volunté et assemblée des deux rois. 

» Item. Et au regard de ce que les ambassadeurs 
dudit seigneur roy des Romains ont demandé tou- 

chant lefaicl des pays de Flandres, Brabant et leurs 
adhérens, ledit roj très chrestien desire de tout son 
cœur , pour le bien de mondit seigneur l’archiduc , 
son beau-frère, qu’ils soient rendus en bonne 
obéissance, et qu’ils se conduisent honnestement et 
révérément envers ledit seigneur roy des Romains , 
ainsi qu’il appartient ^ et à ce faire les induira par 
toutes manières deuweset possibles; et promect de 
bonne foi , aultant qu’il poelt promectre , de faire 
loyalment et diligentement pour ledit seigneur roy 
des romains tout ainsi qu’il vouldroit estre faict pour 
lui en cas pareil , et il gardera de son povoir l’hon- 
neur et prouffit dudit seigneur roy des Romains; 
car ils réputent doresnavant leur fortune estre 
commune, puisque l’on vient à réduii*e et réintégrer 
la paix , amour, bienvoeillance et alliance de entre 
eulx , et pour plus tost y donner fin et conclusion , 
l’on fera envoyer par les estats dudit pays , d’ung 
parti etd’aultre, en tel lieu que les dits deux roys 
accorderont, gens ayans ample povoir de besongner 
et conclure en pacification des differens qui poe- 
vent estre entre lesdits roys des Romains et eulx 
sans ce qu’il soit besoing de retourner devers eulx, 
qui les envoyeront pour la conclusion desdifes 
matières; et cependant ne feront aiilcuns exploits 
de guerre d’un costé ne d’aultre , et asseure ledit 
roy très chresptien , ledit seigneur roy des Ro- 
mains, son beau-père, qu’il entend en ceste matière 
et toutes aultres garder son honneur et prouffit , et 
n’y a point d’aultre regard , comme par espérience 
il le montrera, car il sait bien que prenant l’amitié 

de sou beau-père, il le doict préférer à toule 
aultre amitié , ce qu’il lui promet en bonne foi. 

» Item. Et en tant que les prisonniers serviteurs 
du roy des romains, qui furent prins à Brusges 
et à présent sont à Gand ou ailleurs, ledit roy très 
chresptien fera tellement qu’ils seront délivrez à 
pur et plain , quictes de toutes compositions et 
despens , et se aulcuns avoient desjà compté ou 
payé finance , ils seroient remboursez. 

» Item. Au surplus, ledit roy des Romains , à la 
requesle du roy très chresptien , son beau-fils , il 
prendra en sa bieuvoeillance son père Philippe de 
(Jlèves , et le permectru joir des terres et biens qui 
lui poevent compéter et appartenir, tant de par lui 
que à cause de madame sa femme. 

» Item. Seront comprins en ce présent traictié 
de paix, les alliez d’ung parti et d’aultre, pour eulx, 
leurs hoirs et subjets, se compris y voelent estre , 
ce qu’ils seront tenus de déclarer dedans six mois 
prochainement venant ; et d’iceulx leursdits alliez 
seront tenus lesdits roys faire expresse déclaration, 
lorsqu’ils jureront entretenir icelui traictié de paix. 

» Item. Et que en ce présent traictié de paix est 
comprinse la personne de madame Margherite de 
Bourgongne,vefvede feu de bonne mémoire le duc 
Charles de Bourgongne , et lui sera rendue la joys- 
sance de ses terres de Chaussin et de la Pierrière, et 
aultres choses qui lui poevent et doibvenl compé- 
ter et appartenir , tant à cause de son douaire 
qu’aultrement , soubs les fornïes et conditions con- 
tenues et à plain déclarées en l’article faisant inen- 

tiüii d’elle au traictié de l’an qualre-vingt et deulx, 
lesquels articles et effect d’iceulx sont tenus pour 
inserrez de mot à mot en ce présent traictié. 

» Item. Le roy très chresptien, pour l’honneur 
du roy des Romains et à sa requeste, consent que 
les seigneurs d’Albrecth, de Dunois, de Gommines, 
et aultres, qui les ont servis es différens et guerres 
précédentes , retourneront à la joyssance de leurs 
biens. 

» Item. Les subjets et serviteurs d’un costé et 
d’aultre, retourneront à leurs biens^ immeubles , 
assavoir et les subjets et serviteurs du roy des Ro- 
mains et de monseigneur l’archiduc son fils , à tels 
biens qu’ils pouroient avoir ès pays et seigneuries 
dudit roy très chresptien ; et les suhjects et servi- 
teurs dudit roy très chresptien , à tels biens qu’ils 
peuvent avoir ès pays et seigneuries desdils sei- 
gneurs roy des Romains et archiduc d’Austrice , 
tant à ceulx dont ils joyssent avant les divisions 
encommenchées depuis ledit traictié de paix de l’an 
quatre-vingt et deux, queceulxqui depuis leur sont 
adveneuset escheulz par succession ; et quan t au faict 
et levées des héritaiges et rentes , tout ce qui a esté 
donné et levé depuis le commenchement des divi- 
sions jusques à ce jour de la paix, par commande- 
ment des princes, leurs lieutenans ou commis, 
demourra levé et donné, et n’en pourra jamais faire 
poursuite contre les commissaires qui s’en sont 
entretenuz, ne . ceulx qui les ont receuz ou qui en 
ontprouffité; et quant aux arriéraiges des censes et 
renies, dont les termes sont escheuz, et qui sont 

préparez des fons qui encores ne sont levées , affin 
de oster toute matière de procès , ils demourront à 
ceulx qui en ont le don desdits princes. 

» Item. Et 'quant à toutes aultres choses meu- 
blières^ quelque don qui en ait esté faict, si elles 
ne sont esté levées ou ‘transportées des lieux ou 
maisons où elles estoient auparavant lesdites 
guerres et divisions, et qui se trouvera en iceulx 
lieux ou maisons après la paix publiée, obtiendra 
à celui ou ceulx auxquels lesdits biens estoient 
auparavant la guerre , et pourroil prendre et lever 
se ils les tiennent, sans ce que l’on leur puisse 
donner aulcuns trouble ou empeschement , pour 
quelconque cause que ce soit. > ■ 

» Item. Et touchant frère Jehan de Cussegny , 
Claude de Tourengon, et aultres plusieurs , sont 
comprins en la généralité de ce présent traictié. 

» Item. Toutes dignitez et bénéfices donnés 
demoureront sans que l’on puist traicter hors de 
l’obéissance desdicts seigneurs , obstant quelque 
privilège. 

» Item. Et après la dessusdite veuwe et assemblée, 
et que ledit roy très chresptien aura déclaré féable- 
mentauditseigneurroydesRomains, son beau-père^ 
la cause de la détention de monseigneur d’Orléans, 
se ledict roy des Romains persiste en la reqneste qu’il 
a faict pour le dit seigneur d’Orléans ; il sera lors 
advisé de la forme de y procéder en baillant seureté 
et caution raisonnable , possible et suffisante au 
royalme de France, en manière que inconvénient 

n’en puist advenir , et tellement que le roy et ledit 
rojalme soient bien asseurez qu’ilneleuren advien- 
dra jamais mal ne dommaige pour le faict dudit sei- 
gneur d’Orléans; et par ceste voie, ledit roj très 
chresplien en complaira audit roy des Romains, con- 
fians aussi que icellui roy des Romains lui vouldra 
bien complaire en aulcunes aultresrequestes; et^ ce 
que Dieu ne voeil, que par accident de maladie ou 
aultre cause légitime , ladite assemblée et veue ne 
povoit estre faicle , et que ledit roy des Romains en- 
voya propre ambassade devers le roy très chresp- 
lien, son beau fils, incontinent après le temps que 
ladite assemblée se debevroit faire , ou peu après ; 
en ce cas , ledit roy très chresptien , moyennant ce 
que dessus est dict, sera content de en complaire 
audit seigneur roy des Romains ^ son beau-père. 

Item. Oullre plus, ledit roy très chresplien 
accorde en faveur, et à la requeste du roy sondit 
beau-père, que les villes et places, fors quelzcon- 
ques, du pays de Rretaigne , qui estoient eu la 
puissance du duc dernier trespassé , au temps du 
traictié et appoinctement dernier fait entre icelui 
seigneur et le duc, soient dès maintenant remises 
ès mains de madame Anne de Rretaigne aisnée 
fille d’icellui feu d UC , moyennant et parmi ce 
qu’elle sera tenue faire wyder les Auglois entier- 
remenl hors dudit pays de Rretaigne , et qu’elle 
baille laditecaulion etseureté. Le roy très chresp- 
tien , eu faveur du dit roy son beau-père , consent 
oullre que les villes et places de Saincl-Malo, Fou- 

{j^ières , Dignes , Saint-Aubin , dont mention est 
faicte audit traictié, soient mises en neutralité , et 
que messieurs les ducs de Bourbon , et prince 
d’Orenge, tiennent lesdiles places comme neutres : 
c’est assavoir , ledit seigneur duc de Bourbon, en 
son nom , et ledit prince d’Orenge , soubs le nom 
dudit seigneur roy des Romains. 

» Et pour ce que lesdites places de Sainct-Malo , 
Fougières, Dignes, Sainct-Aubin , sont mises en 
neutralité ès mains dudit seigneur le roj des Ro- 
mains et Bourbon par la manière devant dite, 
ils promecteront et bailleront leurs scellez de les 
rendre et délivrer à celles des parties à qui le 
droict appartiendra. Duquel droict, et de toute 
la question qui poelt estre entre le roy trèschresp- 
tien et ladite dame Anne , sera dict le plus tôt que 
possible sera , et au plus tard dedans trois mois 
prochainement venans, par juges non 'suspects, à 
ce ordonnez par consentement des parties ; et polra 
ladite dame Anne envoyer à l’assemblée des deux 
rois ses ambassadeurs, conseillers et serviteurs, 
de quelque estât et condition qu’ils soient , jusques 
au nombre de cent personnes et au-dessoubs , sans 
que par ceils soient tenus demander ou avoir aullre 
saulf-conduict ou seurelé. 

» Item. Et par ce présent traicté, lesdits deux 
roys demourront en leur entier en aultre chose 
non comprinsen icellui, pour les povoir demander 
et poursuivre par droit et justice ou comme il ap- 
partiendra, et nou aultrement. 

» Item. Et feront lesdits deux ro_ys , dès à pré- 
sent, publier le traicté de l’an quatre-vingt-deux, 
dont es articles précédents est faict mention. 

» Item. Et pour plus grande seureté des choses 
accordées et conclûtes ilsbaillerontl’ungà l’aultre 
scellez des seigneurs princes et bonnes villes, qui 
seront advisez et nommez par ledit roj très cliresp- 
tien et les ambassadeurs que a de présent envoyez 
vers lui ledit seigneur roj des Romains , son beau- 
père; lesquelz scellez desdils princes et villes ainsi 
advisez une chacunedesdictespartiesfurniraàjour 
et lieu qui seront prins et accordez par lesdits sei- 
gneurs roj très chresptien et ambassadeurs dessus- 
dicts ; et avecq ce les parties se submecteront à la 
coherlion et constraincte de nostre Sainct-Père 
le Pape, soubs les fulminations de l’Esglise et cen- 
sures d’icelles. 

» Lesquelz Iraictié de paix et tous et chacun 
des poincts et articles cy-dessus contenus , nous dits 
ambassadeurs , et procureurs , et commis desdits 
roys et princes , avons promis , et promeclons 
léaulmentet de bonne foi , soubs nostre honneur, 
au nom d’iceulx , furnir et entretenir et accomplir 
de poinct en poinct, elles faire solempnellement 
jurer , ratifïïer , confirmer et accorder par iceulx 
princes, et de en bailler et délivrer leurs lettres- 
patentes, en forme deuwe et suflfisante d’une part 
et d’au lire. » 

CHAPITRE CGXXI. 


L’appoinctemcnt d’anlcunes rilles de Brabant. 

La paix de Francqfort faite et accordée comme 
dit est , en laquelle furent comprins les roys d’Es- 
paigne et d’Angleterre, la ducesse de Bourgongne. 
Marguerite d’Iorcq, et l’évesque de Liège, fut 
publiée ès limites et bonnes villes de monseigneur 
l’archiducq , et divulguée ès loingtaines régions, 
mesmé jusques en la cité de Rome. Aulcunes 
de par dechà , esprinses de liesse , firent feux de 
joye et grands esbatemens. Les villes de Brabant , 
comme Louvain^ Bruxelles et Nyvelle, tenant 
parti avec monseigneur Philippe et les Francliois, 
furent tant persécutées de mort et de pestilence 
que riens plus ; et de faict , en l’espace de an et 
demi , morurent , par compte fait , en la ville de 
Bruxelles, plus de trente-trois mille personnes ; et 
seles Brabanchons avoient esté durement maniés par 
les flayaux des hommes nourrisseurs de la guerre, 
encores le furent-ils plus par la main de Nostre- 
Seigneur , qui les persécuta de sa mortelle verge. 
Et quant ils se virent ainsi agitez, flagellez et hu- 
miliez de Dieu et du monde , et que les corps , les 
membres et les coraiges leur commenchoient à 
deffaillir , pour ce que jamais en leur vivant n’a- 
voient plus goustez le très angoisseux et amer fiel 

de la guerre , qui leur sembloil estrange et veni- 
meux^ ils aspirèrent après le bénéfice de paix. 

Si se trouvèrent devers le duc de Zassen , pour 
les villes de Louvain, Bruxelles, Léauweet Tille- 
niond, les abbez du Parcq, d’Afllegem le burg- 
mestre de Bruxelles et aultres , requerans avoir 
appoinctement et seur accord pour la ducé de 
Brabant el pour la comté de Flandres ; auxquels 
supplians fut respondu qu’ils parlassent pour eulx 
seulement, et laissassent les aultres convenir. 
Néantmoings , le duc de Zassen les recoeillit assez 
amiablemcnt , si leur fit donner les vins; et fina- 
blement Brabancbons se desjoindirent de Monsei- 
gneur Philippe et des Flamens, lesquels, par 
plusieurs (bis, et en très grand dangier de leur vie, 
les avoient ravitaillez et secourus à leurs grandes 
nécessitez. Et ainsi doncques les Bruxellois , déli- 
cieusement nourriset chauldement couverts en leur 
repos, ne peurent porter, endurer, ne souffrir le 
pesant fardeau de la guerre ung an entier , el que 
les Gantbois qui les soustenoient le menton , ont 
corageusemenl porté puis l’espace de quarante ans. 

Après plusieurs ouvertures mises en train , l’ap- 
poinctement fut concleu , tisseu et parachevé , 
parmi tant que pour supporter les despens et re- 
couvrer les desniers, lesquels s’éloient exposez 
à l’occasion de ceste guerre , les bonnes villes 
de Louvain , Bruxelles , Nyvelles et Leauwe 
paieroient la somme de deux cents mille. Peu de 
jours après cest accord lait^ monsieur Philippe, 

qui lors se tenoit en Bruxelles , et y éloit entré , 
comme dit est, le dix-seplième de septembre , an 
quatre-vingt et sept, se partit d’illec, lui, madame 
sa femme, leur famille, et onze ou douze cha- 
riots chergiés de baghes , accompaignez de quatre, 
à cinq cens chevaulx , environ dix heures du 
matin , et s’en alla disner au chasteau de Likerke, 
où il fut grandement receu et festoyé -, car ceulx 
de la garnison vindrent au-devant à grosse et forte 
bende. Et ce mesme jour, à l’après-disner , entrè- 
rent en Bruxelles le duc de Zassen , le prince de 
Chimay , et le comte de Nassou, avec deux mille 
allenians, et sitost que les sermens furent renou- 
velés, se partirent sans nul secours, à cause de la 
mortalité , de quoi la ville estoit fort infectée. 

En ce temps, le comte de Nassou , La Mouche , 
le prévost de Liège, le président de Flandres et 
aultres qui seront ci-après nommez , furent en- 
voyez vers le roy de France, pour le parfaict de 
la paix faite à Francqfort , et pour faire l’accord de 
Flandre. Si passèrent par VaUenchiennes où ceux 
de la ville voeillans complaire audit comte , digne 
d’être honoré , fut par iceiilx festoyé et conjoy, tant 
pour le retour de son emprisonnement , que pour la 
recouvrance de bonne paix, de laquelle il avait l’en- 
treprinse, lui firent ungbancquet fort richeetsomp- 
tueulx, où furent jouées aulcunes moralitez, servans 
à propos de sa joyeuse revenue. Le sieur des Quer- 
des les suivoit, ensemble l’ambassade de Flandres, 
laquelle remectoit tout le différent qu’elle avoitau 

roy des Romains à la volunté du roy de France , 
comme à son souverain seigneur, devant lesquels 
se trouvèrent au Monliz-lez-Toursoù fut faicte la 
paix , en la forme et manière qui s’ensuit. 


CHAPITRE CCXXII. 


La paix de Flandres , faicte au Montis-les-Tours, 


« Charles, par la grâce de Dieu, roy de France, 
à tous ceux qui ces présentes lettres verront, salut. 
Comme naghairres nous ayons bonne et perpé- 
tuelle paix , amitié et alliance avec . très hault et 
très puissant prince, notre très chier et très aimé 
frère et beau-père le roy des Romains, tant en 
son nom que pour et au nom de nostre très cher 
et très amé frère et cousin l’archiduc d’Austrice, 
comte de Flandres , son fils , ainsi que plus à plein , 
est contenu au traictié d’icelle paix faite et con- 
cleute en la ville de Francqfort ; par lequel traictié^ 
entre aultres choses, aesté appoincté et entendu que 
pour pacification des diOTérens qui polroient estre 
entre eulx, d’une part, et ceulx du pays de Flan- 
dres, d’aultre part, lesdits de Flandres despute- 
ront gens ayans toute puissance de y besongner ; 
et à ceste cause , nostre beau-père aye prestement 
envoyé par-devers nous, nostre chier et amé cousin 
Englebert, comte de Nassou, chevalier, son pre- 
mier chambellan , et nos chiers et bien amez Phi- 
libert de Berre de La Mouche, premier escuyer 

d’escuirie de nostredil frère et cousin l’archiduc , 
maistre Franchois de Busieden, prevost d’Aire, 
conseiller et maistre des requestes de l’hostel de 
nostre dit beau-père , ses ambassadeurs; et avecq 
eulx , maistre Paul de Baest, président de la 
chambre de conseil en Flandres , Philippe de 
Gjntay, seigneur de Forest, mabtre Jehan Sau- 
vaige , ses conseillers , et maistre Loys Conroy , 
son secrétaire ; et il soit que pareillement lesdils 
de Flandres nous ayent envoyé leurs députez ; 
c’est assavoir nos chiers et bien amez Baphael , 
évesque de Roxence, abbé de Saint-Banon, Loys 
de Bruges, chevalier, seigneur de la Gruthuise, 
prince de Henhause ; Adrien Villain, chevallier^ 
seigneur de Razenghien ; Jehan de Nyeuvehlone, 
aussi chevalier; maistre Pierre de Ligne, pre- 
vost de Benaix, Anthoine de Fontainnes, maistre 
Jehan deBerre,LiénindeMoer,Jehan de la Vallée, 
Jehan de Coppevolle , maistre Guillaume Zoule , 
Jehan de Heit, maistre Jacques de Ramecourt, et 
Jehan de Creme : scavoir faisons que nous, ce con- 
sidéré, et lagrandeetsingulicre amour, confidence 
que nostre dit beau-père prent en nous, ainsi que 
lesdits comte de Nassou, Philibert de Verre et le 
prevost d’Aire, ses ambassadeurs, les nous ont 
certiffié et affermi, et entendu desdits différons, 
lesdits de Flandres se sont entièrement submis 
en nous comme à leur souverain , ainsi qu’il nous 
aapparu par le povoir donné à leursdits députez, 
lesquels tenons pour suffisans, nous , pour ces 
CHnoRiQOES. T.XLVl. — J. Molinet. 7^. 5 

causes et aultres raisonnables à ce nous mouvans, 
et mesmement pour le bien de paix, et affin d’éviter 
innomérables maulx etinconvéniensde la guerre, 
avons, par l’advis et délibération des princes de 
nostre sang, et gens de nostre conseil, concheut 
et rédigé par escript certains articles de paix, en 
quoi a esté tellement besongnié , que après grandes 
et notables comunications sur ce teneues par les 
gens de nostre conseil , tant avecq lesdits ambassa- 
deurs de notredit beau-père, que a vecqlesdits dé- 
putez de Flandres, aesté faict, passé et conclud ung 
traictié de paix en la forme et manière qui s’ensuit : 

» C’est le traictié de paix à la loenge de Dieu , 
nostre créateur, et pour l’honneur et contempla- 
tion de très hault et très puissant prince le très 
chresptien roy de France , faict et le très hault , 
très excellent et très puissant prince , le roy des 
Romains, tant en son nom que pour et au nom 
de monseigneur l’archiduc d’Austrice , comte de 
Flandres, son fils mineur d’ans, d’une part, et 
ceulx du pays de Flandres. 

» Et, premièrement J ledit seigneur roy des Ro- 
mains sera réintégré en la manbournie et tutelle 
de mondiet seigneur l’arcliiduc, son fils , comte de 
Flandres, et en ce nom aura le plain gouverne- 
ment et entier des pays et comté de Flandres, en 
tel estât , authorité et obéissance qu’il avoit avant 
le dernier différent d’entre lui et ceulx de Gand , 
Bruges , Yppre et leurs adhérens. 

» Item. Ceulx qui depuis le commenchemenl 

desdits différens ont esté en loyz desdites villes de 
Gand , de Bruges et Yppre , supplieront en 
toute révérence et humilité audit seigneur roy 
des Romains , à sa personne , ou à la personne d’i- 
celui qui à ce sera commis , que le plaisir d’icelui 
seigneur soit les recepvoir, et leur pardonner toute 
l’offense qu’ils pouroient avoir faicte el; commise 
envers lui et mondit seigneur l’archiduc son fils ; 
et diront que se ils l’avoient à faire, ils ne le feroient 
jamais. Laquelle requeste se fera en chascune des- 
dictes villes ou au devant des portes d’icelles villes, 
ainsi que mieulx plaira audit seigneur roy des Ro- 
mains , et par chacune desdites loix séparément ^ et 
seront ceulx qui le feront, vestuzde noir^ deschainls 
et nudz piedz , testes descouvertes et à genou Ix. 

» Item. Demande la maison de Craennehourg, 
assize sur le marché de Bruges, estre démolie, à 
cause que icelui seigneur y fust destenu, et que en 
ce lieu soit construicte une chappelle, avec cer- 
taine fondation. Il a esté devisé que ce poinct et 
article sera remis à la venue des deux roys, dont 
mention est faite au traicté de Francqfort ; lesquels 
seigneurs allors adviseront ce que dehvra estre faict 
pour le bien etseureté de ceste paix, el semblable- 
ment adviseront sur certaines aultres fondations que 
lesdicts ambassadeurs ont demande estre faicles 
èsdites villes de Gand et Bruges, pour le remède des 
âmes de ceulx qui ont este exécutez durant lesdits 
différens, et pour faire wydier les gens de guerre 

d’icelui seigneurroy des Romains hors dudit paysde 

* 

O. 

Flandres, et recouvrer sa bonne grâce; et ausp pour 
considérations des grandes pertes, dommaiges et 

intéresls,queiceliiiseigneuret monseigneur l’archi- 
duc son fils ont eu, en ce qu’ils n’ont joy dudit pays 
de Flandres durant lesdils dilFérens, duquel pays 
cependant ils n’ont receu aulcunprouffit.ceulxd’i- 
celluipays de Flandres payerontaudit seigneur roy 
des Romains la somme de trois cents mil escus d or, 
de trente-cinq sous tournois la pièce , ou la valleur, 
qui seront payez en la monnoye ayant cours audict 
pays de Flandres , selon la réduction qui sera 
faicte des mon noyés de par ledit roy des Romains 
et les estais d’icelui pays ; et à la réduction les- 
dits de Flandres de présent consentent, dont le 
paiement se fera en trois ans , et à trois t ermes 
pour chacun an : c’est assavoir auNoël, Pasques, et 
Sainct -Jehan, qui est pour chacun an let ierch 
de la somme ; saulf que , pour plus tost faire partir 
les gens de guerre hors dudit pays de Flandres , les 
deux premiers termes se feront au Noël prochain 
venant ; de laquelle somme de cinq cens vingt- 
mille livres , mondit seigneur l’archiduc aura 
sept mille livres tournois pour les dhommages qui 
lui ont esté faicts pendant lesdits difierens , et à 
madame la ducesse Marguerite, la douagière, vingt 
et ung mille livres , laquelle dame se fera par 
dessus paier tel reste qui lui peult estre deu par 
lesdicls de Flandres, à cause de la composition 
par eulx faicte de l’an quatre-vingt et cinq. Et au 
regard de Guy de Baeust , Jacques Douce, Jac- 

ques Hannart et aultres dommaigiez hors exploits 
de gTierre, pour lesquels lesdits ambassadeurs du- 
dit seig^neur roy des Romains , ont fait doléance , 
ils auront aussi sur ladite somme principale la 
somme de quarante mille livres , qui seront distri- 
buées et départies entre eulx^ par l’ordonnance 
et bon plaisir dudit roy des Romains. 

» Item. Que le domaine dudit pays de Flandres 
sera remis et réduict ainsi qu’il estoit au vivant des 
feus ducs Philippe et Charles, seigneurs d’icelui 
pays , sauf les parties vendues et engaigiées sur 
contract par feue dame Marie la ducesse , comtesse 
de Flandres , leur fille. 

» Item, Que lesdits de Flandres accompliront 
ce qui est contenu en certain article du traictié de 
Francqfort, faisant mention de la délivrance des 
personnes qui furent amenez à Gand , le tout selon 
ledit article, et comme il lut ici inséréj et demeure 
inessire A^olfant de.Polhain quicte et deschargié 
de la foi et promesse qu’il pœlt avoir donnée 
auxdits de Flandres ou aultres pour eulx. 

» Item. Et que sur le paiement de ladite somme 
de cinq cent vingt-cinq mille livres, sera faict à 
ceulx de la ville d’Yppre, touchant leur quotte , 
telle modération ou diminution que l’on a accous- 
tumé quicter quant aulcuns deniers sont imposez 
et mis audit pays de Flandres , et ce qui leur sera 
ainsi modéré et rabbatu, se tournera sur les aultres 
villes et quartiers contribuables. A laquelle somme 
de cinq cent vingt-cinq mille livres tournois , ne 

contribueront aulciinement ceulx des villes d’Au- 
denarde, Alost, Tenremonde , Huest, Nyeuport, 
Fumes, Dixmude, Dunckerke, Burbourg, Grave- 
lines , Berghes , Anboch et aultres , lesquelles 
ont tenu bon pour le roy des Romains. Et au cas 
que les villes qui contribueront en ladite somme, 
qui sera faicte par ceulx desdiles villes , rien ne 
paieront ceulx qui se sont retirez en l’obéissance 
du roy des Romains, durant lesdits differents, et 
n’y seront aulcunement assis ne contribuables. 

» Item. Que pour le bien et sceureté d’icelle 
paix, est faicte générale et entière abolition et 
pardon à tous ceulx qui se sont meslez desdicts 
différents depuis l’an quatre-vingts et deux ; et au 
regard d’aulcuns qui furent réservez par la paix de 
Flandres, faicte en l’an quatre-vingts et six, ils 
seront et sont compris à ceste présente paix , 
pour l’honneur et révérence de ce qu’il a pieu 
au roy en faire instante requeste , et que le roy des 
Romains , son beau-père, lui vouldroit bien com- 
plaire en plus grande chose. 

» Item. Que tous bannissements , quelques qu’ils 
aient estez mouvants des différents partialitez et 
gouvernements desdils pays , de la paix de l’an 
quatre-vingts et deux , seront et sont mis à néant ; 
et toutes injures et malvoeillances pardonnées , 
réservé ceulx dont est procès, lesquels procès 
seront renvoyez où il appartiendra^ selon le traictié 
de ladite paix de l’an quatre-vingts et deux, et 
l’article qui ci-après sera touchié. 

» [tem. Que chacun d’uog parti et d’aultre re- 
tournera à tousses biens , quels qu’ils soient , assis 
à l’empire ou royalme et ès pays de monseigneur 
l’archiduc , selon les articles et provisions de ladite 
paix de l’an quatre-vingts et deux et audit traicté 
de Francqfort. 

» Item. Que tout ce qui a esté donné , levé et 
quictié desfruicts ou revenus des héritaiges et des 
arriéraiges des rentes , tant sur le corps des villes 
que sur les particuliers, appartenans à ceulx qui 
estoient au parti contraire , demoront levé et 
quicté. et ne s’en pourra taire poursuite. Et se 
les personnes, biens ou marchandises des bour- 
geois, manans et villes desdits partis des deux 
roys ou dudit pays de Flandres , qui debvoient 
lesdites rentes, estoient de présent ou au temps 
advenir arrestez ou empeschez pour lesdicts arrié- 
raiges donnez, levez et quictez , ledit empesche- 
ment sera incontinent osté. 

« hem. Que le roy des Romains , comme père 
et mambourg de mondit seigneur l’archiduc son 
fils , fera donner tel ordre et pollice audit pays de 
Flandres , que marchandise y aura cours seur et 
paisible , et que empeschiez en corps ne en biens 
par gens de guerre ne aullrement pour services, 
souldées ou choses advenues au temps passé. 

» hem. Pour satisfaire aux sommes de desniers 
qu’il conviendra l'urnir à cause de ce présent 
traictié , le roy des Romains , comme père et tuteur 
de mondit seigneur l’archiduc , consentira et 

consent que lesdites villes de Gant , Bruq-es et 
Yppre, etaultres contribuables à la somme dessus 
déclarée , puissent vendre rentes sur elles, et à ce 
dès à présent ledit seigneur les auctorise ; et aussi 
il auctorise les venditions des rentes qui ont esté 
vendues et passées par icelles villes , durant lesdits 
différents, si avant que le peuple y aura consenti 
en la manière accoustumée. 

« Item. Pareillement tout ce qui aura esté faict 
devant lesdits différents au nom de mondit seigneur 
l’archiduc, en icelui pays de Flandres , par mon- 
seigneur Philippe deClèves , comme son lieutenant, 
la chambre du conseil, les commis aux finances du 
domaine, ayde , audition de comptes, recepveurs 
généraulx et particuliers , trésoriers des guerres 
et des confiscations , maistres et officiers des mon- 
noies , demorra faict , et n’en sera riens rctran- 
chié, saulf en tant qu’ils pourroient avoir aliéné ou 
engaigé aulcunes choses de icelui domaine , ou 
les droicts appartenants à mondit seigneur l’ar- 
chiduc ; et sur ce que mondit seigneur Philippes 
de Clèves a faict requérir pour estre reçeu à 
remonstrer en tout honneur et révérence ses justi- 
fications^ et aussi qu’il soit entretenu ès estais et 
offices et pensions qu’il a tousiours eu d’icelui ou 
d’iceulx roy des Romains et archiduc , desquels ü 
est continuellement tenu et lient très humble 
parent, serviteur et subject. A esté dit que ledit 
inonseigneur'Philippe est comprins au traicté de 
Francql’ort , et que le roy très chresticn parlera de 

cesle requesle au roy son beau-père , quand ils se 
verront. 

» Item. L’estaple de Bruges et les nations 
seront, pour le bien de la marchandise , gardez et 
entretenus comme ils ont esté de tous temps 
anchiens en ladite ville de Bruges. 

» Item. Et que les procès qui sont au grand 
conseil desdits seigneurs roy des Romains et archi- 
duc son fils, pour raison des personnes ou des 
biens , estant du ressort de la court de parlement , 
seront renvoyez selon l’article de ladite paix de 
l’an quatre-vingts et deux , ensemble de renvoi les 
parties à qui ce touche se pourront pourvoir de 
justice où il appartiendra. 

» Item. Que les sentences rendues par deifault 
et contu masses d’une partie et d’aultre, durant 
lesdits différents , seront faict tout ainsi qui fut 
en pareil cas ordonné et advisé par ladite paix de 
l’an quatre- vings et deux. 

» Item. Et que les prisonniers de guerre d’une 
partie et d’aultre , qui ont payés leurs renchons , 
seront délivrés , et ceulx qui encores ne l’ont payé, 
seront mis à gracieuse renchon,et moyennant icelle 
mis au délivre. 

» Item. Quantau fait des privilégesdonl les des- . 
povoir de besongiier en ceslematière ; mais , au 
putez de Flandres ont respondù qu’ils n’ont aulcun 
contraire, ont cherge expresse de réquerrir la con- 
firmation de tousetquelconcques leurs privilèges; 
et ce ensuivant le traiclé de l’an quatre-vingt et 

deux, il a esté appoincté que lesdicts de Flandres 
seront entretenus ès privilèges et usaiges dont ils 
ont jouy au vivant de feus duc Philippe et Charles, 
etparavant du temps de leurs prédécesseurs comtes 
de Flandres : et en tant qu’il touche les nouveaulx 
privilèges qu’ils ont obtenus depuis le trespas dudit 
l'eu duc Charles, à la prochaine veue et assemblée 
desdits deux roys, envoyèrent leurs commis et 
desputez ayans povoir et instructions et cherges 
suffisantes pour besongner sur la modération qui 
dehvra estre faicte. Et pour ce présent traictié et 
appoincternent de paix, est mis en avant le dernier 
appoinctemeut faict en la ville de Bruges , eu l’an 
quatre-vingt et huit , et en seront rendues les 
lettres comme cassées et de nulle valeur. 

» Item. - Que le roy des Romains et pareillement 
mondit seigneur l’archiduc son fils, de lui auctorisé 
suffisamment, bailleront leurs lettres-patentes au 
roy très chresptien , aussi à ceulx de Gand , Bruges 
et Yppre , par lesquelles ils promecteront et jure- 
ront sur leur honneur et en parolles de princes , 
entretenir à ceulx de Flandres et l'aire entretenir , 
tanlen général qu’en particulier, ce présent traictié 
de ladite paix concernant le fait de Flandres, sans 
jamais aller, ne faire aller , ne souffrir aller à l’en- 
contre en quelque manière que ce soit. Et feront 
iceulx seigneurs bailler semblables promesses et 
scellez par les ducs de Zassen , de Clèves et de 
Jullers , et parles prélats et nobles, que lesditsde 
Flandres, pour leur sceureté , vouldront et requer- 

ront avoir. Et s’il estoit contreveuu audit traicté , 
que Dieu ne voeil, le roy très chresptien, comme 
souverain dudit pays de Flandres, y pourvoiera et 
pourra donner conlbrt et adresse , pour faire ré- 
parer ce qui aura esté contre ledit traicté; et 
aussi se aulcune déclaration ou interprétation 
estoit à faire contre ledit traictié de paix dessus 
escript , a esté par plusieurs fois veu , visité et 
examiné bien et diligemment, en tous lespoincls 
et articles , tant pour lesdits ambassadeurs de 
nostredit beau-père et aultres assistans avec eulx, 
que par lesdits desputez de Flandres. Finable- 
ment, après ceque la lecteure d’icelui traictié leur 
a esté publiquement faicte et présentée de nous , 
desdits seigneurs de notre sang et gens de conseil, 
ils ont tous , d’ung même accord , franchement , 
purement, libérallement et de leurs plaines. vo- 
luntés, tant par vertu et autorité de leurs pou- 
voirs que eulx faisans fort de leurs seigneurs- et 
maistres , et aultrement en la meilleure forme et 
masnière que faire se polra et poelt consenti , 
agréé , emolognié , approuvé et receu ledit 
traictié de paix, aux noms de leursdits seigneurs et 
maistres; ils ont solempnellement juré en main 
iiostre main sur les sainctes évangilles de Dieu , 
promectans le faire garder, tenir et accomplir 
léalment et de bonne foi, perpétuellement et à 
tousioars, et tout le contenu en icelui traictié de 
poinct en poinct , selon la forme et teneur , sans 
aller jamais au contraire, et aussi de faire ratiffier 

suftisaranient, ainsi qu’il appartiendra; et pour ce 
faire iceulx ambassadeurs de nostredit beau-père , 
seront tenusfurnir de lettres de raliffication d’icelui 
nostre beau-père , bonnes et vaillables et en tbrme 
deuwe , lesquelles lettres seront apportées en nos 
mains à cesle fin , dedeus le prochain jour de Noël, 
et ainsi l’ont promis à nous et auxdits députés de 
Flandres. Et semblablementlesdits desputezdeFlan- 
dresseronttenusde furnir des lettres de ratiffication 
desdits de Flandres , bonnes et vaillables , en forme 
deuve , qui seront rapportées en nos mains à ceste 
fin , en dedens ledit jour de Noël , et aussi l’ont 
promis à nous et auxdits ambassadeurs de nostredit 
beau-père. Et au surplus ont vollu consentir 
lesdits' ambassadeurs et desputez , d’une part et 
d’aultre , que au vidimus de ce, faict sous scellé 
autçntique , foi soit adjoustée comme à ce présent 
original; le tout sans fraulde, barat ou mal engien. 
En tesmoing de ce nous avons faict mectre nostro 
scél à ‘ces présentes. 

» Donné au Montiz-les-Tours,le pénultième jour 
d’octobre , l’an de grâce mil quatre cent quatre- 
vingts et nœf^ et de nostre règne le septiesme. Et 
sur le ploy : parle roj nostre sire, messire le duc 
de Bourbon , le cardinal de Bourdeaux, les comtes 
de Bauges, seigneur de Bresse, de Vendosme; 
l’archevesque de Sens , le vicomte de Rohan , le 
marquis de Rotelin , marissal de Bourgongne ; 
les seigneurs d’Orval , de la Trimouille, des 
Qnerdes, marissal de France ; de Carton , gouver- 

neur de Bourgongne ; de Lille , de Bonsacq , de 
Grimault, président des comptes; de Tiennes, 
d’Anjou; d’Escars, de Champeron , de Morueil^ 
du Plessis; maistre Pierre de saCherge. Eslienne 
Pascal , Charles de Potles, maître des requestes 
ordinaire de l’hostel , et plusieurs aultres présents 
et dix des secrétaires. Parent. » 

Quant le comte de Nassou , par grant sollici- 
tude et diligent pourchas, nous eust acqub le 
bénéfice de paix , tant entre deux rojs comme 
entre ceulx de Flandres, il retourna de France 
et passa par Vallenchiennes tost après la solemnité 
de la nativité de Nostre-Seigneur , et se tira en la 
ville de Courtraj, où, comme lieutenant-général 
dudit roj des Romains son maistre , renouvella les 
officiers et fit faire nouveaux serviteurs. Et environ 
le pénultième de janvier , le duc de Zassen , le 
prince de Chiraay et ledit comte de Nassou, 
ensemble les ambassadeurs qui avaient pourchassé 
la paix , entrèrent en la ville de Bruges , et à grant 
Iriumphe et à main armée , en très bonne et forte 
puissance de gens à cheval et à pieds. Au-devant 
d’eulx , vindrent au-dehors de la ville le seigneur 
de la Gruthuyse , chevalier de l’ordre , et messire 
Jehan Vunenonne et aultres en bon nombre. Leurs 
debvoirs faits comme dessus , la gendarmerie et 
Suisses , en. notable ordonnance , sans de riens 
molester la ville, passèrent oultre, et le duc mesme 
s’en alla loger au Dam. 


Digitized by Gouj^Ie 



8 


CHRONIQUES 


('48'.») 


CHAPITRE CCXXIII. 


Rcdtiction des inonnoycs. 


A CAUSE de l’entretenenient et nouriture des 
guerres dures et austères ès pays de monseigneur 
l’archiduc, les monnoyes estoient, comme dict 
est, tellement montées en valeur, que une piè- 
ce d’or valloit trois semblablement d’argent, 
qui estoit grand dommaige et desplaisir, tant 
pour ceulx qui avoient rentes , comme pour gens 
d’esglise ; car ung poure presbtre mercenaire chan- 
tant en Hainault, a accouslumé d’avoir trois gros 
pour une messe , et n’avoit que ung seul petit gros 
pour vivre le jour , qui estoit chose exorbi- 
tante et hors de règle . dont plusieurs consaulx et 
assemblées se tindrent à Malines. Jehan de Lannoy, 
abbé de Saint-Berlin , chancellier delà Thoison- 
d’Or, principal directeur de ceste matière , fist 
convocquer de plusieurs quartiers gens expéri- 
mentés en ceste faculté, affin de y remédier au 
mieulx que possible seroit. Pendant le temps que 
l’on besongnoit sur ce poinct , le terme du Noël 
approchoit , que rentiers et aultres créditeurs deb- 
voient recepvoir leurs debtes ; si couroit la voix 
qu’il seroit rabassé des monnoyes , et que la ville 
se ferait brief , parquoi leurs debteurs prépa- 
roient leurs payements à hauît prix , vceillant 

anticiper les termes, et les créditeurs se tenoient 
hors de la voie , et se celoient à tous costez ac- 
tendans que les monnoies seroient à bas prix; 
ainsi donc l’on ne vèoit que gens courre et racourre 
par les rues ajans grosses burses pleines d’argent , 
hurler, bucquer et mailler parles huis; nul ne 
volloit estre payé , qui esloit chose fort nouvelle ; 
l’u ng queroit, l’aultre se muchoit , l’ung chassoit , 
l’aultre s’enfuyoit, l’ung présenloit l’argent, l’aultre 
le refusoit , chose fort contraire au temps de main- 
tenant ; car par faulte de pécune il loist demander 
une debte plus de six fois, ains qu’il soit tourné à 
bonne paye;dont pour wyderceste grosse murmure, 
et de donner régime et pollice à ce grand désordre , 
fut appoincté et conclud que toutes monnoyes for- 
gées es pays du prince seroient rabassées quasi jus- 
ques au tierch qu’ils estoient montées. Le lion d’or 
fut féduit à quarante sols: la maille à la croix Saint- 
Andrieu à quarante sols; l’escu de France, qua- 
rante-sept; le blancq double à deux lions, quiestoit 
parvenu jusquesà dix gros, descendit à trois gros 
quatre desniers. Aultres monnoies d’argent se rei- 
glèrent quasi au tierch ; et toutes monnoyes es- 
tranges d’Allemaigne , de Metz, de Bretaigne, de 
Milan , de Lombardie , de Savoye et d’Engleterre , 
furent condempnez au feu et tenues pour billon , 
et furent publiez par les bonnes villes des pays de 
monseigneur l’arcbiducq , trois ou quatre jours 
devant Noël; et adoncq ceulx qui avoient préparé 
quarante sols pour payer leurs debtes, furent 

conslraincts de payer six livres ; et ceulx qui se 
muohèrent en refusant argent , tendirent les mains 
avant pour recepvoir le payement. Si futadjousté 
en la criée une telle condition, que tous ceulx 
qui avoient fait leurs debtes avant ladite publi- 
cation , auroient ung mois de induce pour payer 
à haulte monnoye ; et se ils n’avoient satisfait en 
dedans ledit mois, ils estoient tenu les payer à la 
basse monnoye, et par ainsi tous ceulx qui deb- 
voient rentes héritables, censes, louaiges de maison 
c*t aultres debtes escheutes au Noël, payeroient le 
tierch avant qu’il leur venoit à grand contraire ; 
pourquoi le poure peuple fut aguillonné de grand 
dangier; car nul ne voloil mectre avant sa mon- 
noie coursable, espérant qu’elle remonteroit; et 
ne trouvoil-on billonneur qui voulsist accepter 
celle qui estoit deffendue. Ceulx de Tournay , 
voyans ce grand trouble ès pays , que soudaine- 
ment s’estoit faicte ceste mutation, rabaissèrent 
aussi leurs monnoyes , non poinct au tierch , mais 
à moictié, et parce poinct aulcuns manants des 
pays portaient illecq secrètement leur billon pour 
leur prouffit. Aulcuns aultres avoient de long- 
temps faict leur amas de petits gros et hallebardes 
par milliers en petits vaisseaulx, cuidans qu’ils 
deussent plustost monter que descendre ; mais ils 
furent fort desplaisants et mélancolieux , quand ils 
les virent hnmiliez et estimez de si petite valleur, 
et finablementgrands litiges, altercations et procès 
s’esmeurent entre les subjects des pays à cause des- 

dictes raonnoyes , que les constracls et marchelz 
qui s’estoient faicts entre eulx avant Ja publication 
d’icelles, dont les différénts durent encorespen- 
dans au clou, et ne seront widés d’ici à dix ans. 


CHAPITRE CCXXIV. 


Tja joarnëe de Zonthone en Campine , à l'honnear de l’ëvesqae de 

Liège. 


Depuis la mort de sire Guillaume de la Marche, 
aultrement nommé la Barbe , exécuté en Maes- 
tricht , les frères d’icelui , parens et alliez et amis , 
ensemble aucuns de la cité de Liège , leurs faul- 
teurs et adhérens furent réputez adversaires^ con- 
traires et ennemis à l’évesque de Liège , et à tous 
ceulx qui se tenoient de son parti, dont affin de 
plus nuire et grever ledict évesque , contendans de 
le despoullier de son diocèse à perpétuité, au pour- 
chas d% la plus forte bende des Liégeois militans 
pour la querelle des seigneurs de la Marche , la 
cité munie des Franchois , pareillement aulcunes 
places à l’environ , et n’avoit ledict évesque pour 
son parti que quatre bonnes villes : Maestricht , 
Tongres , Saintrdn et Halst , et jasoit ce qu’il fu- 
sist fort dénué d’amys et de chevance au pourchas 
de sa querelle pour avoir résisté aux rebelles ; car 
il avoit son frère, le comte de Homes, lors prison- 
nier de ses ennemis , le seigneur de Montégny son 

frèreet le seigneur de Gaesbecq Irespassé, lesquels 
l’un de proesse et vaillance , l’autre d’argent et de 
cbevance , l’avoient aidé et secouru en ses affaires. 
Toutesfois il se mestoit en ses diligences à toute 
force, de donner ostacle aux emprinsesdeceulx de 
la Marche. Si retint à ses souldées environ dix-neuf 
cens Allemans , lesquels la plus part d’iceulx s’es- 
toient tenus l’année précédent en l’armée du duc 
de Zassen , et pour ce que entre plusieurs chiefs 
et conducteurs de guerre , ils sentoient Ferry de 
Nonnelles avoir bonne renommée et suffisant bruict 
par les escarmuces très dures , rencontres et sub- 
tilles emprinses , lesquelles il avoit faict contre les 
Franchois faisant leurs cours autour de Quesnoy , 
desquelles il estoit venu à fort luable achevissance, 
tellement que les satellites déprédeurs et sa- 
ti’appes pillans par le pays de Haynault , le crai- 
gnoient comme cop de tonnoire. Il envoya lettres 
audit Ferry, priant instamment qu’il le voulsist 
servir, accompaigné de ses gens, la plus forte bende 
et la mieulx expérimentée au mestier d’ar«ies que 
l’on trouvast en la langue wallonne. 

Ferry considérant la juste , bonne et vraie que- 
relle dudict évesque; et que c’estoit en augmenta- 
tion des pays et seigneuries du roy des Romains et 
de monseigneur l’archiduc , légièrement se con- 
cescendist à la requesle dudit évesque, espérant 
trouver en burbe les Franchois , auxquels il avoit 
plusieurs fois herlé, dont la cité estoit alors garnie, 
et besongna tellement de six vingts chevaux, qu’il 

avoit seullement, à l’honneur et prouffit dudit éves- 
que , que en. l’espace de treize mois, par escar- 
muches , gaietés , rencontres et batailles , sans 
perte que de ung seul homme des siens; il diminua 
et alFoiblit les Franchois des ordonnances du roy 
estant autour de Liège de six à sept cents chevaulx. 

Advint en ce temps que des dix-neuf cents Alle- 
mans qui militaient pour et aux gagesde l’évesque, 
payez par ceulx de Campine , les quinze cens fain- 
dirent voloir aller et retourner en leurs marcJies, 
et l’évesque au partir lescongia, contenta et paia, 
non scaichant leur intention et eau telle. Ainsi il 
demora seulement accompaignié de quatre cens 
Allemans et de la compagnie de Ferry, ne se povoit 
achever grande emprinse. Ferry fut adverti par 
aulcuns ses amisde la cité , que combien que les 
quinze censAlleinans eussentprint congié et donné 
à entendre qu’ils allaient en leurs pays , toutesfois 
ils estoient subornez et retenuz et retournez avecq 
ceulx d’Aremberghe, Franchois et Liégeois qui 
les recep voient à leurs souldées, si mectoient sus 
grosse armée, pour courre la campaigne , dépré- 
cier , ravir et bouter feuz à tous letz de ceulx qui 
contraires leur estoient. Ces nouvelles s’espaodirent 
jusques à l’évesque , desplaisant le plus de jamais, 
tant de la tromperie des quinze cens Allemans, qui 
l’avaient relinquis pour servir ses ennemis, comme 
pour ce que possible ne leur sembloit de jamais 
povoir recouvrer le déshonneur, perte et dommaige 
que lui ferait ladite armée préparée à la course, 

ton et visle à la torce , ferme comme uhg mur , et 
non pas à desgarrocher ; dont pour renfort de sa. 
bende , fit tant que les villes de Maestricht , Sainc- 
Tron^ Tongres et Halst, lui livrèrent chacun • 
cent hommes , tellement que quant^ tous feurent 
amassez ils estoienl huit cents piétons et quatre 
cents chevaux. 

Pendant le temps que Té vesque faisoit son amas, 
Liégeois , Franchois et ceulx d’Aremberghe , à 
grosse puissance , sortis d’etigiens , couroient la 
campaigne , composoient villaiges , prenoienl pri- 
sonniers, bout oient feuz, et finablement tous les 
desrois que l’on pourroit imaginer et penser, furent 
par eulx mis à exécution , cuidans que jamais l’é- 
vesque ne se poelt ressoudre de bouter pied eti 
l’estrier pour garandir son pays. Ferry envoya 
explorateurs et espies pour scavoir l’estât et con- 
duictede ses ennemis , et sceutque le nombre de 
leurs piétons excédoit celui du parti de l’évesque ; 
mais le nombre des gens à cheval estoit quasi égal, 
tant d’un costéque d’aultre, et avoient lesdits enne- 
mis artillerie volante, proyes en grande abondance, 
tant de gens que de bestiaux. 

Finablement les batailles approchèrent l’ung 
l’aultre si avant qu’elles s’entreveyoient , et 
adoneques Liégeois et Franchois prindrent grant 
peine d’eulx monstrer. Si se misrent en deulx com- 
paignies, l’une trop plus grande que l’aultre, et lors 
Ferry, qui n’avoit que une seule bataille , voyant 
aucuus de ses gens venus de quatre bonnes villes, 

desquels lapluspartd’eulx n’avoit jamais veu lance 
en arrest , se prinl à dire pour les encorager : 
« Mesenfans, quicj estes arrivez au commande- 
» ment et pour servir vostre révérend père en 
« Dieu , vrai pasteur, seigneur et évesque^ ne vous 
i> donnez espouvantement en la vision de vos en- 
» nemis, pourtant se ils sonten grosse multitude, je 
» vous asseure que en la grant compaignie d’eulx, 
» ne sont nullesment gens de faict , ainchois sont 
» paysans et pageastres, qui rien ne scevent 
» du mestier de la guerre, et sont illecq mis en 
» ordonnance affin de vous donner terreur, l’eslile 
» de leurs gens d’armes , lesquels nous vainque- 
» rons légièrement, s’il plaist à N ostre-Seigneur ; 
» et au moindre hocq d’entre eulx qu’il n’est plus 
» grant que le nostre ; et pourtant boutez-vous 
» hors de soussi , se ne vous donnez mélencolie 
» de chose que voyez , car aujourd’hui gaignerez 
» prouffit, honneur etlouenge. » 

Après que les deux parties se furent entrevus , 
ils préparèrent leurs batailles, délibérèrent de 
hurter et combattre l’ung l’autre , si marchèrent 
bien serrées eu ordonnance, quoistement et bien 
à traict ; et avant l’aborder misrent fort longue 
espace. Ferry , qui n’avoit que une seulle bataille , 
mit paysans de costé, chevaulcheurs à ung letz et 
piétons à l’aultre, c’est assavoir dix-huict chevaulx 
à dextre et vingt piétons à sénestre, et tous de 
front. Ordonna engiens devant enseignes et nobles 
hommes au millieu de la bataille , et illecq recent 

ledit Ferry l’ordre de chevalerie , et lui-mesme fit 
de sa main sept ou huict chevaliers , entre lesquels 
fut l’ung George de Marguette , son lieutenant , 
vaillant homme de guerre. La bataille des Fran- 
chois et Liésreois estoit semblablement ordonnée 
de piétons et chevaulcheurs , lesquelz se trouvèrent 
à l’abborder en croix Sainct-Andrieu , les ungs \ 
contre les aultres. Chacune partie quéroit lieu 
vent et soleil à l’avantaige et barguegnèrent lon- 
guement avant qu’ils poussent joindre ensemble. 

Il y avoit au milieu d’eulx ung grand flos à ma- 
nière d’estang, parmi lequel commencoient passer 
les piétons messire Ferry , pourenvahir les piétons 
des ennemis , qui estoit chose difficile à faire , et 
à ceste cause , fit mectre sus sept ou huict che- 
vaulx grosses arcquebuses que ceulx des bonnes 
villes dessus nommées avoient , et pour ce que fu- 
mées d’engiens empeschent tellement les ba- 
taillans qu’ils ne cognoissent leurs parties, ils fu- 
rent si bien situez et soubs vent , qui ne donnèrent 
nulle einpesche. Messire Ferry, qui estoit comme 
le poing de l’évesque, le patron de la bataille et 
la toute espérance de la querelle et le ressource, 
affin qu’il fusist oy des siens en la conduicte de son 
faict, deffendit sonner trompettes, clarons et gros 
tamburs ; semblablement de partie adverse ; et 
quand vint au joindre, l’évesque par doulces et 
amiables parolles, confortoit ceulx de son armée. 
Les engiens d’un costé et d’aultre firent grand 
debvoir , tellement que du parti des Liégeois et 

Franchois, messire Ferry eust son plumest em- 
porté par terre d’un gros boullet , et le traict d’une 
serpentine se lanclia entre les jambes deson cheval. 
Pareillement les basions du parti de l’évesque 
firent gros abbatis sur ses ennemis ; mais ils étoient 
vistemenl réunis ensemble, si que il n’y appareil 
guaires ; et entre les aultres choses, les grosses arc- 
quebuses des quatre bonnes villes besongnèrenl 
si bien en tirant par deseure l’estang, qu’elles 
deffirent les piétons des Liégeois et Franchois. Et 
adonc la bastaille s’esmeut aspre , et fort horrible 
d’un quartier et d’aullre, et les engiens en tous 
endroicls firent merveil de ruer. Ung gentil com- 
paignon allumant , nommé Bernard, du costé de 
l’évesque , conduisoit fort bien les picquenaires. 
Messire Ferry et les siens quéroient manière d’en- 
trer dedens les chevaulcheurs franchois, et de 
faict en passant devant ses piétons, firent manière 
de ployer , si donnèrent dedans eulx et les en- 
voyèrent de costé , et en ce faisant emportèrent 
grande partie de leurs piétons. 

Le hurt fut grand , rude et impétueulx ; car 
ceulx de l’évesque, fort animez , et qui verdement 
les quéroient, furent recoeillez fellement. Là, se 
trouvèrent pesle-mesle , et se boultèrent ensemble, 
de lances vindrent aux épées, et des épées aux 
maces. La bataille fut longuement et bien com- 
balue. En cesle meslée fut l’évesque aggressé de 
deux Allemanls fort en poinct, qui le recongnurent 
à cause que son armet n’avoit point de visière ; 

son cheval estoit enracquié des deux pieds de der- 
rière , et estoit en grand dangier de y demorer ; 
mais messire Ferry qui l’appercheut en cest ex- 
trême et grand dangier, férit de son épée l’ung si 
rudement , qu’il le navra en la face , et délivra 
son évesque de ce fort doloreulx péril ; et en- 
semble retournèrent à leurs enseignes, oùilshe-, 
songnèrent de si grand hardement avec leurs gens, 
qu’ils firent retourner leurs ennemis en fuytes. Le 
hastard Jennot gaigna le pris au bien courre, et 
fut prins des païsans. Une compagnie de piétons 
estant de costé la bataille , voyans la rompture des 
Franchois et Liégeois , coppoit les guenilles de 
ceulx qu’ils véoient abbatus. La chasse fut donnée 
jusques auprès de la cité , et se messire Ferry eust 
poursuivi sa bonne fortune, moyertnant le secours 
des siens, qui lors estoient à l’cxploict de la chasse, 
il eust légèrement entré en la cité ; car le peuple 
d’icelle voyant la defTaicte de la garnison , estoit 
tant esponvanté , desconfit et estonné , qu’il n’a- 
voit cœur ne volunté de donner quelque résistence. 

Ainsi appert que l’évesque de Liège, par les froi- 
deur, subtillité, sens et bonne conduiefe de messire 
Ferry de Nonelles, obtint victoire, et gaigna hon- 
neur de la journée de Zontbone, en la Campine , 
contre les Liégeois, Franchois, les seigneurs d’ A - 
remberghe et aucuns Allemands et Suisses, leurs 
alliez, militans à leurs souldées, lesquels furent 
ruez jus en nombre de douze à treize cents, et 
mesmes la pluspart de ceulx qui avoient haban- 

donné ledit évesque pour servir sa partie con- 
traire ; et y eut de quatre à cinq cents prisonniers, 
entre lesquels fut le damoiseau Robbert, fils de 
messire Evrard, le seigneur de Saint-Blancquart, 
capitaine des Franchois estant en garnison en la 
cité ; ensemble plusieurs aultres qui emmenoient 
leurs proies, lesquelles furent rescousses. Le pour- 
chas se fit lors pour ravoir le comte de Homes , 
pour les deux prisonniers principaux avec le bas- 
tard Jennot , prisonnier dessus nommez , et le 
dilFérent de la mort de messire Guillaume de la 
Marche estoit mis sur l’arbitraige de messire, l’é- 
vesque de Coulongne, le duc de Jullers et le 
comte de Meures. 


CHAPITRE CCXXV. 


La rés^nation et don que fit de ses pays et seigneuries le dnc Sigismond 
d'Ânstrice à son nepveu Maximilian , roi des Romains. 


Le seiziesme jour du mois de raarch , le duc 
Sigismond d’Auslrice , eagié de quatre-vingts ans 
ou plus , par le consentement de l’empereur 
Frédérick , son frère , des très illustres et puis- 
sants princes d’Allemaigne , se dessaisit de sa ducé 
d’Austrice et de ses pays, seigneuries et appèn- 
dances, si les donna et résigna, et en advestit le roy 
des Romains , son nepveu , comme son futur héri- 
lier, parmi certaines pensions qu’il retint et réserva 

pour renlreteneinent de lui et de madame sa 
femme. La possession desdits pays prinse par le 
roy , les seigneurs , officiers, obeissans et subjects 
d’iceulx lui firent serment ; et le duc Sigismond , 
son oncle, leur quitta tous serments que paravant 
avoient faicts. Semblablement pour lui faire ser- 
ment, se partirent d’un villaige nommé Sualhz, en- 
viron mille hommes, besongnans continuellement 
ès mines d’argent et aullres mélaulx ; et après le 
serment faict, le roy leur donna mil florins pour 
aller boire. Le vingt-sixiesme jour ensuivant, le 
comte de Gorlz, fort anchien et grant terrier , 
duquel les seigneuries marchissoient ès limites des 
Turcqs et des Vénissiens, arriva vers leroy, et 
pour ce que ledit co nte estoit sans hoirs de sa 
chair, et que lesdites seigneuries debvoient , après 
sa mort, retourner à l’empereur, il voelt sembla- 
blement advestir le roy de sadite comté. Plusieurs 
Iriuinphes , joustes et tournois furent faicts à 
Isprucb en ces jours^ qui seroient longs à mectre 
en compte. En ce mesme temps de quaresme fut 
prinse à Blancqberg une grande et merveilleuse 
l>alaine. 

CHAPITRE CGXXVI. 

Le tre*pas du roj Mathias de Hongrie. 


Après que Lancelot , fils de l’empereur Albert , 
voj de Hongrie et de Bohesme , fut trespassé de ce 
siècle^ sans hoir procréé de sa chair; car il estoil 
eagié de dix-huit ans, et entrain d’espouser ma- 
dame Magdelaine de France^ fille du roj Charles 
sepliesme de ce nom , Mathias , fils de Blancq , che- 
valier comme l’on disoit, lequel, par proesse 
d’armes avoit obtenu plusieurs belles victoires sur 
les Turcqs infidèles , aspira à la couronne de Hon- 
grie, tellement par la faveur qu’il trouva ès princes, 
barons et chevaliers du royalme,fut couronné roi de 
Hongrie. Toutesfois, l’empereur Frédérick , père 
de Maximilian , roy des Romains, prétendoit avoir 
droict à ladite couronne ; parquoi très horrible et 
forte guerre s’esmeu l en tre ces deux grands princes , 
et fut tellement appoincté entre eulx, que ledit 
Mathias demoureroit roy de Hongrie le cours de sa 
vie , se ne se pourroit marier , et après son décès 
ledit royalme retourneroit audit empereur Fré- 
dérick et à ses hoirs , et avec ce lui debvoit payer 
annuellement certaine somme de ducas. Mais 
quant ie roy Mathias se trouva enrichi , fort puis- 
sant , intronisé et couronné , paré d’honneur et 
pellifié de gloire par les proesses et victoires qu’il 

avoit sur les Turcqs, auxquels il estoit marchissant, 
il fut requis et pressé des princes de son royalnie, 
de prendre femme et espouse pour avoir lignée , 
aflTin de succéder à ladite couronne. Et aussi leroy 
Mathias, postposant l’appoinctement qu’il avoit 
faict audit empereur, et sans avoir regard à la frac- 
tion de son serment, par dispense de pape, espousa 
la fille du roy de Naples , de laquelle toutesfois il 
n’eut nuis enfants. Et pour la cause dessus dicte , 
merveilleux litiges et très aspres guerres se pullu- 
lèrent entre eulx, tellement que le roy Mathias 
assiégea la très noble et florissante cité de Vienne, 
chief et maictresse ville de la ducé d’Austrice , fort 
bien decorée et très clere et resplendissante univer- 
sité; laquelle cité et ville finablement il print plus 
par terrible et angoisseuse famine que par force 
d’armes , dont les assiégez furent piteusement 
persécutez. Et quant le roy Mathias se trouva au- 
dessus d’icelle, et que la pluspart du menu popu- 
laire estoit périe par faulte de vivres , il en print 
grant compassion , cuidant qu’il n’y eusist en la 
ville grain ne paille pour les soustenir trois jours. 

Et lors fut référé au roy qu’il y avoit homme en 
ladite cité, fort fier et rebelle villain , lequel seul 
avoit plus de sept à huit cents muids de bled ; 
lequel, durant ledit siège, pour or, argent, pour 
gaiges^ pour prières , pour amitié , pour menaces , 
pour promesses, ne pour quelque riens, ne voelt 
distribuer audit j)Oure peuple. Le roy, bien informé 
du faict, fit convenir ledit homme devant lui et lui 

print à dire : « Très horrible et cruel murdrier , 
» tu as plus occis de gens par ta mauldite con- 
» voitise que je n’ai l’aict par le traict de mon 
» artillerie , et combien que tu soye cause de la 
» prinse de ceste très noble cité , en tant que tu as 
» laissé morir de faim ceulx qui la debvoient 
» deffendre , si en auras-tu ton paiement de par 
» moi, non point si suffisant à mille fois près que tu 
» l’as desservi. » Et après que ledit avaricieux 
fut administré de son salut , le roy lui fit Irencher 
la teste, et départir et habandonner son grain 
à ceulx qui estoient les plus indigents. 

Long-temps après que ledit roy Mathias eust 
faict de grandes conquestes, et qu’il fut au-dessus 
de la très belle , opulente et noble cité de Vienne, 
l’héritaige de l’empereur, dont il se sentoit bien 
heuret de l’avoir expugné et essours en gloire 
fort haultaine , lui-mesme en ceste cité fut assiégé 
et vaincu de la mort , et rendit son ame à Dieu 
lendemain de Pasques flories, quatriesme jour 
du mois d’apvril , l’an mil quatre cent quatre-vingts 
et noef, selon la mode gallicane. 

CHAPITRE CCXXVII. 


La conqaeste du royaulme de Hongrie , faictc par le roy de* 

Romains. 


Certaines nouvelles venues au roy des Ro- 
mains, étant à Ispruch vers le duc Sigismond son 
oncle , de la mort du roy Mathias estant en Vienne ; 
et comment la royne sa femme s’estoit retirée au 
chasteau , il se tira vers le duc Albert de Bavière , 
son beau-frère, qui le receut à grant triumphe , le 
deffrayant de tous despens. Et quant il eust illecq 
séjourné trois jours , il se trouva à Ausbourg et de 
là à Ulme,.où se tint une journée pour pacifier 
ung différent qui lorsestoit entre ceulx du Boin et 
des Lignies; mais, pour les grandes affaires qui 
survindrent au roy touchant le royal me de Hon- 
grie, la cause demora en surséance jusques à 
deux ans ensuivant, sans aultre appoinctement 
faire. Le roy estant à Ulme , vindrent vers lui en 
ambassade pour le roy de Erance ung légat fran- 
choisjle doyen deLengres,et aultres,affindecomu- 
nicquer Tentretenement de la paix faicte à Francq- 
fort ; lesquels eurent bonne despesce , et pour le 
tout mectre en bonne fin , furent envoyez avecq 
eulx vers le roy de France le chanCellier de 
l’empereur , le seigneur de Prochain et l’escuyer 
Lamouche et aultres nobles, en notable ambassade. 

Ce temps pendant , l’empereur manda le roy 

venir vers lui liastivement en sa ville Je Linlz , lui 
sif^nifiant que le roy de Bohesme se perforchoit 
devenir à Vienne en Austrice, son patrimoine du 
roy des Romains, et pour soi mectre au-dessus 
des citez, villes et places que tenoit en son vivant 
le roy Mathias, le roy à toute diligence manda 
gensdarmes à tous quartiers pour le servir , et 
envoya vers lui la royne de Hongrie certaines lettres 
par lesquelles lui maudoit venir et marcher ès 
pays, lui donnant à entendre que ses besongnes 
se porteroient fort bien; aucuns tiennent que ce fust 
pour le persuader^ aflin qu’il s’inclinast de la 
prendre en mariaige. Le roy toutesfois envoya vers 
elle ung sien chappellain , nommé frère Sébastien 
de Bonis , religieux de l’ordre de St.-Anthoine , et 
arriva à Bonde , principalle ville du royalme, 
où il trouva la royne , ensemble grant nombre des 
princes et seigneurs de Hongrie , qui se disoient 
estre bons pour le roy ; mais quant ledit Sébastien 
eust exposé sa cherge touchant aucunes matières , 
etquela royne entendit aucunement par ses lettres 
la nommoit mère , elle perchent qu’elle estoit 
frustrée de son intention de l’avoir en mariaige , 
et soudainement lui changea le coraige , et se 
monstradece jour en avant du tout contre leroyjet 
par l’enhort de l’évesque Bavaadin et aultres mal- 
voeillants du roy , fust corrompue par dons et 
propines la pluspart des barons de Hongrie , qui 
favorisèrent au roy de Bohenie; et ledit Sébastien 
retourna vers ledit roy estant audit Lintz. 

Puis leroy l’envoya à Crems , une très bonne 
ville assise sur la rivière tle la Dnnoe, pour faire 
paiement tle sept cents compaignons tle guerre 
estans illecq , lesquels, après la snsceplion de leurs 
souldées, marchèrent hasliveinent et descendirent 
par ladite rivière à Vienne , où il y a dix lieuwes de 
chemin . et environ dix heures du matin furent 
boutez dedens la ville par les bourgeois d’icelle. 
Si la lindrent et gardèrent léalment et bien 
jusques à l’arrivée du roy. Toutesfois le chasleau 
tenoit à l’encontre d’eulx. Dudit chasteau de 
Vienne csloit capitaine le comte Stephen, lequel 
perchevant la ville renforcce de garnison pensa 
que fort lui seroit tenir ledit chasteau longuement, 
sans eslre assailli ou du moings escarmuchié ; 
sentant aussi l’approche du roy des Romains qui se 
prëparoit, et afiin d’éviter ce danger apparant , il 
faindit de voloir quérir secours, wida secrète- 
ment de nuict dudit chasteau à telle heure que 
oneques, puis i»’y rentra. 

Le roy se partit de Liiitz et de là à Weitz, 
où il tint la solempnité du sacrement. De Weitz se 
trouva à Leube , très bonne ville, où nouvelles lui 
vindrent que la ville de Vienne tenoit bon pour 
lui, dont il fut très joyeulx. Ll d’illecq , pour 
certains grans affaires, reloiirna à Lintz vers 
l’empereor son père. Puis le roy éust volunté de 
soi trouver en une ville nommée Gretz, en la ducé 
de Styrie, et envoya premier, pour le surac- 
tendre, le duc Christofle, le marquis de Brandem- 

burg, le lanigrave de* Hesse et Fescuyer avec 
grosse compaignie de gens d’armes. Ft pendant le 
temps qu’ils aetendoient l’advènement do roy , 
advertis par les bourgeois de la ville de Nyeustadt 
comment icenlx avoient volunté de eulx rendre 
au roy des Romains leur seigneur naturel et 
requéroient avoir gens d’armes pour les garder , 
confermer et entretenir en leur bonne volunté, 
ces nouvelles entendues , fort pesées et bien digé- 
rées par lesdits princes, ils délibérèrent d’ung 
commun accord dey envoyer ledit escuyerd’escuy- 
rie , nommé Jehan Tressiez ^ très preux et vaillant 
homme de guerre, avec le lieutenant du duc 
Albert beau-frère du roy, associé d’une bonne 
bende de gens de cheval et de pieds , lesquels , à 
très grand dangier de leur vie , firent ce voyaige, 
tant pour les montaignes qui sont quasi inaggres- 
sibles , comme pour aucunes villes ^ places et 
chasteaux qui leur furent rebelles , comme Scam- 
bienne et quatre ou cinq aultres bonnes villes. 
Néantmoins , du vouloir de Nostre-Seigneur , 
sans perte ne quelques dangereux meschiefs, 
arrivèrent audit Nyeusladt, ou ils furent bien 
recoeilliez , logiez et festoyez par ceulx qui l’ort les 
désiroieut. Si la tindreut virilement jusques à 
l’advénement du roy. 

Tost après , le roy eust nouvelles que ses gens 
esloient en la ville de Nyeusladt , laquellç ils 
tenoient pour lui. Si sembloil chose incrédible, 
considérée la dangereuse approce d’icelle et forcej 

car le roy Mathias avoil tenu le siège devant ladite 
ville l’espace de vingt-deux mois, où il despendil 
plus de dix-sept cens mil ducas. Et pour lui 
dotiner approche , il se tira à Gretz où il séjourna 
environ six jours. El illecq Zebel Jacob, fort 
renommé, et rungdesprincipaulxcapilainesdu roy 
Mathias, le vint revérender, lui promeclant lui 
rendre plus de (juarante places, que villes, que 
chasleaux, tant de son parti comme aullres, séants 
es limites et frontières d’Austrice, de Styrie , de 
Hongrie et d’Esclavonie. Puis, deux jours après 
se j)arlit ledit Zebel Jacob pour achever sa pro- 
messe qu’il avoil faicte au roy de sa pure et france 
vülunlé ; et s’en alla dudit Scarbienne , dont il 
estoit capitaine de par ledit feu roy Mathias, vint 
devant le chasteau , que l’on maintient estre l'une 
des fortes places de chrepstienneté , le cuidant 
mectre ès mains du roy des Uomains, ainsi que 
promis l’avoil , et remonstra aux gardes comnient 
il lui avoit fait serment comme à son naturel 
seigneur, lui promectant lui rendre qui estoit en 
' sa cherge par le roy Mathias. Mais les compaignons 
du chasteau ne s’y voldrent assentir, el.d’ung 
commun accord, firent response que pour morir 
ne le rendroient. Pourquoi ledit Zebel Jacob rentra 
en Scarbienne , laquelle peu de temps après 
remit ès mains du roy fortifliée de bonne garni- 
son. Et semblablement il fit réduire les places et 
villes estans sur le chemin de Nyeustadt ; puis s’en 
alla ès marches de Hongrie et Esclavonie, dont il 

estoit capitaine, sans parachever ce qn’il avoit 
promis. 

El après que le roy eiist séjourné en la ville de 
Gralz trois sepnaaines ou environ , il se partit d’il- 
lecq, accompai^nié notablement , et se trouva 
devant Nyeiistadt, où ceulx de la ville à fort belle 
ordonnance lui vindrent au-devant sur les champs; 
si le receurent en leur ville fort honnestement et 
à très grant joie , et y fit son entrée le seiziesme 
d’aoust an susdit, faisant les solempnitez à ce per- 
tinentes; mais il n’y fust que ung seul jour, et 
à cause que le cbasteau tenoit contre lui , il y mit 
puissante garnison , et le lendemain se prépara 
pour aller en sa cité de Vienne située à huict 
lieuwesprès ; laquelle cité de Vienne avoit esté oc- 
cupée plusieurs ans de force par le roy Mathias 
sur l’empereur Frédérick, pèredu roy des Romains, 
qui y fit son entrée au mois dessus dit, armé de 
toutes piesces, son cheval bardé à la mode des 
Bourguignons , accompaignié de deux mille che- 
vaulx et grand nombre de piétons^ l’escuyer 
d’escuyerie portant l’espée nue devant lui. Au- 
devant de sa royalle majesté vindrent les collieges 
de la cité , vestus de aornements d’esglise ; les 
recteurs, régents, maistreset escoliersde l’univer- 
sité; pareillement les nobles bourgeois, marchans 
et habitans. 

Ung grant bonrt fut faict sur le marcbié, où, 
en sa présence et des princes d’Allemaigne , ceulx 
de la cité et ville lui firent serment. Lors fui chanté 

le Deum laudamm et la grande niesse.en la grani- 
esglise. 

Le cbasleau de Vienne^ qui tenolt contre leroy, 
lut assiégé environ cinq heures au soir le jour 
Saint-Jehan décollation , il fut battu deux jours et ; \ 
deux nuicls de quatre grosses bombardes, plusieurs ' '' 
conrtaux et serpentines. Le roy délibéré l’assaillir; 
et avec aucuns princes d’Allemaigne, dévala ès. 
fossés du chasteau; ils prindrent deux tours d’as- 
sanll. Les assiégez voyans que possible n’estoit de 
résister contre telle puissance, crièrent merci au , 
roy , se rendirent à sa volunté. Furent amenez 
devant lui , au millieu de l’armée, environ cent 
hommes' fort bien en poincts, crians miséricorde , 
lesquels furent mis en prison. Le roy pardonna 
à ceulx qui estoient Hongrois. Ceulx de la ville 
furent en grant péril d’estre jîendiis; mais ils firent 
serment au roy de le servir léalment , comme ils 
firent. 

L’on ne povoit croire les baults triomphes , 
grans léstoiements et joyeuses réceptions que firent 
ceulx de Vienne à l’advénement et entrée du roy 
des Romains, leur vrai héritier et seigneur naturel; 
car ils se disoient estre, comme les enfants d’Israël, 
quictes et délivrés de égyptienne servitude ; et 
comme les pères du limite, recréez et consolez de 
la vision du très doulx et bien heureux Messias. 

J.e roy , à son partement de Gretz , avoit envoyé 
frère Sébastien, dessus nommé, en une grosse cité 
de Hongrie appelée Ginq-Esglises , cuidaut illecq 

trouver l’évesque ensemble Jehan baslard de Hon- 
j^rie. Il passa en Esclavonie, et vint en uiiîîchasleau 
nomme l'Vidon , où il trouva ledit Zebel Jacob qui 
lui enseigna les chemins tels qu’il debvoit prendre 
pour trouver les seigneurs à qui le roy escripvoit 
comme à ses bons et léaulx serviteurs. Il passa par 
la cité de llerzence , appartenant à messire David 
Dombay, par une aullre ville nommée Zacham- 
boch , .à son frère . puis se trouva en ung fort 
chasteau où estoient AmbrosiusTurcq. et son frère 
r.meritus , ausquels il présenta les lettres du roy, 
et de là arriva à la cité de Cinq-Esglises , où il 
trouva l’év^sque du lieu; car ledit évesque esfoit 
abordé devers le roi de Bohesme par saulf- conduit; 
mais il trouva ledit bastard à son clos , auquel 
il fit ostention de ses lettres, et après la lecture 
d’icelles, il receutbénignementledit frère Sébastien 
en l’honneur de son maislre. Et tanlost après 
arriva audit lieu de son clos ledit évesque de Cinq- 
Esglises, retourné dudit Bonde, et cornunicqua avec 
lui d’aucunes matières dont le roy lui avoil donné 
la cherge; sur quoi ledit évesque lui donna conseil 
de soi trouver vers le duc Laurens, fils du roy 
Berseva, estant en ung fort chasteau nommé Wi- 
lacq , à deux lieuwes près des Turcqs. 

Avecq le duc Laurens estoient assemblez grant 
nombre de princes, barons et seigneurs du royalme 
de Hongrie, tous bons et léaux comme il sem- 
bloit, et favorisans an roy des Komains. Entre 
lesquels princes estoient l’archevesqce de Colloste, 

le dispot , le prieur de Saint-Jehan , Franciscns de 
Versio, Ambrosius Turcqet Enieritus son frère, 
Andréas Loth , Jehan son frère , messire David 
Dombray , This, Croas, Franciscus de Arras, et 
plusieurs autres , lesquels les noms lui furent 
aTJCOgneuz. 

Après que le frère Sébastien eust exposé devant 
eulx la charge qu’il avoit par le roy , l’archevesqire 
de Co^se porta la parolle pour tout,' et lors ledit 
Sébastien retourna à Vienne , où il trouva le roy 
au siège du chasteau , comme dict est.. Après la 
prinse duquel le roy se partit de Vienne , à grande 
puissance, le troisiesme de septembre, et mit le 
siège devant une très forte ville , à deux lieues ^ ' 
de Vienne, nommée Claster Gembourch , laquelle 
par force d’armes, de batteries et de grands et 
horri|)les assaults, fust semblablement gaignée. Le 
capitaine et gens de guerre d’icelle firent serment 
de bien servir le roy , lequel retourna en Vienne 
à grand triomphe et gloire pour sa victoire; 
et illecq donna audience aux ambassadeurs du 
roy de Bohesme^ lesquels n’eurent point responce 
à leur plaisir. 

Le troisiesme du mois d’octobre ensuivant le 
roy deslogea de Vienne , fort bien accouslré de 
gens de guerre, et donna ung aspre et merveilleux 
assault à une très belle ville de Hongrie nommée 
Yserstadt ; après lequel assault ceulx de la 
ville requirent d’avoir trêves par aucuns jours, 
et pendant ce temps s’appoinctèrent au roy , 

lequel print son cliemiu pour retourner à Vienne , 
laissant son armée à Broucli , très bonne petite 
ville , rencontra le duc Georges de Bavière avec 
huit cents clievaulx de "ens de yuerre fort bien 
enpoinct; mais, pource queledit ducavoitespousé 
la sœur du roy de Bohesnie, le roi des Bomains sen- 
tant son approce, ordonna ses batailles; car il n’es- 
toit seurs’il venoit pour paix ou pour guerre , et 
envoya vers lui certains personnaiges pour%çavoir 
son intention , et pourquoi il estoit illecq venu 
à si grosse et grande compaignie , sans en ad- 
vertir le roy. A quoi le duc respondit qu’il estoit 
venu pour servir le roy^ de corps, de biens 
et de puissance, si son service lui povoit estre 
agréable. Acette responce fuslle roy fort joyeulx. 
Les deux compaignies se joindirenl ensemble et 
allèrent la jduspart à Broucli et à l’entour d’icelle, 
sur les frontières de Hongrie. Buis le roy et le 
duc Georges, à petite compaignie, retournèrent 
à Vienne, où ils se festoyèrent ; et iceluidiic envoya 
par son Hérault sa deÜiance au roy de Bohesme , 
son beau-frère. 

Le roy séjourna à Vienne l’espace de huict ou 
dix jours, prépara ses affaires pour tenir camp, 
puis se deslogea à très grosse et forte puissance, 
et assit son premier parcq auprès d’une très 
forte ville, nommée Etdcmbourg, où les faul- 
bourgs sont merveilleusement grands au re- 
gard de la ville. Les bourgeois , manants et habi- 
tants d’icelle , vindrent vers sa majesté en toute 

liHniililé , lui faire Ja révérence , prians d’avoir 
quelque bon traictié. Le roy fort bénignement 
lesreceut, et 'fit avecq ealx tel appoinctement , 
qu’ils seront tenus de livrer en son ost, tous vi- 
vres, comme pain, vin, chairs, poissons et au- 
tres choses nécessaires , ce que volontiers firent ; 
et logèrent pat'tie des piétons du toy ès faul- 
büurgs de ladicte ville. 

Ces jours durans, le roy envoya Jehan Tessis , 
son escuyer d’éscuyerie , aveeq une grosse bendede*^ 
gens d’armes, devant une aultre ville, nommée 
Lnius, laquelle il print d’assault vigoreulx, puis 
y laissa très forte garnison. Peu de temps après, 
le roy se deslogea de Etdembonrg , et se tira de- 
vant une très forte grosse place nommé Sabarière 
autrement Sriesnem Hangier, laquelle, après 
avoir donné'grosse batterie de bombardes et gros 
tamburs etcourtaulx, fut tant virillement assaillie, 
qu’elle se rendit, et dirent aulcuns que la paine 
y lut bien employée; car elle vault par an qua- 
torze mille ducas de bonne rente. Delà s’en alla 
le roy devant une très forte place, nommée Heri- 
miel. Le capitaine du lieu, nommé Eldirbach, soi 
voyant advironné de si grande puissance , rendit au 
roy la ville et le chastel , le cognoissant son vrai 
et naturel seigneur. Delà leroy alla vers une place 
appelée Simnich , auprès d’ung chasleau nommé 
Wespérine, et envoya Zebel Jacop devant la- 
dite place pour la réduire ; et exploicta tellement 
ledit Zebel Jacob qu’il brusla le mârchié de la 

ville et place , et aminena l’évesque devant le roy , 
lequel il recog'neult pour son souverain seigneur, 
se lui fil serment, promectant de lui rendre ladite 
place, tant Wespérine, comme aullres villes et 
chasteaus dudit lieu de Simnich. Le roy, pour ses 
grans afiaires et pesantes matières, envoya vers 
aucuns princes et seigneurs de l’Esclavonie 
ledit Jehan Tessis et frère Sébastien, lesquels, 
crj faisant ce voyaige , lurent advertis que les 
Turcqs à grosse compagnie s’esloient espandus 
par pays , dont ils furent grandement espouvantez, 
et furent contraincts^de chevaulcher par nuict, par 
bois et chemins incogneus, l’espace de nœf jours 
continuels, sans tenir voye ne^senlier; mais fina- 
blement, ainsi qu’il, pleust à Nostre-Seigneur les 
préserver , ils arrivèrent à ung cbasleau nommé 
Saint - Nicolas où ils tronvèrent Tis Croat qui 
les reçeut honnorablement ;,et pendant le temps 
qu’ils se reposèrent-et raffrescbirent auditcbasleau, 
car i I estoit vexé oultre mesure de plusieurs né- 
cessitez, ledit Tessis escripvit à plusieurs grans 
princes et seigneurs venir vers eulx , affin de 
oyr la teneur de leur commission ; et se trou- 
vèrent illecq le disppt , le prieur de Saint-Jehan , 
messire Franchois de Bersle , messire David Dom- 
bray , ensemble deux autres chastellains ; se con- 
clurent que This Croalz et messire David Dom- 
bray se trouveroient 'devers le roy ayans plé- 
nière puissance,etaussi Andrieudes dessusnommés 
principaulx gouverneurs de l’Esclavonie ; et le jour 

de tous les saincts , environ minuict, se partirent 
du chasleau de Saint-Nicolas , This Croatz , messire 
Dombray, Jehan Tessis et frère Sébastien , pour 
tirer vers le roy , lequel ils trouvèrent auprès du- 
dit Wespérine, qui les reçeut fort bénignement , 
et eurent plénière audience , responce agréable et 
faveur du roy ; si retournèrent lesdits This et Dom- 
braj fort joyeulx en Rsclavonie. 

A P rès le retour desdits Esclavons , l’évesque de 
W espérine, voeillant entretenir la proumesse qu’il 
avoit faicte au rby , s’en alla au chasteau de Wes- 
perine, cuidant préparer logis pour le roy ; mais 
le chastelain d’illecq , asseuré du serment qu’il 
avoit faict, lui dénia l’entrée et ne voelt ouvrir la 
porte ; mais l’évesque trouva manière d’y entrer 
par derrière secrètement par une poterne sans le 
sceu du chastelain , lequel venu au-dessus de la 
place, lui qui estoit fort superbe et d’un grand 
orgueilleux couraige, cuida forcener de doeil, 
disant que telle forte place inaggressible et quasi 
inexpugnable ne se debvoit prendre sans long 
siège, grosse batterie, dur assault et victorieux 
faits d’armes ; et quand l’évesque entendit que de 
hault eslomacq il desgorgeoit ' tels rudes et or- 
gueilleux mots, il le dégecta de sa cbastellenie ; et 
le roy, ensemble la pluspart des siens , y furent 
logez et deffrayez de tous despens. 

Depuis le roy, accompaignée de vingt mille com- 
battants fort bien en poinct et bien accoustrez, fit 
tirer les gens en une lieuwe près d’Escoelbint- 

Seinbrucli , aultremenl nommé Alharej^alle, l’iine 
des principallescitésdellongrie. et où les roys d’i- 
celui royalme sont couronnez et notablement 
sépullurez es fin de leni's jours. Les faulbourgs d’i- 
celle sont merveilleusement grans au regard’'*de 
la ville; car il y a trois ou quatre monastères, 
et de trois à quatre mille maisons fort belles selon 
la mode du pay.s. Quand le roy et sou armée fut 
lugiéà une iieuwe près comme dit est, afiinde la ré- 
duire en son obéissance il envoya ses liéraulx faire 
sommations pertinentes ; à quoi ceulx de la ville 
respondirent qu’ils avoient couronné le roy de 
Bohême roy de Hongrie , et n’avoient voloir de 
changer, recepvoir , obéir , ne couronner aultres, 
tant que l’ame au corps leur bateroit. 

Kn ladite ville estoient lors deux grands gou- 
verneurs de Hongrie , l’ung nommé Vatestain , et 
l’aullre Hinespaul , qui lenoient les citoyens eu 
cesl orgueil, avecq ce (ju’ils se confioient en la 
fortitude et puissante résistence de leur ville. 
Toutesfois. quand lesdits gouverneurs se sentirent 
approchez et advironnez du roy et de son oost, 
où il V avoil de fortes rudes et assez dures bendes , 
doublans d’estre illecq attrappez , ils assemblèrent 
ceulx qui la pollice et conduicte de la ville avoient 
en main , les persuadans par doulces amiables 
parolles, et priansbien à certes qu’ils se voulsissent 
tenir deflendre ' et résister à toute diligence» 
contre les entrepnnses , escarmuches et assaults 
que le roy des Romains leur vooldroit ou pouroit 

faire , et que dedans huict jours au plus loiiig' 
leur envoyeroient si bon secours , qu’ils n’auroient 
couleur ne cause de eulx rendre en ses mains ; et 
à tant prindient congié et se partirent secrète- 
ment de nuict et s’en allèrent à Bonde. 

Ce temps pendant le roy, pensant à ses affaires, 
fil tirer son armée auxcamps ; et quand il percheut 
ses y-ens fort bien accoustrez en très bon nombre 
et esprins de hardi coraige et bon voloir pour 
achever quelque bonne besongne . il marcha vers 
Albergalle , sur intention seullement de veoir 
la situation d’icelle, et regarder par quel moyetj 
et manière il la pourroit gaigner ; mais l’assault se 
tourna en oeuvre de (aict ; car au son des trom- 
pettes et grostamburs envahirent les faulxbourgs 
d’icelle ville, forts à merveilles et bien munitz de 
/ gens de guerre qui guaires ne tindrent contre telle 
puissance. Aucuns furent occis, autres se reti- 
rèrent en la ville , si que finablement lesdits faulx- 
bourgs furent totallement gaignez, et de là le rov, 
le duc Chripstofle, le duc George et autres princes 
d’ Allemaigne, poursuivans leur bonne fortune tout 
chauldement et sans dilation, donnèrent assault 
à la ville forliffiée de doubles fossés , de creltes , 
pauflis et aultres murailles; et combien que de 
prime face elle semblast estre imprenable, toutes- 
fois la présence de la^-oyalle majesté , la conduicte 
des princes, l’audace des comtes, la diligence des 
barons , la vaillandise des chevaliers , et l’extrême 
labeur des Allemands, tellement exploictèrentqne 

sans grande batterie d’engiens , sans grande perle 
des assaillans , sans craindre profondité de fossés , 
sans redoubler haultesse de murailles , mais tous 
enflamblez du feu de proesse , gaignèrent vigo- 
reusement, en moins de deux heures, le dix-sep- 
tième jour de novembre , la très noble , très opu- 
lente , très forte et très reupjiimée cité de Albere- 
galle. La muraille par laquelle elle fui assaillie , 
avoit vingt-deux pieds de haut, 

A l’exploict de ceste besongne furent Auslri- 
ciens, Bohemois , Allemans, Lanlzkuerken , et 
aucuns Bourguignons en petit, nombre, comme 
Philippe de Lanet , Robinet, Ruinn et aultres, 
Thiris escujer d’escuyrie , et le capitaine Bem- 
berg^ se partirent vaillamment à césle emprinse, 
la plus chaulde et la plus merveilleuse audace 
qu’il advint en ces marches passé long-temps ; 
car jamais jusques à ce jour, Alberegalle n’avoit 
esté ne prinse ne subjuguée; et, qui plus est, 
quant les Turcqs s’espandirent une fois en nombre 
de trois cens mille, gastans le royalme de Hon- 
grie, ladite.ville demora en son enthier. Le roy 
en cest assault descendit sûr la dicque des fossés 
et se monstra très victorieulx. Et après que l’ou- 
verture de la ville lui fut faicte par la l’orce des 
brachs , il entra ens par la porte à main armée , 
marchant sur le marchié en mutable ordonnance de 
bataille. Et est à présumer que ceulx de la ville 
qui se mirentà deffense furent soubdaiuemenl occis 
sans pitié et miséricorde. Aulcuns d’eulx se saul- 

vèl’ent, el les autres lurenl faits prisonniers jiis- 
ques au nombre de huict à noef cens. Il n’est à 
croire la multitude des richesses qui furent illecq 
trouvéez, comme vins délicieux, draps de soye, et 
autres marchandies exquises ; caria vendition des 
draps d’or fut sommée à quarante mille ducas. 

Quant les Allenians furent au dessus des Hon- 
grois , ils se misrent au pillaige , et se monstrèrent 
aussi vaillans au butin qu’ils avoient esté au butin. 
Le roy . voyant ses gens à tous letz choisir les 
bonnes maisons pour saisir leurs biens, s’en alla 
vers l’esglise ; armet comme dist est, tenant l’espée 
nue en main , lequel à toute diligence deffendit 
que le temple de Dieu ne fusist enforchié, (lollu, 
ne pillié ; et par son moyen furent aucunes gens 
illecq boutez à refuge , les biens de l’esglise et les 
ministres d’icelle préservez , delTendus et gardez. 

A la conque.sle de Alberegalle , fit le roy plu- 
sieurs chevaliers, comme le duc George de 11a- 
vière, le ducGripstoüe , ung aultre de Hongrie. 
Pareillement Salins fut nouveau chevalier avec aul- 
tres desquelles noms me sontincongneus. Et aussi 
furent le marquis de Brandembourg, le lantgrave 
van Hesse , et aucuns comtes despendans du 
royalme de Hongrie. Ce mesme jour, le roy fit 
escripre et envoyer nouvelles de la prinse à mon- 
seigneur l’archiduc, son fils , au comte de Nassou 
et au seigneur de Ghampnas, son chancellier , au- 
quel il ordonna et commanda bien à certes que 
doresnavant il le fesist atituler ès lettres patentes. 

lesquelles il feroit despescher soubs son nom en 
ceste manière : « Maximilian, par la j^rAce de 
Dieu, roy des Romains, tousjours auf^^iiste-, roy 
de Hongrie, Dalmacie, Croaeie, etc. ; et Philippe, 
par la mesme grâce, archiduc d’Austrice, duc de 
Rourgoiigne, etc. »; en l'orme accoustiiince , en 
commandant à tous secrétaires et autres officiers 
ausquels il apparlenoit ainsi le faire. 

Le roy tint la l’este de Saint- Andrieu ès faulx- 
hourg de Alberegalle, alla en grant triumphe à 
vesprcs à la grant esglise , notablement accom- 
paignié de fort illustres et puissans personnaiges ; 
et après vespres créa et fit aucuns grand person- 
naiges, princes, comtes et chevaliers, et entre 
anllres Guillaume de Ligne seigneur de Rarben- 
chon fut à ceste solempnité faict et créé baron. 
Icelui roy considérant les aggréables services qu’il 
lui avoil faict, tant audict présent voyaige comme 
à celui de son élection et coronation, lui fit dire 
par ung hérault nommé Hougrelant qu’il le vou- 
loit honorer et faire baron. Le seigneur de Rarben- 
chon , adverti du bon vouloir du roy, se rua à 
genoulx devant sa royalle majesté , et en présence 
des princes d’Allemaigne , le créa baron, lui 
donnant povoir de user des privilèges, lesquels à 
barron appartiennent, ensemble des honneurs, 
proufficts et éminences : et quiconque est en estât 
de baronnie , il est bachelier en armes, et poelt 
créér officiers d’armes, et a bannière distincte 
aux autres chevaliers. Si lui en fît donner lettres- 

patentes, pour en joyr et user quant lui plairoit. 
Puis fist le roy serment tel qu’il est de coustume 
aux seigneurs de la ville; et iceulx , tant messei- 
gneurs de l’Esglise, les nobles , comme le commun 
peuple^ lui firent serment , promectant lui obéir, 
servir et honorer comme bons et léaux subjects. 
Et afin que la ville ne tournast à désertion et perte, 
il racheta tous les prisonniers, et fit crier que 
chacun manant d’icelle retournast à son bostcl. 

Lendemain , pour le parfaict de la Teste , le roy, 
veslu d’une robbe de drap d’or, ayant le collier 
de l’ordre de la Tboison- d’Or , acompaigné de ses 
princes, fort richement habituez , alla oyr la messe 
en l’esglise des frères prescheurs , où lui premier, 
et les princes, conséquamment selon leur haulte 
noblesse et vocation , allèrent à l’olTrande. 

Quant la royne d’Hongrie, estant à Bonde, oyt 
les nouvelles de Albercgalle, doubtantque le roy 
nemarchasl celle part, elle se deslogea incontinent, 
et se bouta en ung fort cbasteau nommé Houtrigoi- 
gne, qui est arcbevesché; et en esloit archevesque 
ung sien nepveu. Deux jours après la prinse d’Al- 
beregalle , les nobles du pays, fort espouventez , 
envoyèrent leurs ambassadeurs vers la royalle ma- 
jesté , suppliant avoir journée pour faire appoincte- 
ment, aflin que le pays ne fusisl point gasté, qui est 
fort beau et fertille . promirent faire en partie ce 
qui lui plairoit. 

En ce temps, le roy envoya à Bonde, l’une des 
principales villes du royaulme , ung vénérable 

docteur, poète lauré , nommé maistreLoys Brune, 
avec frère Sébastien dessusdict ; et estoit ledit 
poêle habitué comme ung hérault d’armes, por- 
tant l’emmail du roy ; et advint que en chemin 
ils furent prins des Turqcs et Russiens, qui les 
menèrent audit Bonde, vers Bateslain dessusdict, 
lequel commanda les tenir destroictement , sans 
aultre coincation avec eulx. Iceulx estans en grant 
soussi et dangier, percheurent aucunement de 
leur logis , faire plusieurs fortifications à la ville , 
tant aulx fossés comme aulx murailles y abbatre 
maisons prochaines d’icelles , faire provision de 
vivres, d’engiens et de gens de guerre; car à 
l’heure que ledit inaistre Loys y arriva , n’y avoit 
ung seul souldart. Mais ils forent tellement 
estonnez de la prinse de Alberegalle, que force 
leur fust munir leur fort comme ceulx qui acten- 
doient d’estre assiégez de la puissance d’ung roy. 

. La fortiffication de la ville faicte , ledit maistre 
Loys et frère Sébastien furent délivrez, dont ils 
furent à demi resjoys ; car iceulx estans en capti- 
vité et craincte , lurent souvent menachez d estre 
boutez en l’eawe. Toutesfois audience leur fut 
baillée; et proposa ledit maistre Loys, lequel, 
combien qu’il eusist cotte d’armes, siavoit-il bouche 

ét voix de docteur, et nest. à doubler quil ne 
desploiast les couleurs de rhétorique , afiin de per- 
suader les cœurs des accoustans , au prouffil du roy 
son maistre , et affin de retourner vers lui sans 
encombrier. Mais ceulx de Bonde ne lurent con- 

selliez de condescendre à ses pétitions, et firent 
res po 11 se qu’ils obéiroient au ro}' de Bohême, nou- 
vellement couronné , et non à autres. Et disoient 
aucuns, que si le roi eusist marchié vivement à 
Bonde après la prinse de Alberegalle, les bour- 
geois et manans d’icelle, ensemble les habitans. 
estoient délibérez venir au-devant de lui à notable 
jirocession , et lui apporter les clefs de la ville. Le 
roy avoit volonté de ce faire; mais le gros butin de 
Alberegalle tint les mains de landshuer comme si 
enveloppez de richesses et les pieds si ferrez de pa- 
resse, qu’ils postposèrent honneur et commodité de 
leur maistre, pour la grande convoitise d’amasser 
le pillaige, dont le roy se contenta 1 res mal , di- 
sant que plusieurs fois l’avoient ainsi abusé. 

Après que Alberegalle fut gaigné, le roy retirant 
enAustrice.mitlesiège devant ungchasteau nommé 
AVason, appartenantaudit Ilinespaul. Quantl’artil- 
lerie fntassise, un copdecourtau occit le capitaine, 
etlescompaignonsrendirentlaplace.DuditWason, 
le roy vint à Etdembourg , où arrivèrent vers lui 
en ambassade pour le roy d’Angleterre, le baslard 
de Sombresset, chief ; La Jarretière, roy des hé - 
raulx, et aultres nobles personnaiges. Et lende- 
main , vingt-deuxiesme de décembre , ledit bastard 
de Sombresset, en la présence de la royal le majesté 
et des princes de l’empire, fit sa proposition fort 
honnestement et de langaige bien aorné ; tellement 
qu’il en eut la vogue, et fut fort prisé et honoré 
de tous les assistans. Et entre aucuns poincts et 

8 . 

articles de leurcherg«, lesdits ambassadeurs pré- 
sentèrent an roy le scellé du roy d’Angleterre 
touchant leur alliance^ ensemble certains articles 
qu’il convient garder et observer à ceulx quiem- 
prendent et portent l’ordre de la Jarretière^ re- 
querans au roy, au nom de leur maistre, qu’il 
lui pleusist^ par amour et fraternité, accepter 
ladite ordre , et semblablement envoyer audit 
roy d’Angleterre son ordre de la Thoison d’Or, 
qui estoit la chose que plus desiroit au monde ; 
et aussi envoya son scellé, comme ils avoient 
apporté celui <lii roy d’Angleterre. La propo- 
sition finie, le roy leur fit respondre qu’il visi- 
teroit et regarderoit les chapitres de l’ordre de 
la Jarretière , et selon le contenu d’iceulx , leur 
feroit responce , et remerchioit grandement le 
roy d’Angleterre leur maistre, delà faveur^ amour, 
confraternité et bonne affection qn^il lui démons- 
Iroit ; et fit festoyer honorablement et conduire 
lesdits ambassadeurs par monseigneur de Polliain , 
chevalier de l’ordre de la Thoison-d’Or, et par 
messire George de Ihistain. 

Le roy se partit de Etdeinbourg, et vnt à 
Nyeustadt en Austrice, où il tint la solempnité et 
feste de la nativité de Nostre-Seigneur. Il ne se 
volut losgier au chasteau de la ville , car encoires 
n’estoit ‘radoubé des batteries qu’il avoil faicl faire 
pour le ravoir hors des Hongrois qni le lindrent 
deux mob après la prinse d’icelle ville. Mais ce 
jnesme jour , du matin, le roy receul en son logis, 

par les mains du basfard de Soinl)resset , l’ordre 
de la Jarretière, laquelle ledit Hérault, nommé 
Jarretière , lui actacha et chaiudit soubs le genoul, 
en présence des princes d’Allemaigne. Le roy se 
despouillia d’une robbe qu’il avoit vestue , dont la 
valeur estoit estimée à mil ducas, et la donna 
audit Jarretière. Puis le roy fut revestu de la 
robbe, manleau et cbapperon appartenant à ladite 
ordre, que lesdits ambassadeurs avoient faict ap- 
porter ; et ainsi honorablement babilué, s’en alla 
oyr la grande messe en lacbappelle de son chasteau 
de Nyeustadt,. pour complaire à ladite andjassade 
d’Engleterre , et aussi que ladite cliappelle est 
fondée an nom de St. -George, patron desEnglois, 
etqueillecq sont religieux blancqs vestus portans 
de grandes croix rouges sur le blancq. Le roy (ît 
conduire lesdits ambassadeurs en ladite chappelle, 
où leur siège estoit tendu de drap d’or, comme le 
sien. Et illecq estoient espandus tant de richesses, 
tant de sumptueux habits , tant de joyaulx et 
de pierres précieuses, que à grand paine le pouroit- 
on croire. Au droit coslé des formes séoil le roy , 
conséquemment le duc Chrisptofle de Bavière , le 
marquis Sigismond de Brandembourg,le lantgrave 
de Hesse , ung grand Turcq qui s’estoit faict bap- 
tiser , le comte liaimz de Croanth , ensemble 
plusieurs princes, comtes et barons, seigneurs et 
chevaliers d’Allemaigne ; d’aultre costé estoient les 
ambassadeurs du Pape, d’Engleterre, de France , 
duroyaulmedeCroace, d’Esclavonie et autres pays 

et contrées desquels les noms me sont incongneuz. 

La messe chantée par Lévesque Scetoniensis , 
maistre Loys , vénérable poëte leauré et orateur 
du roy des Romains, se tira devant le grand autel, 
et illecq lisit publiquement le contenu du scellé 
que le roy d’Englelerre avoit envoyé au roy son 
maistre , déclarant les alliances et confédérations 
faictes entre 1 empereur, le roy son seigneur et 
maistre. et les roys d’Engleterre , d’Espaigne ,de 
Portugal . d’Allemaigne , l’archiduc d’Austrice , 
le duc de Bretaigne , les quatre électeurs et aultres 
haulls et puissants princes , ^ dont les assistents 
furent grandement resjoys. La lecture d’icelle 
alliance finée , Lévesque commencha Te Deum 
lavdamus , et les chantres du roy le parfirent. Puis 
trompettes , clarons et aultres instruments se 
prindrent à sonner tant mélodieusement, que tous 
coeurs endormis en tristesse furent ressuscitez en 
joie, et ne soulFrit le roy ce jour que l’on lui 
mesist avant quelque devise mélancolieuse, disant 
que ce n’estoit chose petite de leur alliance , mais 
très prouffitable pour la chose publique et de 
très grand pois, si que chacun s’en debvoit récréer. 
Il mena disner avec lui les ambassadeurs d’Euffle- 
terre, et furent leurs devises de haulls irlorieux 

^ O 

faits d’ armes et joyeusetez fort honestes, et fit 
le roy semer argent avant la ville , par telle 
abondance que hérauls crioient ; « Largesse 1 lar- 
gesse au roy nostre sire! » 

Le jour St. -Jehan évangéliste, le roy se partit 

de Nieusladt , vint coucher a Vienne, el logea au 
chasteau tout réparé desromplureset dilapidations 
qu’il avoit porté avant sa reddition , et illecq fit 
son nouvel an. Lendemain se deslogea et alla 
coucher au cloistre de RÎerbourg ; et de là 
vint à Lhoulle , une petite ville en Austrice ; et les 
habitans les receurenl tant honorablement et à 
grande liesse que riens plus ; mais soubdainement 
ceste liesse fut convertie en grande tristesse ; car 
environ huict heures en la nuict le feu se print 
tant aspre et impétueulx , qu’il brusla l’esglise et 
les trois pars de la ville. Le roy voyant ce grant 
meschief, fut conseillé de wyder jusquesTon fust 
au-dessus du feu. De là vint logier à St.-Ippolite 
en Austrice , très belle et forte ville , où il fit 
la feste des Iloys; et illecq lui vindrent lettres 
du seigneur de Webbercke, qui lui offrit ser- 
vice de trente-deux mille chevaulx. Lendemain 
des Rbys vint coucher en une grosse abbaye 
nommée Melcken , en laquelle repose le corps 
saint Holman. Finablement, trois ou quatre jours 
après vint à Lintz, où l’évesque de AVespérinne 
vint devers lui à très belle compaignie ; pareille- 
ment ung ambassadeur de parle roy deBohesme 
arriva vers lui , proposant que le roy son maistre 
lui mandoit qu’il se déportast du royaulme de 
Hongrie , et que le roy de Uohesme pour riens 
ne s’en defferoit ; sur quoi le roy donna telle 
expédition que lendemain matin s’en retourna. 
Semblablement vint vers lui audit Lintz uneam- 

bassadeurdiiroycl’Espaigue,tjiie conduisoit messire 
Ladron de Gueharc ; et aussi audit lieu se trouva 
ung légat François, délégué par le roy de France 
pour lieutenant de laj>aix de Francqfort. 

Ainsi appert que , moyennant la grâce deNostre- 
Seigneur, Je très victorieux roy des Romains, par 
forte main chevaleureuse, le prudent conseil, saige 
conduicle et bon advis des très illustres princes 
d’Allem aigne .recouvra sa ducé d’Austrice occu- 
pée du roy Matthias, et le royalme de Hongrie , 
sinon Bonde et aucunes places, en l’espace de liuict 
moisou environ; gaigna les cœurs des princes dudit 
royalme, qui à lui se rendirent, luiofTrant hom- 
rnaige, faculté et service : si comme le duc Lau- 
rens fils du roy de Bossnie , le plus puissant après 
Je roy de Hongrie , où il possède grands pays , 
tant en Bohême, Esclavonie que en Turquie; 
le duc Jean , eagié de vingt ans , fils naturel illé- 
gilisme dudit feu roy Matthias, principal gouver- 
neur du pays deTransilvaine , où se tiennent Alle- 
mans parlanz leurs laiigaige , lesquels besongnent 
ès mines d’or, dont l’on l'aict les ducas^ et où 
sont les monlaignes de sel; item, le waivode de 
Moravie, nommé Eslienne, waivode qui vault 
aultant à dire comme gouverneur, car il a en 
main toute Moravie, toute la Yallacquie tant basse 
comme haulte. Icelui waivode ne volut jamais 
faire serment ne obéir au roy Matthias, mais lui 
fit guerre conlinuelle, cougnoissant icclliii nul 
droict avoir à la couronne. Ce wayvode combattit 

pour ung jour en deux armées le roy Matthias et 
les Turcqs, si gaigna les batailles. Le roy des Ro- 
mains estant au-dessus de Alberegalle lui envoya 
ses lettres par ung sien Hérault pour scavoir quelle 
intention il avoit de l’aire et sitosl qu’il eust leu 
lesdiles lettres, il se tira en la grande esglise, fît 
sonner toutes les closcheset fît faire procession gé- 
nérale pour regralier Nostre-Seigneur de ce qu’il 
avoit receu lettres de son prince et seigneur natu- 
rel , et de faict lui escripvit ses lettres en lui offrant 
obéissance et service de trente mille clievaulx à ses 
despens. Item , le roy des Romains gaigna le Dis- 
post, lequel est tenu ung grand très grand prince, 
et a plusieurs places en Hongrie et Esclavonie ; 
gaigna aussi l’archevesque de Colosse , l’évesque de 
Cinq-Esglises , le prieur de St. -Jehan, le comte Ni- 
colas de Croalh, lecomle Jehan deCroath, le comte 
Ladislaus de Cirath, messire Franchois de Berslo, 
AmbrosiusTurcqetsonfils Emeritus, messire David 
Dombray, Zebel Jacob, lequel, tant en Hongrie, Es- 
clavonieque en Austrice, livra au roy des Romains, 
tantde son patrimoine comme de ce dor)t il esloit ca- 
pitaine pour le roi Matthias, plusde soixante places. 
Item, This Crouath , Alderbach , messire Fran- 
ciscus d’Arras, et aullres nobles et puissans barons 
furent bons pour le roy des Romains en ladite 
conquesie, lequel roy pcrchevant quesesgens sere- 
froidoient avecq le temps, qui estoit horrible en 
ces marches, voyant aussi aucmie apparence d’ap- 
poinctenient entre lui et le roy de Bohême qui lui 
en avoit fait requerre, il rompit son armée, mt- 

fortes garnisons fes cités, villes et chasteaulxde soq 
obéissance, et se tint avec l’impérialle majesté, son 
père, en sa ville de Linlz , pensant à ses affaires, 
et quel train il polroit tenir en la saison future. 


CHAPITUE CCXXVIII. 
Pour l’an i4qo. 


Apparition d'ung esprit à un josne fils auprès de Yallenchiennes. 


En ce mesnie temps que Maximilian , très victo- 
rieul:!? roy des Romains, conquestoit par force 
d’armes le royalme de Hongrie , ensemble partie 
de sa ducé d’Austrice , jadis occupée par le roy 
Matthias , aucunes choses dignes de mémoire ad- 
vindrent ès pays et limites de monseigneur l’archi- 
duc son fils. Entre les aultres, ung josne fils 
nommé Lucquet , de petit eaige de vingt-deux 
ans, de simple maintien, fort paisible, bien re- 
nommé , sans quelque note de malicieux vice , or- 
phelin de père et de mère , servoit de mener les 
chevaulx à l’hoslel d’ung censier d’Arin , un vil- 
laige situé à une lieue près de Valenchiennes. Et 
advint que par ung dimenche au soir neuviesme 
jour de may que la mère dudit Lucquet nommée 
Laurence, trespassée plusieurs ans paravant, s’ap- 
parut à lui , dont il fut merveilleusement espou- 
vanté ; et pour refuge singulier se tira en l’esglise, 
qu’il trouva le clercq et autres auxquels il récita 

son adventure. Sa mère toutesfois s’y trouvât aussi- 
tost que lui, laquelle lui fit signe qu’il issist hors, 
afin de parler à lui seul à seul. Les aiiltres néant- 
moins le suivirent pour le consoler et oyr quelque 
chose; et adoncq la mère se print à dire au fils 
comment elle avoit souffert horrible et intolé- 
rable tourment et paines de purgatoire l’espace 
de dix-sept ans, et que possible n’estoit yssir de 
cest angoisseux travail que par le suffrage des 
bienheureux, les prières, oraisons, jeusnes, absti- 
nences, aulmones, messes ou voyaiges de ses pa- 
rens, amis et dévotes personnes; se lui admonesta 
bien instamment qu’il priast merci à Jehan Don- 
nain, son cousin , du grief qui lui avoict fait, se 
mesist en bon estât pour faire ung pélerinaige en 
son nom à Nostre-Dame de Hal , en mettant cer- 
tain nombre de chandeilles devant son image ; et 
oultre plus, lui nomma aulcuns personnaiges de 
Vallenchiennes que sondit fils ne cognoissoit lors, 
suppliant que pour l’ame d’elle ils fesissent célé- 
brer aucunes messes, pour son ame, dont le corps 
reposoit au chimetière de Sainct-Waast lez le- 
dit Vallenchiennes. Le fils promit à sa mère d’ac- 
complir àson possible tout ce qu’illuiestoit chergié 
par elle; mais faisoit doubte que quant se trouve- 
roit vers ceulx auxquels elle prioit avoir adresse 
de certaines messes et leur diroit son apparition, 
ils ne vouldroient donner crédence à son record , 
ains le tourneroient a moquerie et dérision , sans 
avoir de par elle plus ample renseignement , 

considéré que aujourd’hui régnoit au inonde fr lul- 
des, baratset cautelles attrappatoires pour subor- 
ner simples , orphelins, innocens et de basse vo- 
cation. A quoi la mère respondict qu’il ne differast 
portant à parachever sa bonne intention, et 
que se c’esloit la volunlé du Créateur , il en auroit 
si vives enseignes que lui et ceulx qui adjoustent 
foi, n’y voldroient, s’en debvroient contenter. 

Le fils se prespara du tout pour faire son voiaige, 
se confessa à son curé , pria merchi à son proisine 
ofiensé, print conseil sur son faict aux frères pivss- 
cheurs, trouva à A allenchiennes ceulx que sa mère 
cognoissoit vivants , et qui sans difiicultez au- 
cunes firent célébrer lesdictes messes, puis en la 
garde de Nosire-Seigneur print son chemin vers 
Hal. Il avoit proposé entrer en la ville ce jour; 
maisilfuttant aguillonnéde temptation etbersaudé 
de tant et de diverses manières de travaulx,que né- 
cessité lui fut loger ès faulxbourgs de Braine en la 
maison d’unesimplefemelette,etenviron l’heure de 
minuict qu’il estoit couché , sa mère lira la cou- 
verture jus de lui , le print par le bras dextre , 
entre la coule et le poignet , lui coucha les quatre 
doigts de la main par dedans le brach jusques à la 
seconde joincte d’iceulx, et le pauch par de- 
hors tant rudement l’atoucha, que les cicatrices 
et persures d’iceulx noirs comme de l’encre j 
sont demeurez. A la réception de ladicte enseigne 
sentitle fils telle doleur, qu’il cuidoit avoir le brach 
tout alumé, et ne poelt croire que sa mère eust 


Digitized by Google 


(i49") de JEAW MOLINET. 125 

autant de paine à reiifanler comme il souffroit 
à l’emprainte ; si que de la grande angoisse qu’il 
avoit à porter s’escria tant piteusement, que la 
poure lemelelte son bostesse fut merveilleuse- 
ment espouventëe. 

Lendemain si tost que le jour cornmencba à 
poincdre le poure pèlerin agité de doleur sur 
doleur, Dieu saict à quelle paine, chemina vers 
Hai, se présenta devant l’imaige de la Vierge- 
Marie, accomplissant ce qu’il avoit de clierge, tel- 
lement qu’il cuidoit avoir tout achevé ; mais après 
qu’il fut sorti hors de la chapelle pour retourner 
à Valleucienne , sa mère de rechief le tira par la 
robbe tant rudement qu’il cheut en bas sur au- 
cuns desgrez , et lors fut aussi esbahi que de- 
vant ; mais soudainement lui vint à mémoire 
qu’il n’avoit plainernent satisfaict à son faict ; car 
il avoit oublié à offrir et allumer certaines chan- 
deilles devant l’imaige de la très sacré Vierge ; 
pourquoi il rentra vistement en l’église, se con- 
fessa au curé d’icelle, lui narrant son cas et en 
faisant ostenlion de ses enseignes , et le tout para- 
chevé à sonpovoir, retourna sans nouvel encom- 
brier au villaige de Arain dont il s’estoit parti ; 
auquel peu de jours après son retour sa mère s’ap- 
parut à lui pour la tierche fois, disant que par 
les prières et suffraiges d’aucuns ses bons amis', 
souverainement de ung que son lils ne volut ja- 
mais nommer, le nombre et l’espace de quarante 
ans qu’elle estoit adjugée eslre en purgatoire 

au parfait de sa pénitence lui estoit diminuée 
et commuée en trois jours seullement, lesquels ac- 
complis, promit venir prendre conj'ié à lui; et pour 
ce que aucuns personai;^es douhtoient que l’esprit 
qui se disoit cstre sa mère estoit un" malin esprit 
faindanl estre ce que point n’estoit pour illuder 
et decepvoir ledit simple innocent; il eut conseil 
se plus retournoit vei*s lui il lui fesist dire bien 
au loin" et à traict le grand credo et le petit, 
disant que ung mauvais esprit n’auroit povoir ou' 
voloir de ce faire. Puis quand vint le jeudi ensui- 
vant, environ minuict, le josne fils estoit en oroi- 
son , le curé, le clercq et aucuns de la ville auprès 
de lui, l’esprit de sa mère s’y vint pour la dernière 
fois, acconipaigné de quatre petits personnaiges 
blanc vestus comme neige, fort riants, et de 
très plaisante et belle face; et adoncq la mère 
print congié au fils, disant qu’elle s’en alloit en 
la compaignie de Nostre-Seigneur ; et entre plu- 
sieurs devises qui durèrent plus de deux heures, 
lui deffendit sur toutes choses, non soi jamais 
trouver en danses, jeus, ne quelconcques esbatte- 
ments comme elle avoit en son-temps, qui estoit 
la cause principalle pourquoi elle avoit esté si pi- 
teusement flagellée. 

Ce parlement durant^ la mère mesnoit le fils 
en plusieurs cartiers de la ville, comme fai- 
sant semblant de le vouloir atlaire et séparer de 
gens; et toutesfois quelque question ou resporise 
qui fusisl entre la mère et le fils , les assistans 


Digitized by Google 


(>49°) DE JE&N MOLINET. \1'J 

ne veoient, ne oyoient l’esprit de ladite mère; 
mais bien entendoient les demandes et interroga- 
tions que sonditfîls lui faisoit, après lesquelles de- 
vises la mère se parti du fils, plus resplendissante 
que le soleil, avironnée desdits quatre petits per- 
sonnaiges, lesquels'aucuns estiment estre angèles ; 
et le fils demora fort triste, à demi estonné, an- 
goisseusement vexé des enseignes que sa mère lui 
avoit faict, et disoil que quand s’apparroit à lui 
aucune fois estant en forme d’un enfant petit, 
aulresfois comme femme blanche vestue. 

Et pour congnoistre la vérité de ceste appa#- 
tion , que je réputois estre frivolle , Dainp Jehan 
de Fontaine, notable religieux de Sainct-Benoit , 
trésorier de Nostie-Dame la Grande en Vallen- 
chiennes, me mena audit Arain, où nous trou- 
vasmes ledit josne fils qui portoit les enseignes 
telles que cy-dessus sont escriptes , et nous récita 
au long tout ce qui lui estoit advenu ; sembla- 
blement le curé et le clercq et autres personnaiges 
ditrnes de foi, nous affermèrent du faict estre tout 
véritable. 

CHAPITRE GCXXIX. 

L’exécution qui fut faicte du bastard de Bellamont , et des piteux cas qui 
en CCS temps en advindrent. 

Le bastard de Bellamont, le capitaine Soris, 
ensemble un tas de malvais garnements en temps 
de, guerre, fort troublé et plain de grande tem- 
peste, avoient faict tant de pillades, captures et 
déprédations ës limites, pays voisins et frontières 
de Franee, que quand la très désirée etclère lu- 
mière de paix fut espandue en ces marches, ils ne 
sevouloient abstenir de courrir, ravir et pillader 
comme dessus; et de faict s’eslongèrent de leur 
place, s’embuschoient en divers boscaiges , se le- 
noient sur chemins royaulx et aultres grans passai- 
pour espier les bons marchands allans et venans 
ès foires d’Anvers et Bruges, et quaud ils avoient 
coeilliel proye à volunté retournoient de nuict à 
travers des bois , hayes et sentiers incongneus , et 
rentroienl comme font loups en leurs tannières, 
au chasteau de Bellamont, qui lors esloit comme 
réceplable ou vasseau de fux't , murdre, larchin 
et exécrable tyrannie, et illecq à manière de loups 
famils despouilloient, tondoient et escorchoient 
les gras moutons; et les simples aigneaux eslongiez 
de leur bergerie, pour trouver pasture et her- 
baige à soustenir le bien publicq. 

La murmure de leurs courses , exactions et in- 
solence s’espandit en plusieurs lieux , tellement 
que marchandise par terre ne pooit avoir son 
train accoustumé , pour les achappements que 
leur faisoient les mauvais sattrappes , et estoient 
les bousliques et estaulx des franches Testes fort 
dénuées de marchandises, de vendeurs et d’a- 
chepteurs, par ce maldit colombier de Bellamont, 
ou faulx renards setenoienl. Grosses complainctes 
et à grans personnaiges , se firent dudit bastard et 
ses complices; et sur tous aultres, en estoit fort 
chergié Anlhoine Rollin chevalier, seigneur d’Ay- 
raeries et grant bailli de Hainault, tant à cause de 
son office, comme pour ce que la place dudit Bel- 
lamont estoit assez prèsde son chasteau d’Aymeries, 
pourquoi il y debvoit plutost remédier, et ne 
debvOit souffrir ne tolérer telles déprédations pré- 
judiciables au paysde Haynault; mais pour anéantir 
et estaindre la murmure et détraction que le 
commun populaire a toujours accoustumé de faire 
sur nobles gens, ledit seigneur d’Aymeries y be- 
songna si rudenlent, et par train de justice, que 
les marteleurs et meulins s’en debvoient par raison 
contenter. 

Dont pour provision mectre à sa bonne inten- 
tion , icélui , accompaignié d’aucuns nobles' de 
Haynault, par le conseil desquels il furnit son 
emprinse, fit amas de trois à quatre cens compai- 
gnons , bien en poincts et fort accoustrez, qui su- 
bitement assiégèrent ledit chasteau de Bellamont , 

OÙ ledit bastard et ceulx de sa bende firent leurs 
grandes larronneries. Et pour ce que aucunement 
pensoient eslre durement resveillez comme ils fu- 
rent, édiffiërent ung taudis devant la porte par la- 
quelle ils cuidoient eslre préservez et garantis de 
mortel inconvénient. Mais les assaillans, qui 
avoienl aucunement advironné la place, eurent 
advis de cherger ung bacquet de secque buisse, 
eslrain , harpon , pouldre de canon , oille et ma- 
tière tost combustible, puis ledit bacquelfut lanchié 
dessoubs le pont, et à force de feu et de flambe , 
fut le taudis légièrement consumé , ars et bruslé, 
tellement que nécessité leur fut habandonner et 
retirer en leur fort. Mais ils furent tant vistement 
servis de serpentines et aultres bastons à pouldre , 
qu’ils ne sçavoient à quel bout entendre, et firent 
signe devoloir parlementer et requerrir appoincte- 
ment. 

En ce temps pendant que le traictié se faisoit , 
environ vingt des assaillans trouvèrent manière de 
caver une rayère par laquelle ils entrèrent ens, et 
prindrent ledit baslard et ses satellites et mauvais 
garnemens, en nombre de huict, si les emme- 
nèrent en la ville de Mons. Ledit bastard , son 
procès faict pour ses démérites, fut décapité de 
nuict sur les terrées de Mons , et les aultres sur les 
bruyères, et par justice publicquement exécutez. 

Peu de temps ensuivant, messire Adrien de Ras- 
senghien , qui longtemps avoil mainé les Ganthois 
à sa volunté , s’estoit allié et Confédéré par serment 

soleiupnel et promesse à messire Philippe de 
Clèves, tenant parti contre le roj des Romains, 
se desjoindi de soa alliance et fidélité, au desceu 
dudit messire Philippe , fit son appoinctement au 
roy , favorisant pour coeillier aucuns desniers en 
Flandres. Messire Philippe , adverti de sadefféalte, 
fort mal content de la romplure de leur com- 
promis, lui fit sçavoir par le bastard Theranie, 
qu’il fusist sur sa garde, et que bien s’en vengeroit. 
Messire Adrien ne monstra semblable crainte, 
et mit le tout en non chaloir ; mais peu de jours 
après monta à cheval, lui cinquième de ses gens, 
se partit de Gand par ung samedi, environ six 
heures au soir , pour tirer vers son hostel ; et quant 
il fut eslongié environ une demie lieuwe, quinze 
ou seize compaignons de guerre , bien montez et 
préadvisez de leur faict , s’escrièrent : « A la 
» mort ! U chergèrent sur lui , le navrèrent de 
plusieurs plaies mortelles, et fut par eulx piteuse- 
ment occis, etsépulturé à Rassenghien , et à petit 
luminaire et à petite solempnité, non guaires 
plaint ne lamenté de plusieurs gens. 

Environ ce temps , le duc Renier de Lorraine 
traveilla durement , par manière de.siége volant , 
la cité de Metz, et adommaigea fort le val d’icelle. 
Les seigneurs de la ville se tindrent fort munis de 
gens de guerre pour y donner résislence, car oultre 
les süuldoiers ordinaires, coeillièrent , retindrent 
etgaignèrent plusieurs compaignons adventuriers, 
comme ceulx de la garde du roy des Romains, au- 

tres^ lesquels par force d’armes, virillement s’em- 
ployèrent à la tuitioo de la ville. Et après que la 
guerre eust duré puis l’entrée de quaresme jusque 
à la Sainct-Jehan , au grand dommaige et perte 
d’ung quartier et d’autre , le différent d’iceulx fut 
mis sur l’archevesque de Trêves et autres princes 
de l’empire. 


CHAPITRE CCXXX. 


La prinse de Montfort. 

Pendant le temps de ceste conqueste, plusieurs 
monopoles , menteries et commotions de peuple se 
firent en Hollande , au pourchas et faveur du sei- 
gneurde Montfort contre le roi des Romains , mon- 
seigneur l’arcliiduc , son fils et ses pays et seigneu- 
ries. Quant le duc de Zassen , qui lors prospéroit 
en armes , et à qui riens n’estoit impossible , fut 
adverti de telles séditions , il fit tirerscn armée celle 
part , et fit assiéger , battre et dilapider la ville et 
chasteau de Montfort. Aucuns disent que la dame 
estoitlorsen la ville, etson mari en une sienneplace 
environ une lieuwe près. Les gens d’armes qui de- 
dens estoieut se deffendirent vigoreusement , et 
monstrèrent bien qu’ils n’estoient oiseux ne de lâ- 
ches corages en la prinse d’ung bol vert qu’ils sous- 
tenoient contre les assiégeans^ car l’assault fut hor- 
rible et la perte grant d’ung costé et d’aultre ; mai» 

finablement il fut conquis par les Âllèmans , qui 
excédèrent la force des assiégez ; et pour ce que 
ledit bolverd servoit la ville d’eauwe doulce, 
ceulxde Montfortse trouvèrent en grand déconfort, 
vojans la perdition tant de leur fort bolwert 
comme de leur eauwe, qui estoit taverne aux 
poures gens ; et à ceste cause , légièrement se 
condescendirent à reddition. Et porta l’appoincte- 
ment, que les manans et babilans de la ville se ren- 
droient en leurs chemises, gens d’armes leurs 
corps et biens saulvez. Ceulx qui vouldrent faire 
serment au duc de Zassen , au nom du roj , furent 
receus, et le seigneur de Montfort fit serment au 
roy et à monseigneur l’archiduc et leur promit 
fidélité, et fut tellement astrainct , que si jamais^ 
recidivoit en sa querelle que pis auroit , ladite 
ville et chasteau de Montfort seroient confisquez 
ès mains de mondit seigneur l’archiduc. 

Ceste reddition fut faicte environ la mi-aoust , 
an dessus dict. 


CHAPITRE CCXXXI. 


La rébellion de Bruges ei la mort de Picquanet. 

Lots de Vauldrey^ Ferry de Nonnelle, Jehan 
de Alberade et aultres capitaines de la garde du roy 
des Romains, au nombre de quinze cens chevaux, 
firent à leur retour du voiaige de Metz , tant de 
foulles , exactious et gastues au poure peuple , 

que les paysans les nommèrent ceulx de la gaste ; 
et après qu’ils eurent traversé la conté de Hay- 
nault, ils se trouvèrent à Sainct-Amand et au 
Tournesis, où ils firent maulx exécrables , et de 
là se tirèrent à Ardembourg , où ils se tindrent une 
espace de temps. Les Brughelins sentans leur 
approce , comme ceulx qui sauroient esté bien 
pugnis de leurs insolences et impétueuses tyran- 
nies, boutèrent hors leurs cornes de leur orgueil , 
et facillement s’enclinèrent à faire nouvelles men* 
teries. Les riches manans de la ville voyans l’appa- 
rition de tempesteset grands oraigesse tirèrent hors 
secrètement. Ceulx de Ardembourg les tenoient si 
courtsenvers leurs quartiers, que nulz vivres ne po- 
voient aborder , se furent conslraint de ferrer leurs 
portes, et choisirent iing aventureulx compaignon 
de guerre nommé Georges Picquanet , qui comme 
capitaine, les conduisit et soustint en leur oultre 
cuidance. Plusieurs missives furent envoyées de 
Bruges à Ardembourg, pour inventer uog bon 
accord dont ledit Picquanet se contentoit mal. Et 
une fois entre aultres^ mandèrent les capitaines de 
la garde aux Brughelins , que s’ils voloient avoir 
trêves ils boutassent hors de la ville Picquanet 
et ses complices , ennemis du roy et de monsei- 
gneur l’archiduc. A quoi respondit ledit Picquanet 
que eulx mesmes , qui mengeoient et destrui- 
soient la nolde et opulente conté de Flandres , 
tellement que le poure enfant venu en eaige n'’y 
trouveroit ne qu’après feu , esloient plus grands 

ennemis que lui qui exposoient corps et biens à la 
défense du pays; mais nonobstant, se leur plaisoist 
venir à Bruges, ils seroient grandement festoyez ^ 
à mode de gendarmeries. 

Les capitaines lui mandèrent que les portes de 
Bruges estoient trop près serrées , et que celles de 
Ardembourg leur estoient tousjours ouvertes , et 
Picquanet répliqua qu’il y avoit hieii cause de clore 
celles de Bruges , pour les richesses qui là sont 
à grande planté , ce que l’on ne trouveroit pas à 
Ardembourg. 

En ces jours , Brughelins et leurs adhérens 
tindrent l’esglise de Blancquemberghe garnie de 
plusieurs Flamengs. Les capitaines de la garde 
firent marcher leurs gens celle part affin d’en 
venir au dessus. Les Brughelins , advertis de leur 
emprinse , cuidans leur bailler la contrequarre , 
assiégèrent une place auprès du Dam^ qui tenoit 
pour le roy et pour monseigneur l’archiduc. Ceulx 
de la garde , scaichans ces nouvelles , habandonnè- 
rent ladite esglise , et à grant diligence tirèrent vers 
ladite place , où trouvèrent Flamengs en desroy , 
qui par eulx furent desfaicts ; plusieurs furent occis, 
aucuns prisonniers , et autres se rendirent fuytifs. 

Par ce reboutemens et autres menus ennemis 
qui leursurvindrent, furent Flamens fort estonnés, 
et que plus est , le comte de Nassou et lesdits capi- 
taines tindrent ceulx de Bruges eu telle captivité 
que horrible famine se lancea en leur ville , voire 
tant angoisseuse, que ung homme mengeoit à ung 


Digitized by Google 


i36 CHRONIQUES 

repas pour trois patars de pain , ung pain blancq 
pesant une livre esloit vendu neuf patars. Tel 
desroy esloit en la ville quand l’on amenoit vivres 
que, comme gens n’en povoient finer pour leur 
argent, plusieurs s’entendoient à vendre, et grand 
nombre de simples femeleltes, ensemble leurs en- 
fans, qui estait chose pitoïable, furent estains en la 
presse. 

Ces doloreuses nouvelles venus à la notice de 
monseigneur Philippe, estant à l’Escluse; et com- 
ment ceulx de Bruges estoient piteusement aguil- 
lonnez et fort perchiez de verges de famine, print 
compassion d’icelle, et envoya certains bateaux 
garnis de vivres pour subvenir à leur très grant et 
extrême nécessité. Le comte de Nassou , estant au 
Dam, ensemble aucuns Allemans faisans bon guet 
de, nuit , appercheurent certaine lumière sur 
l’eauwe ; pensansque viclaillesvenoientdel’Escluse 
à Bruges, comme vrai estoit, se mirent sus à 
grant diligence , saisirent gens , batteaux et vivres 
par force d’armes ; si trouvèrent illecq Picquanet 
avecq plusieurs Brugelins , qui furent amenez au 
Dam. Aucuns d’iceulx furent mis à renchon, au- 
tres noyez , autres pendus , et .ledit Picquanet , 
saulve ses raisons , eut la teste trenchée. 

De ce jour en avant , ceulx de Bruges voyans que 
fortune, le vent et eauwe leur estoient contraires, 
et comment ils ayoient malheureusement perdu 
leur Picquanet , qui les reschauffoit et embrassoit 
en leurs querelles, commencbèrent à baisser les 

testes, humilièrent leurs coraii'es , changèrent 
propos , requirent appoinctement , promectans 
estre hons’et leaulx subjects au roy des Romains 
et à monseigneur l’archiduc son fils ; et de faict 
desprisonnèrent ung gentil compaignon , nommé 
Galiio de Paris , lequel ils mirent fort en poinct ; 
si en firent leur capitaine , et firent crier avant 
Bruges : « Vive le roy des Romains, etc.». Le 
comte de Nassou leur envoya cinq chariots plains, 
de vivres dont ils furent moult resjouis, et fit 
sortir hors de Bruges environ trois cens compai- 
•gnons de guerre, qui promisrent que jamais ne 
seroient adhérons à la querelle de monseigneur 
Philippe. Peu de jours après fut la paix faicte et 
publiée en Bruges, le sixiesme de décembre, en 
la forme qui s’ensuit. 


CHAPITRE CCXXXII. 

Traictié de la paix faicte à Bruges par le comte de Nassou. 

« Monseigneur le conte de Nassou et de Vienne, 
seigneur de Breda, lieutenant-général du roy des 
Romains nostre seigneur et de* monseigneur l’ar- 
chiduc son fils , est conclud , au nom de mesdits 
seigneurs , de recepvoir à grâce et merci la ville de 
Bruges, ensemble les bourgeois, manans et'ha- 
bitans en icelle, soubs les points et articles ci-après 
déclarez : 

» Et premier. En ensuivant la présentation par 

ceulx de Bruges, iceulx feront amendise honorable 
à l’ordonnance de monseigneur le conte de Nassoti. 

» hem. Que pour amende civile , tlommaige 
et inlércst, paieront au roy nostre seigneur et à 
monseigneur l’arcbiducq son lils , cent et cinquante 
mille florins à la croix Sainct Andrieu , c’est 
assavoir , les cinquante mille en dedans buici 
jours, et seront levez et coeilliez par une commune 
assiette sur les bourgeois, manans et habitans de 
ladite ville, et ne seront réservez, sinon ceulx qui 
se sont absentez de ladite ville , et ceulx tenus en 
obéissance demondit seigneur avant que Picquanet 
fut accepté capitaine de ladite ville de Bruges ; et 
les aultres cent mille se payeront à trois termes, 
cy après déclarez : assavoir un tierch à la Saint 
Jehan quatre-vingt et onze prochain venant ; 
tierch au noël audit ensuivant; et le résidu à la 
Sainct Jehan quatre-vingt et douze , aussi lors en- 
suivant. Laquelle somme de cent mille florins 
seront levez et imposez sur l’advis et ordonnance 
de mondit seigneur de Kassou et le plus notable 
et greigneure partie de ladite ville ^ à la moindre 
foulle et dommaige d’icelle ; et pour ce qu’il con- 
vient que lesdjts cisquante mille soient prests en 
dedens huict jours, et que icelle somme ne se poelt 
briefvement trouver si haslivement , est accordé 
que lesditsde Bruges seront teiiusquictes en payant 
pour chacun florin une once d’argent du nouveau 
poinchon de Bruges, ou d’autre argent en valeur 
à l’advenant. 

» Item. Seront tenus d’accomplir tout ce en- 
tièrement, en quoi ils sont tenus par le traictié de 
la paix de Tours , en payant les deniers et paye- 
mens , lesquels , à cause dudict traictié , ils doivent 
en monnoye ayant cours selon la réduction sur ce 
faicte. Assavoir chacun ung florin à la croix Sainct 
Andrieu ou la valeur d’icellui. 

H Item. Que en ensuivant ledit traictié de la 
paix et l’acte sur ce baillé par leurs députez, qui 
furent présens à faire ladite paix de Tours, les- . 
dits de Bruges feront icelle publier incontinent 
et entretenir l’ordonnance de la monnoye , sans 
joir du mois sur ce introduict. 

« Item. Auront absolution et pardon général 
de tout ce qu’ils poevent avoir offensé et fourfaict , 
réservé ung certain nombre des principaulx mal- 
faicteurs qui ont esté cause de de la guerre , les- 
quels seront réservez pour d’iceulx, ensemble de 
leurs biens , estre faict au bon plaisir de mesdicls 
seigneurs , et les noms desquels l’on leur envoyé 
par escript. Et pour ce que mondit seigneur de 
Nassou est au plain informé que aucunes per- 
sonnes sont présentement hors de la ville de Bruges, 
lesquelles, depuis la paix de Tours, se sont mésu- 
sez envers et contre la haulteur du roy nostre sire 
et de monseigneur l’archiduc son fils , seront aussi 
réservez de ceste paix pour, par mondit seigneur 
de Nassou , au nom que dessus , pooir procéder à 
l’encontre de tels malfaicteurs par justice et selon 
l’exigence de leurs mcsfaicts. Et moyennant ce , 

lesdits de Bruges joyront entièrement de ladite 
absolution , et incontinent retourneront en leurs 
biens en tel estât qui les trouveront , nonobstant 
don de confiscation ou autres provisions , qui leur 
porroient sur ce estre contraires, et sans ce que 
leur soit besoing avoir aultre main-levée. 

» hem. Jojront doresnavant de l’estaple de la 
marchandise , de la franchise de confiscation , et 
encores de tous autres leurs privilèges , en ensui- 
vant ladite paix de Tours, et ainsi qu’ils firent 
au trespas de feu mondit seigneur le duc Charles. 

» Item. Que doresnavant ne porront l’un à 
l’aultre reprochier ou injurier, ne faire question 
ou action de ce qui est faict et passé , à cause des- 
dites guerres et despendances d’icelles , sur paine 
de en estre pugnis à la discrétion de mondit sei- 
gneur de Nassou , à l’exemple des autres. Et toutes 
autres matières concernans la paix et le bien de 
ladite ville , lesdits de Bruges s’en rapporteront à la 
volonté et discrétion de mondit seigneur de Nassou , 
lequel y pourvoiera tellement qu’ils auront cause 
de le remercier. » 

CHAPITRE CGXXXIII. ■ 

la priose de Nantes , et aucuns incidens adrenus en ce temps. 

Environ la feste des Roys , une petite comniète , 
nommée par aulcuns pronosticqueurs , Dominus 
Ascona , s’apparut au ciel; elle n’estoit guaires 
emflambée; si ensuivoit la nature de Mercure dont 
elle es toit prochaine. Elle jecloit ses raies sur Bre- 
taigne, puis se termina au boult de quinze jours. 

En ce temps fut conclu traictié de mariage 
entre le roy des Romains et mademoiselle Anne 
de Bretaigne , héritière et fille aisnée du duc 
Franchois de Bretaigne , qui lors estoit trespassé 
de ce siècle , et qui en son vivant estoit confédéré 
et allié à la maison d’Austrice; et long-temps 
paravant au duc Charles de Bourgongne, avoit 
long-temps forlpuissammentdébelléles Franchois, 
et chevaleureusement résisté à leurs emprinses. De 
l’aliance dudit mariage furent plusieurs nobles 
gens fort es merveillez pour plusieurs causes; souve- 
rainement pour ce que la ducé de Bretaigne, où 
estoit la demoiselle , estoit lors avironnée , persé- 
cutée et bersauldée du roy de France, qui lors 
faisoit très aspre et cruelle guerre. Item. Le roy 
des Romains , sur qui estoit fondée la totale espé- 
rance de secours , estoit lors bien avant en Alle- 
maigne ; et n’estoit apparant d’y donner approche 

sans niarclier de picques l'interpos de l’armée 
l’armée du roj' de France grosse et puissante qui 
prélendoit lui donner obstacle. Nonobstant, pour 
parachever ledit mariaige, le roy des Romains en- 
voya ung coule d’Allemaigne avec son mignon, le 
beau Polliain , vers la ducesse Anne de Bretaigne. 
Duquel Polhain elle fut pour jnlte au nom du roy 
son maislre , comme les grands princes ont usance 
de faire. Et se tenoit lors ladite ducesse en sa 
ville de Resnes , accompaigniée de cent gentils- 
hommes bretons, treize cens Allemands, et douze 
cens Engles. 

Tost après la mort du duc Franchois, le seigneur 
d’Albrechl, très noble et puissant seigneur en Gas- 
coigne, lequel avoit fort bien servi le duc son 
inaistre, et milité en sa querelle contre les Fran- 
chois , aspira et se mit en paine d’avoir mademoi- 
selle Anne en mariaige ; et de faict , comme aucuns 
disoient pour provenir à son intention, obtint la 
pluspart des scellés des barons de la ducé ; et que 
plus est, le duc Franchois en son vivant lui avoit 
promis en recongnoissant les bons et aggréables 
services qu’il lui avoit faict, tellement qu’il s’at- 
tendoit avoir l’avance sur tous autres. Mais quant 
il se vit frustré de sa prétente^ et que le roy 
des Romains y avoit mis la barre, comme dit est, 
il se contenta mal, et commencha, de ce jour en 
avant , changer coraige, et soi refroidir de la que- 
relle que tant ardamment il avoit soustenue , ex- 
posant corps biens et chevanche. 

Ce temps pendant, esloit le marissal de Rleu, 
dedans Nantes , commis et advoné de la duchesse à 
la tiiition de laville^ et le seigneur d’Albrecht 
avoit cherge du chasteau d’icelle ; mais pour la dé- 
savance qui lui estoit l'aicte aflin qu’il ne retournast 
sa robbe, l’on trouva l'achon de le retirer hors et 
lui bailler autre enlreprinse; toutefois , plusieurs 
de ses familliers demorèrent illecq en garnison. 
Peu de jours après advint que aucuns desdits 
familiers prindrent débat contre les gens dudit 
marissal de Rieu, tellement que ceulx du chas- 
teau furent navrez à leur grande foulle , souvent 
requirent avoir justice des délinquants; mais le- 
dit marissal dilîéroit ce faire trop longuement à* 
leur appaisement; porquoi ils mandèrent au sei- 
gneur d’Albrecht, rebouté de sa cherge à sa grande 
desplaisance , que s’il voloit avoir entendement 
avec eulx , ils trouveroienl manière de lui livrer 
le chasteau, et conséquamment la ville, pour 
mectre ès mains des Franchois si bon lui sembloit. 

Le seigneur d’Albrecht entendit volunliers à leur 
entreprinse , fit amas de gens à son choix, disposa 
de son affaire ; et ses familliers estant au chas- 


teau, préparèrent leurs besongnes, choisirent uug 
jour que le marissal estoit allé chasser avec grande 
partie de ses gardes; et ce pendant, le seigneur 
d’Albrecht joua son jeu , et par l’adhérence de 
ses fauUeurs et familiers se mit au-dessus du 


chasteau , lequel eu peu d’espace il furnit mer- 
veilleusement de gens, d’engiens et de vivres. 

Ceulx de la ville voyans la perdition du chasteaii, 
furent merveilleusement estonnez; l’effroi s’es- 
leva , l’alarme fut grande ; aucuns s’accoustrèrent 
pour avoir résistence , les aultres s’enfuyoient hors 
de leur résidence. Lemarissal deRieu , quichassoit 
aux bestes pour son esbat, trouva la prinse du 
cbasteau à son retour et grant débat ; il se mit en 
paine toutesfois d’amasser engiens , de faire taudis 
et trenchis pour préserver la ville ; mais riens ne lui 
prouffitta, car les Francbois se fourrèrent au cbas- 
teau à'toute puissance. Le marissal, ensemble sa 
famille , se retirèrent vers la ducesse en la ville 
de Resnes ; et incontinent la ville de Nantes se 
.rendit par appoinctement , tellement que les ma- 
nants d’icelle eurent leurs corps et biens saulves. 
Les seigneurs des Querdesel de la Triraouille en- 
trèrent au cbasteau , et peu de jours après le roy 
de France entra en la ville où il tint la solempnité 
de Pasques. 

En ce temps, messire Charles de Croy, prince 
de Chiinay, avoit totale puissance, par le roy des 
Romains de faire l’appoinctement de messire 
Philippe de Clèves, qui lors tenoit les deux chas- 
teaux de l’Escluse à main forte, faisant bonne 
guerre aux pays à l’environ ; et jassoit ce que ledit 
appoinctement fusist grandement au prouffit et 
avancbement dudit messire Philippe , toutes- 
fois il y eut aucunes romptures, parquoi la chose 
ne poelt sortir effect. Le seigneur de Bievres et 
aucuns nobles personnaiges labourèrent pareil- 

lement au dit accord ; se tirèrent vers lui à Les- 
cluse, misrent avant plusieurs ouvertures , si que 
par doulces persuasions et pitoyables reinons- 
Irances, luicuidèrent amollir le corraige, disant 
que s’il ne s’inclinoit au bien de paix, il mectoit 
son père en grant ennui et seroit cause de l’abré- 
gement de sa vie ; disoient oultre que la renommée 
de son mésusestoitespanduparlemondeà son dés- 
honneur, laquelle tost seroit abolie par le moyen 
d’ung bon Iraictié; lui firent plusieurs telles réson- 
nables offres, comme de le laisser en possession 
des deux chasteaulx , de le réintégrer à son ami- 
ralité , et lui rendre sa pension annuelle , en payant 
les arriéraiges. Ensemble plusieurs bonnes provi- 
sions lui furent offertes , qui seroient trop longues 
à mectre en compte ; mais aucunement ne s^y 
volât condescendre, ains se déclaira du parti 
de France; et pour renfort de sa querelle et ravi- 
taillement du chasteau , peu de jours après, arri- 
vèrent à licscluse le seigneur de Maraffin et An- 
thoine de Fontanes, munis de quatre batteaux 
chergiez de vivres , de gens et d’argent ; il y avoil 
cent et cinquante crénequiniers gascons et partie 
.de sa pension qu’il recepvoit du roy de France. 

Advint en ce temps, que aucuns pirates de 
mer nommés Die Dajnen, c’est-à-dire les Danois, 
pillüient Franchois et Anglois sans avoir re- 
gard à milles personnes se plus fort n’estoient, 
deux desquels furent les principaulx, Henri et 
Hans le Cocq, accompaigniez de quarante aultres 

pillardsen ungseul navire, et jassoit ce qu’ils eussent 
saulP-conduit du roy d’Angleterre , loutesfois ils 
prindrent ung Angles deniorant à Calaix, nom- 
mé Henri le Pesqueur, qui tost se mist à renchon 
la somme de quarante livres de gros , puis ren- 
contrèrent ung autre balteau, où ils donnèn;nt as- 
sault deux heures continuels, et ne le peurentconc- 
querre, ains furent navrez, tant lassez et travailliez, 
que besoing leur fut eulx rafreschir; et pour ce 
faire , beurent tant de l’aile d’Angleterre , qu’ils 
se trouvèrent fort enivrez, et à basse eauwe entre 
Gravelingbes et Calaix, si que possible ne leur fut 
eulx retirer en la grand mer. 

Quant vint au matin, ils furent apperchus et non- 
ciez au capitaine de Calaix, qui, pour les saisir , 
amena quatre cens hommes bien en poinct , trois 
serpentines et ung courtau, et après avoir parle- 
menté ensemble , ledit Henri le Coq offrit au roy 
d’Engleterre payer pour lui , les siens , et la saul- 
veté de sa navires, la somme de seize mille 
livres de gros. L’on envoya cet offre audit roy 
d’Angleterre, pour sçavoir qu’il esloit bon de 
faire. Et le roy , bien informé, tant de leur estât 
comme de leur cas, sans avoir regard à leurs offres 
n’a leurs promesses , commanda que tous fussent 
pendus. Si que , par deux jours entiers, comme le 
roy l’avoit commandé, en fut l’exécution faicte. 
Henri Cocq fut premier exécuté ; et estoit si bien 
emplumé qu’il avoit en son pourpoinct six mille 
bons florins ; et Henri le Pe^ueur, son prisonnier, 

se trouva lyet et fort joyeulx quant il fut hors de 
ce dangier. 


CHAPITRE CCXXXIV. 

Pour l’an i49i* 

La très dure et très doloreuse oppression que firent aucuns maulvais 
espris aux religieuses du Quesnoy. 

En cest an , durant les solerapnités de Pasques, 
aulcuns esprits ou ennemis diabolicques se lo- 
gèrent en ung monastère de religieuses réfor- 
mées de l’ordre Sainct-Augustin , situé en la ville 
du Quesnoy-le-Conite. Il y avoit illecq de qua- 
tre-vingts à cent femmes , bien renommées , de 
très dévote conversation ; mais plusieurs d’icelles 
furent successivement traveillées et vexées tant 
horriblement que jamais n’avoit esté veu ne leut 
du semblable. Entre les aultres, la fille Robert^ 
bastard de Saneuses, eagiée de onze à douze 
ans , fut des premières possessée , et disoit choses 
merveilleuses , incrédibles, espoventables , et non 
oyes à ceulx qui l’interroguerent , destordoit 
les membres de son corps, saulloit en air, con- 
tournoit ses yeulx et sa face tout au rebours, 
espovantoit de sa grosse , hideuse et horrible voix 
tous ceulx qui l’escoutoient , ce que possible n’es- 
toit de faire sans être vexé du malin esprit. Une 
autre religieuse de l’eage de vingt-deux ans, 
fille du seigneur de Villers, estoit semblablement 

persécutée, de quoi l’abbesse du lieu, fort véné- 
rable dame, ensemble les religieuses, furent en 
grant soulsi, et desplaisanles doubtances que ce pi- 
toyable accident ne se multiplia en elles ; et pour 
secours de remède, envoyèrent vers maistre Gilles 
Neltelel , licencié en théologie , doyen deCambray, 
homme fort dévot, de mirable astinence et de très 
lionneste vie; lequel, avec maistre Nicolle Gonor 
docteur en théologie et prieur des Prescheurs de 
Vallenchiennes, se trouva audit monastère. Iceulx 
ensemble, confîans de la miséricorde de Nostre- 
Seigneur, préadvisez de leur faict , encommencè- 
renl de examiner les religieuses , et conjurèrent les 
ennemis possesseurs parlans parles bouches d’icel- 
les, et congneurent qu’ils cloient illecq venus par 
permission divine une légion de diables de la hiérar- 
chie des séraphins, et estoient aulcuns d’eulx prin- 
ces, autres vassaulx, et autres serviteurs. Le prin- 
cipal d’entre eulx se nommoit Tahu , ung aultre 
Gorgias , et avoient noms assez consonnans aux 
noms des mondains habits, instrumens et jeux du 
temps présent, comme Pantoufle, Conrtanlx et 
Momifie. Ils se monstroient fort dolents quant ils 
estoient pressez de conjuration , se respondoient 
fort ennuis aulx interrogations, disans : « Pour- 
« quoi nous faictes-vous si griefs tourmens, avec 
« vos pro nobis pev injlaita seculorum secula. Nous 
» sommes perpétuellement damnez pour ung seul 
» péchié; et vous, chresptiens, commestez infinis 
» peschez mortels, et toutesfois estes réduicts en 

» grâce par contrition , confession et satisfaction , 
» ce que faire ne povons. Cbresptiens, si vous sa- 
>* viez la gloire qui vous est préparée , et le terrible 
» tourment que l’on souffre pour ung seulpesché 
» mortel, jamais vices ne commectriez contre la 
>» majesté divine. » 

Il fut demandé s’ils avoient veu Dieu en son es- 
sence. L’ung respondit, qu’il l’avoit veu en son 
essence, non parfaictement , mais aultant seule- 
ment que l’on clorroit ung œil, et soudainement 
cbeut en enfer en paine intolérable qui n’est pas 
à estimer. Et est la vision de Dieu tant glorieuse , 
excellente et précieuse, qu’il seroit content en- 
durer le double de la paine qu’il endure, jusques 
au jour du jugement , et autant d’espace de temps 
après qu’il y en a jusques au jour , et estre seur de 
voir le créateur comme il a veu , et non plus lour- 
guemeut. 

Quant on leur disoit : que ne persécutez-vous 
gens de guerre, gens dissolus et vivans délicieuse- 
ment, sans traveillerces bonnes filles et bonnes reli- 
gieuses , ils respondoient : les paillards , les ribau- 
deaux et les larroncheaux sont nostre proye , 
nostre amas et nostre conqueste, nous sommes 
certains de les avoir, et que eschapper ne nous 
pourront, n’est besoing de y perdre temps; mais de 
ces femmes ici ne sommes nous bien asseurez , et 
quantes âmes nous faict perdre la Mère de miséri- 
corde, sans la nommer Vierge Marie, quantes 
aines avons nous perdues par les prières du petit 

géant qui porte le petit enfant, par celui qui porte 
l’aigneau, par celle qui porte la roe! sans nommer, 
ne donner titres de saincteté, comme Sainct 
Chrisplofle , Sainct Jehan, Saincle Barbe, et 
Saincte Katheline. 

Quant le doyen de Cambray et aultres qui les 
conjuroienl, portoient le corpus Domini s\xv gu\x 
et approchoient les filles possessécs, les ennemis 
disoient en chœur : « Chà êstes- vous bien armez? 
» Avez-vous prins le pain ? — Quel pain ? disoil le 
» doyen , si ce n’est autre chose que pain , se- de- 
M meure en ce corps, sans soi partir; et se c’est 
» le vrai corps de Jésus Christ , tel que le te- 
u rions estre nostre Saulveur, si le pars de ce 
» inesme corps sans le plus traveiller. » El adonc 
la patiente oppressée de l’ennemi monstra signe 
d’estre délivrée; si commencha à crier Jésus! 
comme les aultres faisoienl quant elles estoient 
quictes de leurs doleurs. 

Il fut demandé aulxdits esprits s’ils ne portoient 
point d’honneur au corps de Jésus-Christ ; ils ré- 
pondirent que si, comme leur créateur; «Mais vous, 
« chresptiens ^ le devez avoir en révérence, trop 
» plus que ne faistcs, et sommes fori esmerveillez 
» que si peu de compte en tenez. » 

Le doyen de Cambray, le prieur des prescheurs 
et ung aultre jacobin , nommé frère Jehan Sar- 
rasin, prindrent ung petit chapitre, poursçavoir 
comment l’on porroit extirper lesdits ennemis. La 
conclusion fut prinse entre eulx, et vindrent devan 

une patiente ayant l’ennemi au corps, lequel , 
parlant par la bouche d’icelle, dict ainsi : « Orcha, 
« avez-vous tenu voslre chapitre? Vous avez con- 
» clud faire telle chose >», et telle ce que vrai 
estoit. Adonc les conjureurs furent fort esmerveil- 
lez , si retournèrent à demi confus. Ledit prieur 
s’appensa comment il porroit décepvoir l’ennemi , 
et au premier de leur délibération , commença 
à dire Bénédicité , comme l’on faicl au commen- 
chcment de la confession , puis pour déchasser 
lesdits esprits, faire chanter trois messes et jeusner 
trois jours continuelz. Puis se trouvèrent devant la 
patiente , et dirent : a Quelle chose avons-nous 
» maintenant capitulé et conclud? » L’ennemi 
respondit : « Le Bénédicité m’en a tollu la mé- 
moire. » Les jeusnes accomplis, les trois messes 
furent célébrées, l’une de INostre-Dame , l’autre 
du Sacrement, et l’aiiltre du Sainct-Esprit. Les 
ennemis furent conjurez, et aulcuns d’eulx se des- 
partirent. 

Monsieur Henri de Berghes, évesque de Cam- 
bray, arriva au Quesnoy, environ le dimence que 
l’on chante Misericordias Domine , il vint audit 
monastère ; il conjura et fit wyder hors d’une pa- 
tiente trois ou quatre esprits, et se mit in ponüji~ 
ccdibus , pour réconcilier et bénir la place. Les 
ennemis le nommoient le grand cornu , à cause de 
sa longue miltre. Quant aucuns esprits ne vo- 
loient parler, et tetioient la bouce serrée d’au- 
cune patiente, le doyen de Cambray boutoit ses 


Digitized by Google 



1Ô3 CHRONIQUES ('490 

tloigls sacrés dedens la boucbe ^ et disoit ; « Si tu 
» as pouvoir de mal faire , ou de mordre ces 
» doigts sacrés^ si en fais ta puissance, ik sont 
» en ton habandon , ou si non ouvre la boucbe , je 
» te le commande. » Et lors la patiente , quicte 
de son travail , ouvroit la bouce j parlante et 
obéissante audit doj'en. 

La cause et origine pourquoi les ennemis se bou- 
tèrent en ce monastère, fut comme aucuns .di- 
sent , pour les énormes et dissolus peschez que 
commit une religieuse illecq professe nommée sœur 
Jehanne Potier, eaigée de quarante-cinq ans ou 
environ , native d’un villaige située près d’Ath en 
Hajnault; ladicte religieuse vaincue de l’exécrable 
et exhorbitant vice, fut par ung vendredi des 
quatre-temps, au mois de septembre, preschiée 
au palais de Cambray par ledit messire Nicolle 
Gonor, en présence de très révérend père mon- 
seigneur l’évesque , dessus nommé et ses vicaires, 
trois deschanoinesdeNostre-Dame, trois de Sainct- 
Gery , les abbez de Sainct-Aubert , et de Sainct-Sé- 
pulchre et le gardien des Cordeliers; ladicte re- 
ligieuse cognent qu’elle s’estoit enamourée de leur 
pater qui l’administration avoit de leurs âmes. 
Le bon pater voyant sa folle pensée, non voeillant 
acquiescer à sa plaisance , se absenta du lieu to- 
tallement , et retourna à Salempin , dont il estoit 
venu , et adoncq la poure malheureuse fut plus 
ardante et enflambée en son coraige que devant. 

L’ennemi cognoissant qu’elle estoit achevée des 

espincheaulx de Vénus , se transuma et print forme 
dudit pater , si que finablement au nom de lui la 
cognent par plusieurs fois charnellement , puis 
lui dit qu’il esloit le diable; et icelle toute apprinse 
de lui l’appelloit son amoureux, plusieurs ar- 
ticles fort hideux et habominables drogans à nostre 
fois cogneut ladicte Jehenne avoir perpétrés avecq 
lui qui ne sont dignes de record , desquels elle se 
monstroit pénitente. Et fut condampnée en cliarlre 
perpétuelle, voir jusques au rappel de mondit très 
révérend père. Et lui fut faicte une géole au 
cbasteau de Selles , où elle termina sa vie peu de 
jours après catholicquement , comme l’on disoit. 
Nonobstant sa confession et repentance , la seconde 
nuict qu’elle fut enchartrée , l’ennemi qui se 
disoit son amoureux , accompaignié de l’esprit de 
fornication et celui de blasphème , s’apparut visi- 
blement à elle , lui disant qu’elle avoit crèu 
mauvais conseil, et que tousiours seroit-elle damp- 
née , quelque confession qu’elle eusist faicte. 

Geste diabolicque pestilence dura continuelle- 
ment audit monastère du Quesnoy, l’espace de six 
à sept ans , où plusieurs notables filles furent piteu- 
sement vexées et menées en divers pélerinaiges , 
pour remède et guérison. Et finablement, par la 
grâce de Dieu , ceste merveilleuse playe cessa , 
dont louenge en doibvent estre rendues à nostre 
créateur. 

CHAPITRE CCXXXV. 

La feste et soleoipnité de la Thoison-d’Or , célébrée et tenue à Matines 
par monseigneur l’archiduc d’Ausiriche. 

Monseigneur l’archiduc d’Austrice , chief et 
souverain de l’ordre de la Thoison-d’Or , en ab- 
sence du roy son père , lors estant ès Allentaignes, 
tint la feste et solempnilé de ladite Thoison-d’Or 
en l’esglise de St.-Romhout en Malines , riche- 
ment préparée et tendue. Et quand vint le jour de 
la Penthecouste , an dessus dit , à l’heure de 
vespres , messieurs de l’ordre , en nombre de 
six seulement, c’est assavoir le seigneur de Lannoy, 
le comte de Nassou ^ le seigneur de Revres , le 
seigneur de Molambais etle seigneur de Walhain, 
allèrent vers l’hostel de monseiiîneur l’archiduc. 
Pareillement monseigneur l’ahhé de St.-Bertin , 
canchellier de l’ordre , ensemble les ofliiclers , 
comme le trésorier , le greffier et le roy d’armes , 
habituez^ comme les chevaliers , de robes longues 
de velours cramoisi , chaperon à boulette et 
manteaux de mesmes doublez de satin blanc et 
bordez de fusilz d’or , et le philosophe aorné selon 
sa vocation^ se trouvèrent au logis de monseigneur 
l’archiduc, habitué comme lesdils. Si l’accompai- 
gnèrent en notable ordonnance jusques au chœur 
de St.-Rombout , où chacun chevalier print lieu 
en la forme sur laquelle pendoicnt les armes 

d’iceulx; semblablement le canchelier et officiers 
prindrent lieu chacun selon .son appartenir; puis 
l’évesque de Salubrie , accompaignié de quatre 
prélats abbez des monastères à l’environ, commen- 
cha les vespres qui furent de Sainct-Andrieu. 

Les très nobles princes, chevaliers, compaignons 
et frères de l’ordre , lors vivans , appelez à ceste 
solempnité, tant ceulx qui à cause des guerres 
estoient ès pays loingtains , comme ceulx qui 
estoient en terre d’ennemis , pareillement ceulx 
qui trespassez estoient puis la dernière fesle qui 
s’estoit tenue à Bois-le-Duc , l’an mil quatre cens 
quatre vingt et ung, avoient audit cœur leurs 
tiltres, noms et armes notablement pourlraictes 
chacun sur sa forme. Et en la première forme au 
costé dextre, auprès de l’huys du cœur^ fut ung 
grand et fort riche tableau armoyé des armes du roy 
des Romains et de monseierneur l’archiduc son fils, 
chascun à part ; et estoit escript en ung parcquet : 
« Très hault, très illustre et'très puissant prince 
Maximilian , par la grâce et clémence de Dieu , roj 
des Romains , tousjours auguste, de Hongrie, Dal- 
macie et de Croathie , père et chief. » Et en l’autre 
parcquet : « Très hault, ettrès puissant, et très ex- 
cellent prince Philippe, par la grâce de Dieu, archi- 
duc d’Austrice, duc de Bourgongne, de Lolrich , 
de Brabant , de Lembourg et de Luxembourg et de 
Gneldres , fils, chief et souverain de l’ordre de la 
Thoison-d’Or. » Et en ce mesme costé ensuivant , 
en ung aultre tableau , estoit escript : « Très hault 
et très excellent et très puissant prince don Jehan , 


Digitized by Google 


l56 CHRONIQUES (>49*) 

roy d’Arragon et de Navarre , trespassé j très hault, 
très excellent et très puissant prince Fernand, roy 
de Naples et de Sicille; Jan de Meleun , seigneur 
d’Antoing , trespassé; Loys de Bruges, seigneur de 
la Grutbuyse , Philippe de Savoye , comte de Bau - 
gey , seigneur de Bresse , Philippe de Croy , comte 
de Cliimay , trespassez ; Pierre de Luxembourg ,. 
comte de St.-Pol, trespassé; Jacques de Savoye , 
comte de Bomont ; Claude, seigneur deToulon- 
gon, delà Bastie, d’Aultrey ^ de Champlile, baron 
de Bourbonesy et de Fererey , Pierre de Hennin , 
seigneur de Bossu , trespassez ; Jehan , baron de 
Ligne, seigneur de Baillieul, trespassé; Bauduin de 
Lannoy, seigneur de Molembaix et de Sorre , Guil- 
laume de la Balme , seigneur d’Erlain^ Jehan de 
Berghes , seigneur de Walhain. 

Au senestre costé du choeur estoit escript en 
riche tableau et sur la première forme : « Très 
hault, très excellent et très puissant prince Edouart ^ 
roy d’Engleterre , seigneur d’Jrlande, trespassé; 
très hault, très excellent et très puissant don 
Fernande , roy de Castille et de Léon ; Jehan duc 
d’Alenchon, comte de Persse, trespassez; Jehan 
duc de Clèves, trépassé; Jehan de Lannoy, An- 
thoine, bastard de Bourgongne , Adoll de Clèves , 
seigneur de Bavestain , Englebert , comte de 
Nassou et de Vienne, seigneur de Breda^ Guil- 
laume seigneur d’Aighemont, trespassé; Walfaert 
de Borselle , comte de Grandpré , seigneur de la 
Vere, trespassé; Josse de Lalaing, seigneur tle 
Montigny , trespassé ; Phili|)pc de Bourgongne , 

seigneui- de Beures , Jacques de Luxembourg , 
sieur de Fiennes, trespassé ; Bectremieu, seigneur 
de Likestain ; Martin j seigneur de Polhain. 

Puis à chacun letz du chœur ensuivant , y .avoit 
ung tableau wide sans nulle armoirie, où ésttfit en 
chacun d’eulx la date de l’an courant. 

Le lendemain monseigneur l’archiduc, ensemble 
les chevaliers de l’ordre et officiers , se trouvèrent 
à la messe ; et quand vint à l’offrande , Thoison 
d’Or appela lesdits chevaliers, tant présens comme 
absens , et allèrent offrir tenans l’ung l’aultre par 
la main ; monseigneur l’archiduc et le seigneur de 
Lannoy , le plus jeune d’eaige et le plus anchien , 
puis les aultres selon leurs degrez; mais aucuns 
des présens offrirent et furent procureurs pouf les 
absens. L’offrande parachevée , monseigneur l’ar- 
chiduc rentra en sa f orme et fit chevalier de sa main 
Gauchier Desur. La messe célébrée, retournèrent 
à l’hostel de monseigneur l’archiduc , où le disner 
esloit préparé fort riche et sumptueux, et parfirent 
la fesle lionnorablement selon l’ordonnance ac- 
coustumée. 

Par plusieurs jours tindrent chapitres, ès quels 
ils choisirent aucuns chevaliers dignes d’avoir 
l’ordre, et promptement les sermens faits, leur 
baillèrent les colliers d’or , comme au seigneur de 
Yerselle, au seigneur de Fiennes, lors faict che- 
valier par monseigneur l’archiduc^ au seigneur 
du Fresnoy, au seigneur de Palme, à messire 
Hugues de Melun , au prince de Ghimay , au 

seigneur deCliievres et aultres, desquels les noms 
et tillres apperront en la Teste scquente. 

Au chapitre général tenu par iceulx furent con- 
danipnez aucuns de leurs confrères , tenans et 
estans en parti contraire ; et entre les tableaux 
dessus nommez, estans au chœur, où estoient 
escripies certaines condampnations , don t l’ung con- 
tenoit ce qui s ensuit : « Pour ce que vous, iiiessire 

Philippe Pot, seigneur de la Roche de Nolay,jassoit 

ce qu il vous ait esté suffisamment signifié que par 
sentence de cestuy très noble ordre de la Thoison- 
d Or, vous estiez deuement privé , et pour ce vous a 
esté jà pierchapar deux fois expressément enjoinct 
de renvoyer le collier dudit ordre que soliez por- 
ter , et intimé que se ne le faisiez, l’on procéderoit 
contre vous selon les estatiis dudit ordre et aultres, 
comme il appartient ; et néantmoings, en en- 
fraingnant le serment que aviez , messieurs de 
1 ordre vous déclarent avoir commis crisme de 
parjurement. » Ung tableau par escript pour ceque 
messire Jacques de Savoie , comte de Romont , 
adjourné par lettres patentes de très hault , très 
excellent et de très illustre prince Maximilian , 
par la grâce et clémence de Dieu roy des Ro- 
mains, tous jours auguste^ père et chief de mon- 
seigneur Philippe , par la meme grâce archi- 
duc , etc. , et souverain de la très noble ordre de 
la Thoison -d’Or , pour comparoir au présent cha- 
pitre d’icelui ordre, duquel il a esté chevalier , 
frèreelcompaignon, affin de respondre de son boni 

neur, oye intimation de ce qu’il n’y venoil, le roy, 
monditseigneurson fils, messeigneurs les chevaliers 
dudit ordre, y procédèrent selon les estatuts d’i- 
celui ordre, etaultrement, comme ilappartiefl.dïoit 
par venue de mort ni à poelt venir , le roy.etxjpab»* 
dit seismeur son fils , et mesdits seis^neurs et'che-? 
valiers de l’ordre , se reportent de rendre auciià 
jugement contre lui , ce que toutesfois ils feroient . 
se icelui messire Jacques estoit en vie. Et pour ce 
qu’il leur est suffisamment apparu , que contre les 
status d’icelle ordre par lui jurez, il s’est armé et 
de son auctorité privée porïfe capitaine contre le 
roy et mondit seigneur, leur a faict guerre, et com- 
mis plusieurs autres cas reprochables et non dignes 
de chevalier d’honneur, et délaissant la vengeance 
à Dieu ». 

Ung aultre tableau contenoit par escript: « Pour 
ce que vous , messire Philippe de Crévecœur , 
seigneur des Querdes , jassoit ce qu’il vous ait esté 
suffisamment signifié que par sentence de cestui 
très noble ordre, le roy, père chief, monsei- 
gneur son fils, chief et souverain , et messeigneurs 
de l’ordre , vous déclarent avoir commis crisme 
de parjurement faict au chapitre général dudit 
ordre , tenu à Malines, le vingt-quatriesme du mois 
de mai, l’an mil quatre cens quatre vingts et onze.» 

Pour embellir la feste et entretenir ceulx qui 
est oient venus veoir la noblesse d’icelle , Claude de 
Salins, noble escuyer natif de Bourgongne . tint 
ung pas d’armes sur le marchié de Malines, dont la 

devise portoit que les nobles hommes veuillans 
besongner , debvoient toucher à la large estant au 
bazart dudit Malines , et chacun d’eulx debvoit 
courre sans tirer ung cop de lance , seulement asse- 
nât ou non , puis debvoient approcher jusques ils 
auroient accomplis et donné l’ung sur l’autre treize 
cops d’espée. 

Ceulx qui délibérez furent de besongner, se 
présentèrent premiers devant la largeduditClaude, 
et en présence de Salins et Malines , poursuivans 
d’armes, jurèrent sur leur gentillesse d’entretenir 
le contenu des chapitres tels que présentement leur 
furent leus. ht lors lesdits poursuivans d’armes 
leur ordonnèrent jour, ordre et lieu de besongner, 
et estoient tenus lesdits nobles hommes d’apporter 
chacun une targe armoj'ée, où brief estoit leur 
devise mot pour mot . ou lettre. 

Pour le premier jour , se présenta Charles 
Dannois , à la targe de gueule , où fut escript pour 
son mot et devise : de vous seroj Dannois ; Jehan 
de Tlung , prevost de Mons , à la targe d’argent et 
et de sable , où estoit escript mal maridade à deux 
lettres entrelassées : A. R.; Philippe de Visca, à 
ung briefvet de gueulle , où fut escript en lettres 
d’argent pour son mot : c’est faict. Pour la seconde 
journée^ Johannet de Sonatre à une large d’or et 
pour son mot : je passe temps Sonatre j Claude 
Bonnart à ung targe de gueulle et pour son mot à 
lettres d’argent ; c’ est moi Bonnart ; monseigneur 
Robbert de la Mark à ung targe de pourpre, d’ar- 

gent et de giienlle , avec plusieurs lettres au 
dessoubs : de la Marck. Pour le troisiesue jour , 
c’estoit de Castellans à une târge d’argent , où fut 
escript son mot et sa devise en lettres d’azur : 
afnour fait tout restordre ; Bonnet Desine à une 
targe de cynoble , où esloit escript son en 
lettres d’or : je quiers V adresse , Desine , à une N 
dessus ladite lettre ; Jehan., bastard de Vauldrey , à 
une targe d’or et de sable où esloit escript son mot 
en lettres d’or : ruez de la. Pour la quatriesme 
journée, dom Diégo de Guénara, à ung billet de 
pappier estoit escript de carbon : hors du compte , 
dom Diégo ; Verchat de Brandensteinast à une 
targe d’or, d’argent_, de sable et de gueulle , où 
estoit son nom et sa devise en quatre lettres d’ar- 
gent , d’or et de sable : A. Y. Z. Un j Rodighes , 
bastard de Lalaing, à une large demi partie d’ar- 
gent et d’azur en pal, où estoit escript son mot : 
rijlez , rançonnez. Pourle septiesme jour, Anthoine, 
bastard de Longchamp , à une* targe d’oi" où 
estoit escript son nom , et pour sa devise : au jour 
la vie , Longchamp } Philippe de Verselle à ung 
billet de pappier , où fut escript : sans bruit. 

Et fut ordonné à la conduicte du pas, que cha- 
cun de ceulx qui avoient touché seroient armez et 
montez à leur volunté ; et au son de la trompette 
debvoient entrer au parcq , faisant ung tour devant 
le prince et les dames , et de là passer devant les 
juges ayant une loge au costé seneslre du parcq , 
où estoient maistres d’hostels , roys d’armes , 

liéraulx et aultres, cognoissans et mode de ce 
faire. Lesquels juges visiloient , assavoir, s’ils por- 
toient pièches, arrêts, avantaige ou autre habil- 
lemens, et pareillement l’attache de l’haume et 
la seille ; et cela fait^ se tiroll au costé où il estbit 
entré, puis sonnoit la trompette, et lors le pré- 
senloit ledit Malines, armé et monté, faisant son 
tour comme l’aultre, soi présentant devant le 
juge, hem, Et avant qu’ils pésissent lance ou 
espée, chacun d’eulx envoyroit une verge d’or, 
pour payer l’amende à son compaignon , quand 
l’ung perdoit son espée en hosongnant ; et quant 
chacun la perdoit , ils changeoient de verge ; mais 
les copsd’espées achevés sans perte d’espée d’ung 
ou d’aultre , les juges renvoyoient à chacun d’eux 
sa verge. Item. Cela faict, leur envoyoient deux 
lances et deux espées à l’entrant, qui choisissoit à 
son voloir, puis la trompette sonnoit de rechief, 
et joustoient ensemble^ le plus du temps sans 
assener , et puis hesongnoient aulx espées. 

Il y avoit deux prix au mieulx faisant, l’un à la 
course , l’aultre à l’espée. Et gaiigna les deux 
prix, parle jugement des dames, monseigneur 
Robert de la Marc ; car il brisa sa lance à la course, 
et si battit très bien son homme à l’espée. L’ung 
des prix estoit ung diamant et l’aultre ung rubis. 
Si estoit telle la devise des prix j que celui qui 
blescberoit ou tueroit le cheval de son compa- 
îrnon, le debvoit amender ou rendre; et se le 
sourvenu blescboit l’entrepreneur, tellement que 

furnir ne porroit le pas, celui qui l’auroit ainsi 
bleschié seroit tenu d’achever le demorant au 
lieu du navré. Tost après, ledit Claude de Salins 
et ung gentilhomnae nommé Montrissart , tindrent 
jousle sur les lices contre tous venans; et ledit Sa-- 
lins gaigna le prix, qui esloit une esmeraude. 


CHAPITRE CCXXXVI. 

* 

Aiftsune meulerie qui se fit en ce temps en la Tille de Gand, ensemble U 
prinse de Mortaigne. 

Environ la fin du mois de may^ s’esmeult en la 
ville de Gand une grosse meuterie, pour ce que 
Ganthois avoient de long-temps usaige de faire une 
manière de procession au jour Sainct-Lievin , où 
gens de menu estât se fourrèrent, et sont à la fois 
cause de plusieurs séditions. Legrand doyen , qui 
lors estoit, affin de obvier à telles insolences et 
‘commotions, fit publier et deffendre que nulz des 
habitans de la ville ne portast à ceste assemblée 
parure de quelque parti, et sur grosse paine ; non- 
obstant cesdefienses, aulcuns desmanans portèrent 
parures de monseigneur Philippe; et entre les 
aultres, ung corduanier , nommé Remieulx, le- 
quel paravant avoigt fait décoler neuf ou dix 
bourgeois de la ville sur le marchié au bled , et 
avoit fait préparer deuxmaleltes de cuir pour en- 
voyer les testes à l’empereur de deux nobles 

hommes illecq prisonniers pour le roy. Icellui 
Remieiilx, lors capitaine des meulins^ fit sonner 
par force la cloche du beffroy , battit et navra les 
gardes ; au son de laquelle cloche les gens de 
monseigneur Philippe entrèrent en la ville par 
aucunes portes^ crians : « Vive Bourgogne , Ra- 
» vestain î » Puis se trouvèrent devant l’hostel 
de la ville, eù estoit le grant doyen, ensemble 
aucuns escbevins. Ledict doyen descendu , ledit 
Remieulx l’abbatit par terre, et ses complices 
l’assommèrent. Les escbevins s’enfuyrent qui 
mieulx mieulx. 

Le fils dudit doyen fut prins, et torturé l’espace de 
quatre heures, lost après, furent décolez; le doyen 
de naueurs , Bonne Variecke, Jacop de Malu , 
brasseur, Guillaume Pippe, avecqautresen nombre 
de quarante ; et environ deux cens^ qui tenoient 
le parti du roy , se reudireut fuytifs. Le bailly de 
Haubourg fut occis en ce tempeste , et Goppevolle 
fut grant doyen , qui , trois ou quatre mois après , 
pour nourrir la guerre , voelt eslever sur chacun 
maisnaige de la ville de trois desniers l’ung. L’on 
print jour d’advis sur sa demande ; et le doyèn 
des tisserands , ayant plusieurs doyens soubs 
loi, comme anoé de tout, respondit que mieulx 
valloit , s’il falloit lever lesdits deniers , les em- 
ploier à faire bonne paix , que soustenir maulvaise ’ 
guerre. De quoi ledit Goppevolle mallement se 
contenta. 

Trois jours après , ledit doyen des tisserands , et 

aucuns autres de son advis , se trouvèrent à Sainct- 
Banon ; le nepveu de Coppevolle vint illecq ac- 
compaigné de satellites ; si le férit de deux ou trois 
co[)s de dague, tellement qu’il cheut mort; et 
aucuns notables bourgeois qui l’accompaignèrent 
et furent de son opinion , forent occis par les com- 
plices dudit nepveu de Coppevolle. 

Elnviron la fin du mois de juillet ensuivant^ Phi- 
lippe de Boussu , frère à Gérart de Henin , lors 
seigneur de Boussu , accompaignié du bastard • 
Daubj et aucuns autres compaignons de guerre , 
eulx disans Englez , et qui paravant se tenoient au 
chasteau d’Escandeuvre^ misrent leur embusche 
en ung vieil masonaige devant la ville et chas- • 
teau de Morlaigne ; et sur espérance de la prendre 
sur Pierre de Graves , capitaine de la place pour et 
et au nom de monseigneur Philippe , envoyèrent 
quatre compaignons de guerre, vestus comme 
blatiers, ay ans quatre chevaulx chergiez desacqs 
plains de bled , comme s’ils voulsissent subvenir à 
la ville ; quant ils debvoient entrer en la ville, ils 
deschergèrent leur sacqs sur le pont de la porte . 
querans l’aide des portiers, affin de les aider à re- 
cherger, et lors que les portiers s’abbaissèreiit 
pour ce faire , lesdits compaignons , préadvisez 
de leur faict j armez à la couverte, chargèrent sur 
eulx et les navrèrent, puis se misrent au-dessus des 
gardes, et donnèrent enseigne à leur embusche, 
qui lost se descouvrit pour leur donner secours. 

Pierre deGaures, capitaine, comme dit est, et 

cousin-germain du seigneur de Boussu, voyant 
ceste manière de faire , fut fort estonné et de riens 
ne se donnoit à garde, et pour saulveté de son 
corps, lui ^ sa femme et ses enfans se lanchèrent en 
une tour, laquelle il tint trois jours entiers. Au- 
tres se boutèrent pareillement en une aultre tour, 
et ne se voloient rendre, pourquoi Philippe de 
Boussu manda au Quesnoy-le-Comte ung gros 
engien à pouldre à manière de mortier , pour leur 
donner l’assault; lequel mortier, par la licence 
de madame la Grande, fut chergié pour l’amener 
devant Mortaigne; mais ains qu’il fusist illecq 
parvenu, Pierre deGaures, ensemble les autres , 
. firent appoinctement ; et ainsi se partit de Mor- 
taigne ledit Pierre , fort aimé et prisé de tous ses 
voisins, et les aultres y entrèrent, qui soubsumbre 
du nom d’Englez , tindrent en grant subjection la 
ville de Tournay et tout le Tournésis. 

En ce temps , le plat pays de Haynault , Cam- 
brésis et aultres, tenant le parti du roy des Ro- 
mains, estoient en grande perplexité, tant pour la 
garde qui tout gastoit et gratoit, qui tout prédoit 
et prendoit, qui tout pilloit et despouilloit , comme 
pour le rabaissement ; et descente des monnoyes 
qui s’estoit faite l’^n précédent, tellement qu’elles 
esloiêntle tiercb plus bas que paravant , courroient 
et estoient appréchiez à moins de valeur que n’a- 
voient esté forgiez ; car les billonneurs de France 
et aultres pays où elles couroient à hault pris , les 
recoeilloient et espluchoient si net, que les poures 

laboureurs ne sçavoient trouver ung seul denier , 
et combien que l’année fusist assez fertille, aulcuns 
furent constraincls de vendre tous leurs bleds pour 
satisfaire à leurs maisnies ; mais ce nesouflisoit.car 
enBn se trouvèrent sans bled et sans argent. 


* CHAPITRR CGXXXVII. 


Eotreprinse do Oaatiiou sur la ville de Tenremonde, 


U«G josne fils de Tenremonde , nommé Wille- 
quin Van Nénone , fils du bailly de Tenremonde , 
lequel avoit esté occis à la prinse de la ville faite au 
nom du roj des Romains , se tenoit et demoroit 
à Gand. Ung homme d’Ësglise résidant illecq s’ap- 
procha de lui pour le persuader , lui dict qu’il 
seroit à tousiours mais riche et honoré , lui et son 
lignaige , souverainement de ceulx de. Gand , s’il 
volloit venger la mort de son père , lequel avoit 
esté occis en sousteoantlaquerelle d’iceulx, lorsque 
Tenremonde avoit esté prinse par forme d’emblée 
et soubs habit de saincte religion , et ne povoit 
mieulx parvenir à ce que labourer à la reprinse et 
réduction d’icelle ville. Ledit Willequin print dé- 
lai d’aulcuns jours pour y penser , assignant certain 
jour de respondre. Cependant Willequin ^ lira 
vers messire Hue de Meleun , chevalier de l’ordre 
de la Thoison-d’Or , bailly de Tenremonde , si lui 
récita bien au long tout ce qui estoit paravisé et 

conciud entre lui et ledit seigneur d’Esglise , re- 
quérant son advis et comment il se debvoit main- 
tenir en ceste hesoiigne , protestant toutesfois que 
combien que son père eusist esté occis pour la 
querelle des Gantliois, il n’en quéroit avoir nulle 
vengeance et ne désiroit à ceste cause pourchasser 
ne Caire quelque dommaige à la ville de Tenre- 
monde , si voloit mectre la mort de son père en 
oubli comme se riens n’en fusist faict. 

Messire Hue de Meleun , vojant sa bonne affec- 
tion, et qu’il parloil fort franchement, lui conseilla 
de convenir avec ledit seigneur d’esglise, ensemble 
ses adbérens ; assigna jour de besongner en don- 
nant certain signe, et que la chose en adviendroit 
tout aultrement que les Ganthois ne pensoient. 

Ledit Willequin retourna en Gand, commu- 
niqua avec le prestre , ensemble aulcuns députez de 
la ville, pour achever l’entreprinse. Si conclurent 
envoyer quatre cens piétons à la porte de Bruxelles , 
pour ce qu il y avoit moings de gardes qu’à nulle 
des autres, et quatre cens chevaulcheursà la porte 
tirant de Tenremonde à Gand. Et ledit Willequin 
seroit lors dedens Tenremonde avec aucuns ses 
adhérens de la ville, lesquels se mectroient au- 
dessus des gardes de la porte de Bruxelles. Et pour 
signe d’avoir perpétré cemurdre, debvoient mec- 
tre ung blancq chapeau au dcboult d’une fust de 
lance, et ainsi les gardes des portes occises et les 
signes donnés, quatre censpiétons debvoient entrer 
on Tenremonde et crier : « Ville gaignée. » 

Willequin retourna de Gand à Tenremonde , 
jiour forgier comme il disuit amis qui furent grans 
ennemis aux Ganthois, et noncha à inessire Hue de 
Meleuntoutela conclusion et train des Ganthois. Sur 
quoiledit messire Hue besongna à grant diligence 
pour recepvoir lesdits Ganthois , manda ceulx de 
la garde, lesquels secrètement entrèrent en la 
ville garnie de gens d’armes armés au cler , les 
entrées des rues fit alFuter de serpentines et aiiltres 
eng^ens aux portes où lesGanthois debvoienl passer, 
et advertit la garnison d’Alost , qui se trouva ung 
petit sur le tard. 

Quant le jour fut venu que se debvoit ceste em- 
prinse faire ^ Ganthois se mirent en poinct , fort 
bien accoustrés à cheval et à pied ; et lors W intenor. 
Jehan de Poucques et autres nations franchoise , 
Espaignars, Flamengs, Picquars et Allemans issi- 
rent hors de Gand , se acheminèrent vers Tenre- 
monde à grant joye , le cuidant emporter de prime 
face, et furent pourveus de hacquebeutes , halle- 
bardes, arcqs , picques, chariots d’artillerie et de 
petits bateaux de cuyr , dont ils passèrent la rivière 
nommée la Teure , et s’embuschèrent une partie de 
la nuict en ung bocquet auprès d’illecq. Quant 
l’heure approchoitque l’on debvoit livrer la ville , 
Willequin envoya vers ceulx de Gand ung homme 
tout vieil, faindant estre de leur parti, pour sçavoir 
le nombre de leurs gens , leur conduicte et inten- 
tion ; et les Ganthois respondirent qu’ils estoient 
illecq venus pour mectre à exécution tout ce que 

conclud esloit, priaus que Willequin avec ses 
adhérons s’employassent de leurs parts , et ils les 
feroient les plus riches et honorez de la comté de 
Flandres. 

Quand le messagier fut entré en la ville, il récita 
tout ce qu’il avoit veu et oy ; et affin d’attraire les 
Ganthois selon le contenu de la devise d’entre eulx 
prinse, Willequin et les siens vindrent à la porte 
de Bruxelles , faisans manière de tuer les portiers , 
lesquels orioient comme gens navrez et horrible- 
ment hleschiez , en faisant très bien leur person- 
naige ; puis ils boulèrent ung blaiicq chapeau sur 
ung fiist de lance. Les Ganthois oyans ce cri et 
voyans ce signe , à environ neuf heures au jour , 
s’approchèrent de la porte, crians : « Ville gaignée!» 
comme çeulx qui cuident tout emporter; et ceulx 
de la garde, préadvisez de leur faict , et qui les sui- 
voient aux talons, crioient : « Tuez tout! tuez 
» tout! » Et d’aullre part , ceulx de la ville fort en 
poinct,quiles actendoienl, leur vindrent en barbe 
et chergèrent sur eulx , si les envahirent si vigo- 
reusement que Ganthois ne sa voient à quel boult 
entendre. Us besongnèrent à leur possible de leur 
artillerie ; mais ils ne bleschèrent ame de ceulx de 
la ville. Et pour ce que les eauwes estoient fort 
haultes à l’environ d’eulx , aucuns saultoient en 
l’eauwe pour eulx saulver , cuidans que ce fusist 
eauwe de pluie , et ils se plongeoient en cours 
d’eauwe courante , où plusieurs furent noyez ; 
autres estoient en l’eauwe jusques à demi-corps, 

(|ui plus d’une grosse heure se deffendirentde traicls 
et se monstrèrent vaillans ; mais ils furent enfin 
deffaicts. 

Quarante compaignons se tindrent ensemble, 
qui fort se vendirent , ains qu’ils furent vaincus 
mais enfin y demorèrent , et furent trouvez de 
compte faict quarante morts sur la place ; treize 
ou quatorze furent loyez deulx à deulx et noyez en 
l’Escault; autres quatre furent descollez,el de trois 
à quatre cens furent prisonniers , ensemble leurs 
principaulx ducteurs et capitaines , Wintenor et 
3au de Poucques. Plusieurs aultres eussent esté mis 
' au trenchant des espées ; mais ceulx de la garde 
les gardèrent et saulvèrent , et les prindrent à 
courtoise renchon. Quant les Gantbois de cheval 
quis’estoient tirez vers Tenremonde se trouvèrent, 
comme dict estoit , devant la porte qui leur estoit 
assignée , laquelle ils espéroient estre ouverte , ils 
furent saluez de belles grosses serpentines. Ils 
oyrent l’efFroy contre leur proflict ; et comme fort 
estonnez, abusez et deceus, retournèrent enGand 
fort desplaisaus de leur mal fortune. 

CHAPITRE GCXXXVIII. 

La reddition de Resnes et le mariage du roy de France a la ducesse- 
Anne de Brelaigne ,avecq son couronnement , qui se fit à Sainct- Denis- 
lès-Paris. 

Environ la Toussaincts, le roy de France fit 
environner et assiéger la ville de Resnes , et tenir 
deux sièges à lieue et demie près , où il y avoit telle 
amas d’artillerie, que trois mil chevaulx ne le 
povoient mener. Dedens la ville de Resnes estoit 
la ducesse Anne, seulle héritière deBretaigne, le 
prince d’Orenge , le maressal Polhain , qui l’avoit 
pour jute au nom du roy des Romains ; Lorray , 
son lieutenant , et plusieurs nobles barons de Bre- 
taigne tenaiis le parti , desquels les noms seroient 
longs à mectre en compte , et avecq ce Bourgui- 
gnons, Allemans, Espaignols et Englez, gens de 
guerre fort expérimentez et pretz à leur deffense, 
jusques au nombre de treize à quatorze mille. 
Peu de jours avant le siège, arrivèrent aux pro- 
chains ports de Resnes de quinze à seize batteaux 
d’Engleterre, sur espérance de mener ladite ducesse 
se à ce se estoit délibérée ; mais elle trouva en son 
conseil non habandonner ses pays et subjects , ains 
voloit vivre et morir avecq eulx. 

Durant le siège, le bastard de Foix , tenant le 
parti du roy de France , monté comme un Sainct- 
Georges, s’approcha de Resnes, requerrant à courre 

ung fer de lance devant les dames. Response lui 
fut donnée qu’il seroit receu ; et lors ung noble 
homme du parti des Bretons , fort bien accoustré , 
vint sur les rengs. La ducesse fit dresser un hourd 
sur les fossés de la ville, où elle vint notablement 
accompaigniée. Les Franchois , d’aultre part , se 
tindrent en certain lieu qui leur fut ordonné. 
Hostaiges donnez d’ung quartier et d’autre ^ les 
champions se trouvèrent au parcq, coururent 
quatre ou cinq cops ; puis vindre.nt aux espées , se 
bâtirent très bien l’un l’aultre. L’esbattement 
fini, la ducesse fit donner ippocraset espices aux 
Franchois , puis chacun se retira en ses limites. 

Lendemain desdites joustes, Allemans, Espai- 
gnols , Englez et Bretons estans aux delFenses de 
la ville, firent une saillie de nuict sur l’ung des 
sièges que conduisoit le grand escuyer de France. 
Les Allemans souverainement donnèrent sur eulx 
tellement, que sans miséricorde ils abbatirent , 
occirent et chergèrent sur Franchois , prin- 
drent buttins et prisonniers à plenté. L’effroy de 
cest allarme s’esleva tant hault, que ceulx de 
l’autre siège en furent tous resvellez, se mirent 
en poinct , vindrent à la rescousse. Si poursuirent 
tant rudement Allemans et Bretons, que nécessité 
leur fut habandonner leur proyeettuer leurs pri- 
sonniers J car à très grand dangier rentrèrent en Res- 
nes , et ne tint à guaires que la ville ne fust prinse. 

De ce jour en avant , le roy fit serrer son siège 
plus que oncques mais ; et les assiégez, fort es- 

tonnez, commencèrent par eulx mater et viser à 
quelque appoinctement. lly avoit grant nombre de 
gens en la ville; vivres se despendoient, chierté 
de vin et faulle d’argent s’y estoient logiez. Une 
grosse division s’engendra entre les nations estans 
illecq; car les Alleinans, selon leur mode accous- 
luinée: sonnèrent leurs gros tamburs, et voloient 
estre paies pour un mois avant; lesEnglés etautres 
gens de guerre voloient semblable. Et pour ce que 
possible n’estoil futnir le désir de chacun, la du- 
cesse, ensemblesa très noble famille, se condescen- 
dirent à fairequelque bon accord. Le roy de France, 
d’aultre part, s’entendoit volunliers au bénéfice de 
paix ; car grosse despense avoit souslenu à la conc- 
queste de la ducé de Bretaigne, où grant nombre de 
gens et pécune innumérable s’y esloit consommé ; 
et quant le roi de France sentit que la ducesse 
s’inclinoit à traictié amiable, il lui offrit cent mille 
escus pour son entrenance et sa demeure en telle 
ville de Bretaigne que bon leur seinbleroit, sinon 
Besnes et Nantes, et le choix de trois maris à sa plai- 
sance ; c’est assavoir monseigneur Loys de Luxem- 
bourg, cousin-germain du roi; le duc de Nemours 
et le conte d’AngouIesme. A ceste offre respondit 
la ducesse, qu’elle estoil mariée au roy des Ro- 
mains , et que quant il ne la vouldroit avoir a 
espouze, si le tenait-elle à mari , et jamais n’auroil 
aultre; et si ledit roy alloit de vie à trespas, et 
qu’elle fusist résolue de marier, si n’auroit-elle 
autre à mari que roy ou fils deroy. 

Leroy de France sentant la ducesse persévérer en 
son bon propos , pensa de l’avoir par autre sorte ; 
et pour ce qu’il sentoit les gens guerre estans en 
Resnes fort diseteux d’argent , il délibéra de dé- 
livrer les souldées à ceulx de Resnes , lesquelles il 
avoit mandés pour faire paye aulx gens d’armes 
de son oost ; et de faict , fit lever le siège , et Bre- 
tons, Allemans, Espaignols et Englez^ furent payés 
pour trois mois , et allèrent quérir leur payement 
en la ville de Monfort, située à quatre lieuwes 
près de Resnes, et pour la tuitlon d’icelle, fit 
bouter aucunes mortes-payes, en faisant abolution 
et pardonnance de tout ce qui avoit esté dict, 
faict et proféré ; que lui et les siens donnoient 
licence et congié à tous ceulx qui avoient béné- 
fice , bérilaige ou biens meubles , tant audit Resnes 
comme Nantes et autres villes à l’environ , de re- 
tourner à leurs propres bénéfices._, liéritaiges et 
biens meubles. 

Item, De rechef, le roy offrit à la duchesse cent 
mille francs , s’elle se voloit retraire avec son 
mari le roy des Romains, parmi tant qu’il joyroit 
paisiblement de la ducé de Bretaigne, par le droit 
qu’il y prétendoit avoir ^ et la conqueste qu’il en 
avoit faicte. Nonobstant ces olTres, ladite ducesse 
demoura une espace sans délibération faire; et ce 
temps pendant l’appoinctement quasi à demi 
faict . les ducs de Bourbon et d’Orléans entrèrent 
en Resnes pour le roy de France ; et le roy faindit 
aller en ung pélérinaige de Nostre-Dame , auprès 

de Resnes. Sa dévotion faicte, accompaignié de 
cent hommes d’armes et de cinquante archiers de 
sa garde, entra dedens Resnes, salua la ducesse et 
parlementa long-temps avec elle. Trois jours après, 
se trouvèrent en une chapelle , où , en présence 
du duc d’Orléans , de la dame de Beaujeu , du 
prince d’Orenge , du seigneur de Dunois, du chan- 
cellier de Bretaigne , et autres, le roy fiancha la- 
dite ducesse. De quoi le marissal Polhain , en la 
présence duquel il se fit ce fianchéage, se donna 
merveil. Semblablement Allemaiis, Englez, Bre- 
tons , favorisans au roy des Romains , ne se 
pooient trop esbahir ; et quant ledit marissal 
s’approchoit d’aucuns princes et seigneurs, les- 
quels estoient notez d’avoir faict ceste nouvelle 
alliance, pour cognoistre la vérité , combien qu’ils 
eussissent esté présents audit fianchéage , ils affer- 
moient , juroient et protestoientsur leur noblesse , 
que rien n’en estoit encommenchié ne faict. Et 
ainsi estoit trafficquet et séduit le noble marissal 
qui représentoit la personne du roy des Romains. 
Finablement il fut juinté aux espousailles et par- 
faict des nopces; mais il respondit que jamais ne 
seroit présent à la solempnité du mariaige de la 
ducesse , s’elle n’espouzoit le roy son maistre , et à 
tant se partit d’illecq, et retourna vers monsei- 
gneur l’archiduc, à Malines, où il récita ces 
nouvelles. 

Trois choses donnèrent grande admiration au 
peuple d’ung parti et d’aultre à cause de ceste 

. de ceste alliance. La première est comment le roy 
de France fut sitost conseillé de prendre la ducesse 
de Bretaigne ; veu qu’elle estoit promise au roy 
des Romains ; et que lui - mesme , en face de 
Saincte Esglise , en présence de son père , le roy 
Loys , et des plus grands perso nnaiges de France, 
à ce juintez et appelez, avoit esté présent, quant la 
solempnité des nopces de lui et de madame Mar- 
guerite d’Austrice avoit esté , tant lionorablement 
célébrée^ que chacun ciamoit et renommoit ladite 
dame roy ne de France. La seconde chose, que l'ort 
admiroient plusieurs nobles corraiges , esloit de ce . 
que la ducesse de Bretaigne esloit délibérée de 
prendre le roy de France à mari , qui , comme 
ennemi mortel , par hostilité de guerre avoit atté- 
nué sou pays de gens, cbevancbe et d’avoir; et 
qui plus est , lui avoit dit que jamais n’espouseroit 
d’aullre que le roy des Romains. La tierche cliose 
qui espovanta fort le peuple, fut que le seigneur 
de Dunois, qui moult avoit labouré à ce mariaige 
l’aire, au retour de fiancber, tresbucha de son che- 
val et morut sodainenient. 

Vers la fin du mois de fébvrier ensuivant, le roy 
de France, le duc d’Orléans et aultres grans prin- 
ces, arrivèrent à Paris, où le roy fit convocquer 
les eslatz du royaulme , et envoya le bailly de 
Senlis et aultres ambassadeurs vers monseigneur 
l’archiduc d’Austrice , estant à Maliiies^ accompai- 
gnié du duc de Zassen , de. son fils , d’une ambas- 
sade d’Angleterre, et aultres grands personnaiges, 

illecq assenihlez avecq les estais des pays, y»our . 
■ réconcilier et réduire à traiolié les Canthois et 
monseigneur Philippe. Lequel traictié ne sortit 
, point d’effet. L’abbé de Sainct-Bertin , chancelier 
de l’ordre de la Thoison-d’Or , niessire Olivier de 
la Marche , grant maislre d’hostel , furent envoyez 
vers l’auibassade de France, et remmenèrent de- 
vers monseigneur l’archiduc ; et peu de jours après 
eut audience, et en présence des princes et sei- 
gneurs dessusdicls, du conseil et des estats, ung 
ambassadeur proposa bien au loing, et fit remons- 
. trance, entre les autres choses, comment l’empe- 
reur et le roy son fils s’estoient , comme il apparoit 
parleurslellres, plusieurs fois condoluzdu mariage 
conceu entre le roy de France et madame Marguerite 
leur fille, et quese s’estoit faict contre leur volonté; 
pourquoi ne se debvoit nul donner merveil , si le 
roy son maistre avoit queru son parti; et requit en 
oultre avoir lieu et temps assigné pour coinc- 
quer ensemble au parfaict du traictié de paix de 
*■ l’an quatre-vingts et deux; et demandoit abolir 
les alliances d’Fspaigne et d’Angleterre à la maison 
d’Anslrice." 

Le chancellier de Bourgongue respondit au pre- 
mier poinct, que le roy de France avoit faict les 
plus grands deshonneurs au roy des Romains, 
tant en la despouille de sa femme, qu’en la réfu- 
tation de sa fille ; mais , au Dieu plaisir , il s’en 
cheviroit bien en temps et en lieu. Et au regard 
qu’il requeroil avoir lieu et temps pour coinquer 

ladite paix, l’on s’eu rapporloit au roy de France 
et aultres qui l’avoient inventée , et baillié leurs 
scellez, et fauldroit aultres personnaiges que 
ceulx que le roy de France avoit envoyés pour en 
coincquer. Et touchant d’abolir les alliances, le 
roy ne monseigneur l’archiduc son fils ne le con- 
sentiroient pour le dernier homme de leur pais. Et 
ainsy retournèrent lesdits ambassadeurs, frustrez 
de leurs intentions. 

Pendant ce temps, madame Anne de Bretaigne , 
nouvelle espouse au roy de France , arriva à Sainct 
Denis , pour soy faire couronner royne , qui sem- 
bloitcas de nouvelleté; car plusieurs ans paravant 
n’avoit esté veu royne couronner. Elle estoit ac- 
compaignée du duc d’Orléans et de la dame de 
Bourbon , des seigneurs d’Angolesme , de Breis , 
d’Orenge , de Lorraine , dé Montpensier , de mon- 
seigneur Loys de Luxembourg, Englebert de 
Clèves , et notables personnaiges richement habi- 
tuez. Monseigneur le cardinal archevesque de 
Bourdeaux , revestu pour célébrer la messe , 
l’évesque de Troyes pour diarque, et l’évesque 
d’Auxerre pour soudiarque , vindrent au-devant 
d’elle , avecq plusieurs aultres évesques , prélats et 
gens d’Esglise. Et après que ledit cardinal loi eut 
donné plusieurs bénédictions, il l’amena devant 
le grant autel , où elle s’agenouilla , à nud chiel 
et cheveulx pendans; puis enoindit le chief et 
la poitrine; la couronna d’une précieuse cou- 
ronne, lui bailla le sceptre royal en la main dextre, 

et le baston de justice en l’aultre ; si la mena sur 
ung establis en manière d’eschaffault , oùfut une 
chaière richement parée, pour oyrla messe, durant 
laquelle le duc d’Orléans lui tint la couronne sur 
le chief. 

Quant vint à l’offertoire, elle descendit , et offrit 
pain , vin et jusques à treize escus. La paix donnée , 
ladicte royne reçut le corpus Domini en grande 
révérence , puis retourna en sa chaière. Et la messe 
finie , le cardinal et ses assistans montèrent sur 
l’establis . estèrent la couronne que tenoit le duc 
d’Orléans, et lui rassirent sur le chief une aultre 
de moindre pesanteur, mais de plus grande ri- 
chesse , et de cesle mesme couronne notablement 
aornée, fit son entrée à Paris , fort riche , somp- 
tueuse , et qui seroit fort longue à réciter. 


CHAPITRE CCXXXIX. 


La guerre qui s’eameuU en Liège contre l’éresque et ceulx de la cité. 


Après la piteuse occision commise en très noble 
personne, très révérend père, monseigneur Loys 
de Bourbon , évesque de Liège , que Dieu absoilve , 
plusieurs grans personnaiges aspirèrent à la croce 
épiscopale , et entre les aultres, Jacques, protho- 
notaire , fils de messire Jehan de Croy , avoit la 
vogue du peuple, et couroit la renommée, pour 

plusieurs raisons et couleurs apparentes, qu’il oh- 
liendroit le don de nostre Sainct-Père. Pour par- 
venir à son optât travailla ses parens et amys , 
et fit grasse despense en la poursuite. Mais il 
en fut aultrenient ordonné; car, en faveur du roy 
des Romains, Jehan, fils du comte de Homes, 
fut pourveu d’icelle dignité ; parmi tant que par 
sentence et détermination du sainct-siége aposto- 
lique , une pension annuelle de quinze cens ducas, 
à prendre sur la table épiscopale dudit siège, fut 
réservée audit prothonotaire de Croy. Et pour ce 
que l’évesque dilFéroit plusieurs années lui paier 
ladite somme , à cause des guerres dont le pays es- 
toit fort pressé , ledit prothonotaire, qui ne pouvoit 
trouver manière d’estre payé ne satisfaict par voye 
amiable ou aultrement, s’appensa de recouvrer sa 
debte par voye de faict. Et pour la grande affinité 
qu’il avoit à messire Robert de la Marche, ayant 
espousé sa niepce , il s’adressa vers luy, pour con- 
seil, ayde et secours ; et celui amena en la cité de 
Liège dix-huit cents chevaulx, que François que 
Escochois, et quatre mille piétons, qui furent re- 
ceuz à grant joye des habitans et manans d’icelle. 
Se livrèrent forteguerre à l’évesqueet à ceulxqui fa- 
voriser lui voloient; dequoilesBourguignonsfurent 
fort eshahis. Et après plusieurs courses , rencon- 
tres, aguetz , embusches etdesfaictesd’un costé et 
d’aultre , perpétrez par l’espace environ de deux 
ans ; et quant Liégeois, qui avoient monslré bon vi- 
saige aux gens d’armes à leur première réception. 

couimenchèreiil à desirer d’en veoir les talons ; bon 
accord fut trouvé entre les parties. Tellement qneles 
^ens et membres des trois estais, des pays de Liège, 
ducé de Boullion , et comté de Hos , pour soulla- 
gement du poure peuple , se obligèrent sur lettres- 
patentes, scellées de leurs propres scellez, paier 
annuellement audit prothonolaire de Croy ou à 
son procureur et ayant cause, pour leur portion 
et quotte , la somme de douze cens florins d’or , du 
prix de trente patars piéclie, monnoye courante 
en la cité de Liège, durant la vie dudit évesque, 
commenchant le premier terme de payement à 
la Nativité Saincl Jehan-Baptiste, en l’an mil 
quatre cens quatre-vingts et treize, et pareille- 
ment se obligèrent paier audit prothonolaire, s’il 
survivoit après le décez dudit évesque, la somme 
de quinze cens ducas d’or, et ensuivant la forme 
et teneur des bulles par lui obtenues, à condition 
que s’il estoit pourveu an après de quelque bénéfice 
ecclésiasticque , ou quelque notable et profiitable 
dignité , la valeur d’icelle seroit defialquée sur la 
somme de douze cens florins d’or; et quant aux 
arréraiges de ladite pension , ils accordèrent qu’il 
coeille'roit et leveroil, pour tous lesdits arréraiges, 
la somme de douze cens florins d’or , pour paier 
dedens l’espace de huict ans prochains , égale 
portions ; etparcest amiable concorde, furent Lié- 
geois quictes de leurs Franchois, qui les avoient 
tenu en grande perplexité. 

Aultres exploicls de guerre furent faicts ce 

temps pendant en aultres quartiers, dont les 
comptes seroient longs. Et entre les aultres , quant 
les Ganthois sentirent que rappoinctemenl que 
l’on espéroit faire à Malines , tant d’eiilx que de 
monseigneur Philippe , estoit rompu, ils se rassem- 
blèrent en grant nombre et se logèrent aux faulx- 
bourgs de Grandmont l’espace de trois jours et 
trois nuicts, cuidans entrer dedensla ville; mais le 
seigneur de Bouliers, capitaine d’icelle, et Jelian 
de Chiens , hailly , avecq si peu qu’ils avoient de 
gens , la gardèrent puissamment , si que Ganthois 
se deslogèrent , et reculèrent environ demie lieuve 
arrière , faisant signe de retourner à Gand. 

Ceulx de Grandmont, fort travaillez de som- 
meil, cuidans estre quictes de leurs voisins, se 
prindrent à dormir , et lesGanthois retournèrent, 
et à petite résistence entrèrent en la ville , prind-, 
rent le seigneur de Bouliers , occhirenlson maislre- 
d’hostel ; aultres donnèrent la fuite, et aultres 
furent prisonniers; butinèrent la ville , si la brus- 
lèrent. Nonobstant, le bailly de Grandmont resveilla 
aulcuns cornpaignons , si les rebouta vigoreuse- 
inent hors du fort; aulcuns paisans des villaiges 
l’environ les poursuivirent rydement, si que plu- 
sieurs demeurèrent morts sur les champs. 

Advint en ces jours que la garnison de Saincte- 
Anne, en nombre de soissante chevaulx bien ac- 
coustrez, issirent hors de la ville pour quérir leur 
adventure, et lorsqu’ils furent eslongnez une petite 
lieuwe , une grosse emblée de six -vingt chevaulx 


Digitized by Google 


l84 CHRONIQUES ('49») 

chargea sur eulx; Le hurt fut horrible, et l’esear- 
muche aspre et soudaine ; tellement que Motrin 
Estendard , lieutenant de messire Charles de Sa- 
neuses, Anthoine Richaume, et autres de Sainct- 
Omer, furent ruez par terre jus de leurs che va ulx; 
mais ils furent , par aucuns piétons , tant vislement 
remontez , qu’ils resveillèrent nouveau coraige , 
et tellement exploiclèrent par force d’armes, qu'ils 
deflSrentles Franchois, et occirent certain nombre 
sur la place, ramenèrent trente - deux, et les 
aultres tournèrent en fuite. 


CHAPITRE CCXL. 


L’entrée du très victorieux et très resplendissant prince dom Fernande , i-oy 
de Castille en la cité de Grenade , par lui conquise sur les infidèles. 


Après que le roy dom Fernande de Castille et 
d’Espaigne , la rojne son espouse , ensemble 
plusieurs nobles princes chresptiens, eurent tenu 
siège l’espace de sept ans devant la très opulente , 
grande et renommée cité de Grenade , pos- 
sessée lors des Mores infidèles , et que icelle cité, 
par haulx , cbevaleureux et divers exploicls 
d’armes eust esté victorieusement oppressée jusques 
à l’extrémité d’eslre totalement déserte et mise au 
dernier supplice , le roy maurus qui la delFendoit 
comme son béritaige , se voyant sans secours , sans 
vivres et sans espoir de longue durée , tint parle- 

ment avec les nobles de sa secte, ses faulteurs et 
adhérens^ qui , par meure deliberation , conclurent 
eulx rendre et baillier leur cité ès mains du roj 
d’Espaigne dessus dit, auquel pour ce faire ils en- 
voyèrent leurs ambassades, 

Le roy les receut agréablement, et se condes- 
cendit facilement , et pour trois raisons , à ce qu’ils 
proposèrent. Première , que le temps , comme il 
est en hiver, estoil fort pluvieux, mal convenable ;i 
tenir siège ; secondement, il désiroit éviter elTii- 
sion de sang humain , ce que possible n’estoit de 
faire s’elle estoit emportée de force ; tierchement, 
il vouloit préserver les grans et sumptueulx édifices 
de la cité, où il y a cinquante mille notables 
maisons entre les autres de commune sorte , et 
soixante dix mille testes armées, dont grand dom- 
maige seroit si, par feu et par fer, tant les édi- 
fices comme les humaines créateures estoient 
destruictes , desfaictes et anichillées. l'^inablement, 
apres plusieurs confliclz , assaulx , reboutemens 
et rencontres vaillammentachepvez par les chresp- 
tiens, la paclion , appoincternent et concorde fut 
concluse le jour madame Sainte-Kateline , vingt- 
cinquième de novembre, l’an mil quatre censquatre 
vingls et onze. Se convindrent ensemble Chresp- 
liens et Sarrazins de telle manière que le roy 
maurus de Grenade bailleroit et deslivreroit au 
roy Fernande d’Espaigne, tant la cité comme al- 
pusaraire, toutes les forteresses, cliasteaulx, portes, 
tours et édifices d’icelle place, avecq cinq mille 

vassaulx en lieu seur, champestre (et non meurez, 
comme sont barons, subjects et vassaulx, soubs 
la domination de sa majesté royale ; il renoncheroit 
au liltre de roy de Grenade à perpétuité, sans 
jamais prendre ne usurper nom de roy , et promit 
de expeller tous souldoiers et gens de guerre hors 
de la cité , et la faire habiter et repeupler de gens 
paisibles, marehans, méchanicques et laboureurs ; 
dont, pour admonstrer qu’il vouloit ce que dict est 
tenir pour chose ferme , solide et fort estable , il 
envoya pour hostaige , en l’ost du roy d’Espaigne , . 
six cens des plus notables de la cité, ensemble 
leurs enfans et familiers. 

Et adoncques, par le commandement du roy , 
monseigneur Gustarius de Cardennes , grand- 
maistre de l’ordre de monseigneur Saint-Jacques 
en Léon , se partist de l’ost notablement accom- 
paigné de six cens chevaulx et quatre mille pié- 
tons , se tira vers la cité de Grenade , et les nobles 
et citoyens d’icelle vindrent au devant de lu y 
jusques au palais de los Auxoras , Iwrs de la ville. 

Si le menèrent jusques à la tour et maison royale 
nommée Mescita , dont il print possession et saisine 
au nom du roy d’Espaigne , lequel ils avoèrent , 
recongneurentetattitulèrent et tindrent, pour leur 
roy et souverain seigneur^ et en grande effusion de 
larmes , tant pour la soudaine mutation de seigneu- 
rie que pour eschangement de nourriture ou perte 
du pays, baillèrent la clef de ladite tour royalle 
audit précepteur et maislre délégué par le roy ; de 

laquelle toui’ ils a voient faicl extirper , comme 
maulvaise zizanie , les infidèles Mores sarrasins, 
pour y mectre nouveaulx chevaliers chresptiens. 

Sitostquelemaistrede St. -Jacques, commissaire 
\lu roy, eut prins la possesse de la maison royale, 
ensemble de tous les forts , maisons el édifices , il 
fit eslever le signe de la croix sur la plus liaulte 
maislresse tour de la ville , et en la présence de l’ar- 
chevesque de Glaraliten, les évesques de Albinensis, 
Walaguinensis etGadixensis, fit chanter Te Deum 
laudamus y O cvux ave y spes unica ^ etc. ; et lors 
fui le signe de la croix eslevée tant haulle , qu’elle 
esloit veue par dedens et de dehors de la ville , au 
desplaisir et confusion des pervers infidèles, jeclant 
gémissemens, pleursetlamentations, etàla grande 
joye des chresptiens menans liesse et exaltation. 

Le roy d’Espaigne estant au milieu de son ost , 
hors de la ville , voyant le mystère de cesie très 
dévote élévation , descendit de son cheval , se rua à 
genoulx, et entrés grande humilité rendit grâce à 
Nostre-Seigneur de la bien heurée et proufitable 
victoire , pour toute chresptienneté , qu’il avoit ob- 
tenue en icelle conequeste. Semblablement ceulx 
de son exercite se mirent en poiuct de regracier 
nostre créateur. La bannière de monseigneur 
Saint-Jacques fut semblablement, eslevée par trois 
fois sur ladite tour, puis les bannières et estendars 
du roy d’Espaigne. Et lors ung bérault d’armes , 
monté au plus éminent et apparant de la tour , se 
print à dire et publier : « Santiago^ Santiago , 

» Santiago! Castilla , Castilla , Castilla ! Granada^ 
» Granada, Granada! Por los muy altos y niuy 
» poderosos sefiores don Fernando y dona Isa- 
» hella, rey et reyna de Spaûa , que lian ganado 
» esta ciudad de Granada y todo su rey no, por* 
» fuerza darmas, de los infidèles Moros, con el 
» ay ndo de Dios et de la \ irgen gloriosa su madré, 

» et del bien aventurado apostel Santiago, y con 
» el ayudo de nuestromuy Santo Padre Innocentio 
» octavo, socorro et servitio de los grandes, por 
» lados, cavalleros y hijosdalgos de sus reynos. » 

Ladite publication faicle, toutes les bombardes 
de l’ost , instrumens et bastons à pouldre deschar- 
gèrent à une fois; trompettes, gros tam burins et 
clarons sonnèrent ensemble tant mélodieusement|de 
joye de la victoire, qu’il sembloit que la terre deu- 
sist trembler et le ciel ouvrir^ par l’extrême réver- 
bération donnée que l’air estoit percié. Et estoient 
les batailles des chresptiens notablement accoustrez 
et en grand triomphe hors de la cité, quand sept 
cens prisonniers , hommes et femmes, issirent hors 
de la ville au commandement du roy , lesquels , 
pour la querelle de nostre foi catholicque, avoient 
estez pendant la guerre prins et détenus en grande 
misère et captivité. Ils furent amiablement receuz 
en l’ost. Le roy les fit penser et revestir de nou- 
veaulx habits , car ils estoient nudz comme vers, et 
en ce faisant chantoient le canticque de Zacarie : 
Benedictus dominus Deus Israël. 

Le roy avoit fondé une esglise de Saincte-Foy , 

à deux milles de Grenade , où gens d’Esglise , 
ensemble les prisonniers , allèrent moult révéram- 
ment et par grande dévotion faire une notable pro- 
cession ; et ainsi que lesdits prisonniers passoient 
par devant l’armée . fort bien mise en ordre , ils 
recognoissoient l’ung son fils, l’autre son père, 
l’ung son oncle, l’aultre son frère, lesquels cui- 
doient estre pourris en terre. Les pleurs et'lamen- 
tations d’entre eulx n’estoient moindres pour la 
joye qu’ils avoient , que s’ils fussent de mort res- 
suscitez. 

Le quatrième jour de janvier, le maistre de 
Sai net- Jacques bailla les clefs des forteresses , 
tours, chasteaux et portes de la ville à monseigneur 
Everus de Mendoca , comte de Tendiglie , commis 
de par le roy chastellain de la maison royale , en 
laquelle il entra avecq mille piétons pour la garde 
d’icelle. Le samedi ensuivant, le roy d’Espaigne , 
la royne Izabelle son espouse , leur premier fils, 
nommé Jehan , monseigneur Pierre de Mendoça , 
arche vesque de Tolledo, le patriarche de Alexan- 
drie , le cardinal d’Espaigne , monseigneur Al- 
fonse de Cardens , le grand - maistre de Sainct- 
Jacques, l’arche vesque de Hispalensis , monseigneur 
Pierre Ponce de Léon , duc de Galidaine ; le mar- 
quis de Villenaet de Moya , le comte de Capra et 
le comte de Vienna de Cyfuentes , ensemble 
plusieurs chevaleureux barons , lesquels enflambez 
de grande proesse , par grande sollicitude et travail 
de corps , avoient employé la force de leurs bras 

en ceste labourieuse et bien heurée concqueste , 
entrèrent en la cité de Grenade à grant triumphe 
et Port belle ordonnance , accompaignez de dix 
mille chevaulx et cinquante mille piétons. Adoncq 
lero)' print plaine possession delà cité nouvellement 
conquise, et par l’évesquede Albalensis, fît célébrer 
une messe solempnelle en ung lieu nommé Mes- 
chita , où commanda de édiffier une esglise 
grande et magnificque. La messe finie, le roy , la 
royne , ensemble tous les princes de son exercite 
et très noble famille^ furent receuz en ung grant 
palais nommé Alliamdra , où il fut honnorablement 
festoyé par le comte Tendiglie, qui leur avoit ap- 
presté ung très riche et sumptueux counime. 

Voilà l’accord, l’entrée et le recoeil du plus vic- 
torieux roy , digne de grande louenge et mémoire, 
qu’il soit régnant sur le descouvert de la terre 
chresptienne. Il est miroir, patron, exemple à tous 
nobles cœurs chevaleureux , militans pour la foy 
catholicque, que se doebvent exempler, patronner 
et conduire ; car , par force de vaincre infidèles 
payens, autres princes desfont leurs frères chresp- 
tiens. il a concquis honneur sur terre d’ennemis, 
et aultres gastent pays' de parents et amys ; il a 
multiplié les supposts de la foy , et aultres les ont 
occis par guerre et grand desroy. Dont , ces choses 
considérées , il a mérité de porter couronne 
triumphalle , non-seulement en ce val misérable, 
mais lassus en gloire perdurable. 

CHAPITRE CCXLI. 


La prinse du Chastcau en Cambresis , faite par don Jehan de Cervillon et 
ses complices. 


La concqueste de Bretaigne achevée par le roj de 
France , plusieurs mauvais garnemens rassemblez 
de diverses nations , sans ordonnances , gaiges ou 
bienfaicts , s’estoient fourrez en l’armée , lesquels, 
pour leurs exécrables maulx par eulx perpétrez , 
furent bannis du royalme de France; et en widans 
les limites d’icelui, commirent innumérables inso- 
lences, tellement que par leurs maléfices aulcuns 
d’euxfurent exécutez par justice ; si rempeuplèrent 
les gisbets des champs , et réfectionnèrent les 
oysaulx du ciel. Les aultres voyans leurs com- 
paignons hocquiez et ballanchiez au vent, sans 
séjour se tirèrent à toute diligence hors du 
royalme , et descendirent en Cambrésis, imaginans 
comment se polroient loger en seureté pour pilla- 
der les pais voisins à l’environ. Et de faict jeclèrent 
leur sort sur la ville du Chasteau en Cambrésis , 
tenant neutralité , appartenant à monseigneur 
l’évesque de Cambray ; et furent advertis que icelle 
ville sans garnison , estoit de légière prinse par 
emblée ou aultrement. Considérant que lesmanans 
et habitans d’icelle estoient simples gens, non habi- 
litez ne faicts à la guerre comme eulx, qui tous 

vielliz esloient, et pour asseurer leur enprinse , et 
savoirla conduicte de la ville, don Jehan de Cervil- 
lon , Espagnol et disciple du bastard de Cardon , 
Gilles de Louvain , l’abbé de Soissons et aultres 
principaux conducteurs de ceste besongne , en- 
voyèrent leurs complices fainctenient loger en la 
ville, comme pèlerins passans, aflin que le lende- 
main huitième de febvrier, ilspeussenl, avecq ceulx 
de dehors , labourer à saisir la porte. 

Durant la nuict obscure et fort ténébreuse, or- 
donnèrent leur embusche, boutèrent vingt-six ou 
trente de leurs gens en aucunes granges ès l'aulx- 
bourgs auprès de la porte, et deux cents che- 
vaulx et de cinq à six cents piétons , se tindrent 
en aulcuns canaux assez près d’eulx; et les ca- 
pitaines approchèrent la portedu Poillequin. Sitost 
qu’elle f'utüuverte renconstrèrent aucuns censiers 
longs vestus qui tantost furent despouillez. Iceulx 
capitaines se mirent en habits de gens d’Esglise , 
portant soubs leurs bras psaultiers et grands bré- 
viaires. L’un d’iceulx de prime venue se mit au- 
dessus de la chalsne du tapecul ; l’aultre encloit 
l’ung des portiers, qui souffloit le feu en la babetle. 
Ceulx qui s’estoient boutez en la ville le jour de- 
vant, s’estoienl logés auprès de ladite porte , pour 
reconforter lesdits capitaines. Ung homme de la 
ville, voyant leur manière de faire, voloit crier 
alarme , mais une dague lui fust plantée au col , 
afin qu’il ne fesist nul elFroy. Sa femme voyant 
ce, commencha à crier, se fut transperchée d’une 

espée travers le corps, et morut t^st après. Le si-' 
gne donné, embusches se descouvrirent, et sans 
nulle résistance la ville fut prinse malheureuse- 
ment et par faulte de bonne garde ; et entrèrent 
tous en crians : w Vive le roy ! » 

Le samedi paravant ceste prinse, furent ad- 
vertis ceulx du Chasteau, de faire bon guet et estre 
sur leur garde, car l’on tendoit les avoir; mais 
ils mirent tout en nonchaloir, disant : « L’on a plu- 
» sieurs fois ainsi dit ; mais jamais riens n’est ad- 
» venu. » Chose fort desplaisante seroit à oyr les 
tyrannies horribles faictes illecq par leslaronceaux 
qui la ville emblèrent. Vingt ou trente personnes 
des manans , voyans ce desroy, se lanchèrent en 
une tour, laquelle ils tindreot ung espace, puis 
se rendirent leurs corps saulvez. Monseigneur de 
Cambray avoit illecq son hostel, où estoient che- 
vaulx, meubles, ustenciles, amas d’avaines et de 
bledz , qui tantost furent reflez et rançonnez pai 
ces pillardeaux, disant que tout estoit au roy. 

Quant ils furent au-dessus de la ville, ils la tin- 
dren close trois jours entiers, que l’on ne povoit . 
sçàvoir qu’ils brassoient. Finablement ils se décla- 
rèrent de la querelle de monseigneur Philippe , 
qui lors estoit à Lescluse , et se nommèrent Phi- 
lippus, et donnèrent leur saulf conduit par Jehan 
de Chènvres, gentilshomme , à monseigneur le 
comte de Vendosme, puis donnèrent aussi saulf- 
conduict par Jehan de Cervillon , soi-disant lieu- 
tenant par dechà de monseigneur Philippe de 

€lèves, et capitaine de Cambiesis. Cette prinse 
boutaen grande^esplaisance monseigneur de'Cam- 
braj ; car elle lui portoit grant préjudice et hor- 
rible dommaige , non-seulement à sa comté de 
Cambrésis, mais aux villes et passaiges prochains ; 
donc pour remesde il envoya à Paris devers le 
sieur des Querdes, bien voeillant de la cité de 
Cambray ; et ledit sieur des Querdes en advertit 
le roy de France, lequel démonstrant qu’il voloit 
resmédier à ce cas, escripvit en substance à 
monseigneur de Cambray. 

« Beau cousin, etc. , ceulx que vous ont faict 
» ceste traverse en la prinse du Chasteau ne sont 
» de nos gens ; ains les avons faicts deschasser et 
» bannir de nostre royalme, et pour leurs démé- 
» rites fait faire justice par les prévosts des bonnes 
» villes. Nous vous envoyons commissaires pour les 
» faire desloger briefs et sans vos despens , car 
» nous voulons entretenir la neutralité comme par 
» cy-devanl a faict monseigneur nostre pere , et 
» vous en baillerons lettres confirmatoires , telles 
» qu’il vous plaira ». 

Les commissaires du roy se trouvèrent à Sainct- 
Quentin , pour les sommer sur ce faict , et entre 
lesquels furent messire Lancelot de Lonsart , ung 
prévostdesmareschalz ; et d’aultrepartdom Jehan 
de Cervillon , députez pour ceulx qui le Chasteau 
avoient prins, comparut avecq eulx.' Ostention 
lui fut laicte du mandement du roy de France, et 
fut tellement appoincté, que ledit don Jehan , soy 

faisant fort de ses compai^nons , promit rendre 
la place , de wider luj et les siens le vingtiesine du 
mois de febvrier, de restituer les biens quelz- 
concques par eulx pillez, et de ce faire faire bailla 
et fit bailler aux aultres leurs scellez. 

Monseigneur de Gambray, fort joyeulx de cest 
appoinctement , cuidanl que jamais n’y auroit 
romplure, ordonnia le seigneur de Mansuille pour 
garder la ville etChasteau. Plusieurs manans , ex- 
pulsez de la ville , ensemble bon nombre de ceulx 
de Gambray , se mirent sus pour cuider entrer 
audit Gliasteau et garder la ville ; mais Sitost que 
don Jehan fust retourné de Saint-Quentin au 
Gliasteau , pour faire sa relation, quelque promesse 
ou scellé qu’il eusist faict ou baillé pour lui ou pour 
les siens , ils n’en tint riens , et en firent en- 
semble nouveau serment , fortifièrent la place et se 
déclarèrent et nommèrentPhilippuscomme dessus. 
L’abbé de Saint-Andrieu du Gbasteau voyant leur 
fachon , fit dévaller secrètement par dessus la inu- 
raillon ung garson qui rencontra le nouveau 
chastellain et les manans de Gambray , avec 
paisans qui s’y estoient fourrez, lesquels il advertit 
ce qui estoit faict en la ville, par les lettres dudit 
abbé. D’aultre part, Loys de Vauldrey, capitaine 
de Bouchain , tenant le parti du roy des Romains , 
coiiiposoit et taxoit ces mesmes villaigeset les vil- 
laiges du parti de France , jusquesà Péronne, et 
selon leur quantité de leur valeur, faisoit paier par 
mois certaine qiiotle d’argent , pour la retenance 

des hommes d’armes, et livrèrent bledz, avaines, 
et litz pour eulx coucher. Semblablement pour les 
garder^ qui oppressoit le pays de Haynault, brisoit 
saulves gardes des seigneurs particuliers, sitost 
qu’il avoit receu l’argent d’icelle. Ainsi estoit le 
poure pais pillié, mengé et spolié à tous lez et à 
tous costez; et, qui plus est, les poures labou- 
reurs n’osoient remeclre sus ne tenir chevaulx 
sur les champs , par quoi grande cherelé de vivres 
s’engendra en plusieurs quartiers. 

Advint ung jour que, pour contrarier mon- 
seigneur de Cambray, ils se partirent du Chasteau 
vingt- huit ou trente, sur intention debrusler les 
faulxbourgs de Cambray , vers Cantiopret, et pas- 
sèrent la nuict en ung bosquet où ils firent leur 
embusche pour actendre quelque bonne adventure. 
Noeuf ou dix Bourguignons du Quesnoy , quérant 
leur adventure , passèrent devant ledit bosquet et 
trouvèrent trois piétons de la compagnie de ceulx 
du Chasteau , et dirent les Bourguignons : « Veez- 
» ci nostre cherge , demeure, demeure. » Etainsi 
qu’ils cuidoient prendre lesdicts piétons, ceulx du 
Chasteau widèrent de leur embusche et chergèrent 
sur eulx. Si en saisirent deulx seulement , desquelz 
l’ung se nommoit Cappon , et les aultres se saul- 
vèrent. 

Ung capitaine , nommé Bourlens , entendit que 
les Philippus estoient illecq embuschez, et qu’ils 
avoient prins aulcuns Bourguignons ; mit sus une 
quantité de gens, donna dedens sur eulx tant 

rudement, qu’il les deilit par l’aide des siens , les- 
quels en occirent trois sur la place aulcuns furent 
navrez et dix-sept prisonniers. Et lors le Cappon 
vojant que les renars qui le tindrent en leurs pattes 
esloient plus empeschez à eulx saulver que à le 
garder , sans férir , sans lancher et sans estre des- 
plumé , escbappa de ce dangier.-Et ainsi doncques , 
ceulx qui cuidoient happer furent happez ; ceulx 
qui désiroient concquerre furent coocquestez. 

Ung jour advint ;une grande discorde entre 
ceulx du Chasteau qui se disoient Philippns, telle- 
ment que trente-six ou quarante d’iceulx faindans 
aller courre , entrèrent au Quesnoy etse rendirent 
Bourguignons, etconvindrent tellement ensemble 
aulcuns de ceulx du Chasteau/ avecq le capitaine 
du Quesnoy , qu’ils se firent fort de leur livrer la 
ville à certains jours par eulx desuommez, et sur 
cest appoinclement retournèrent au Chasteau et 
menèrent avecqeufe ung compaignon adventurier 
nommé Braham, disant qu’ils l’avoient prins pri- 
sonnier en leur course. Mai^ ledit Braham séjourua 
illecq une espace, jusques ils eurent conclud par 
quel quartier la prinse se porroit plus légièrement 
achever. Puis Braham lèindant aller quérir sa ren- 
chon , alla pour faire marcher la garnison du 
Quesnoj ; mais ce temps pendant , que Braham 
estoit à l’exploict , l’entendement fut révélé aux 
capitaines du Chasteau , qui se mirent au-dessus 
tant de Braham comme de ceulx de sa sorte , qui- 
confessèrent leur cas. Le principal d’iceulx estoit 

EspaigDol , se fut exécuté à la mode d’Espaigne ; 
car il fut loyé tout nud à une esta«e, les bras 
eslevez et les mains attachez , et tiré d’arcbaleslres. 
Le maistre capitaine tira le premier cop , puis les 
aultres conséquemment, selon leur vocation ; puis 
fut pinsié d’une picque , et en ce martyre termina 
ses jours. Aultres six de leurs compaignons furent 
penduz sur le marchié; et pour ce que Braham 
n’esloit de leur serment ne nation , il fut respité de 
mort parmi tant qu’il pendit les aultres. Et pour ce 
qu’il estoit eschappé de ce grant meschief , pour 
ce qu’il s’estoit recommandé à Nostre-Dame de 
Liesse , il visita spn esglise tout nud , ot fut banni 
du chasteau. 

Ungjour advint que donJeban de Dervillon , en 
allant courre, fut prins de la garnison du Quesnoy, 
qui, par rencbon payant, retourna à sa larron- 
nerie. Et après que lui et ses complices eurent , 
l’espace de sept mois^ jnllié le Cambrésis , robbé , 
foullé et mis en si grande désertion et gastine plus 
que jamais paravant n’avoient faict Francbois ne 
Bourguignons , monseigneur de Cambray fit telle- 
ment traictier avecq eulx, que parmi paiant la 
somme de quatre mille escus, ils lui rendirent la 
place et se retirèrent en divers quartiers, aulcuns 
à l’Escluse , et aultres se rendirent Bourguignons ; 
aultres furent receus ès garnisons des Francbois. 
Ladite somme de quatre mille escus fut trouvée 
partie sur l’Esglise de Cambray ^ partie sur les. 
nobles, bourgeois et marcbans, et partie sur labou- 

reurset paisans. Et ainsi les ennemis du Ghasteau 
tenant la ville, furent, par force de croix, ex- 
pulsez le jour de l’exaltation Saincte-Croix. 


CHAPITRE CGLXII. 


Notable ambassade envoyée par monseigneur l’archiduc d’Austrice au ruy 
Charles de France , ensambic aucuns incidens qui advinrcnl en ce lemps. 


Le comte de Nassou , l’abbé de Sainct-Bertin , 
ung comte allemant, l’escuyer la Mouche, le 
seigneur des Forest, maistre Thiébault , Baradot, 
président de Flandres; maistre Lojs Gonroy et 
maistre Jehan Saulvaige furent, par monseigneur 
l’archiduc , envoyez en ambassade vers le roy de 
France. Et en leur compagnie estoient aucuns 
josnes seigneurs, comme le séneschal de Haynault, 
Charles, seigneur de Lalaing; Philippes, seigneur 
de Boussu, et aultres nobles escuyers et gentilz- 
hommes. Ils passèrent par Amiens , pour tirer à 
Paris; mais en chemin leur vint au devant ung 
messagier disant que le plaisir du roy estoit qu’ils 
se trouvassent à Senlis, comme ils firent ; et illecq 
les actendoit le seigneur Dorval et l’évesque de 
Narbonne, qui les menèrent aucuns jours , puis 
les menèrent à Paris, de Paris à Poissy. Le roy de 
France, qui leur donna audience, estoit logé à 
Sainct- Germain auprès de Poissy ; et en pré- 
sence des grans personnaiges et notable seigneurie 
franchoise , maistre Thiébault dessusdit proposa 

éloquentement devant le roy, prétendant de ravoir 
madame Marguerite , ensemble les pays, ainsi que 
leroy son père etlui-mesme avoient juré, promise! 
scellé par le traictié paciffique de l’an quatre-vingt 
et deux, et si lui mit en mémoire comment ses très 
resplendissants seigneurs progéniteurs avoient in- 
violablement entretenu leurs sermens , sans frac- 
teures quelzconcques , aux ancbiens prédécesseurs 
de monseigneur l’archiduc et puissans ducz de 
Bourgongne. 

La proposition finie , le roy assembla ses nobles 
princes et gens de son conseil , et entre les autres 
estoient le seigneur des Querdes , le grant bastard 
de Bourgongne et le seigneur de la Bonnerie et 
maistre Jehan Doffay, qui avoient prins leur nour- 
riture en la très clère maison de Bourgongne. Et 
après que le roy eut ung petit parlementé avecq 
ses gens, il fit respondre assez cruement par son 
chanceliier , que touchant les demandes proposées 
l’on besongneroit par bon advis. Lesdits ambassa- 
deurs furent une seule fois festoyez par les Fran- 
chois. Ils se apercheurent qu’ils estoient charrietz 
et froidement recoeiliiez, pourquoi ils prindrent 
congié gracieux, et s’en allèrent vers madame Mar- 
guerite d’Austrice, qui lesreceul honnorablement. 
Ils la trouvèrent richement entretenue^ fort bien 
accoustrée et notablement accompagniée de qua- 
trevingt-dix à cent nobles femmes. Et illecq se 
monslra le comte de Nasson trop mieulx en poiiict 
qu’il avoit faict vers le roy de France. 

Et en ce temps futbruslé l’esglise et villaige de 

Forest en Cambrésis, ensemble partie de Solênnes, 
par les gens d’armes du Gbasteau. Iceulx dudit 
Forest avoient iing guet sur ladite esglise, qui 
descouvroit pays tellement que lesdits gens d’armes 
du Chasteau ne povoient wider de jour pour faire 
course sans estre apperceuz dudit guet , et man- 
dèrent auxdits de Forest que se ne mectoient bas 
leur guet, ils seroient bruslez. Les capitaines bour- 
guignons disoient par contrequarre , que s’ils mec- 
toient jus ledit guet, ils les brusleroient eulx- 
mêraes;iet, pour complaire auxdits Bourguignons 
tenant leur parti, persistèrent, continuant leur 
guet ; se furent bruslez, comme dit est , par leurs 
ennemis. 


CH/VPITRE CCXLIIl. 

La mort de Jehan Coppeoolle et son frère, et aultrcs, décollez en la tille 

de Cand. 

Quant Jehan Coppc nolle etMeinieulx; grans pa- 
triarches des nieulins , comme il appert en plusieurs 
chapitres, furent eslevez en la plushaulte hiérar- 
chie de monopoles , par leurs folles et oultre cui- 
dées intentions, malheur, qui jamais nesomeille, les 
boula jus de nuict, les dessella, les fît tresbucher 
en la fosse de desplaisance , et sépullurer en l’abisme 
de doeil, avecq plusieurs prédécesseurs de leur 
sorte, qui tenoient ce mesme train et avoient receu 
semblable paiement. 

Pendant le tempsque paisansilamens , agitezdes 

guerres, s’estoient retirez en la ville de Gand, en 
nombre de quatre à cinq mille, Coppenolle et 
autres gouverneurs ganthois advisèrent que bon 
seroit eslever ung capitaine entre eulx, etdel’ung 
d’eulxmesmes ; et lors choisirent Arnoul Leclercq, 
de bas estât , Tort bon laboureur , et pour enseigne 
fîtpaindre et armoyer en sa bannière une charrue , 
et fit serment de bien et justement conduire ceulx 
de sa bende , ainsi que en tel cas appartient. Et 
pour esprouver sa vaillance, conclud avec Coppe- 
nolle, qui lors estoit son supérieur^ que lui et ses 
gens, Coppenolle et les siens, iroient piller aucuns 
villaiges, comme ils firent tous ensemble. Mais 
quant vint au départir le butin, Coppenolle et les 
siens l’engloutirent totalement, et laboureurs qui 
mal se contentèrent , peschièrent derrière le rocq , 
si n’en monstrèrenl nul semblant. Peu de temps 
après, reste mesme compaignie, capitaines et 
subjects, citoyens et paisans, délibérèrent faire une 
course devant Danise , où le nombre de sept à huit 
cens Âllemans gardoient le passage , pour achever 
leur entreprinse. Et entre les aultres , le capitaine 
Arnoul et ses laboureurs se misrent comme d’avant- 
garde, plus pour avoir le butin que l’ho^eur du 
hutin ; car ils avoient esté mal portionnez à leur 
première course. Mais quant ils furent à une lieue 
près de la place où les borrions se deb voient don- 
ner , ils suractendirent Coppenolle et les siens, qui 
n’y donnoient nulle approche, ainsestoient rentrez 
en leur fort. Iceulx païsans et labouriers , voyans 

ceste manière de faire , commenchèrent à mur- 
murer sur ledit Coppenolle et ceulx de sa sorte , 
disans plusieurs opprobres et comment ils faisoient 
le labeur et ils en avoient la valleur , comme ceulx 
qui battent les buissons, et les aultres ont les mois- 
sons , si que finablement ils conspirèrent à sa mort; 
et à tant, sans parfaire le voyaige, conclurent 
retourner en Gand ^ et despiécher ledit Coppenolle, 
ensemble les principaulx de sa bende. 

Iceulx esprins degrantfureur et enflambezd’ire 
comme dragons , se tirèrent vers la haulte porte de 
Gand , pour achever leur prétente ; trouvèrent 
Coppenolle , son frère et les siens illecq rengiez. 
Parolles horribles et fort dures s’eslevèrent d’une 
part et d’aultre. Horrions commenchèrent à voiler 
du parti dudit Coppenolle , en criant : « Vivç 
» Ravestain ! » Et les aultres se delFendirent et de la 
main et de la bouche, en répliquant : «Vive Gand! 
» l’on a assez crié Ravestain. » Adonc , Rénieulx , 
qui long-temps avoit esté la massue des meutins, 
oyant ce terrible débat, sortit avant pour y mectre 
le bien et accoiser parti, se fiist soudainement occis 
et tresbucha mort en une ruelle j et lors Jehan 
Coppenolle et son frère furent appréhendez par les 
paisans , qui lors se monstrèrent les plus forts , 
et menez en saulf lieu. Et adonc le peuple de la 
ville, mobille comme ungestoefsur une maison, 
créa et fit messire Adrien Ramescot nouveau 
caj)ilaine, qui, par contraincte, en fit son mieulx 
jKjur saulver sa vie. Et lors furent prisonniers le 

fils dudit Coppeoolle , Gilles Wandebroulen , le 
doyen des fourniers et plusieurs aultres , jusques 
au nombre de trente-six à quarante personnes , 
actendans l’heure telle quelle, en grant tristesse et 
désolation. Ganthois se mirent en armes à la mode 
accoustumée, se tirèrent sur le marché, faisant leur 
apprest pour faire leur exécution ; et quant ce vint 
le samedi , nuict de la glorieuse Trinité , Jehan 
Coppenolle et Franchois son frère , natifs d’une 
mesme mère et à une mesme heure , pour mesme 
querelle et débat, après plusieurs meutinaiges et 
rébellions faictes, furent décollez et exécutez en 
une mesme heure et ville de leur nativité. Ledit 
Jehan Coppenolle avoit vu plusieurs de sa vocation 
et estât , en fin avoir pareille rétribution ; par quoi 
souvent disoit qu’il périroit par le peuple. Le 
lundi ensuivant fut décapité ledit Gilles Wanden- 
broulen. Et le dix-buitiesme de juing finirent en 
la ville de Cour tray Jacques Min et Jehan Bellin , 
leurs adhère ns et faulteurs. 


CHAPITRE CCXLIV. 


Ouvertures mises avant par l’appoinclement de monseigneur Philippes de 

Clèves 

La paix de Tours publiée et acceptée de ceulx 
de Gand, Bruges etYppres, par l’enhortde mon- 
seigneur Philippe de Clèves, vindrenl par-devers 
lui à l’Escluse, le marissal de Saxen , le seigneur 

<le Forcst , maistre Richart Dounclone et autres 
commissaires du duc de Zassen , sur intention de 
renouveller la loy dudit Escluse ; et de faict^ lui 
firent oslenlion d’ung billet où esloient dénommez 
les personnaiges tels qu’ils voloient commectre 
aux elFets de ladite loy, demandant s’ils leur es- 
toient aggréables ; à quoi ledit monseigneur Phi- 
lippe respondit que oy^ et qu’ils se conduisissent 
en ensuivant leur chairge et le traictié de ladite 
paix, et que de sa part il estoil bien content, et 
désappoinctera les officiers. Lesdites loyx et offi- 
ciers renouveliez, lesdils seigneurs marissal et de 
Forest, et maistre Richart, vindrent devers mon- 
seigneur Philippe au chasteau, et lui dirent ce 
que s’ensuit : 

« Monseigneur, voyez ici monseigneur le ma- 
» rissal et messieurs les commissaires cy -présents', 
» qui ensuivant le traicté de la paix faicte à 
» Francfort, et semblablement celui qui a esté 
» conclud à Tours, par lequel le roy des Ro- 
» mains demeure et doibt estre réintégré en 
» la manbournie de monseigneur l’archichiduc 
» Philippe, et de tous les pays, et mesmement 
» du pays de Flandres , et lui doibvent estre re- 
» mis ès mains toutes les villes et places dudit 
» pays, lesquelles ont estez avecq monseigneur 
» de Nassou et aultres ès villes de Courtray , 
» Bruges et Yppres , où ils ont le tout remis è» 
» mains du roy , et renouvellé les loyx selon 
» leurs charges , et sont semblablement réunis 

» en ceste ville . pour prendre possession des villes 
« et chasteaux , pour et au nom du roy , et à ceste 
» cause, sont venuz par-devers vous, scavoir et 
» oyr vostre bonne response». 

De laquelle chose mondit seigneur Philippe fort 
s’esmerveilla, et respondit auxdits commissaires, 
en la .manière qui s’ensuit : 

« Monseigneur , le marîssal , et vous messieurs-, 

» je suis fort esbahi des parolles que me dictes 
» présentement , et suis bien adverli du traictié 
» de la paix conclud à î’rancqfort , et aussi de 
>) celui qui a esté conclud à Tours; mais le roy 
» de France m’a mandé et faict sçavoir que lou- 
» chant ceste maison , il en avoit devisé avecq 
» monseigneur de Nassou , et que la conclusion 
» estoit telle que je doibs tenir ladite, maison , 
» jusques à la venue des deux roys, et que lors ils 
» appoincleront de ma personne et de la maison ; 
» aussi je croys assez que chascun scet et congnoit 
» que je suis poure parent du roy et aussi de mon- 
» seigneur l’archiduc et des plus prochains ; et 
» l’on ne peult ignorer le serment que j’ai faict de 
» demorer subjet au roy et à monseigneur l’ar- 
» chiduc , et en tant que j’ai eu serment à eulx , 
n je l’ai bien et léalement gardé, jusques alors 
» que le roy me manda à Bruges, pour estre 
)»_^son hostagier, et mectre ma personne en dan- 
é> gier de mort pour en jecter la sienne, où 
» il me quicta tous sermens que je pouvois avoir 
» à lui et à mondit seigneur l’archiduc, et me 
» fit jurer à mon grant regret, comme il scavoit 

» mieulx que nul aultre , d’entretenir la paix que 
» paravant il avoit jurée, et que plus est, en cas 
» d’infraction , je serois tenu par le serment que 
» faisols . de ayderel adsister ceulx de Flandres, 

» à l’encontre du roy et tous autres qui leur voul- 
» droient sus courrir, lesquels sermens je cuide 
» avoir léalement acquittés envers Dieu et les 
» hommes, à mon honneur; tant que de présent 
» je ne pense, et ne cuide estre obligé ne as- 
» trainct par serment et promesse vers homme 
» du monde. Farquoi, s’il plaist au roy et à mon- 
» seigneur l’archiduc, eulx scavoir de moi, je 
» m’offre de faire le serment et de leur estreaussi 
» léalquc leur fut oncques, el ne pense poinct 
» avoir faict chose en ayant jecté le roy hors du 
» dangier où il estoit, et entretenant les serments 
» qu’il me fit faire; pourquoi l’on ne me doibve 
.)) ester ceste maison ne anltres biens se je les 
I) avoist;mais plus tost, en recongnoissance des 
» serments que j’ai faict au roy, me donner plus 
» grande chose. Toutefois, je tiengs la maison du 
» roy et non d’aultre; et quant je le voyrai en 
» personne je parlerai à lui, m’acquitterai et ferai 
» devers lui en telle sorte qu’il se contentera de 
» moi; mais si je ne voy le roy en personne, et 
» que je ne lui baille en ses mains, je ne la rendrai 
» à personne qui vive, qui ne m’en jectera les pieds 
» devant, car je suis délibéré de la bien et léale- 
» ment garder au proufiit de mondit seigneur le 
» roy, monseigneur l’archiduc et ses pais et sub- 
» jects ; en sorte que par moi en ladicte maison , 


Digitized by Google 


2o8 CHnONIQUES ('49') 

» nul dommaige ne inconvénient ne adviendra , 

» et se leur plaît que je leur en ferai le serment en 
» tel cas pertinent , je le ferai volontiers ; car 
» tout mon. désir est demeurer léal serviteur et 
» parent de mondit seigneur l’archiduc. » 

La cause de ceste réponse est pour ce que mon- 
seigneur Philippes n’avoit jamais lettres du roy , 
ne enseignement touchant ceste reddition, par 
lesquels il lui manda soy desfaire de sesdits chas- 
teaux et villes ; pourquoi furent de rechef envoyez 
vers lui le seigneur de la Gruthuise , le président 
de Flandres, messire Jehan Nyeuwenhone, et le 
burgmestre delà ville de Bruges, lesquels, décla- 
rans leur cherge, firent plusieurs remonstrances 
tendans à fin qu’ils volsist faire ouverture desdits 
chasleaux et maison. A quoi mondit seigneur Phi- 
lippes respondit : 

« Messieurs, j’ai piecha, par monseigneur le 
» marissal de Zassen^ faict une response, et alïin 
» que ung chacun cognoisse que toujours je suis 
» délibéré d’offrir la raison, et demeurer en ung 
» ferme propos , lequel je voeil entretenir et gar- 
» derles Iraictiez de paix faits à Francqfort et à 
» Tours, et trois articles principaulx, par lesquels 
)) l’on ne me doit rien demander. Le premier 
» article dict : Ledit seigneur roy des Romains 
» sera réintégré pleinement et paisiblement en la 
» maubournie de monseigneur^ l’archiduc Phi- 
» lippe ; son fils , comte de Flandres, en tel estât, 
» auclorité et obéissance qu’il estoit auparavant le 
» commenchement des différens derniers, lui et 

» ceux deGand, Bruges, Yppre, et leurs adhé- 
» rens. Or est ainsi, comme l’on scet ^ paravant 
» ces divisions^ que j’ai toujours tenu ceste maison 
» de l’Escluse pour le roy des Romains et mondit 
» seierneur l’archiduc d’Austrice, comme encoire 

O . 

» fais de présent. Le second article dit : Sur ce que 
» mondict seigneur a faict requerrir pour estre 
» reçeu à remonslrer en toute honneur et révé- 
>» rence ses justifications , et qu’il soit entretenu 
» ès estats, offices et pensions qu’il a tousjours 
» eu d’iceulx seigneurs roy des Romains et ar- 
» chiduc, desquels il est continuellement tenu 
» et se tient très humble parent, serviteur et sub- 
» ject. A esté dict , que le dict monseigneur 
» Philippe est comprius audict traiclié de Franc- 
» fort, et le roy très cbresptien parlera de ceste 
>» requeste au roy des Romains, son beau-père, 
» quand ils se verront. Au dernier article est com- 
« prins ceste clause : Et aussi, se aulcune dé- 
» claration et interprétation estoit à faire cy 
» après, le roy très chresplien le porra faire pour 
» le bon et entretenement de ceste paix. >* 

Appert par les trois articles dessusdicts, que 
ledit monseigneur Philippes ne vouloit aller au 
contraire de ceste paix, et n’estoit en rien obligé. 
Toutesfois, affin de donner à cognoblre sa bonne 
intention, il déclarra audit seigneur de la Gruthuise 
et aultres dessusdits, que, s’ilplaisoità monseigneur 
le duc de Zassen le recepvoir pour serviteur du roy 
des Romains et de monseigneur l’archiduc, il estoit 
Cr«om< 2 Des. T.LXf^I. — J. MoLiwr.T. 

fontent soj trouver à la première barrière de l’Es- 
cluse, et de là faire honneur à monseigneur le 
duc de Zassen, en faisant le serment de garder la- 
dite maison pour le roy des Romains et monsei- 
gneur l’archiduc , en lui présentant les clefs comme 
à leur lieutenant-général. 

Des offres dessusdits n’ooit mondit seigneur Phi- 
lippe quelque nouvelle; pourquoy réitirant icelles, 
il envoya vers monseigneur le duc de Zassen , lors 
estant au Dam, messire Henri de Guelfz et Mon- 
franchonne. Si ne furent lesditsoffres acceptés; et se 
délibéra lors mondit seigneur Philippe de garder 
la ville et les deux chasteaux de l’Escluse au nom 
du roy comme dit est ,et de monseigneur l’archiduc. 

Peu de temps après , monseigneur le comte de 
Nassou , Philippe de Nassou , messire Hugues de 
Meleun , le président de Flandres , le prevost de 
Liège , et aultres, se trouvèrent audit lieu de l’Es- 
cluse , où desjà estoit venu monseigneur de Beures , 
auxquels monseigneur Philippe, après plusieurs de- 
vises , afiin de comprendre à faire traicté ceulx de 
Bruges, qui lors tenoient pour luy, présenta faire 
serment au roy et à monseigneur l’archiduc , tel 
que dessus , en entretenant les Iraictiez de paix 
faicts à Francfort et à Tours, en tous leurs poincts 
et articles; et moyennant ce , lui furent accordez 
les poincts et articles tels qui s’ensuivent : 

« Prémièrement. Que les deux chasteaux et places 
de l’Escluse demoreront ès mains de mondit sei- 
gneur Philippes, comme elles ont estez et sont de 

présent , jusques à la venue du roy au pays de 
Flandres, ou jusques à ce que mondit seigneur 
l’archiduc voeille avoir en ses mains lesdites places 
et chasteaulx , et s’il n’cstoit content de les laisser 

ès mains de l’un d’eulx , en lui payant 

est et peult estre 

»> flem. Aura mondit seigneur Philippes les 
gaiges deuz et accoustumez , à cause desdites 
places ; et ses souldoyers seront payez ainsi qu’il 
a de tout temps esté accoustumé. 

» I/em. Que l’office de l’amiralité lui demurra, 
et aussila pension, montantàsix mille livres par an. 

» Item. Etau regard de la ville de l’Escluse, 
elle demourera au gouvernement de sesdits sieurs 
roy et archiduc, pour y comraectre et renouveller 
laloy aux temps accoustumez, et les aultres offi- 
ciers, saulf que le hailly qui est de présent, de- 
murra en son estât et office, par commission 
d’iceulx seigneurs roy et archiduc, le temps des- 
susdict. 

» Item. Que ceulx de Bruxelles seront tenus 
rendre et restituer audit monseigneur Philippes 
certaine obligation qui leur a esté aultrefois baillée, 
de dix mille florins , par eulx payez et déboursez 
pour le payement des gens de guerre , lui estant 
audit Bruxelles. 

» Item. Se aulciine artillerie, parle traiclié de 
Bruxelles , dehvoit remener et suivyr mondit sei- 
gneur Philippes, elle lui sera rendue, et en en- 
suivant ledit traiclié. 

i4. 

)) Item. Que tous les serviteurs de mondit sei- 
gneur Philippes, de quelque estât ou condition 
qu’ils soient ; et aussi ceulx qui lui sont venus de- 
puis le commencheraent des différens, soit de 
Brabant, de Luxembourg, de Flandres, de 
Haynault, Zéelande, Namur, retourneront à 
tous et quelconques leurs biens; et se aucuns 
en y a de bannis à cause de son service, ils seront 
rappelez, et ne leur porra t’on riens deman- 
der pour chose qu’ils puissent avoir faict jusques 
à ce jour; mais demorra le tout aboly et pardonné 
comme chose non faicte ou advenue. 

» Item. Et du cas commis en la personne du 
feu seigneur de Rassengbien , l’on n’en porra ja- 
mais riens demander, à la requeste de partie ne 
aultrement, à ceulx qui l’ont commis et perpétré ; 
et leur en est faict, par ce présent traictié, entière 
absolution et pardon. 

n Item. Qu’en temps de confiscation faicle par 
mondit seigneur Philippes , ès deniers levez , tant 
. \ par luy et à son profit , que par ceulx ausquels 
il en poelt avoir faict don , soit du domaine de ses - 
dits seigneurs roy et archiduc, ou de particulier , 
demourerontlevezet receuZjSansquel’on en poisse 
riens demander ne retracter. 

» Item. Et se aulcuns des serviteurs, domes- 
ticques de mondit seigneur Philippes fussent en 
quelque procez avant les différens encommenchiez, 
pour bien ou baghes , soit en demandant ou en 
defiendant , ils seroient receus de pouooir pour- 

suyvir leur droict , et remis en tel estât qu’ils 
esloient ains le commenchemenl destlils différens ; 
nonobstant quelconqueappoincteraent contre eulx 
donné et prononcé par contumace en leur absence. 

» [lem. Que le ban prononché contre inessire 
Jehan de Naldune et ses serviteurs, doniesticques, 
sera rappelé et mis à néant , et seront restituez en 
la joyssanee de quelconcques leurs biens. 

» Item. Que pour le bien de paix, et l’appaise- 
nienl du différent de Bruges, niondit seigneur Phi- 
lippes offre d’envojer aucuns de ses serviteurs 
audit Bruges, leur signifier et desclarer le parle- 
ment et la coincation qu’il a eu avec mondil sei- 
gneur de Nassou, et que son appoinctenient et ce 
qui luy touche est prest de conclusion; et que pour 
le livrer, ils envoyenl leurs députez devers mondit 
seigneur de Nassou , au Dam ; et mondit seigneur 
Philippes y envoiera les siens, et s’emploiera du 
tout pour le bien d’iceulx et de la ville. 

» Item. Et que pour l’entretenement et obser- 
vation de cedit Iraictié, et pour plus grande sceu- 
reté d’iceluy, monseigneur Philippes aura le scellé 
desdits seigneurs roy et archiduc , de monsei- 
gneur de Nassou , de monseigneur le prince de 
Chimay, de messire Bauduyn le Bastard, de mon- 
seigneur d’Egmont et de monseigneur de Chieures; 
et par leursdicts scellez proinecteront d’entretenir 
inviolablemenl à monseigneur Philippes et à tous 
eeulx qui poelt concerner ledict traictié en tous 
ses points et articles. •» 

Monseigneur Philippe , pour lors aflin d’éviter 
plus grande désolation de pays de mondit seigneur 
l’archiduc , son seigneur et prince naturel, raesme- 
inent la totale désolation et destruction de la 
bonne ville de Bruges, se mit si à la raison , qu’il 
estoit content de demorer et restraindre les de- 
mandes que aultresfois il avoit faictes ; combien 
que , devant Dieu et le monde , elles fussent 
toutes raisonnables , comme il disoit. Néantmoins^ 
lesdictes offres ne furent acceptées. Peu de temps 
après, l’appoinctement de Bruges se fit, où plusieurs 
de ses serviteurs^ illecq trouvez , furent mis hon- 
teusement à mort. Depuis les gens darmes du roy 
logièrent à Ardembourg l’espace de six mois , 
c>uidant par ce moyen constraindre monseigneur 
Philippe de besongner à son appoinctement à leur 
plaisir et volunté. Et pendant ce logement vindrent 
devers lui messire Baudoin, bastard de Bour- 
gongne; les seigneurs de Bruges et Jehan de Burry , 
disans estre envoyez vers luy pour sçavoif s’il voul- 
droit faire serment au roy et à monseigneur l’ar- 
chiduc , ainsi que autrefois avoit présenté de 
faire. Il leur respondit que plusieurs fois il avoit 
déclaré pt baillié son intention par escript , dont 
riens n’estoit ensuyvi ; mais avoient ses présenta- 
tions esté interprétées à volunté , et aultrement 
qu’il ne les entendoit , et ainsi retournèrent sans 
plus avant besongner. 

Au mois de mai ensuivant, arrivèrent àl’Escluse, 
vers mondit seigneur Philippe, monseigneur de 

Kavestain , son père, madame de Ravestain , sa 
belle-mère, et maistre Jan Sauvaige , déclarans 
avoir clierge du roy et de monseigneur l’archiduc, 
ei furent aulcunes ouvertures faictes par iceulx ; 
mais finahlement riens ne fust achevé. Puis, environ 
la fin de décembre , vindrent devers ledit mon- 
seigneur Philippe , au nom que dessus , monsei- 
gneur le prince de Chimay , messire Bauduin, 
bastard de Bourgongne^ Philitert de Vere , La 
Mouche, maistre Jehan Sauvaige, maistre Jacques 
Gondebault ; lesquels après avoir présenté certaines 
lettres de crédance du roy et de monseigneur l’ar- 
chiduc , messire l’escuyer La Mouche et Jacques 
de Gondebault firent de bouche, par ledit maistre 
Jehan Sauvaige, exposer leurdictecréancequicon- 
tenoit en effectque le roy et mondit seigneur l’ar- 
chiduc désiroient eulx servir de mondit seigneur 
Philippe, aultant ou plus que jamais, requerrant 
que pour parvenir à bonne et entierre réconcilia- 
tion , et que bonne paix se poelt trouver ès pays 
de par dechà , il volsist déclarer comment il 
entendoit besongner et soy conduire vers eulx; 
disans que volontiers ils liendroienl la main que ce 
qu’il demanderoil , sortiroit efîect. A quoi raon- 
dit seigneur Philippe respondit qu’il entendoit 
estre et demorer bon et léal serviteur et parent 
à sesdits seigneurs roy et archiduc , et de demander 
aucune chose il n’estoit point de cesl advis ; mais 
s’ils avoient cherge d’aucune chose lui déclarer 
qu’ils le fisissent ; et sur ce volontiers leur respon- 

deroit. Sur quoi, après plusieurs devises et pa- 
rolles , lui dirent et présentèrent ce que s’ensuit : 
« Assavoir les gardes des ville et chasleaulx de 
l’Escluse^ au nom d’iceulx seigneurs roy et , archi- 
duc, et cetantquemondit seigneur l’archiduc seroit 
en minorité d’eage, ou jusques à la venue du roy. 

» Item. Tous les officiers desdites ville et 
chasteaux seroient à la nomination de mondit 
seigneur Philippe«et à l’institution du roy , et les 
domaines de la Sdile seroient receuz du recepveur 
de Flandres et de celuy qui à ce appartient. 

» Item. Que à mondit seigneur Philippe seroit 
payé telle pension par an , que par cy-devant il 
avoit accoustumé avoir. 

», Item. Qu’ü seroit continué en l’estât de l’ad- 
miralité de la mer , et ès droits et prérogatives y 
appartenans. 

» Item. Qu’il seroit remboursédesdesniersqu’il 
feroit apparoir luy estre deuz, disant en oultre que 
si lesdites présentations ne lui sembloient suffisan- 
tes, quelui-mesme desclarast commenteten quelle 
sorte il voulcét que l’on y besongnast avecq lui. » 
Auxquelles présentations monseigneur Philippe 
respondit eu la forme que s’ensuit : 

« Premièrement. Que en toute honneur et ré- 
vérence remerchioit le roy et mondit seigneur 
l’archiduc , des honneurs et offres qu’ils lui faisoient 
faire ; mais que , en vérité , les offres n’estoient 
suffisantes pour adouber les présens différens ; car 
on ne luy oftroil chose que en la mesme qualité il 

n’ail en main, saulve seulemenl la pension. Descla- 
rant, en oiiltre, que comme liomme noble*doil)t 
faire , il clésiroit premiers que jamais entrer en 
aulcune coincalion d’appoinctement , qu’il fust 
restitué de son honneur; qui ne se poelt faire, sinon 
par remonslrer à tous les estats desdits pays son 
innocence du cas, dont à tort et en leur présence il 
a esté chargé, veu que en leur présence et à leur 
requeste il entreprint l’otagerie pour le roy. Aussi 
la généralité des pays lui a faict la guerre , et lui 
contre eulx s’est deffendu ; par quoi est bien 
raison que aussi la paix se face pour la généralité 
desdits estalz, offrant que, au cas que l’on voeil 
tenir d’ouvrir et assembler les généralités des- 
dits estats , et lui mander afin de y envoyer ses 
desputez , lui envoyant à ceste fin seureté suffi- 
sante. Il y envoyeroit très volontiers, tant pour y 
remonstrer son cas , comme pour y aider et mectre 
en œuvre tout ce qu’il porra cognoistre estre le bien 
et salut de mondit seigneur l’archiduc ; à quoi , 
autant ou jdus que personne qui vive, il se voul- 
droit emploier, en requerrant, se ladite assemblée 
des estats se faisoit , de y vouloir aussi mander les 
despuiez de la ville de (land , affin que tout 
à une fois l’on puistwider tousdifférensetestaindre 
toute occasion de guerre régnante es pays de par 
dechà;car il n’estoit point délibéré d’entrer en 
aucun appoincternent sans lesdits de Gand. 

I.es demandes et déclarations que fil mon- 
seigneur Philippe , oullre les offres à lui faicles. 

ne furent aggréables à messieurs du conseil , 
purqfioi ne fust pour ceste fois procédé plus avant. 


CHAPITRE CCXLV. 

Advei'tissemeiK et remonstraiice de monseigneur Philippes de Clcves , j>our 
respondreà tous ceulx qui le vouldroient charger de son honneur. 

■ \ 

Affin de advertir le roy de France , mes- 
seigneurs de son sang et ceulx de son grand 
conseil , de la vérj.té et en quelle sorte et manière 
monseigneur Philippes de Clèves s’est conduict 
envers le roy des Romains et le pays de mon très 
redoublé seigneur monseigneur l’archiduc son fils, 
et respondre à ce dont l’on voldroit cherger de son 
honneur, ledit messire Philippe dit et remonstra 
les choses qui s’ensuivent : 

« Premièrement. Que tout son temps et mes- 
mement despuis qu’il a eu eaige et discrétion , il 
s’est employé de tout son povoir à servir le roy des 
Romains , en tous ses affaires , tant en temps 
de paix comme de guerre , comme son très humble 
parent j sans ce qu’il ait espargné en son service 
corps ne biens, et ayant tousiours esté prest d’exé- 
cuter tout ce qu’il luy a pieu luy commander , sans 
oncques le désobéir. 

» Item. Pour condescendre au cas particulier , 
est vrai que le premier jour de febvrier l’an 
r|nalre-vingts et sept , ledit messire Philippe estant 

en la ville de Bruxelles,' où il estoil veuu , madame 
sa compaigne, qui se tenoit illecq, monseigneur de 
Bavestain son père , ceulx de la ville de Bruges , 
ne sçay de quel esprit meuz, si non d’aullant que 
depuis les plaintes et doléances qu’ils ont faict , 
landis qu’il a esté liostagier , il en puist avoir en- 
tendu , se misrent en armes sur. le niarchié , et se 
tindrent seurs de la personne du roy des Romains, 
et de plusieurs ses serviteurs et officiers. 

» hem. Que mondit seigneur Philippes estant à 
Malines, et en cliemin pour tirer devers le roy 
des Romains, nouvelles lui vindrent de ce que dict 
est, dont il fust fort desplaisant et dolent; et 
doublant que le chasteau de l’Escluse ne fust prins 
etsoustraict par lesdicts de Bruges, se tira inconti- 
nent en icelui, et lepourveut, par le moyen de ceulx 
d’Anvers et de ceulx de Malines , et d’autres gens , 
d’artillerie et d’autres choses nécessaires pour la 
garde d’iceluy , et commit monseigneur de Gban- 
teraine à la garde de la ville de l’Escluse ; et ce 
faict, retourna audit Malines, où estoit la personne 
de mondit seigneur Pliilippes. 

» iLem. Lui estant illecq , les estatz des pays y 
furent mandez , et pendant leur assemblée vindrent 
illecq les desputez et ambassadeurs de l’empereur 
et d’aulcuns princes de Germanie, par tous les- 
quels fut advisé et conclud uniformément de en- 
tendre à la délivrance du roy des Romains, par 
tous moyens possibles; mais avant que atteinpter la 
voye de guerre, l’on mecteroit peiue deledélivrer 


Digitized by Google 


230 CnnONIQüES (i49«) 

par voye amyable , se Caire se povoit , el de le 
rnectre en sa liberté. 

» Item. Pendant que ledit monseigneur Phi- 
lippes estoit audit Matines , le seigneur de Beureset 
messire Jehan de la Bonnerie, seigneur de Wière ; 
estans audit Bruges à la requeste du roj des 
Romains , qui de ce faisoit solliciter par messire 
Nicolo Mayoul , son premier chapelain, luj escrip- 
virent lettres par lesquelles ils requerroient qu’il 
voulsistenvoyer audit Bruges Anthoinede Fontaine, 
son serviteur, ou aucuns aultres de ses serviteurs en 
qui il avoit confidence , pour besongner touchant 
la délivrance du roy des Romains , en luj baillant 
espoir de besongner par voye amiable , affin de évi- 
ter les grans et innumérables maulx qui estoient 
apparens de advenir audit Bruges et au pays de 
mondit seigneur l’archiduc Philippe , au cas qu’il 
Cusist nécessité à procéder à la guerre. 

» Item. En ensuivant les dictes lectres, mondit 
seigneur Philippe envoya audit Bruges , Anthoine 
de Fontaine et messire Olivier de Hessel , son secré- 
taire , auxquels tant pour lesdits seigneurs de Beu- 
res, de Wière, comme par ledit chapelain, furent 
faictes certaines ouvertures, et, que plus est , ledit 
chapelain bailla audit Anthoine ung petit billet 
escript de la main du roy des Romains, par lequel 
il estoit acertené et informé de son intention, et 
avec ce, ledit roy des Romains fit en sa présence , 
expédier par ledit messire Olivier , lectres par les- 
quelles il mandoit à monseigneur de la Grulhuise 

et auxdits estalz assemblez audit Malines, de eulx 
trouver à Gand , et de là devers luj à Bruges , pour 
leur desclarer son intention louchant ses affaires. 

» hem. Ledit A nlhoine et messire Olivier, re- 
tournez à Malines, après qu’ils eurent présenté 
lectres , et faict rapport , tant à mondit seigneur 
Philippe , que auxdits estais , en ensuivant ladicte 
conclusion , et aussi en suivant ung bref que nostre 
Saint-Père avoit escripl à l’archevesquedeCoulon- 
gne, monseigneur de laGruthuLse et aulcuns des- 
dits estatz, à la rescription du dit roy des Romains, 
furentcommiset ordonnez, tant de par monseigneur 
l’archiduc Philippe, que par lesdils estais assem- 
blez devers lui , d’aller à Gand et à Bruges , pour 
entendre et scavoir le bon plaisir du roy des Ro- 
mains, et pratiquer par voie amiable sa délivrance. 

»> Item. Et ceulx estans audit Gand , où estoient 
pour lors assemblez lesdits estalz dudit pais de 
Flandres, et les députez des petites villes d’icelles ; 
lesdits membres firent illecq au long déclarer les 
causes de la mutation advenue auxdits de Bruges; 
laquelle déclaration oye , et les fins à quoi ils 
contendoient, et qu’ils baillèrent lors par escript , 
mondit seigneur de la Grulhuise et aucuns dé- 
putez des estalz desdits autres pays, se transpor- 
tèrent à Bruges , devers la personne dudit roy des 
Romains, et après qu’ils lui eurent desmonstré 
les doléances et faicts des susdits des membres , et 
qu’ils furent advertis de l’intention dudit roy des 
Romains, s’en retournèrent audit Malines , et au- 

cuns desputez desdits membres avecq eiilx ; et fut 
prins conclusion que tous les estatz se trouveroient 
à Bruxelles , ce qu’ils firent ; et après plusieurs 
choses débatues audit Bruxelles , et meismement 
que lesdits des estatz persistoient de non attempter 
la voje de la guerre, et que les aulcuns d’eulx 
disoient qu’ils n’oseroient retourner à l’hoslel 
sans rapporter la paix , laquelle chacun désiroit 
avoir pour ces considérations ; et d’aultre se con- 
cluèrent d’eulx tous tirer audit Gand , comme 
depuis ils firent. 

» Item. Messigneurs de Ravestain, deBeuvres, 
et lesdits des estatz désirant faire service au roy des 
Romains , et sçavoir et entendre de luy sur le tout , 
son bon plaisir et vouloir, prindrent leur chemin 
dudit Bruxelles , par Anvers, et de là par Zeelande 
à Lescluse , et d’illecq à Bruges , et lesdits rnessei- 
gneurs de Ravestain et de Beures , estans audit 
lieu de Bruges , et lesdits des estats en bon et grant 
nombre audit lieu de Gand, tant fut pourparlé et 
besongné , que après plusieurs grandes difficul- 
tez, ledit roy des Romains fut mis en sa fran- 
chise et liberté, moyennant certains articles de 
paix advisez et coucludz entre le roy des Ro- 
mains et lesdits des membres. 

» Item. Pour seureté et accomplissement deladite 
paix, fut dit que le duc Cbristofle de Bavière et 
le marquis de Baden , estant lors aux champs près d u- 
dit Bruges , tiendroient hostaige en la ville de Bruges, 
et ledit monseigneur Philippe , en la ville de Gand. 

» Item. Et à ceste fin , le roy des Romains en- 
voya diverses fois à Lescluse , pardevers ledit 
monseigneur Philippe, lui faisant prière et re- 
quesle bien instamment, tant par son confesseur, 
que par Anlhoine de Fontaines, que à ce il se 
volsist condescendre. 

» Item. Pour ce que ledit monseigneur Phi- 
lippe trouva ceste matière assez difficile pour 
plusieurs grands regards et considérations, meis- 
mement d’aller audit Gand , qui est une ville 
pleine de peuple, doubtant que s’il y avoit aul- 
ciine infraction dudit Iraictié par voye directe, la 
cherge porroit tomber sur sa personne, et ren- 
voya soi excuser dudit hostaige , à iceluy roy des 
Romains. 

» Item. Et nonobstant ses excusations, qui es- 
toient grandes, iceluy roy des Romains renvoya 
devers lui Anthoine de Fontaine, lequel luy re- 
monstra comment luy , qui estoit prochain parent 
du roy des Romains et de monseigneur l’archiduc 
Philippe , ne debvroit pour que Iconque doubtc ou 
crainte, refuser audit roy des Romains d’estre son 
hostagier pour, le meclre hors de si grand da»)gier 
et péril qu’il se trouvoit ; et mesrne qu’il deb- 
vroit effacer ce que l’on lui mectoit en cherge, 
assavoir qu’il avoit vendu le roy des Romains 
et monseigneur l’archiduc son fils, aux Fran- 
chois, comme ses haynneurs et malveoillans 
faisoient courir |>ar leclres ou aultrement ; et tant 
et tellement fut persuadé et requis ledit monsei- 

gneur Philippe ,, qu’il se consentit d’envojer son 
scellé auxditsde Bruges, et de faire tels sermenset 
promesses qu’ils vouldroient , de soy venir rendre 
hoslagier auxditsde Bruges , moyennant que iceluy 
roy dns Romains parliroit par l’une des portes , 
quant il entreroit par l’aul tre ; car il ne luy sembloit 
pas chose seure que ledit roy des Romains et lui 
fussent par ensemble audit Bruges , de double que 
se aucune nouvelle mutation survenoit , ils les por- 
roient retenir tous deux, et par ce, constraindre 
d’avoir en leurs mains ledit chasteau de Lescluse. 

»> Item. Lesquelles choses iceluy Anthoine , 
vint remoDstrer auxdits de Bruges et audit roy 
des Romains , lesquels de Bruges ne se voloienl à 
ce condescendre, par les raisons qu’ils alléguèrent, 
et les diretit sans nulle difficulté, incontinent que 
monseigneur -Philippe soit arrivé à Bruges, et 
qu’il auroit faict le serment tel que contenoit ledit 
traictié de paix , ils mecteroient ledit roy des Ro- 
mainshors de la ville deBruges; et ce voyant, ledit 
roy des Romains , requist bien à certes audit An- 
ihoine de Fontaine, qu’il voulsist retourner devers 
ledit monseigneur Philippe , aflin qu’il l’aidast de 
le mectre et jecter, hors du péril auquel il estoit , 
et que en luy-seul il avoitson espérance. 

» Item. Sur ce, ledit Anthoine de Fontaine 
retourna devers ledit monseigneur Philippe., au- 
quel il dit et récita tout ce qui estoit demandé 
audit Bruges , et luy fit tant de remonstrances 
et requestes de par le roy des Romains, mesmes 

les grands dangiers en quoi seroit sa pérsonne , 
que iceluy monseigneur Philippe, contre la vo- 
lonté et conseil de ses gens, actendü mesmement 
que le duc Christofle et le marquis de Baden , 
avoient refusé de tenir ledit hostaige , et en leur 
lieu esloient subroguez le comte de Hamon et le 
seigneur de Volquestain, se consente finablement 
d’aller tenir ledit hostaige , pour éviter les incon- 
véniens de la personne du roy et estre cause du 
contretemps de la paix , laquelle autrement , n’es- 
toit à conduire , comme l’on luy disoit; que en- 
core iceluy rov des Romains, doublant que ledit 
Anthoine de Fontaine, ne obtenroil à son désir, 
ayant faict jurer ladite paix à monseigneur de Ra- 
veslain, envoya encore iceluy monseigneur de Ra- 
veslain devers ledit monseigneur Philippe, son fils, 
pour faire tant envers lui, qu’il ne voulsist faillir 
de venir audit hostaige ; lequel monseigneur de 
Ravestain, il avoit aussi tellement adverli des 
grands dangiers et inconvéniens en quoy il se sen- 
toit, au casque ledit monseigneurPhilippedéfaillist 
à luy secourir à ce besoing , que iceluy monsei- 
gneur de Ravestain commanda audit seigneur^ sur 
paine d’encourir sa malédiction paternelle, qu’il 
ne faillist nullement d’aller incontinent à Bruges^ 
pour obéir et servir à iceluy roy des Romains, 
selon qu’il lui avoit faict requérir ; ce que ledit 
monseigneur Philippe fit; et lui, arrivé audit 
Bruges , trouva le roy disnant avecq ceulx des es- 
tais , lui fit la révérence telle qu’il debvoit, le- 

CHROniQDES T. XLVl. — J. Moliket. IV. I 5 


Digilized by Googif 


220 CHRONIQUES (' 49 ') 

quel le feçeut entre ses bras bénigne ment, -et en 
grand joye ; et après luy avoir réitéré les requestes 
que par lettres et messagiers il lui avoit faictes , le 
mesna à l’aprèsdisneren l’esglise'de Sainct-Donas, 
audit Bruges , en laquelle, en présence des députez 
aux estats de tous les pais , et aussi de la clergie 
et notables de la ville de Bruges , assemblez en 
ladite esglise , iceluy roy des Romains luy déclara 
qu’il convenoit qu’il fist le serment de la paix, 
tel comme il luy fitmonstrer par escript , dont ledit 
monseigneur Philippe s’excusa de tout son povoir, 
luy suppliant que son plaisir fust de l’en vouloir dé- 
porter , remonstrant que par son dit serment il 
seroit contraiuct estre son ennemy, au cas que la 
paix fusist enfraincte, ce que pour chose du monde 
il ne vouldroit estre , avecq et aussi que par le 
serment précédent , il estoit tellement astrainct 
envers luy, que pour honneur et raison ne debvoit 
iceluy serment faire. A quoi ledit roy, pour res- 
ponse , lui pria et commanda que publiquement 
il voulsist faire ledit serment, sans entretenement 
de tous quelzconques aultres senne ns dont il po- 
voit estre tenu et obligé envers lui. Lequel ser- 
menten ceste manière, par son exprès commande- 
ment, ledit monseigneur Philippe , fit lors sur le 
Sainct - Sacrement de l’autel , sur le divin canon 
de la messe , sur la vraye croix , et sur le corps de 
monseigneur sainct Donas , de tenir hostaige en 
la ville de Gand , et ne s’en partir que le traictié 
de la paix dont dessus est parlé , ne fust entiere- 

ment furny et accomply ; et se en aulcune manière 
y estoit contrevenu, qu’il aicleroit et adsisteroit 
lesdits des menil)res et leurs adhérens, à l’en- 
contre dudit roy des Romains et de tous aultres. 

» hem. Le lendemain , ledit roy des Romains 
estant prêt de partir à l’heure qu’il avoit advisé, 
ledit monseigneur Philippe, à sa requeste et or- 
donnance, et aussi à la prière de tous ceulx des 
estats du pais et de la ville de Rruges, fut mis à 
la porte de la ville, quiencoires estoient serrées, 
pour aller parler au seigneur de Wolkestain et 
aultres qui debvoient tenir hostaige audit Rruges. 
lesquels estoient venus jusques auprès desdiles 
portes ; mais pour requeste ou commandement que 
icelui roy leur eut faict , ne voloient entrer de- 
dens la ville, jusques à que le roy seroit dehors, 
dont ceulx de Bruges ne se vouloient nullement 
contenter; et lui venu auxdits seigneurs, leur 
déclara comment le roy estoit tout prest de partir , 
et que par leur refus ou délay de rentrer dans la 
ville, ils porroient estre cause de la rompture ou 
retardement de la délivrance du roy. Lesquels sei- 
gneurs pour response absolue , dirent qu’ils n’en- 
treroient point en ladite ville si ledit monseigneur 
Philippe ne bailloit sa foy à ung capitaine nommé 
Rinberlh, estant illecq présent, desoy allerrendre * 
prisonniers en tel lieu des Allemaigne;s qui luy 
manderolt, au casqtie le roy ne seroit délivré in- 
continent que lesdits seigneurs seroient entrez en 
ladite ville de Bruges; auxquels ledit monseigneur 

Philippe respondit qu’il ne pouvoit obliger sa 
foy, car desjà, parle commandement du roy , I a- 
voit baillée aux membres de Flandres ; mais povoit 
faire son rapport, et ne tiendroit à liiy qu’il ne , 
fussent bien asseurez à leur désir, et incontinent 
liiy retourné en ladite ville , et qu il eust adverti le 
roy de ce qu’il avoit trouvé vers lesdils seigneurs, 
iceluy roy pria et fit tellement envers lesdits des 
membres, qu’ils consentirent et donnèrent faculté 
audit monseigneur Philippe de soy obliger selon le 
désir des avantdicts seigneurs, et de faict retourna 
incontinent hors de ladite porte ; et moyennant la- 
dite promesse par lui faicte ès mains dudit capi- 
taine, amena ledit seigneur de Volkestain, en la- 
dite ville ; lequel après eslre venu incontinent , ledit 
roy des Romains se partit, et le convoya ledit mon- 
seigneur Philippe, jusques il fut hors de toutes les 
barrières , et entre les mains dudit Rimberth et 
dudit marissal de Coulongne qui avoient amené 
ledit Volqueslain j auquel lieu ledit monseigneur 
Philippe luy requit et supplia en toute humilité et 
féablement il luy voulsist advertir du voloir et in- 
tention qu’il avoit à l’entretenement de l’avantdite 
paix, affin que selon ce, il se peulsist conduire de 
sa part au moings mal qui lui seroit possible. A 
quoi iceluy roy des Romains, lui estant en pleine 
franchise, le remerchiant du bon service qu il lui 
faisoit , et luy promectant d’en avoir tousjours mé- 
moire, luy dit et affirma qu’il entretiendroit in- 
violablement le traictié de paix, et tout ce qu il 

lui avoit promis et juré touchant icelle j et ordonna 
de rechief à monseigneur Philippe , qu’il s’en allast 
audit lieu de Gand » selon qu’il estoit promis, i lu j 
asseurantque dedans briefs jours il l’acquicteroil et 
deschargeroit dudit hostaige, et incontinent ledit 
monseigneur Philippe, retourna en ladite ville de 
Bruges , où disna avecq mondit seigneur de Beures 
et ledit seigneur de Wolkestain, et lost après> 
monta à cheval et s’en alla audit lieu de Gand, 
acquictant sadite promesse. 

» Item. En démonstrant par ledit roy des 
Romains que , à l’heure de son partement de 
Bruges^ il n’avoit voloir ne intention aultre fors 
de entretenir ce qu’il a voit promis le lendemain 
de sa délivrance , ayant esté logé avecq tous les 
princes et puissans d’Allemaigne , qui pour lors 
estoient à Malle , revint accompaignié desdits 
princes et capitaines jusques devant les portes de 
ladite ville de Bruges , où il demanda venir devers 
lui tous les desputez des estatz des avanldits pays, 
ensemble aussi les chiefs el'gouverneurs de ladite 
ville de Bruges , auxquels , de son propre mouve- 
ment, et en la présence desdits princes et capitaines, 
il déclairaet dict de rechief, promec tant d’entretenir 
tontes les choses par luy accordées et jurées ; leur 
requerrant que la somme de desniers qui par ledit 
appoinctement lui avoit esté promise de payer à 
certain terme advenir, ils lui voulsissent faire furnir 
promptement, affiri que par ce moyen il poelt plus 
facilement contenter les capitaines et gens d’armes 
qui estoient venus à son secours , et plustost les 

faire départir hors du pais ; laquelle chose , selon 
son désir, luy fut promptement et entièrement 
accomplie. 

» Item. Et lesquelles choses considérées, mesmes 
lesdils sermens et promesses aussi faictes par ledit 
roy des Romains, aussi bien lui estant en son francq 
arbitre comme paravant , aussi la réparation hon- 
norable et prouffitable qu’il avoit jà receu desdits 
de Bruges , et leur faict pardon publicquement et 
plenier^ en plain marchié , de toutes offenses par 
eulx commises. Ledit monseigneur Philippe, estant 
en la ville de Gand, plain de confiance que ladite 
paix sortiroit son effect et s’entretiendroit , espérant 
avoir faict chose moult agréable , tant à l’em- 
pereur et au roy que à tous les princes d’Alle- 
maigne ; environ trois ou quatre jours après son 
arrivée audit Gand, par ordonnance et en vertu de 
certaines lettres escriptes de la propre main de 
iceluy roy des Romains, lesdits desputezdes estatz 
des pais , qui estoient encoires demeurez audit 
Bruges-, vindrent en icelle ville de Gand , pour y 
conclure et ordonner touchant les personnes qui , 
au nom d’iceulx, seroient envoyez devers le roy de 
France ou monseigneur le marissal , pour réinté- 
grer et rassurer la paix de l’an quatre-vingt et 
deux; auquel lieu icelui monseigneur Philippe, 
à la requeste et sommation desdits de Gand , et en 
présence de iceulx des estats , renouvella les ser- 
mens qu’il avoit faicts auxdils de Bruges, et les fit 
de rechief en l’esglise Sainct-Jehan audit Gand , 
très solempnellement , selon et en suivant ledit 

li aiclié de paix, et esleurent lesdits des estatz leurs 
députez à la fin que dessus , présent iceluy mon- 
seig-neur Philippe , qui tous se debvoient rendre 
et rassembler à Tournay , pour d’illecq tirer oultre. 

» Item. Laquelle chose iceluy monseigneur 
Philippe signifia audit roy des Romains, et procura 
l’eslargissement de messire Wolfant de Polhain , 
l’ung de ses principaulxet premiei’s serviteurs , par 
lequel il luy fit supplier et requérir que son plaisir 
fust de lui signifier sur le tout son intention et bon 
plaisir. Lequel luy rapporta qu’il enlretiendroil 
ledit Iraictié de Bruges et le feroit accomplir, et 
qu’il le jecteroit et délivreroil brief dudit hostaige ; 
et sur ce fust de rechief eslargi sur sa foy , aflin de 
poursuivre l’accomplissement dudit Iraictié ; mais 
à ceste fois il ne retourna point , ains demora devers 
l’empereur, sans retourner ne acquicter sa foi. 

» Item. Et certains jours après , assavoir le 
mardy dé Pentecouste , les gens dudit roy des Ro- 
mains , en grandnombre et au plus matin , vindrenl 
devant l’une des portes de ladite ville de Gand , et 
sans sommation ou delfiance précédente, boutèrent 
les feux en plusieurs molins et maisons au plus près 
des portes d’icelle ville , et emmenèrent granl 
plenté de bestail et grant nombre de paisans pri- 
sonniers , lesquels, soubs confidence de ladite paix 
publiée certains jours paravant en ladite ville de 
Gand , s’estoieut retournez aux champs et sur le 
leur. 

» Item. Lequel exploici , comme faict à imagi- 
ner, sc fit à intention de esmouvoir le peuple de 

Gand à l’encontre de la personne de monseigneur 
Philippe^ et pour le faire assassiner; mais voyant 
que leur propos ne sortissoit à elFect , ils firent , le 
dimence après, une plus grande emprinse sur la 
dite ville de Gand , devant le nieubve porte où ils 
firent plus grant dommaige et feu qu’ils n’avoient 
faict le mardi; etvindrentà plus grant nombre de 
gens tant de cheval que de pieds. En quoi faisant , 
mectoit la personne dudit monseigneur Philippe , 
estant en ladite ville , ès mains du peuple , en 
grand péril et dangier. 

» Item. Lesdits de Gand voyant lesdits exploicts, 
et que le nombre des gens d’armes croissoit de jour 
en jour allentour de ladicte ville de Gand , eulx 
deffians de mondit seigneur Philippe, le contrain- 
dirent de venir sur le rnarchié dudit Gand , et 
illecq publicquement renouveller sondit serment. 

» Item. Lesdits de Gand voyans que le roy des 
Romains continuoit à eulx faire guerre , en en- 
fraingnant ladite paix, requerrans en oultre au- 
dit monseigneur Philippe qu’il se déclarasl plaine- 
ment contre ledit roy des Romains et contre tous 
aultres infracteurs, en ensuivant ledit traiclié de 
paix et le serment qu’il avoit sur ce faict ; advisant 
aussi que bon seroit envoyer en France pour secours. 
A quoi ledit monseigneur Philippe respondit qu’il 
ne povoit bonnement croire que les exploicts 
dessusdicts procédassent du sceu ou par cherge et 
ordonnance dudit roy des Romains , veu les pro- 
messes et sermens solempncls qu’il lui avoit escripl 
do son mouvement , depuis son partement de 

Bruges, entre lesquelles en a une par laquelle il 
escripvoit que les princes d’Alleniaigne s’estoient 
consentis audit traictié ; et ce qu’il avoit faict dire 
par ledit Polhain touchant l’entretennement de 
ladite paix , et que premier il en voloit escripre 
audit roy des Bomainsj mais bien se voloit em- 
ployer d’entendre et vacquer à la fortification de 
la ville, qui en aulcuns lieux esloit peu forte 
à son ad vis, et aussi à la garde d’icelle , et en leur 
priant aussi qu’ils ne baillassent occasion auxdits 
Allemans de leur faire guerre , et qu’ils différassent 
envoyer quérir aulcun secours, espérant tousjours 
que ladite paix s’entretiendroit, et que l’on condui- 
roit le tout par bon moyen. 

» Item. De laquelle responce lesdits de Gand 
se contentèrent pour celle heure ; et à leur requeste 
alla visiter ladite ville, et en plusieurs lieux ordonna 
aulcuns forts estre faicts ; et si escripvit au long*au- 
dit roy des Romains, en lui requerrant bien instam- 
ment que son plaisir fust , actendu les choses dessus 
dictes , d’entretenir ledict traictié de Bruges pour 
le bien de monseigneur le duc Philippe son fils, et 
en sa faveur et des subjects de ses pays , il volsbt 
faire cesser tels exécrables exploicts de guerre que 
l’on avoit faict depuis ledit traictié de paix , et que 
son plaisir fust d’envoyer seuretédepar l’empereur 
son père et de par luy, pour envoyer aucuns despu- 
tez devers eulx, pour sçavoir l’intention dudit 
empereur et de luy , et de les contenter se possible 
estoit. 

»> hem. Pour responce à ladite lettre, le roy 

des Romains rescripvità mondit seigneur Philippe 
qu’il esloil prest d’entretenir ledit traictié de paix ; 
mais que üempereur avoit querelle contre lesdits 
de-Gand, prétendant avoir aucun droict en la partie 
de Gand oultre l’Escault, et que en ce, comme llls 
dudit empereur et vassal de l’empire , voloit servir 
l’empereur comme tenu et obligé estoit. Sur quoi 
ledit monseigneur Philippe luy rescripvit qu’il estoit 
bien esbahy de ceste nouvelle querelle , dont jamais 
par cy-devantn’avoit oy parler, et à laquelle lesdits 
de Gand avoient répondu par leurs lettres à l’em- 
pereur, et qu’il estoit bien esbahy que, contre les 
coustumes de Germanie , l’on faisoit si dure guerre 
auxdits de Gand , sans deffiance précédente ; qu’il 
sçavoit aussi les sermens qu’il avoit faict à sa 
requeste et à son commandement, contre lesquels, 
sans le détriment de son ame, ne povoit aller avec 
plusieurs raisons contenues en icelles susdictes 
lettres. 

U Item. Sur ce , faire aulcuue responce audit 
monseigneur Philippe, ledit empereur et le roy 
des Romains vindrent loger, avecq trente ou qua- 
rante mille combattans, auprès de la ville de 
Gand , et tant que , au moyen des garnisons des 
petites villes estans autour de Gand, tindrent icelle 
ville comme assiégée; et y firent allentour tous les 
p us durs exploits de guerre, tant de feux comme 
aultrement, que l’on povoit faire. 

» Item. Voyant par lesdits de Gand ceste con- 
tinuation de la guerre , vindrent de recbef devers 
ledit monseigneur Philippe, lui requerrant que, en 

ensuivant son serment , il les voulsist aider, assister 
et deffendre à l’encontre des envahissemens que 
l’on leur faisoit journellement à tort et sans cause, 
et luy remonstrant que les occasions qu’ils pre- 
noiènt estoient frivoles , et que jamais ils n’avoient 
oj dire queles empereurs eussent prétendu aulcun 
droict en la ville de Gand, qui estoit nuement au 
comte de Flandres et souverainement au roy de 
France, et que l’on veoit clerement que ce qu’ils 
faisoient, ilslefaisoieuten enfraindant ladictepaix; 
à quoy ledit monseigneur Philippe, en acquictant 
son serment , et que en conscience il ne leur povoit 
denjer leur requeste , et leur déclara qu’il le feroit 
et les assisteroit et deffenderoit selon son povoir , 
comme il fit et au mieulx qu’il peult , pendant tout 
le temps que iceluy empereur et le roy des Romains 
furent devant ladite ville de Gand , et depuis jusques 
à présent. 

» Item. Au contempt de quoi, après que ledit 
empereur et le roy des Romains furent partis de 
devant Gand , et retourneT: en Brabant , iceulx 
empereur et roy des Romains , sans cause au- 
cune , et sans appeller ne oyr ledit monseigneur 
Philippe, mais seulement à l’instance d’aulcuns 
hayneurs et suggestions de mal veuillans dudit 
monseigneur Philippe, ambitieux du gouverne- 
ment dudit monseigneur l’archiduc et de ses pais, 
firent certaine publication sur ung eschaffault en 
la ville d’Anvers , où fut faict un grand prochès et 
libelle de choses faulses et controuvées contre 
l’honneur dudit monseigneur Philippe; et le ban- 

nissant et prirant de tous ses estais, offices et 
pensions qu’il avoit eu de tout temps paravant , et 
ès quels ledit roy des Romains , luy estant en sa 
franchise et liberté et entre ses gens d’armes', 
l’a voit promis entretenir comme par raison, üestoit 
bien tenu de faire , veu le grant service que ledit 
monseigneur Philippe lui avoit faict. 

» Si, supplie et requiert ledit monseigneur Phi- 
lippe, que tout ce que a esté faict, publié et déclaré 
à l’encontre de lui , soif dict et déclaré nul et 
coiûme faict sans cause et contre vérité, et qu’il soit 
réparé de son honneur publicquement au lieu où 
lesdictes déclarations ont esté faictes , et qu’il soit 
remis et restitué en tous ses estats, offices et pen- 
sions , et aussi ès ville , chasteau et chastellenie 
de Heuy , au prouffit de monseigneur l’archiduc 
Philippe, comme duc de Brabant avoué du pais 
de Liège, tout ainsi qu’il estoit au jour qu’il 
se constitua prisonnier pour ledit roy des Romains ; 
et que restitution luy soit faite de tous ses dom- 
inaiges et intérests soustenus par faulte de ce qu’il 
n’a esté acquicté dudit hostaige , comme promis 
luy avoit esté. 

» hem. Pour parvenir aux fins que dessus , sont 
les faicts et articles cy-dessus posez , lesquels mon- 
dit seigneur Philippe affirme , par son serinent et 
sur son honneur, estre véritables; offrant, simestier 
est , d’en faire apparoir , tant que pour souffrir ; 
. entendu , parce que dict est , povoir répondre à 
tout ce dont l’on le voldroit cherger ; et à toutes 
objections lanes que l’on porroit faire, auxquelles, 

tant parce que dict est comme parce qu’il sera 
(lict cy-après, il entend avoir respondu à la con- 
servation de son honneur , bien desplaisant de ce 
que présentement est chergé d’avoir faict chose 
dont il debvroit avoir rétribution et guerdon , et 
que ces malvoeillans le calompnient d’œuvre si / 
charitable et si louable , que d’avoir mis son corps 
en dangier, hostaige et captivité pour délivrer de 
prison son parent et le père de son prince naturel , 
s’il eust esté cause de le tenir en ladite ville 
de Bru<res ou baillier ès mains de ses ennemis: Us 
n’ont point de honte de le publier et semer, contre 
vérité, pourcherger et diffamer ledit monseigneur 
Philippe. Ils avoient bien cause de cherger l’hon- 
neur d’icelui monseigneur Philippe, quant pour 
avoir esté cause de sa délivrance, ils le chergent 
et lui procurent tel déshonneur et blasme. 

» Et premier. A ce que l’on pouroit dire que 
ledit monseigneur Philippe est vassal de l’empire , 
et partant astrainct de servir ledit empereur son 
souverain, auquel par serment et obligation natu- 
relle est tenu et obligé. Nonobstant ledit serment 
extorqué dudit monseigneur Philippe par force et 
■ violence, ledit roy des Romains estant et détenu 
en la ville de Bruges , quœ jwanienta per vim 
extorla non sunt obligatoi'ia nec ligant auct. sacra' 
menla pendeant , etc. , et si à aultre chose; car 
ledit monseigneur Philippe est natif du pais de 
Ilaynault , qui est francq aleu , et n’y a souverain 
que le comte du pais; avecq ce tous les biens dont 

possesse sont situez au pays de Flandres , qui est 
soubs la souveraineté du roy ; par quoi ledit mon- 
seigneur Philippe ne se tient subject ne à l’em- 
pereur ne à l’empire. Et est tout cler que tous 
sermens sont à garder, mesraement ceulx qui se 
peulvent garder sans encourir le péril de son 
salut éternel et péril de l’ame. C. si contingat. 
C. si pervertit ex", de jurejur. , etc. 

» Suppose ores que ledit serment fust faict par 
paour, force, violence ou quelque constraincte ; 
mais que toutesfois ledit serment, de sa nature 
soit licite, non induisant à pesché ou aultre vice, 
auquel cas celui qui avoit faict ledict serment ne 
seroit tenu ne obligé de l’accomplir ; mais s’il est 
licite de sa nature , celui qui le jure suppose 
ores que le face par force. Toutesfois est-il tenu 
de l’entretenir jusques à ce que à congnoissance 
de cause parties appelées et oyes , l’on a obtenu 
absolution de celui qui le peult baillier. Ita notant, 
de C. III , C. ad audientiam de his que vi , metu 
fi. optim. lex , in cap. venerabilem de elec. xxii, 
Q. V. C. qui compulsas. 

» Item. Parquoi ledit monseigneur Philippe, veu 
qu’il a faict ledict serment , supposé ores qu’il eur 
esté constraiuct de le faire , actendu que ledit ser- 
ment estait desa nature licite et pour le bien de paix, 
et préserver le pais de mondit seigneur l’archiduc 
de finale destruction, et éviter effusion de sang hu- 
main , et tant d’aultres maulx qui procèdent de la 
guerre, et qu’il n’a point esté absolz d’icelui, partie 

évücquéc et appelée ; assavoir : appelez cenlx de 
Flandres , pour la sceureté desquels il a esté cons- 
trainct de jurer, et ansquels l’infraction porte pré- 
judice , supposé qu’il y eut esté constrainct , comme 
dictest, ce que non est, ledit monseigneur Philippe, 
sans le détriment de son ame, ne povoit faire contre 
sondit serment; mais le doiht entretenir, se n’esloit 
du consentement desdits de Flandres. Ar. L. , de 
unoqiioq. ff. de re judic. L. Si olim. si nierito 
quoq. cogn. de dolo intei-posit. , C. de transac. 

» Item. Au cas de présent, l’on ne poelt dire 
qu’il y ait constraincte , mesmement qu’il touche 
monseigneur Philippe ; car il estoit, pour lors qu’il 
lust requis de faire ledit serment et qu’il se 
conclud de le faire, au chasteau de l’Escluse , qui 
est lieu seur ; pourquoi l’on doibt dire et réputer 
ledit sermen avoir eu toutes les qualifications qui 
sont requises à tous bons serments, c’est assavoir 
vérité, jugement et justice : vérité, quant le jurant, 
en sa conscience, réputé que le serment qu’il 
fait, il le fait à bonne foy , comme pour délivrer le 
roy des Romains et entretenir la paix faicte : juge- 
ment, car il avoit beau délibérer, luy estant audit 
lieu de l’Escluse, veu le délay qu’il eust : justice 
d’avoir volunté juste d’entretenir ce que l’on 
promect , se comme il avoit au cas de présent , et 
aussi déclaré en plusieurs lieux avant ce qu’il 
jurast, joinct avecq ce que ledit serment tend 
à la deffense de ceulxde Flandres ; que deffension 
compelil unicuique de jure natw'œ ; et aussi appert 

le sennent eslre enlhier en tous ses membres , et 
qu’il doibt estre gardé inviolablement ; et observé 
auct. pers c. d. miss, et incorpore Jus sumef . et 
bal. in L. si ad excludendum C. cic. et in juris et 
in capitule ac si p . 

» Item. Ne poelt-on alléguer force ne violence 
au cas présent , car la ratihabition faicte par ledit 
roj des Romains , par plusieurs ses lettres et actes 
dont dessus est parlé, piirget outes les forces et vio- 
lences que l’on porroit alléguer, mesmement qu’il 
a faict ladite ratihabition quœ mandate comparatur, 
luy estant hors de toute crainte et entre tous ses 
gens de guerre, comme d’icelle ratihabition ap- 
paroir poelt , par plusieurs lettres escriptes par 
ledit roy des Romains, et par ce qu’il en fit devant 
Rruges , et qu’il fit encore dire par Polhain , et 
plusieurs aultres déclarations, dont en. temps et 
' lieu fera bien apparoir, si besoing est. 

» Item. Et se l’on voelt dire que ledit monsei- 
gneur Philippe ne poelt estre obligé par ledit 
serment, attendu que in vim juramenti persona 
superioris interp. esse exempta, C. veniens de 
Jur. et maxim. Ledit empereur ne estoit point 
encoires déclaré ennemi desdits de Flandres ; 
pourquoi sondit serment ne le poelt lier de chose 
qui n’estoit point précogitée pour lors qu’il fit. 
C. quinta vallis ex. de jurejur. cùm similibus. 

» Car il est bien vrai que tous sermens dont 
la chose appartient à la disposition et ordonnance 
du souverain , ou que ledit serment polroit porter 

préjudice au clroict et souveraineté et à ses préro- 
gatives, en ce cas la personne tlu souverain est 
exemptée. Mais enchoses qui riens ne touchentàla 
disposition dudit souverain ou à ses droicts , préro- 
gatives ou prééminences ; en ce cas ledit serment 
faictà observer estant en contre le souverain, et ne 
faict à enfraindre; car, par ledit serment , comme 
dictest, l’on s’oblige à Dieu, qui est le souverain 
roj des roys ; et ainsi le note Inrjocent in ea consli- 
tut. ex. de rescript, et paver in ea %)eniens 
extremum de jurèjur. Or, en cas de présent, ce 
serment de monseigneur Philippe ne touche en 
riens à l’empereur , ne à sa souveraineté et baul- 
teur ; mais seulement a esté l'aict pour la seureté 
des Flaniens , de les ayder en cas que l’on les 
envahist contre la teneur dudit traictié de paix , 
qui est serment licite , non concernant ledit em- 
pereur , mais seulement concernant la deffense 
desdils Flamens et des pais de monseigneur l’ar- 
chiduc Philippe, son prince et seigneur naturel ; 
laquelle deffense de pais est fort favorable et pour 
laquelle le fils se porroit armer contre le père , et 
le père contre le fils , sans ce que entre eulx ils 
soient tenus de recongnoistre l’ung l’aullre pour, 
père ou pour fils. L. P. D. generaliter ff. de 
ven. in poss. iiniis l. minime Jf. de religios. et 
sumpte co/ifu. var. etc. l. velut. ff. de just. et 
SS. et , etc. 

» Item. Que l’empereur ayt injustement en- 
vahi le pays de Flandres, appert clérement; car 

Chxokiques. T. XLVl. — J. Molistet. ly. 1 6 

1 ® contre la paix faicte si solenpnellement ju- 
rée; 2 “ car, sans déclaration de la cause pour- 
quoi il envajssoit lesdits pays, ne sansdeffiance 
précédente avant que l’on sceust qu’il procédoit, 
il fit bouter feux par tout le pais , contre la cous- 
tume de toute la Germanie , que jamais n’ont ac- 
coustumé de faire à aucuns , que premier il ne les 
deffient , laquelle coustume est fondée en droict : 
f^al. in lib. i3, ut non sermonibus et a qiûs j 
car l’on ne doibt jamab procéder à guerre qu’il n’y 
ait deffiance , se ce n’estoit à exercite de juridic- 
tion contre subjects , comme se le prince avoit 
prononcé contre de ses subjects une sentence à la- 
quelle ils ne voldroient point obéir ; en ce cas, 
le prince les porroitconstraindré sans deffiance pré- 
cédente à l’obéissance, et exerçant sa jurisdiction, 
qui n’est point faire guerre. Or, est ainsi que 
l’empereur ne les empereurs ses prédécesseurs 
n’eurent jamais juridiction en la ville de Gand , 
et ne le prétendirent oncques; car ladite ville 
appartient incontinent au comte de Flandres , au- 
quel appartient l’exercice de la justice , soubs le 
ressort du roy de France , duquel ladite comté 
est tenue en partie. 

» Item. 3* Car ladicte guerre se faisoit contre 
tout le pais de Flandres^ pour vindication de 
l’injure faicte au roy, laquelle auroit esté par- 
donnée par ledit roy , après ce que lesdits Fla- 
mens eurent faict réparation honorable et prou- 
fitable. 4® Car , ils destruisoient , gastoient et cou- 

sommoient par feu ledit pais de Flandres, appar- 
tenant à monseigneur l’archiduc, lui estant en 
minorité. 

» Item. Et se l’on voloit dire que l’empereur 
prétend aucun droict en ladicte ville de Gand, 
en la partie estant oultre l’Escault, laquelle il 
maintient estre située en l’empire, à ce poelt 
respondre monseigneur Philippe , à la vérité que 
il n’en scet riens et n’en oyt oncques parler ; et 
quant ainsi seroit , l’empereur, avant de faire la 
guerre, debvoit requerrir son droict, pour lequel 
après congnoistre ce que l’on fut adverti qu’il pré- 
tendoit aulcune chose , l’on pensa luy envoyer 
des ambassadeurs pour entendre son bon plaisir , 
ce qu’il refusa. 

» Item. Et quant aulcun droict de recognois- 
sançe debvroit estre faict audit empereur, à cause 
de ladite partie par lui prestendue en ladite ville 
de Gand , il se debvoit requerrir au comte de 
Flandres , qui lors estoit en sa puissance , auquel 
prétendoit de faire ladite recognoissance, et non 
auxdits de Gand, qui ne sont que subjects; et 
aussi lesdits de Gand ne l’ont oncques refusé faire, 
en tant que en eulx estoit , et ne le poellent refu- 
ser ; quia ille non dicilur nolle qui non potest, velle. 
l. pr. sermonum ff de c. et decio , et quant lesdits 
de Gand auroient indeuelbent afifaire à l’empereur, 
ce qu’ils seroient tenus de faire; qu’en povoient; 
mais ceulx de Bruges, de Yppres, du Franck , et 
tout le résidu de Flandres, lesquels sans delTiances 

quelzconcques , ne sans le requerra, ne déclarer 
la cause pourquoy on leur faisoit guerre , l’on les 
destruisoit, pilloit, ostoit et boutoit t’on feu de 
toutes parts, en destruisant le pais de inondit sei- 
gneur l’archiduc Philippe , prince naturel de naon- 
dit seigneur Philippe , luj estant moindre de ans, 
en faisant la plus griefve et dure guerre qu’ils po- 
voient, et sans cause aucune, sinon comme il 
faict à présoumer pour soj venger des Flamens , 
en enfraindant ladite paix, veu qu’il n’y avoit 
d’autre occasion , et aussi est argumentum, etc. ré- 
cente tempore, l. q. v. c. n. c, questiones decio 
bar. etc. J lib. ca Q , plu. vestimenta omnia novit ; 
se doneques ladite invasion se faisoit contre ledit 
pays de Flandres, en enfraindant ledit traiclié, 
mondit seigneur Philippe ne povoit bonnement , 
sans encourir crisme de parjure, haban donner les - 
dits Flamens, et non entendre à leur delFence, 
ne à la delFence du pais. 

» Item. Quant à ce que l’on dit que lorsque 
mondit seigneur Philippe fit son serment, que 
l’empereur n’avoit jamais déclaré de voloir faire 
la guerre , etc. ; l’on poelt respondre parce que 
dictest. que recentia temporis démonstre la guerre; 
et aussi ladite guerre fesist avant qu’il déclarast 
prétendre aucun droict en ladite ville de Gand ; 
pourquoy l’on porroit clÉrement veoir que ladite 
guerre n’estoit que pour vengier l’injure qui avoit 
esté faicte audit roy des Romains , en contreve- 
nant audit traicté de paix , en l’observation duquel, 

par sermeut solenipnel , ledit monseigneur Phi- 
lippe, par ordonnance du roy, estoit tenu et 
obligé. Quare , eic. 

» Item. Et pour une responce générale à toutes 
objections que l’on porroit faire, l’on poelt dire 
que mondit seigneur Philippe a esté absolz de 
tous sermens par le roy des Romains, en cas de 
contravention ; et que, par ainsi, l’on ne lui poelt 
imputer ne serment de fidélité ne autre obliga- 
tion en laquelle il povoit eslre obligé , tant envers 
l’empereur que envers ledit roy des Romains. 

» Item. Et quant toutes les raisons dessusdictes 
cesseroient, mondit seigneur Philippe a une raison 
péremptoire ; c’est assavoir : qu’il estoit par l’or- 
donnance du roy des Romains, es mains du peuple 
de Gand , lequel voyant le feu allumé de tous 
costés autour de leur ville, voyant gens de guerre 
eu grandeabondance, preslzà les détruire, estoient 
l’ort esmeus et animez; auxquels, s’il ne se voloit 
niectre en dangier de mort, ne povoit desplaire; 
mais force lui estoit faire tout ce qui leur plaisoit 
et de leur complaire. Pourquoy, quant, pour éviter 
le dangier de la mort , il auroit faict ce qu’il ne 
debvoitjl’on ne le debvroit imputer, ne pour le 
bannir, ne scandaliser , en touchant à son honneur; 
car si le roy des Romains s’excuse de non debvoir 
observer ladite paix de Bruges , comme faicle 
par constraincte de peuple et pour doubte de 
mort, nonobstant qu’il aj't baillié mondit seigneur 
Philippe son hoslagier , pour seureté duquel , veu 
qu’il l’avoit mis en dangier , debvoit garder ladite 

paix. Par plus fortes raisons, mondit seigneur 
Philippe , qui estôit es mains dudit peuple de 
Gand, agité de toutes parts, debvroit bien pluseslre 
excusé, et ne debvroit t’on toucher à son honneur. 
Mais toutes les guerres qui se sont faictes, et 
tout ce qui est faict contre l’honneur de monsei- 
gneur Philippe , ont esté procurez par le seigneur de 
Walhain et autres de sa sorte, en hajne de mondit 
seigneur Philippe, lequel, pour satisfaire à sa dam- 
nable ambition , lui sembloit qu’il ne seroit poinct 
sceur en son estât, se mondit seigneur Philippe 
n’estoit banni publicquement et deschassé du pajs. 

■ » Item. Et se l’on voeltcherger mondit seigneur 
Philippe qu’il a assisté à ceulx de Brabant, et 
alléguant que, par sondit serment, il n’estoit point 
obligé de ce faire, et no poelt rendre mondit 
seigneur Philippe que saulve la remontrance 
des proposans ; et il estoit obligé auxdits de 
Brabant qui se déclaroient et voloient adhérer 
audit traictié de paix ; car , par iceluy traic- 
lié , entre aultres choses, estoit dict que se 
ledit roy des Romains enfraindoit ledit traictié , 
que, en ce cas, lesdits de Brabant et estats des 
autres pays de monseigneur l’archiduc , assiste- 
roient auxdits de Flandres, comme de ce faire ils 
avoient tous juré solempnellement.. Or , est ainsi 
que lesdits de Brabant, voyant l’infraction notoire 
dudit traictié^ se déclarèrent voloir adhérer auxdits 
de Flandres , et au contempt de ce l’on leur laisoit 
la guerre; par quoi requirent l’assistence et ayde 
de monseigneur Philippe^ ce que leur accorda ; car 

autrement sàulve son honneur et serment ne 
povoit faire, veu que en ce cas dè contravention , 
il debvoit ayder et adsister auxdits de Flandres et 
à tous leurs adhérens ; pourquoi clèrement appert 
que l’on ne lui poelt et doibt imputer ce qu’il 
a adsisté et aydé auxdits de Brabant, adhérens 
auxdits de Flandres, et à ladite paix. 

» Item. Par les raisons cy-dessus touchées, et 
autres que l’on porra entendre, des articles pré- 
cédées, concernant le faict , appert cleremenl que 
l’on ne poelt imputer mondit seigneur Philippe 
ce qu’il s’est tenu et tient encoires avecq ceulx 
de Flandres , pour entendre à leur deffense ; mais 
est que s’il ne se voloit dampner et faire contre 
son honneur, il ne povoit aullrement faire que ce 
qu’il a faict. Gravius enim est offèndere majestatem 
divinamquam teinporalem. Veu mesmeque , comme 
dictest cy-dessus, il s’estmisaudangier du peuple, 
pour délivrer ledit roy des Romains qui estoit tenu 
en la ville deBruges en grant dangier, entendant, 
en ce faisant(car aultrement ne l’eust jamais faict, 
et Dieu le scait ! ) luy faire grand service , tel que 
à tüusjours, mais seroit obligé à luy , ce que pré- 
sentement l’on interprète aultrement par l’induc- 
tion dudit seigneur de Walhain et autres ses 
hayneurs; car en lieu de guerdon et de rétribu- 
tion , on le a banni des pais de son prince et 
seigneur naturel , l’on luy aosté tous ses estais et 
ofliccs, et, quijplus est, l’on contend ledéshonnorer, 
quiluypoise plus que quelque chose terrienne ; car, 

comme noble homme , il aimeroit tnieulx morir 
que faire contre son honneur; en suppliant au roy 
que de sa bénigne grâce, comme son poiu’e parent 
et humble serviteur , il lui plaise garder son 
honneur et non souffrir le fouller, prindant en sa 
très noble mémoire, et regardant la parolle de 
Salomon : Ecclesiast.2° Graiiam fideijussoris non 
ohliviscaris, quia aniniam uniam possuit pro te ; et 
luy accordât sa très noble requeste cy-dessus men- 
tionnée, affm que chacun puist cognoistre qu’il 
n’ait faict chose dont l’on le doibve cherger. » 

La paix de Francqfort publiée, monseigneur 
Philippes de Clèves et les gens des trois estats des 
pays et comté de Flandres , furent signifiez par le 
roy de France, estant lors en la ville de. Tours, 
qu’ils envoyassent leurs députez vers luy , pour 
mectre fin aux différons que le roy des Romains 
povoit lors avoir à l’encontre d’iceulx. Si furent 
ordonnez pont furnir ceste ambassade , l’évesque 
de Rosense , abbé de Sainct-Banon ; le seigneur 
de la Gruthuise, le seigneur de Rassenghien et 
aultres personnaiges, entre lesquels leur orateur 
proposa assez élégamment en langaige franchois , 
présent le roy et son auditoire ; et entre ses per- 
suasions et remontrances bien coulourées, qui lon- 
gues seroient à réciter, se arresta principalement 
sur deux poincls : l’ung estoit que la principale 
intention , désir et affection dudit monseigneur 
Philippe et ceulx de Flandres estoit de demorer 
en bonne , ferme et seure paix avec très excel- 

lent et puissant prince roy des Romains, toujours 
aiisruste , et à ceste fin s’estoient mis en tout deb- 
voir à eulx possible, sans avoir esté, comme il 
disoit, cause fondamentaire ne originelle de la 
guerre; et ce qui en est oit faict de leur costé^ 
estoit en eulx défendant , et non aultrement ; di- 
sans oultres plus, que toujours s’estoient mis en 
leurs debvoirs pour voloir pacifier les difFérens; 
mais jamais ne peulrent estre oys en leurs excuses. 
Le second estoit qu’ils requerroienl avoir widenge 
des gens d’armes estans es dits pais et comté ; et 
mecloit en avant que la gendarmerie du roy des 
Romains ne cherchoit que la guerre , et que les 
capitaines maintenoient que lesdits de Flandres 
n’esloient comprins au traictié de Francfort, et 
les resputoient comme rebelles et desobéissans au 
roy des Romains , très excellent prince. Sur les- 
quelles remonstrances fut appoincté par le roy de 
France ce qu’il apperra par le traicté de la paix de 
Tours, cy après déclaré. 


CHAPITRE CCXLVI. 


La meutinerie qui se fit en la Basse-Frise , que l’on dit Kennorlant. 

Envibon la solempnité de la nativité Nostre- 
Seigneur, an précédent, Claes CeurlF, recepveur 
delà Basse-Frise, nommée Kermorlant, fut mandé 
soy trouver en La Haye en Hollande, pour com- 
paroir vers monseigneur d’Egmont, chevalier de 

l’ordre et lieutenant du pais ; vers messeigneurs 
du conseil, vers messeigneurs des comptes, et 
aussi vers les députez du pais , illecq tous assem- 
blez, si non ceulx de la ville de Harlem. Et lut 
demandé audit recepveur la somme et le restant 
des deniers que le pays de Kermorlant estoit rede- 
vable à cause la guerre qui se faisoit contre ceulx 
de l’Escluse ; à quoy fut respondu par ledit recep- 
veur , que ceulx de Harlem ne voloient plus riens 
tirer, à l’exemple desquels ceulx de la Basse-Frize 
estoient résolus de riens payer. Et lors fut ordon- 
né par ledit d’Egmont et ceulx du conseil, lever 
ung mandement par. ledit Claes, pour constrain- 
dre le peuple dudit pais de Kermorlant et autres. 
Mais quant les huissiers d’armes cuidèrent exécuter 
le contenu dudit mandement , les villains , paisans, 
firent grandes assemblées par les paroisses, sou- 
verainement ceux de Kermorlant , pour cuider 
occir et despecer lesdits huissiers, lesquels toutes- 
fois eschappèrent à moult grant haste, qui mieulx 
mieulx. 

Peu de temps après , un très maulvais meutin et 
bardy langagier , nommé Anthoine Willemss, 
escoustette de Berghes , appartenant au sieur de 
Brederode ; ung aultre garnement nommé W allain 
de Brederode, qui riens n’appartenoit audit sieur, 
mais estoit tisserand de drap ; ungsien son complice 
appellé Fransche, tous deux manans de Alkemar , 
associez d’un tas de mauvais garchons paisans, 
pillars et paillars, rompirent de nuict hayes, fe- 

nestres et verraulx de ladite maison dudit Claes 
CeurlF pour le tuer meurdrièrement ; mais il trouva 
manière d’eschapper, et de ce jour en avant se ■ 
tira en La Haye en Hollande, où lui , sa femme et 
ses enfans et partie de ses biens , demorèrent à 
saulveté; mais les trois satellites dessus nommez, 
accompaignez de trois à quatre cens coquins de 
même sorte, desquels ils se disoient capitaines, fai- 
sant griefves insolences à ceulx de Alketnar, se lo- 
gèrent sur les burgmestres , escouttete, eschevin , 
rnassars et aultres gouverneurs tenans le bon parti 
avecq le recepveur, et despendoient leurs biens 
inutilement, butinoient et déprédoient les riches 
manansdela ville, qui linablement furent cons- 
traincts habandonner leurs domiciles, querans 
autres demeures. 

Ceulx de Harlem sentant la proternie de ces 
trois capitaines, et comment ceulx.de Alkemar 
esloient fort tyrannisez par leurs saquemans et sé- 
quelles , mandèrent aucuns pe'rsonnaiges de la 
loy de Hormes, d’Incuse, de £dam , de Moi- 
quedam, de Melincq et des plus gros villaiges du- 
dit pais de Kerinorlant Et lors qu’ils furent 
assemblez à Harlem , en la chambre des eschevins, 
leurs fut reinonstré par maistre .Tacop Beauwin , 
pensionnaire, que bon seroit se trouver en La 
Haye en Hollande^ vers le seigneur d’Egmont et 
ceulx du conseil, pour trouver manière d’estaindre 
et d’anéantir l’horrible meulinerie qui s’estoit 
allumée en la Basse -Frise pour ces trois mauvais 

sattrapes.qui durêtueDt le pais harceloient. Durant 
ceste remonslrance , Anthoine Willemss dessus- 
dict, escoutette de Berghes-lez-Alkemar, principal 
facteurs des exécrables exploicts qui lors se perpé- 
troient , ensemble sept autres de caterne et pro- 
phane compagnie, entra sur la maison de la ville , 
et de face hardie , sans signe de admiration , com- 
mencha à proposer devant l’assemblée , disant 
qu’il avoit cherge de ses compaignons et de toutes 
les bonnes villes et villaiges du pays de Kermor- 
lant , assavoir se ainsi estoit que luj et les siens se 
trouvaient à puissance devant le fort de Harlem , 
se on leur ouvroit les portes? A quoj ceulx de la 
ville respondirent que pour riens nul ne permec- 
troient l’entrée; car leur intention estoit de fa- 
briquer monopoles , d’eslever commotions , et de 
pilloter le pais, et de le bouter à finale désertion. 
A ces mots replicqua ledit Anthoine , que si on ne 
leur ouvroit les portes , ils bouteroient les feux à 
l’environ de la ville , et se trouveroient tant forts 
qu’ils J entreroient sans congié et licence , et que 
le train que lai et les siens avoient tenu jusques à 
ceste heure , estoit à la ressource du commun bien, 
et pour réformer ledit Glaes recepveur , et au- 
tres gouverneurs de mesme sorte , qui long-temps 
avoient gourmandé les biens du pais. Ces mots 
'finis, se partit, et retourna à Alkemar. 

Ce mesme jour tous ceulx de l’assemblée , pour 
obvier aux subjeclions des malings esprits, délibé- 
rèrent d’envoyer huit notables personnaiges de 

Harlem, quatre de Homes, quatre de chacune 
petite ville^ et deux de chacun gros villaiges, en 
La Ha)’e en Hollande , où ils se trouvèrent le soir 
et furent receus du recepveur Claes Ceurff et au- 
tres deschassez de Alkemar ; et le lendemain coinc- 
qnèrent de leurs affaires, et se retirèrent vers le 
seigneur d’Egraont et ceulx du conseil , pourchas- 
sant rudement cesle matière l’espace de huit 
jours, sans riens hesongnier pour ce voj'aige ; pnis 
se rassemblèrent au commenchementle quaresine, 
et fut conclud par le seigneur d’Egmont, par 
l’adveu du conseil des villes de Hollande, que tout 
ce qui avoit esté mal faict et perpétré par les trois 
capitaines dessusdits ensemble leurs faulteurs*et 
adbérens, seroit pardonné et leur en seroit donné 
rémission ; et que tout ce qui estoit deu par les 
manans du pais touchant les guerres, que jamais ne 
leur en seroit riens demandé, ne pareillement de ce 
jour en avant, des guerres qui se faisoient en 
Flandres et devant l’Escluse; mais si ceulx de 
Harlem dévoient auleune portion pour la guerre 
de Montfort, ce demoureroit en estât pour en 
ordonner en temps et en lieu. 

Par ceste conclusion chacun des députez re- 
tourna en son quartier paisiblement , et mesmes 
ledit escoutette de Berghes en son logis , et pareil- 
lement les fu) tifs et desebassez d’ Alkemar , sinon 
le recepveur de Kermorlant qui se sentoit estre 
mal chergez du peuple du pais. 

Environ la sepmaine peneuse ensuivant , le sei- 

gneur d’Egmont , gouverneur de Hollande , les 
seigneurs du conseil de La Haye, ensemble les dé- 
putez des bonnes villes, ordonnèrent que ledit 
d’Egmont manderoit deux cens gentils compai- 
gnons de guerre des pais, afiin de soy trouver 
à Alkemar, pour réduire les villes en bonne 
police , et corriger les délinquans inventeurs 
des monopoles, se aulcun en y avoit, et de faict le 
seigneur d’Egmont se partit de La Haye le vingt- 
cinqiesme jour du mois de mars , accompaignié du 
procureur-genéral, du greffier de la Haye, nommé 
Jacob Van Windgrard, de cent etsoixante hommes 
de pied , hacquebusliers et hallebardiers , picque- 
naires et arbalestiers , qui pour couvertement l'aire 
ce voyaige, cheminèrent du long de la mer , et se 
trouvèrent à Egmond ; et fut ledit seigneur logié 
en son chasteau , à une lieue près de Alkemar. 

Ceulx dudit Alkemar , de Homes et autres 
villes , sachansson arrivée au chasteau d’Egmont , 
se trouvèrent vers luy, traictans les matières, où 
fut advisé que le vendredy vingt-septiesme dudit 
mois, le seigneur et susdits piétons se trouveroient 
à quatre heures à l’après disner devant Alkemar , 
et que les portes luy seroient ouvertes ; mais ce 
temps pendant, ungpresbtre d’ Alkemar, sachant 
la conclusion et venue du seigneur d’Egmont, 
escripvit soubdainement à l’escoutette de Berghes, 
son compaignon, à Wallain et Franse, lesprin- 
cipaulx capitaines des séditions , comment ledit 
d’Ëgmont estoit sur les champs , sur intention de 


Digitized by Google 



('49*) DB JEAN MOLITIET. 255 

se mectre au dessus d’eulx pour leur faire tran- 
cher les têtes, ensemble tous ceulx de» leur secte 
et querelle, fussent riches , poures, bourgeois ou 
paisans de Kermorlant. Ces lettres escriptes furent 
données audit Wallain , qui pour palier ce secret 
et descharger le presblreescrivant d’icelles, faindit 
lesavoir reçeuesd’ungsien amy, grant personnaige, 
demorant à La Haye,' fort désirant le bien de la 
ville d’Alkemar, et le salut des habitans d’icelle. 

Ces lectres furent monstrées par ledit Wallain , 
aux seigneurs et manans de la ville; et lesquels 
cuidant estre chose véritable, comme fort allumez 
de courroux furibond , misrenl mains aux armes 
pour deffendre la ville , et ledit W allain n>anda 
les deux aultres capitaines avecq plusieurs paisans 
des villaiges prochains, tellement qu’ils se trou- 
vèrent en nombre de huict à neuf cents compai- 
gnons de guerre bien en poinct , et tousjours 
venoient gens à file. L’heure approcha que le sei- 
gneur d’Egmont, sa bende et les députez des 
villes debvroient estre k Àlkemar ; ils se misreut 
en bonne ordonnance , avoient quatre serpentine 
et artillerie volant pour achepver leur emprinse, 
ignorant la sédition qui se brassoit en la ville , et 
finablement se trouvèrent à la porte, qui leur estoit 
bien serrée ; et que plus est , ceulx d’Alkemar , 
réadvisez de leur faict, bien asseurez de leur 
venue , sortirent par une aultre porte, les cuidans 
enclorre ruer jus et occire; et quant le sei- 
gneur d’Egmont perchent ceste manière de faire. 

fut horriblement troublé , non sans cause , et 
dict : p^f grand courroux aux burgüemestre , es- 
coutette et députez d’Alkemar ; « M’avez-vous 
» cy-amenez pour moy- faire destruire ? Vous 
» voyez que ceulx qui me debvroient ouvrir 
» la porte , me tiennent le fer au dos. » Adoncq 
lesdits burguemestres et aultres de la compagnie, 
innocens toutesfois de la commotion, s’excusoient 
à leur possible, non moindres tristes, désolez et 
esperduz , que le seigneur , qui de ce ne se con- 
tenta , ains envoya vers ceulx de la ville pour sça- 
voir quilesmouvoit de monstrerceste régime, con- 
sidéré qu’il estoit venu à leur mandement, pour 
la réduction et prouffit du pais ; iceulx respon- 
respondirent à son commis le contenu de la lettre 
dessus dicte. 

Leseigneur, plus animé que paravant, par grand 
ayr , xlit auxdits burguemestres et aultres : « Vous 
» m’avez meschamment trahi, il m’en souviendra 
» quelque jour , et me vengerai de brief de ceulx 
d’Alkemar. » Et ce disant, se retira en granddan- 
gier de sa vie ; habandonna ses quatre serpentines , 
mena ses gens à Egmont , où il coucha le soir, et 
le lendemain, nuicl de Pasques close, arriva en La 
Haye, desplaisant et fort tourmenté^de ceste confuse 
répuise , et pour vengement de son dœil , envoya 
tout chauldement vers monseigneur le duc de Zas- 
sen, vers monseigneur Desselstain, vers monseigneur 
Guillaume de Scauwemberghe , allemant, et aul- 
tres notables conducteurs de guerre, auxquels il 

donna à congnoistre son faict , pour sur le tout 
remédier. 


CHAPITRE GCXLVII. 

Pour l!an 1492. 

La prinse et déprédation de la ville de Harlem par ceulx d’Alkemar. 

Puis le partement de monseigneur d’Egmont , 
de devant Alkemar, l’escoutette de Bergbes, Wal- 
lain , et Franse, ensemble leurs adbérens, man- 
dèrent journellement gens des villes et plat pays 
de Kermorlant, mesmes jusques à la Haulte-Frise. 
faisant commandement exprès venir audit Al- 
kemar , où aultrement ils mectroient en feu et en 
cendres, bameaulx et villaiges, donnant àentendre 
que ce se faisoit pour parvenir au bien 'de paix^ 
pour réduire les mangeurs , et pour garder leur 
pain et leur fromaige. An commandement de ces 
trois capitaines , villains et tyranniques , obéirent, 
comme ils feroient à leur prince naturel , tous les 
villaiges, pays et seigneuries de Kei'morlant, se 
prosmirent les’assister en leur querelle, mesme 
ceulx deTesselle, une isle de la Basse-Frise ; et 
lors lesdits capitaines, pour marcber en pays, firent 
faire estendars, bannières, cornettes, enseignes 
et guidons, picturées et emprainctes des irnaiges 
du crucifix, de Nostre-Dame, saincte Barbe, 

sainct Nicolas , sainct Géron ; et en chacune 
pièce estoient pareillement pourtraict ung’ grant 
quanteau de pain dé soille, et ung grant lopin de 
fromaige verd. 

Quant ils eurent amassé gens fort bien en poiuct, 
selon l’usaige et faculté du pays, ils conclurent 
tirer aux champs, et eulx présenter devant la ville 
de Harlem , pour scavoir si on leur vouldroit faire 
ouverture. La ville de Alkemar , bien munie de 
gens de delFense , se partirent d’illecq environ 
cinq cens hommes, archiers, arbaleslriers^ halle- 
bard.iers , culevriniers et picquenaires , entre les- 
quels le capitaine Franse portait la principale en- 
seigne, et arrivèrent , pour le premier soir, en ung 
villaige nommé Benerwicq , à deux lieues près de 
Harlem , où lesdict capitaines , avecq ung de pa- 
reille sorte, nommé Banekain, demorant audit 
villaige , mandèrent au bailly et eschevins d’iceluy 
lieu, qu’ils assemblassent leurs gens, ou aultrement 
ils seroient mis en feu et en flatpbe, et iceulxres- 
pondirent faire comme leurs voisins. De Bener- 
wicq, passèrent par Velse ,' une grosse bourgade 
appartenant au sieur de Brederode, où ils firent 
pareilscommandepienset menaces. De Velse, vind- 
rent à Sainct-Poie , et d’illecq, devant Harlem, 
fort foulez et travaillez de la chaleur du jour, et 
n’avoient la pluspart d’eulx, pour raffreschir, que 
chascun ung sachet plain de pain de soille et de 
fromaige. Néantmoins ils se misrent en leur deb- 
voir d’achever leur emprinsse, et se trouvèrent 

devant la porte de la Croix, où ils eslevèrent 
ung cry horrible, et appelant ceulx de la ville; 
auquel cry l’ung de ceulx qui dedens esloient, de- 
manda quelle chose il leur Cailloit. AdoncqFranse 
respondit fort orgueilleusement qu’ils voloient 
entrer dedens ; et Wallain , son compaignon , luy 
chergea dire à l’escoutette de Harlem qu’il venist 
parlementer. Cedil escoutette estoit sur la maison 
de la ville, armé d’ung corset, ensemble aulcuns 
de la loy, ayans auprès d’eulx les clefs de toutes 
les portes; et ledit escoutette , ainsi accoustré qu’il 
estoit , se trouva à la porte , enquerrant quelle 
chose ils voloient. Auquel Franse et Wallain de- 
mandèrent ouverture delà ville, ou ils le feroient 
de force. Et l’escoutetle , nommé Claes de Ru- 
metz, respondit que bien povoient retourner, et 
que bien garderoient la ville, sans ce qu’ils en fus- 
sent empeschez. Lors futréplicqué par l’un d’eulx : 
« Laissez-nous dedens, pour vous bien garder, car 
» aulcuns ennemis sont dehors, prétendans vous 
» et nous destruire , et sommes bien advertis 
»> que le duc de Zassen est à Gorkeo, lequel a 
» mandé la garde pour vous et nous courre sus, à 
» cause que n’avez contribué aux deniers que l’on 
» demande pour la guerre de Montfort ne pour 
» celle de l’Escluse , dont vous et nous sommes 
» fort indignez des seigneurs, et hays des pays. » 
Ledit escoutette respondit comme dessus assez froi- 
dement, et retourna à l’hoslel de la ville, faisant 
relation de ce qui estoit dicl. 

17. 

Durant ce temps ceulx d’Alkemar, vexez et 
travaillez comme dict est , furent en grande var- 
riance de retourner. Mais aulcuns de Harlem mon- 
tèrent sur la muraille , faisant signe de les appeler, 
en disant : « Actendez , actendez , actendez , nous 
n VOUS ouvrirons la porte. >» A ces mots prestoient 
volontiers les oreilles ceulx d’Alkemar, et furent 
ainsi que à demi ressuscitez de leur ennuy. Vé- 
rité est que ung quartier de la ville de Harlem 
nommé Barquemesseest sur l’eaue, où sont logez la 
pluspart des brasseurs de cervoise , et entre iceulx 
demoroit ung marbsal , lequel , tant à l’aide 
d’iceulx comme d’aucuns menus peuples , be- 
songna tellement des marteaulx, espinces et autres 
instrumens à ce servans, ouvrit la porte à ceulx 
d’Alkemar , et entrèrent ens, criant à pleine voix : 
M Ville gaignée ! » et iceulx courans vistement par 
deux rues, se trouvèrent tost sur le marchié et de- 
vant l’hostel de la ville, horriblement serrés. A 
force de bras, de mailletz et bàrreaulx de fer, fut 
ouvert , et l’huys mis en piesche; et illecq trouvè- 
- rent l’escoutette de Harlem, lequel bientost, d’une 
halleba:rde , fut rué par terre, et parla main de 
Bauekin ou de W allait) , eut à cop la gorge coppée. 
Ung aultre, qui paravant avoit esté burguemestre, 
fut occis semblablement ; et son frère navré, qui , 
trois jours après rendit l’ame; iceulx tuez, désar- 
mez, desbillez, et leurs bourses happées. Le rema- 
nant d’entre eulx , qui céans s’estoient retirez pour 
saulveté de leur corps, eschappèrent que mieulx 

mieulx. Mais les fermes de la ville furent desbri- 
sez , les leltriaiges deschirées , et les privilèges 
cassez. 

Geste insolence faicte , et horrible dommaige 
perpétré par eulx au corps de la ville , aviron- 
nanl la maison Gherit Yan Bergiierre , lequel 
ung petit paravant avoit esté recepveur de Ker- 
•morlant : icelle maison fut soubdainement esfor- 
ciée , ne demoura huys , fenestres , verries ne 
cassis entier. Les chambres fusent .fustées , les 
coffres rompus, la vasselle ravie, les habits saisis, 
les ti'ésors empoignez , et la monnoie butinée en 
nombre de vingt-huit cens florins d’or. Pareille- 
ment fust soustinée la maison Guert Victen et 
riiostel Diérich de Besquestum , lors burgue- 
niestre de la ville. La pillade faicte aux hostels 
dessusdits, et en aucuns aultres, qui longue chose 
seroit à mectre en compte , ils se losgèrent es 
hostels des plus riches gouverneurs de la ville , 
comme Jacop d’Ussendolff. Puis l’escoutel^e de 
Berghes, Wallain et Franse^ capitaines de l’en- 
treprinse, prindrent les clés des portes, etseTnisrenl 
au-dessus du fort. La nuict venue, plusieurs man- 
nans sortirent hors par l’eanswe , aultres se bou- 
lèrent aux couvens des Jacopins et Cordelliers de 
l’observance ; mais trois ou quatre jours après , 
trouvèrent manière d’eschapper , et qui avoit priiis 
l’audace de wider la première nuict, c’esloit le plus 
heureux ; car tant estoienl ceulx d’Alkemar foulez 
et travaillez de sompne, que giiaires ne leur estoil 

de faire guet sur la muraille, ains en laissèrent 
convenir les mannans. 

La ville de Harlem pitousemeni mise aux sacq- 
mans , comme dict est , ceulx d’Alkemar , qui 
l’avoient déprédée à bontaige et deshonnourée , 
comme victorieulx de la ville concquise , créèrent 
nouveaulx capitaines en icelle, le quatriesme jour 
de may ; Lung fust nommé Jacop de Walle , riche 
marchant bateurdecnyvre, Taultre maistre Jehan 
Gheryt, cirurghien, et aultres, jusques au nombre 
de quatre , par lesquels fust publié que chacun se 
gardast de mal faire à quelque personne de la ville, 
et que tous ceulx qui s’estoient monstrez fugitifs , 
retournassent en leurs domiciles en dedens trois 
jours, promectant ne leur faire quelque grief de 
leurcorpsjou se ce non, le terme expiré, leurs biens, 
seroient confisquez et perduz pour eulx. Et lors 
fust eslevé devant l’hostel de la ville un gibet et 
ung eschafifault ^ pour corriger les délinquans et 
ceulx qui leurs droicls transgresseroient. Ce mesme 
jour, ces capitaines nouvellement inlhronisez en 
leurs monopoles , mandèrent ceulx des petites 
villes et paisans venir à Harlem , vers eulx , pour 
obéir à leurs commandemens , comme ils firent ; 
car ilsestoient terriblement cremeuz et redoubtez, 
pour leurs pervers et criminels exploicts. 

CHAPITRE GGXLVIII. 


Comme l’assault fut douné à La Laye par ceulx de Harlem et Alkemar , et 
le reboutement d’iceulx par reulx de ladite Laye. 


(jETjlx des petites villes, ensemble les paisans à 
l’environ, arrivez à Harlem, au commandement de 
ceulx d’Alkemar , qui leur tenoient la bride sur le 
col , conclurent ensemble eulx trouver en armes 
devant la ville de La Laye , séante à quatre lieues 
près d’illecq , et à deux lieues de La Haye en Hol- 
lande. Si firent leur compte de facilement rem- 
porter; car ils les sentoient flexibles, variables et 
fort enclins à leurs commotions. Et de faict le 
commun peuple de La Laye , comme tisserans de 
draps, foulions, les varlets d’iceulx et manouvriers 
quérant leur vie en sueur de leur corps, voyana 
qu’ils estoient en oyseuse, à cause des séditions , se 
boulèrent sur les rues, faisant grant tumulte, .se- 
mant parolles injurieuses^ et murmurant sur ce que 
la police de la ville avoient en mains; disant que se 
ceulx de Harlem et d’Alkemar se trouvoient devant 
leur vil le, ils leur feroient ouverture, considéré 
que leur querelle estoit fondée en bon et juste 
litre ; et pour réformation des gouverneurs qui 
paravant les avoient mengé. Nouvelles venues en 
La Haye , tant de la meutinerie de la Laye , comme 
l’enlreprinse que voloient faire ceulx de IlarlcMii 

et d’Alkemar; le comte et seigneur d’Egmont, 
estant en La Haj^’e , fît préparer ceulx de son hoslel, 
monta à charriot , aulcuns des siens à cheval, 
mena avecq lui le seigneur de Wassenaire , cheva- 
lier, le greflier et procureur de Hollande, tous 
en armes, ensemble le conseil de La Laye et les 
seigneurs des comptes. Iceulx venus de La Haye 
prindrent garde à la fortifîcation de la muraille ; 
mais avant leur venue , le bailly de la ville , l’escou- 
tette et ceulx de la loy, voyans le populaire 
voloir donner sur eulx, comme dict est, fut ad- 
visé que l’on donneroit aux murmurans chacun 
ti-ois gros par jour, pour leur vivre , dont grande- 
ment se contentèrent, paisiblement allant par les 
rues sans esmouvoir quelque butin. 

Le fort de la ville , visité par le seigneur d’Eg- 
mont et les siens, furent mandez deux cens com- 
paiguons fort en poinct et bien accouslrez , qui, 
sur moings de deux jours , arrivèrent à la Laye ; 
et lorsque ledit seigneur d’Egmorit se sentit le plus 
fort en la ville, il fît oster les gaiges de trois gros 
aux poures compaignons, dont ils fusreiit fort 
desplaisans. 

Pendant ce temps, ceulx de Harlem et d’Al- 
kemar, faisant grans préparatoires , donnèrent 
colissement pour scavoir lesquels seroient conduc- 
teurs de l’armée qui debvoit marcher vers La Laye. 
Et advint que Jeban-Jacop Soen, burguemestre , 
inaislre .lel)an Gheryt , cirurgien , maistre Guil- 
laume, par qui long-temps avoit esté souldoyer de 

Rode , le grand Diérick , brasseur demorant ‘ sur 
Barquesse, avecq aucuns aultres, eurent la.con- 
duicte de ceulx de Harlem , eslans en nombre de 
vingt-cinq cens hommes. Puis le vingtiesme de 
inaj, environ dix heures du matin, sortirent de 
Harlem en ordonnance , entre lesquels Jehati- 
Jacop Soen , comme principal capitaine, faisoit 
porter devant lui en ung chariot la bannière de la 
ville, et ceulx d’Alkemar, des petites villes, et pai- 
sans, estoient environ trois mille cinq cens, lesquels 
marchoient après eulx, ensemble leurs adhérens; 
et ung josnefils, fortriche, nouvellement retourné 
de Ghérusalem , conduisoit leur bannière princi- 
pale, estant en ung charriot comme l’aultre , selon 
la mode du pais. 

Le soir venu, prindrent logis à Nortelvicq,'ung 
gros villaige à lieue et demie près de la Laye , où 
ils séjournèKnt jusques au dixiesme jour de may; 
et d’illecq , au poinct du jour , marchèrent en 
bataille, ordonnèrent l’artillerie devant, et firent 
leur approche devant la ville de la Laye , à la porte 
Sainct-Jehan ès faulxbourgs, en laquelle sont deux 
cloîtres et grande plante de bons hoslels, où ils 
furent losgiez et rafraischis. Et après qu’ils furent 
réfectionuez , coeillèrent merveilleux corraige et 
se prindrent à abbattre plusieurs gros et puissans 
arbres croissans lez une rivière ; desquels , en moins 
de deux heures, ils firent et plantèrent devant 
ladite porte . ung fort et très grand bol vert. Si 
commenché rent vistement à battre et ruer de leurs 

serpentines et aultres enghiens à pouldre, tant à 
ladite porte que à la muraille à l’environ. Puis ; 
comme gens sans paour, plains de grand harde- 
ment, donnèrent l’assault à la porte, qui dura 
bonne espace; et ceulx de la Laye, fort diligens 
et par advisez de leurs deCfenses, les recoeillèrent 
vigoreusement et les servirent pareillement d’ar- 
tillerie à ce propre, comme veuglaires, hacque- 
butes, arbalestres et arcqs d’acier, tant dru , souvent 
et fort rudement , que les assaillans furent cons- 
traincfs eulx retirer en leur bolvert , bleschiez 
et durement bersauldez du traict ; et entre lesquels 
le grand Diérick , brasseur de Barcquemesse, l’ung 
des conducteurs de Harlem , fut d’une serpentine 
navré en la jambe au-dessoubs vers le talon. Pour- 
quoi luy et tous ceulx de son parti furent angois- 
seusement courroucez. Se convertirent vaillandise 
en couardise,hardiesse en paresse, et avanchement 
en recullement, si que de faict parlèrent ensemble, 
disant que ils labouroient envain , et que impossi- 
ble estoit de parvenir à leur intention. 

Quant ceulx de la ville les percheurent recréans 
de leur emprinse, pendant le temps qu’ils tenoient 
leurs conseils, aucuns compaignons adventuriers 
saillirent hors de la Laye , à cheval et à pied, et 
chergèrent sur eulx, donnant dedens tant mer- 
veilleusement, qu’ils furent tous espou vantez. Lors 
s’esleva ung grand alarme entre les assaillans , 
tellement que ceulx de leur sorte est^t à 1 environ 
d’eulx, oyant cest effroy , cuidant qlie toute la 

puissance de la ville fut issue sur leurs ^ens, lesquels 
gens ils espéroient estre rompus, perdus, mutilez 
et mis aux trencliansde leurs espées, se mirent en 
desroy, habandonnèrent leur artillerie, engiens , 
armures, hariiois , haulbregeons, bannières, gui- 
dons, bastôns, bière , pain et fromaige, pour plus 
létrièrenient courre, et tournèrent en fuite. En 
ceste grant tempeste et confus reboutement, fut 
prins le grand Diérick dessusdit. Se fut navré 
Wallain, capitaine d’Alkemar, et plusieurs aultres 
de moyeu et bas estât; mais JebanJacop , principal 
ducteur de Harlem, se saulva, traversant la ri- 
vière ; car ils furent vistement descbassez et pour- 
suyvis le fer au dos. Et d’autre part , ung chevalier 
nommé sire Cornille, bault maistre de Hollande, 
estant en son cbasteau , à lieuwe et demie près de 
la Laye, voyant le désarroy, fuite et confusioride 
ceulx de Harlem et d’Alkemar , issit de sa for- 
teresse , accompaigné de vingt-six compaignons 
bien accoustrez, cbergea dessus les fuyans, et leur 
donna la cbasse près d’une lieue. Aucuns des 
malbeureux furent occis, aultres blescbiez, et au- 
cuns aultres prisonniers furent menez à la Laye. 
Puis retourna en son cbasteau , sain et entier, luy et 
les siens, et sansdangier d’estre grippés de fortune. 

Ces piteuses n ouvelles venues à Harlem, par les 
mieulx montez et rudement courans , tous les ba- 
bitans de la ville furent en grande désolation, les 
femmes pour leurs maris, les mères pour leurs 
fils, les sœurs pour leurs frères; car ils cuidoient 

■véritablement que tous fussent ou morts ou priiis ; 
parquoj grans cris , dolents regrets et lamentables 
complainctes se firent lors les ungs aux aultres. 
Mais environ l’heure de mjnuict, rentrèrent en 
la ville, la pluspart d’iceulx avecq une bannière 
seulement , dont ils furent ung petit resjoys. 
Ceulx d’A.lkemar perdirent nettement leurs ban- 
nières, enseignes et guidons, et ceulx du plat 
pais retournèrent en leurs maisons. 

Le vingt et uniesme jour dudit mois de mai, 
ceulx de Harlem assemblèrent leur conseil en 
la maison de la ville, et pour susciter nouvelle 
playe , conclurent mander en Gueldres , mille ou 
douze cents rustres, et donnèrent lectres scellées 
du scel à cause de la ville , à ung d’eulx qui en 
print la cherge ; promectaut tant de bouche comme 
en vertu desdites lectres, leurs donnerquatre patars 
pour jour, payer pour ung mois. Iceulx arrivez à 
Harlem , ledit commis esleva douze cents rustres, 
lesquels le seigneur de Gueldres avoit licenciez et 
hahandounez, si les mena jusques à l’environ. 
d’Utrecht; mais ne voloient venir plus avant , s’ils 
n’estoient payez d’argent comptant pour tout le 
mois, ce que ledit commis ne povoit faire; sien 
amena seulement deux cents , sur sa promesse ; 
lesquels venus à Harlem, furent reçeus à grand 
joye. 

VlK SU SKCOnS VUI.L'Mt DÏS CHROHIQS'KS DE FEU MAISTRE JERAH .MOSIREr , 
IRUICIAIBK DES TRÈS ILLUSTRES MAISONS d’aDSTRICR BT DE BOUROOCRE. 

DE MAISTRE 

INDICIAIRE ET HISTORIOGRAPHE DES TRES ILLUSTRES MAISONS 
d’aUSTRICE et de ROURGONGNE , ET CHANOINE DE LA SALLE 
EN VALLENCHIENNES. 

* r 

Commencbaut en l’an mil quatre cens quatre-vingts et 
douze, et finissant au lamentable trespas de très illustre 
prince, le bon roy don Philippe d’Austrice , roy de ('as- 
tille , de Léon , de Grenade , etc. , archiduc d’Austrice 
et duc de Bourgogne, etc., lequel décéda de ce monde 
le vingt-cinquiesme jour du mois de septembre, qui fut 
eu l’an de Nostre-Seigneur mil cinq cens et six. 


CHAPITRE CCXLIX. 


La prinse et desconfiture de Beuresvick , faite par les Allemands. 


Le seigneur d’Egmont par qui en La Laie avoit 
esté chevaleureusement préservée et defFendue 
contre l’emprinse de ceulx de Harlem et d’Al- 
kemar, confusément reboutez, faisant toutefois 

amas de nouvelles gens, fit scavoir au duc de 
Zassen , estant à Gorkem , tout le démené du 
faict ; et quant le très preux et très illustre duc 
lut adverty du cas, bien au loing pour donner soub- 
verain remède, il se tira en La Haye en Hollande , 
et envoya d’illecq messire Guillaume de Scavem- 
bergh , chevalier; Dobestain, natif de Gueldres, 
ensemble Loys Van Wanghe, avec cinquante 
chevaulx et vingt-deux cents piétons allemans , 
le procureur - général de Hollande et aultres ; 
lesquels arrivèrent et furent logiés à ung gros 
villaige nommé Nortewick , auprès de la mer , 
et prindrent le chemin couvert pour celer leur 
venue. 

Le dimanche au matin . vingt-deuxiesme de may , 
deslogèrent de ce dit lieu et marchèrent selon la 
stranghe, et vindrenl à Sancportsur la Mer, ap- 
partenant au seigneur de Brederode, lequel Sanc- 
port fut pillé par iceulx, et l’esglise enforcée, où ils 
saisirent vingt-six prisonniers ^ et pendant le temps 
que la déprédation et butinaige se faisoit à Sanc- 
port aucuns Allemands de cheval et de pied , 
fustèrent ung bois auprès de Harlem, duquel ils 
ramenèrent vaches, viaulx , juments et chevaulx, 
à grande multitude. Le lundy se partit de Sancport 
messire Guillaume de Scavemhergh , avec sa bende 
en notable ordonnance , sur intention de disner à 
Wick, et envoyer son hérault à ceulx du villaige , 
pour scavoir s’ils le recepvroienl au logis sans quel- 
que deffepse , et les bonnes gens de Wick respon- 

dirent qu’il seroil le bien venu ; si le logèrent et en 
firent le mieulx qu’ils peurent. Geulx de Harlem 
sentant l’approche des Âlleinans, furent en grand 
soussi comment ils s’en chemineront, et furent tant 
forte stonnez , qu’ils ne scavoientà quel boult en- 
tendre pour le plus expédient ; aucuns entendoient 
à fortifier la ville, autres escripvoient à toutes di- 
ligences vers leurs amis pour avoir secours; mes- 
sagiers chevaulchoient plus drus que mouches en 
esté , et , entre les autres', mandèrent à Jehan Glacs 
Soen, escoutelte de Velse, quesurpaine de perdre 
corps et biens, se trouvassent sans quelque délay, à 
Bcurewick, ung gros villaige à lieu et demie près 
dudit Harlem; que sans faulte nulle ils seroient 
audit Ceurewick , en nombre de quatre à cinq 
cents hommes, gens à l’eslite, fort en poincts et 
bien accoustrez. Ainsi doncq Jehan Glacs Soen, 
escoutette de Velse, son frère, et ceulx du villaige, 
cuidans bien faire , craignans de perdre corps et 
biens, se trouvèrent àBeurewick, où les manans, 
informez de la venue des Allemans, fortifioient 
leurs rues de chariots, cbarettes, chaînes, de quatre 
serpentines et de deux venglaires, tellement qu’il 
ne sembloit possible de les entasmer. Ainsi se join- 
dirent ensemble ceulx de Velse et de Beurewick, 
qui tous assemblez furent en nombre de quatre 
cents hommes de deffense , en grant volonté de 
monstrer visaige aux Allemans, sur l’espérance 
et attente de ceulx de Harlem, qui leur faillirent 
ai^besoiug. 

Le lundy dJx-huiliesnie de inav , environ trois, 
heures après disner, niessireGuillaume de Scavem- 
hergh, principal dnclenr des Allemans , envoya 
son héraull vers ceulx de Beurewick et de Velse, 
assavoir s’ils voldruienl loger sa compaignie pai- 
siblement et sans hutin, comme avoit l'aict ceulx 
de Wick sur la Mer. Ceulx de Beurewick et de 
Velse, eulxconfians au secours de ceulx de Harlem, 
respondirent fièrement qu’il disist à son maistre, 
qu’il lirast autre part ; et que si il y ahurlait , il 
trouveroit à qui parler. La respotice récitée, mes- 
sireGuillaumefit sonner les grostamburs allemani- 
qiies , faisant commandement que chacun se pré- 
parast pour combattre les dessusdits. Adoncques 
les Allemans, persuadez et animez de leurchief, 
espérant gaignerunggrosbulin,semisrentengrant 
debvoir et volonté de les succomber et desfaire ; 
et ainsi lesdits Allemans^ esprins d’ung grand 
hardemeiit marchèrent avant, firent leurs appro- 
ches pour Jecter en la place , et tindrent un petit 
conseil pour scavoir par quel endroit l’on les 
porroit entasmer, et porta la conclusion que le 
quartier vers Harlem et Alkemar, esloit le plus 
facile à les suppediter et conquerre ; car il y avoit 
deux cloislres de religieuses , qui au besoin les 
polroient servir pour taudis, logis et retraicte. 

Or, est ainsi que, à cesle compagnie y avoit 
quatre cens bas Allemans, desquels furent ca- 
pitaines, messire Robert de Halwus, bastard , et 
Jehan Marefain , comme enllamblez d’une es^i;- 

celle de noblesse, requist l’ordre de chevalerie, 
avant l’assanll donnée, et fut falct chevalier parla 
main dudit messire Guillaume de Scavembergh,qui 
l’ung et l’aultre grant honneur acquirent en ceste 
journée. Lesignede l’assaiiUdonné, et les tainburs 
impétueusement ressonans, Allemands mirent 
brachs et mains en œuvre, donnant dedens viifo- 
reusemenl;mais ceulx du fort les rembaroient tant 
asprementde traicts à pouldre et de bastons, qu’ils 
n’y povoient avoir altraincte; car les entrées et 
advenues des rues estoient tellement serrées , 
qu’ils perdirent l’espérance de les avoir par ce 
quartier. Mais se pensèrent de briser et rompre 
les maisons qui estoient de moindre fortification, et 
ce faisant , conquiroient légièrement les assiégez, 
et comme il futdiçt, il fut faict ; car de prime face, 
huit Allemans de bonne sorte , légiers que dains, 
fiers que lions, et aspres que mousquets, frois- 
sèrent les maisons à force de brachs et d’engiens , 
si que par icelles se trouvèrent sur les rues, ou ils 
furent incontinent dcspeschez ; les autres pour- 
tant ne délaissèrent l’emprinse, mais s uy virent et 
entrèrent par ceste mesine rompture, et autres 
par autres en si grande abondance et force, qu’ils 
furent maistres , et gaignirent la place par beaulx 
faicts et hardis exploicts d’armes ; et ainsi furent 
riflez , desconfits, noyez, occis, rompus, navrez 
et emprisonnez les poures gens de Beurewick et 
de Velse, qui estoient illecq venus au comman- 
dement et mandement de ceulx de Harlem, qui 

misérablement sans remède nul, les laissèrent des- 
truire et mutiler à leur grande honte et dom- 
mageuse confusion; l’occision f'aicte^ la chasse 
donnée aux fuytifs , Allemands pillèrent le villaige 
de Beurewick , ensemble les deux cloistresoù ils 
se logèrent et rafraîchirent pour la nuict. 


CHAPITRE CCL. 


I,a clesconfiturc de ceux d’AlkeniAr, cl de la cruauté faicte à Hemeskerke 
par les Àllcniaus. 


La. desconfiture de Beurewick et de Velse , 
laide par les Allemands , donna grand esbahis- 
sernent à ceulx de Harlem^ qui soubdainement 
assemblèrent leur conseil pour remédier sur le 
tout, et pour ce que le duc de Zassen , estant à 
La Haye, faisoit amas de gens d’armes à tous 
costez, etquemessireGuillaume de Scavembergh, 
en faisoit le semblable à Beurewick ; aucuns furent 
d’opinion d’aller quérir aucuns souldars gueldres 
estans entre Utrecht et Amsterdam, dont il est 
faict mention cy -dessus, en leur portant argent 
pour ung mois; et ung burguemestre de Harlem, 
nommée lieudrick, respondit en plein marchié , 
hault et cler, que mieulx vauldroit envoyer vers 
le duc de Zassen , ung bon nombre de gens de 
biens pour inventer quelque bonne paix , afin de 
sollagier le poure peuple , sans plus espandre 

sang humain ; et pour encommencher ceste be- 
songne, donnoit conseil d’envoyer vers Ijdit duc 
hommes d’esglise , bien enstendus , estolFez d’une 
lettre bien coulourèe , supplicatoire , humble et 
fort amyable, affin de obtenir saulfconduits poui; 
les députez à ce faire. Gest advis fut prisse et bien 
recoeillée de riches gens fort paisibles et vertueux; 
mais les poures malheureux qui n’avoient que per- 
dre, séditieux, etinclinansà rapine, respondirent 
et reboutèrent ledit advis, tellement que le propo- 
sant fut endangierd’estre ruez sur les quarreaux, 
et la pluspart de cenlx delà ville se consentirent 
à la guerre; et de faict envoyèrent quérir rustres, 
hacquebustiers et aultres stilcz du noble mestier 
d’armes , sur intention de desuyter les A.Ilemans 
qui nouvellement s’estoient amassez à Beure- 
vick. Le messagier partit pour exploicter son 
faict. 

Cenlx de Harlem se mirent ensemble de rechief, 
et tellement fut persuadé par le burguemestre 
Heudrich , que son opinion fust recoeillie ; et pour 
impétrer lettres de saulf-conduict, fust envoyé le 
gardien des cordelliers de l’observance , laquelle 
obtenue , se trouvèrent aucuns notables person- 
naiges devers le duc , espérant de rapporter le bé- 
néfiee de paix. Et ce mesme jour, quinziesme de 
may , environ six heures du matin , se partirent 
d’Alkemar de quatre à cinq cens hommes assez 
bien en poinct, pour tirer vers Hemeskerke. Si 
avoient mandé le résidu de la Basse-Frise , ceulx 

18. 

(le Harlem, de Quatrescin , de Assendelf et aultres 
places , affin de eulx trouver illecq à bonne puis- 
sance et de combattre les Allemans^ qui nouvelle- 
ment avoient concquis Beurewick, et présuppo- 
^oient que s’ils les povoient mectre à merci ^ ils 
auroient appoinctenient à volunté, et se ce non 
ils riiecteroient tout le pajs à désertion perpétuelle. 
Et à ceste cause ils avoient désir de ruer ung bon 
cop, et de mectre tout contre tout ; néantmoings, 
quand leurs compaignons se trouvèrent ensemble, 
ils festoient non plus (]ue neuf cens hommes de 
faict. 

Ceulx de Harlem, scaicliant le grant debvoir 
et activité de ceulx d’Alkemar, espérant récupérer 
paix perdue par force d’armes , aftin qu’ils ne 
gourmandasscnt l’honneur entre eulx , sans en 
partir à leurs compaignons , à toute célérité se 
dressèrent sur pieds environ cinq cens hommes 
populaires, non stillezr de la torche, et fort mal en 
poinct, desquels fust capitaine Pieter de Leauwe- 
wenie, très vaillant homme de son corps et grant 
personnaige. Maiscedit Pieter, qui aultrefois avoit 
esté au marchié des horrions , ne fust si fol de soi 
fourrer en telle bourbe, se premièrement n’avoit 
tasté le fond , et sçeut par insidiateurs et espies , 
et relation d’aulcuns prisonniers , que les Allemans 
de Beurewick estoient plus de vingt-deux cens 
hommes , gens sans paour , bien reposez et à 
l’esllte. Et lorsque ledit Pieter fust bien informé 
de la vérité, (Combien ipi’ii fusist acheminé avecq 

sa bende jusques au moliu de Sancport-lez-Brede- 
rode, il retourna tout court à Harlem, et laissa 
ceux d’Alkemar et leurs adhérens acquérir la 
Ibrtune senestre, telle que Dieu leur envoya ; mais 
au rentrer audit Harlem^ furent terriblement 
malédictionnez de la communaulté, opprobriez, 
vilipendez et resputez pour genslasches,couarls et 
forts meschans; et faisoit le peuple lamentation 
fort doloreuse , disant : « Hélas ! malheureux srens 
« que vous estes, vous laissez bien meurdrir et 
» trucider vos alliez et bien voeillans d’Alkemar , 

» ensemble les paisans qui , pour le bien du pais , 

» tiennent les champs contre vos ennemis , et vous 
» retournez à seureté de refuse, comme pares- 
« seux et endormis. » 

Quant les Allemans de Beurewick sentirent ceulx 
d’Alkeinar aux champs, ordonnez en bataille ^ ils 
sonnèrent leurs gros lamburs , saisirent leurs 
bastons , marchèrent vistement contre enlx , 
nionstrant chiere joyeulse ainsi que ceulx qui vont 
aux noepces; et comme lionceaulxaffamezquérans 
à dévorer leur proye, chergèrent sur ceste poure 
commune, qui toutesfois soustindrenl de prisme 
face vigoreusement le faire , sans monstrer signe 
de quelque espouvantement , et fust le pi’eniier 
accès fort combattu et longuement; car ilsavoient 
trop plusde volonté que de puissance, et de sim- 
plesse que de subtilité; pourquoi les Allemans, 
vieillis et faicts de l’estoux, après dure et longue 
confliction, les deflirent, rompirentet renversèrent» 

Tellement s'y conduisirent, qu’ils fusrent victo- 
rieulx et leurs adversaires suppédilez. Ceu Ix qui 
estoieiit loinglaiiis des corps, vojans les premiers 
cruellemeiii prosternez, cruclez et tourmentez ^ se 
mirent en desro)', et se lenchèrent au eimetierre 
de IJemeskerke, où ils se vendirent et les repel- 
lèrent d’ung ^rant corraige. Mais la force , astuce 
et assuefaction des Allemans, instruiz de la-guerre, 
excéda le bon voloir, hestardise et simplesse des 
paisans confus, qui lînablenient furent succom- 
bez; autres noyez, aucuns mis en chasse, et les 
aultrcs prins , et deux cent trente-deux d’Alkemar 
rendirent leurs esprits; des aultres villes , plus de 
deux cens , et de prisonniers cent et cinquante. Et 
fut ccsle piteuse deffaicte le seiziesme de mai , 
quatre heures à l’après disner , auprès de Hemes- 
kerke. 

Pendant le temps de ceste dolente occision , 
estoient assemblez sur la dicke de la mer environ 
deux mille Frizons, à intention de secourir les 
paisans exterminez très durement ; mais quant ils 
fusrent advertis de la malle journée, retournèrent 
en leurs logis , fort doloreux de leur mal advenir. 

Ne suffisoit aux rustres d’Allemaigne d’avoir 
occis et exploitié les poures populaires, misérable- 
ment vaincus ; ainsse boulèrent ens la forte maison 
d’ung noble homme , nommé Joes Vameur , 
qui, pour le sanlvement de son corps, s’estoit parti 
la nuict devant , en habit dissimulé , passant paemi 
l’üst des Allemans, et tirant vers Utrecht, arrière 

de ceste pestilence ; -et avoit laissé sa femme en- 
chainle et preste à gésir , ses enfans^ et habandonné 
ses biens en la garde et maintenue de Noslre- 
Seigneur. Iceulx Allemans, voyans l’hostel fort 
garny de tous biens, fustèrent à tous costez et la 
pillèrent tant nettement, que riens n’y detnoura, 
non plus qu’après le feu ; et entre aultres choses 
fort leur desplaisoit qu’ils ne trouvoient la vasselle 
dudit Joes ; sur quoi, la damoisellesa femme, qui 
fort s’en excusoit, futmerveilleusementprinse, exa- 
minée , menaschée et linablement touchée et na- 
vrée en deux lieux d’une picque et d’une espée, qui 
estoit grande lirannie et choseinhumaine, considéré 
Testât où elle estoit. Et quant la bonne danioiselle 
se vist tant angoisseusement oppressée, mieulx 
aimant perdre sa chevance que son corps et le 
fruict qu’elle portoit , fort espouventée et deini- 
cheute en pâmoison , après qu’elle fust réduicte 
en son bon sens, leur développa tout son trésor ; 
colliers, chaînes, joyaulx , vasselles et riches 
l)aghettes, et que plus est la tindrent prisonnière. 
Semblablement fust pillé et ranchonné Albert 
d’Eginont, noble anchien homme, eaigé de 
soixante et dix-huit ans , riche de quatre mille 
florins ; et njadame de Brederode , eaigée de 
soixante et dixans.veufvedemessire Régnault, issue 
jadis de la très chevaleureuse maison de Lalaing. 
Pendant le temps de" ce terrible orraige , estoit en 
grande perplexité, en son chasteau de Brederode, 
ladite dame ; car, jassoit qu’elle eusisl assurance 

et lettres de saulvegarde de messire Guillaume de 
Scavemberg'h , si ful-elle pillée et composée à 
mille florins par les Allemans. 


CHAPITRE GCLI. 


L’accord de Harlem , d’Alkcmar et antres petites villes de Kermorlant. 


Il est escript , ès chapitres précédens^ comment 
ceulx de Harlem envoyèrent quérir des rustres , 
pour obvier aux invasions que leur povoit l’aire le 
duc de Zassen , estant en La Haye en Hollande, et 
est èsdits chapitres mention laide que ce mesme 
jour ils dépuièrent leurs commis pour envoyer vers 
le duc, allin de invent-r quelque bon traicté paci- 
flcque, comme finablement ils firent; mais quand 
ilssceurentladoloreuse et lamentable perte de ceulx 
d’Alkemaret de leurs alliez, faicte à Ilemskerke, 
ils Curent terriblement estonnez, pensant que si le 
duc de Zassen marchoit sur eulx à bannière des- 
ploiée, ils n’auroient le plus bel au jeu, ains seroient 
en adventure d'eslre horriblement ratisez, car il 
estoit lors le plus redoublé en armes et chevaleu- 
reux prince de ces régions et limites , et journel- 
lement se augmentoit et florissoit son très hault 
nom et très louable renommée. Pou rquoy ils exci- 
tèrent de rechief, par lettres’, leurs députez de 
procurer la paix au plus grant honneur et à moins 
de Coulle pour eulx que faire se porroit , et par ce 

moyen les rustres furent contremandez. Mais leurs 
gens, fortdésirans d’avoir traictié, besongnèrent tel- 
lement le dix-septième jour de may, que, eu pro- 
mectant faire grâce aux bons et corriger les maul- 
vais , le duc de Zassen auroit d’argent comptant la 
somme de vingt-cinq raille florins de quatorze 
patz pièche , et sur cest accord , duquel je n’ai 
prins que la substance en gros , le duc de Zassen, 
son fils , le comte d’Egmont, messire Cornilles de 
Berghes , messire Christofle , allemant , messire 
Cornille Ceusine, le docteur Annette; ensemble 
aulcuns conducteursde guerre, en nombre de cent 
chevaulx et quatre cens piétons, firent leur entrée 
en la ville de Harlem , environ dix heures au jour , 
le dix-hùiliesme jour demay; et le lundy ensuivant, 
le duc veuillant extirper la maulvaise racine hors du 
ferlil planlaige, commencha à faire justice, et 
pugnir les délinquans ; si que par son comman- 
dement , le capitaine Vallain, motif et reperteur 
de ces séditions^ lequel avoit esté prins devant 
La Laye, ensemble deux aultres de Harlem, te- 
nant ce mesme train, furent, pour punition de 
leurs démérites , décapitez devant le chastel de la 
ville, aucuns de leurs corps mis sur roes et les 
testes sur lances; puis le duc fit venir à Harlem 
le conseil de La Haye , ceulx d’Alkemar , ceulx 
des petites villes de Kermorlant, et les officiers du 
plat pays, pour coincquer ensemble. 

Et par ung lundy ensuivant, vingt- uniesme de 
raay, icelluy duc , accompagné de son fils, de la 

seigneurie predicte, dn seigneur de Cruninghe 
et de messire Jehan de Sumerulle , burguemestre 
d’Anvers, qui puis l’entrée y arrivèrent, se trou- 
vèrent en la maison de la ville. Mais sur le marohié 
estoient aucuns de Harlem, vingt-six hommesd’Al- 
kemar et plusieurs des petites villes dessus nom- 
mées, tous vestus de noir, les chiefs descouverts, 
piedz deschaulx, et ployans les genoulx, comme 
reqnerrans pardon et actendans la grâce du très 
noble duc. Et lors maistre Jacques Beauwin , pen- 
sionnaire de Harlem , pria de miséricorde pour 
ceulx de Harlem et d’Alkemar; Jehan Tallin re- 
quit pour les petites villes, et ung aultre pour le 
plat pays. Et après les haranghes et persuasions 
d’iceulx bien coulourées , excitans les nobles 
corraiges à pitié et compassion , le très victorieux 
et illustre duc respondit en son langaige : « II vous 
» est pardonné. » La pardonnance faicle , maistre 
Jacques de Berry , natif de Harlem , secrétaire du 
ducdeZassen, bouta teste ès fenestres.se priut à lire 
l’appoinctement de ceulx de la ville , disant que le 
crisme d’iceulx leur estoit pardonné ; mais pour le 
mesus qu’ils avoient commis par leur rébellion 
contre leur prince et seigneur naturel , ils paie- 
roient vingt-cinq mille florins et la fachon d’ung 
blochus qui se feroil auprès du jardin des arba^ 
leslriers. 

Ladite somme fut trouvée et payée par les habi- 
lans de Harlem en moings de trois jours, tant en 
vasselies , joyaux , chaisnes et chaintures, comme 

en argent comptant; laquelle somme lut apportée 
en la maison de la ville ^ et distribuée aux capi- 
taines, rustres, etsouldars, lesquels après por- 
toient sur cliappeaux, liunies , coiffes et bonnets, 
aiguières et gobelets^ couppes, sallières et culières. 

• Et ainsi doncques^ par les esbattemens et jeux de 
la guerre, dont les reboulx sont aux bons Ibrt an- 
goisseux à porter^ le trésor et espargne des ma- 
nans de Harlem , qui par long temps avoit esté ac 
quis degrant traveilet sueur de corps et de brachs, 
lut en peu d’heures descouvert, ravi, dispers et 
mis en butinaige. (Conséquemment ledit maistre 
Jacques dicta ceuix d’Alkemarpour amende pécu- 
nielle, qu’ils paieroient vingt-deux cens florins à la 
croix, les quatorze dedens huict jours , et le résidu 
dedens ung mois ensuivant , avec certains arrié- 
raigesoù ils estoient obligez. Et de ce mesme train 
fut ordonné à ceux des petites villes qu’ils se 
trouvassent en conseil, et illecq leur seroit donné 
la quotte que payer debvroient , et entre leurs 
grands mesus , tant eulx que ceulx de leur sorte , 
avoient grandement offensé en la forfaicture de 
leurs privilèges. 

En ce jour fut faict chevalier par le duc de 
Zassen , messire Cornille Criricsime , escoutette 
de Harlem, et fut par icelluy la loy renouvellée; et 
j)our ce que Stiven Heyurck Soen avoit fort bien 
tenu la main pour la paix avoir, il lut ordonné 
burginestre de la ville. 

Ces Ixîsongnes achevées; le duc s’en alla à Al- 

kemar, au chasteau de Mennekinck, et de là à 
Homes , pour réduire le pais au sentier de bonne 
police, et receut lectres du seigneur de Beures, 
admirai de la mer , affin qu’il se tirast vers l’Escluse 
pour y mectre le siège. Le duc de Zassen , saige, 
vertueulx et fort bon justicier, durant le temps qu’il 
séjournoit à Harlem , fit descapiter ung garcbon 
natif de Stick, auprès Grueninghem, lequel, après 
avoir perdu son argent au jeu de delz, entra 
en une esglise, et comme enflambé d’ung mau- 
vais esprit, par exécrable et oullrageux courroux, 
donna deux cops de dague à l’imaige du crucifix. 
S’en eult ledit malfaicteur le corps escartelé, les 
membres pendus aux fourches , et la teste boutée 
sur une lance au dehors de la porte du Bois. Le 
capitaine Franse fut depuis décollé en Alkemar, 
et Bauekin fina ses jours pareillement en la ville 
de Harlem. 


CHAPITRE CGLIL 


LapaixdeGand. 


Aussi comme le grand feu s’accoise quant les 
gros tisons sont estaincts , la meuterie de Gand se 
desclina quant les grossestestes meutinaires furent 
humiliées soubs le trenchant et redoubté baston de 
justice. Gomme il appert en plusieurs chapitres cy- 
devant escripts; dont pour parvenir à la joyssance 

du très fructueux et redolent ruisseau de paix , au- 
cuns notables personnaiges furent envoyez vers 
monseigneur l’archiduc, lors estant à Malines ; le 
quel, après plusieurs consaulx tenus, comme prince 
vertueulx, clément et débonnaire, se condescendit 
bénignement à leur faire miséricorde ; et fut l’ap- 
poinctement fait et publié environ la Sainct Jehan, 
et contenoit en substance : 

« Ceulx de Gand congnoisteront le roy et mon- 
seigneur l’archiduc, son fils, pour leurs princes, en 
leur faisant telle obédience qu’il appartient, et 
payeront soixante dix-huit mille livres de quarante 
gros la livre , pour leur portion de la paix de Tours; 
assavoir vingt-cinq mille dedens ung mois; le sur- 
plus à quatre payemens dedens deux ans, commen- 
chanl au jour de Noël prochainement venant. 

» hem. Paieront leurs portions de ce que l’on 
debvoitaux prisonniers , à tels paiemens que avecq 
eulx sera conclud et accordé. 

» Item. Payeront vingt-huit mille livres de qua- 
rante gros la livre , par manière de gratuite^ pour 
ce que l’on a empesché que ledit duc n’entrast en 
Gand. Afin aussi que toute amende prouffitable soit 
aquictee , et que l’on ne réserve ne mecte nulz 
hors de la paix ; que l’on mecte à néant tous procez 
conmienchiez à cause des divisions passées, et que 
l’on accorde que tout ce qui est donné soubs cou- 
verture de confiscation ou autrement, demeurera 
donné , saulf seulement les arriéraiges des rentes 
que doit le corps de la ville , escheuz depuis la paix 

de Tours, dont le payement sera modéré par égale 
portion l’espace de huit ans. 

» Ainsi appert que ceulx de Gand paieront aux 
termes dessus déclarez la somme de cent trois mille 
livres de quarante gros la livre ou environ ; et se 
feront la réparation en l’une des petites villes, en 
tel nombre de justiciers, doyens et juretz que bon 
semldera au duc, en leur baillant saulfconduit. Et 
quant à leurs privilèges , ils seront modérez et souf- 
friront que laloy, pour la première (bis sera refaicte 
par commissaires sans électeurs, et de là en avant 
l’on fera la loy selon le privilège. ■ 

» Item. Tous les doyens seront esleus par la 
loy , sinon trois ; mais le doyen des tisserans sera 
esleu par ceulx que le prince y envoyera* 

» Item. Les eschevins seront réformables, et ne 
prendront quelques cognoissance des ofliciers du 
prince, en officiant ou à cause de leurs offices. 

» Item. Ils ne useront plus de blancs chappe- 
rons ; mais s’ils veulent mestre sus douze compai- 
gnons en l’assistence de la loy et soubs le bailly , 
faire le pourront. 

» Item. Les bourgeois ne useront de leurs 
adjoursplus avant que le plat pays, en la chastel- 
lenie et hors des villes privilégiées. 

)* Item. Le prince pourra rendre le pais aux 
bannis sans le consentement des eschevins , mais 
non les bourgs. 

» Item. Ils ne feront nulz superscriptions sur 
leurslectres, et par ceste paixse régleront aux faicts 

des monnoyes, et ainsi que l’on faicl partout le 
pays à l’environ. Et en ce faisant, monsei<;neur 
l’archiduc leur pardonne tout ce que est advenu 
et’faict en général et particulier, sans aucune ré- 
servation , et ne voelt que jamais en soit faicte 
aulcune reproche sur paine de paix enfraincte ; si 
consent que chacun reviengne au sien ainsi qu’il 
se trouve, nonobstant quel don, vendageo i trans- 
port qui en puist estre faict, et donne ratification 
de la paix de Tours, pour eulx aider contre ceulx 
qui leur vouldroient dentander pour arriéraiges 
de rentes ou aultrement^ et voelt que les banniz 
et absens qui par cesle paix retourneront, jure- 
ront ceste paix ès mains du bailly , pour rentre- 
tenance d’icelle. 


CHAPITRE CCLIII. 

Le siège de PEscluse. 

Oy et entendu le refus que fit monseigneur Phi- 
lippe sur les offres à luy faictes , très grandement 
à son honneur, afin de trouver bon appoinctement, 
fut délibéré par plusieurs nobles et grans person- 
naiges , ensemble par les trois estats eslans letz 
monseigneur l’archiduc, en sa ville de Malines , de 
mectre le siège devant la ville et chasteau de l’Es- 
cluse. Le principal conducteur de ceste emprinse 
fut le duc Albert de Zassen , qui lors par force 

d’armes avoit achevé par decha mainte difficile et 
forte besongne. Geste conclusion espandue par pais, 
Allenjans se accoustrèrent, Anglois descendirent, 
Bourguignons se inonstrèrent , Brabanchons se as- 
semblèrent, Flamens se desdorinirent, Hanuyers se 
esveillèrent ; et comme jadis les Grégeois se mis- 
rent sus à grande puissance pour dislapider lliou et 
avironner la très noble citéde Troies, gendarmerie 
se adoubba et sorlissoil de tous coslez pour subju- 
guer et assiéger l’Escluse, tant par mer comme par 
terre. Mais comme le pastureau , congnoissant le 
cours des esloilles , retire ses brebis à saulveté 
quand il percboit mutation de temps , cruel oraige 
et apparent tempeste , monseigneur Philippe dili- 
genta de furnir ses forts de gens, de vivres et d’artil- 
lerie et aultres choses à suffisance , pour donner 
repuis à tous assaulx qui lui porroient survenir. 

Et avoit illecq son estât, tant de luy comme de 
madame Franchoise de Luxembourg, son espouse, 
fille du comte Pierre de Sainct-Pol, laquelle fut 
participante et compaigneà tontes aventures , tri- 
bulacions, menaces et invasions qui leur lurent 
interjectées et faictes durant le temps de ce terrible 
effroy. Et pour renfort de garnison , avecq les 
hommes de deffense qui lors estoient tant en la 
ville comme ès chasteaulx, monseigneur Philippe 
fit son amas d’une nation de piétons de Danemarke, 
nommés Deins j appertz comme daims, fiers 
comme lions, quasi tous nudz, gens sans paour , 
sans pitié, sans crainte ne faire estime de leurs 

vies. Et tost après monseigneur Philippe, avecq les 
siens, fut enclos et avironné, non-seulement d’enne- 
mis , mais de prochains parens et amjs , desquels il 
avoil les aucuns retirez hors des grippes de mal- 
heureuse et dangereuse fortune ; et pour ce commen- 
chement dudit siège, le dix-huitiesme jour du mois 
de juing, le seigneur de Heures avec le fils du duc 
de Zassen , ayans treize halques et trente hues , ar- 
hable de l’Escluse , riva par mer dedens les ton- 
neaulx du où il fit ancrer et tint illecq son ost , mon- 
tant en nombre environ de trois mille hommes. 
Monseigneur Philippe , voyant leur arrivée , pensa 
pour salutation les resveiller au son des canons; 
car iceluy , accompaigné de trente chevaulx et 
de six à sept cens piétons, se partit de l’Escluse, 
fit mener ung courtaulx et deux faulcons , et pour 
escarmucher lesdits navires , les asseit sur la crête 
du Resgleuliet ; et après avoir très bien battu ung 
halque , retourna en ses forts sans quelque dom- 
maige , sinon ung seul homme bleschié. 

Le dixiesme jour de juillet , descendirent dedens 
les tonneaux dudit hable, vingt-deux navires d’En- 
gleterre , fort bien fournies d’artillerie , que le roy 
Henry envoyoit par decbà afiin de mectre siège 
par mer devant l’Escluse , et la réduire en obéis- 
sance de son vrai et naturel seigneur ; et estoient 
les Englez fort bienaccoustrez, en nombre de deux 
mille cinq cens. Le quinziesme jour dudit mois , le 
duc de Zassen amena dedens les tonneaulx dudit 
hable, quatre hues garnies de deux cens hommes de 

guerre, lesquels se joindirènt en Kersan avecq la 
compagnie de monseigneur de Heures. Et ce mesme 
jour sortirent de l’Escluse cent hommes bien en 
poinct, de grande hardiesse , lesquels merveilleu- 
sement escarmuchèreut de six à sept cens homme» 
Englez que Allemans , entre la crette de Resgleu- 
liet et le petit chasteau de l’Escluse, nommé la 
Thour de Bourgongne; et combien que l’escar- 
muche fusist fort aspre et fort corrageuse d’ung 
costé et d’aultre , tant par le traict de hacque- 
butes , comme aultrement , nonobstant ne de- 
morèrent mors sur la place, de la bende des En- 
glez , que six ou sept , et autant de bleschiez du 
party de l’Escluse. 

Le lendemain de ceste escarmucbe, messire 
Adolf de Clèves, seigneur de Bavestain, père de 
monseigneur Philippes, arriva en Tost du duc de 
Zassen , lequel se tenoit en Kersan , où il fut hono- 
rablement receu. Plusieurs espéroient que sa venue 
engendreroit pacificque traictié , pour cause que le 
duc de Zassen envoya Noirlion, le bérault, vers le 
fils , affin qu’il octroiast saulf conduit au père pour 
venir vers luy : mais le fils , tout endurcy en sa que- 
relle , ne se voelt assentir ; et retoura ledit Noir- 
lion , frustré de son désir, sans coeillir fruict de son 
labeur, qui sembloit estre chose desaventurée du 
fils au père. ^ 

En l’Escluse estoit un maistre Siro, que l’on disoit 
fort expert en la science de Vulcanus , que les 
poètes nomment le dieu des fouldres. Ce maistre 

Siro délibéra de mectre en feu et en cendres les 
navires dudit siège; et pour venir à ses fins, fit 
faire trois semis et trois flottes de nattes et de ton- 
neaulx plains de tereques et de paille, lesquels furent 
menez sur la pointe de l’ile de Kersan , et quant 
vint une heure après mynuict, et que les matériaux 
furent préparez et leurs besongnemens accoustrez, 
mabtre Siro , chault et bouillant , s’avancha tant de 
bouter le feu , que quant il debvoit proffitter , il 
estoit à demj passé, et fut le feu converti en fumée. 
Maistre Siro , querrant honneur , ne eut pour la 
nuict ne bon nom ne honneur. 

Le duc deZassen en avanchement du siège, fit 
planter ung gros et fort blochus assez près des 
tonneaulx , affin de prohiber et defiendre l’entrée 
des navires aux Franchois donnans secours aux 
assiégez. Et environ cinq jours après^ se partit le 
duc de ses navires , accompaigné de buict à noef 
cens hommes de guerre , et livra devant l’Escluse 
un terrible et fort escarmuche , laquelle dura de- 
puis quatre heures au soir jusqu’à noef heures en la 
nuit ; les assiégez soustindrent puissamment le 
faict , et furent bleschez trois ou quatre hommes 
de leur parti, et cinq ou six morts de l’autre. Et 
pour donner l’approche à la ville , le duc de Zas- 
sen fit tirer sa compagnie , ensemble son artillerie , 
et se logea sur les dicques de Saincte-Anne-Te- • 
rume et cent hommes; ensuivant cent hommes de 
guerre sortirent de l’Escluse , passèrent l’eaue et 
coppèrent les gorges à six ou sept Allemans faisant 

le guet. Ij’effrois’esleva, le cry fut horrible , et se 
prindrent à tirer engiens sur les assiégez, si les 
convoyèrent de courleaulx et de serpentines qui 
sillloient à leurs talons ; mais ne firent dommaige 
que aux édifices de la ville ; et trois jours après se 
logèrent Allemans et Brabanchons en nombre de 
mille hommes à Gocquesues, à une petite lieue de 
l’Escluse ; et le lendemain lurent très bien escar- 
muchez par vingt chevaulcheurs et quarante pié- 
tons , gens asseurez , esprins de très granl corraige , 
lesquels saillirent de l’Escluse, et chergèrent sur 
' ladicte assemblée, tellement que sans quelque 
perte , ils ramenèrent cinq ou six prisonniers, et 
en occirent deux ou trois, lesquels demorèrent 
sur la place. Et ce mesme jour passèrent devant 
les tonneaulx deux cens navires, lesquels tiroient 
en Zeelande. 

Le onziesme jour d’aonst , ceux de Bruges et du 
Dam . en nombre de mille à douze cens combat- 
tans , munis de canons , serpentines et artillerie à 
pouldre , se misrent sur pied , marchèrent en ba- 
taille , et se logèrent eu Laspcure , séant à demye 
lieue de l’Escluse ; mais encoires n’estoient du tout 
attenquillez , quant ceulx de l’Escluse, environ 
trois cens hommes, issirent de leur fort, se mirent en 
« petits bateaulx, et par basses marches approchè- 
• rent les Brughelins , si les escarmuchèrent très fort. 
Ils gaignèrent leurs trenchis, ramenèrent en la 
ville dix pièches d’artillerie portant pamp et fer, 
et demeurèrent morts en cest estour , cinq Fla- 

inengs de la part des Brughelins , et. plusieurs 
furent bleschiez d’ung costé et d’aultre. Cemesme 
jour arrivèrent àCocquesues le duc de Zassen et son 
fils , garnis de ponts et d’artillerie à faire quelque 
emprinse;ettostaprèspassèrent devant lestonneaulx 
de l’Escluse, sans entrer ens, quarante navires et 
deux galères , lesquels venoient de Zeelande [K)ur 
tirer en Engleterre ; et le lendemain se deslogea à 
Hanskuverne, à demye lieue de l’Escluse. 

En ces jours, l’admirai d’Engleterre , capitaine 
de deux mille et cinq cens hommes, envoya à mon- 
seigneur Philippes unes lettres faisant mention que 
leguetdel’Escluse avoitentrejecté certaines paroles 
opprobrieuses, au deshonneur de la nation angloise ; 
et pour approuver que lesdites parolles , estoient 
faulseset mensongères , il offroit ung gentilhomme 
de sa bende pour faire camp d’armes , requérant 
que monseigneur Philippes fesist le semblable. Sur 
quoi le bastard Gerame se présenta de faire ledit 
camp, moyennant le plaisir de mondit seigneur, 
par tel sy et comment que le victeur auroit cent 
lionsd’or deceluy qui seroit vaincu. Mais les affaires 
d’ung costé et d’autre survindrent tant grandes et 
nécessaires, que l’emprinse demoura imparfaicte, 
sans plus avant procéder. Néantmoins^ tost après, 
ledit marissal vint parlera monseigneur Philippe , 
au chasteau de l’Escluse , pour certaines autres ma- 
tières , desquelles Portecoulite; poursuivantdu roy 
d’Engleterre fut trusman, auquel mondit seigneur 
Philippe donna une robbe de velours cramoisi four- 

réede liepars. Et en ces mesmes jours, monseigneur 
Philippe fit forger monnoye d’or et d’argent ; celle 
d’or portoit à ung lez en latin le nom et title de 
monseigneurl’archiduc d’Austrice, et l’aullre estoit 
l’imaige de Sainct Philippe, autour de laquelle 
estoit escript : Spes mea allissimus. La monnoye 
d’argent estoit à la fachon de doubles et sengles ; 
les armes de monseigneur l’archiduc estoient à ung 
lez et le chasteau de l’Escluse à l’autre, et les 
sengles portoient en escripture : jéb inimicis nostris 
libéra me , Dem. 

Pendant ledit siège , ung aultre camp mortel fut 
faict à l’Aspoure près l’Escluse, par un lanskenest 
nommé Hans Muler, et un Suisse nommé Buspour ; 
et advint lors entre aultres coursesqui lors se firent, 
que quatre Allemans de la compagnie des Albis, ca- 
pitaine du Dam, furent prisonniers à l’Escluze, les- 
quels à la requeste d’ung lanskenest de ladite com- 
pagnie du Dam , furent plesguctz par ledit Suisse 
nommé Buspour, estant dedens l’Escluse , lequel se 
fioit du tout sur ledit lanskenest. A cestecause furent 
les quatre Allemans prisonniers renvoyez au Dam ; 
mais par cas d’adventure, ledit lanskenest, à la re- 
queste du quel le Suisse, comme plesge, avoit ren- 
voyé lesquatre Allemans, futprinspar ceulxde l’Es- 
cluse, et ledit Suisse lui demanda sarenchon desdits 
quatre Allemans, etceluy respondit que riens neluy 
debvoit. Le Suisse le mitsur sa foy, et le lanskenest ne 
le volul prendre ; et adoncq il appela de camp , et 
l’aullre le lui accorda libéralement. Et fut icelluy 

lanskeiiest renvoyé sur bons pleiges au Dam vers 
son capitaine^ pour obtenir licence de campier. 

Le jour et la place assignez du consentement 
des capitaines , et par l’accord de eulx mesmes, le 
lanskenest fut amené accompaigné de cent 
mes de la garnison du Dam , entre l’Escluse et Lap- 
scure , où le camp se debvoit l'aire ; et le Suisse 
pareillement wyda, luy centiesme, de lagarnison 
de l’Escluse. üng different s’esmeult entre les cam- 
pions : le lanskenest volloit batailler de la picque , 
et le Suisse de la hallebarde ; chacun des deux se 
sentoit fortetasseuré de son baston ; et àceste cause 


l’on jecta sort , du consentement des parties , pour 
scavoir du quel baston le campiaige seroit achevé. 
Et lequel sort porta qu’ils cbampierioient de la 
picque ; et que chacun de eulx auroit sa dague 
pour soy aider à volonté j car chacun d’eulx se di- 
soitestrebon maistre. lisse misrentenpourpoinct , 
oommenchèrent à*bésongner tellement , que le 
lanskenest , de priiQé venue , percha son homme de 
sa picque tout oultre le corps plus d’une aulne de 


long, et se mit en paine de retirer sa dite picque 
pour le rencharger et linablement le partuer; 
mais le Suisse résista à l’encontre de l’une de ses 


maius, et ne le souffrit tirer ^ ains l’approcha si près 
qu’il print le Cousteau de sa dague et lui coppa 
nettement la gorge ; pourquoy ledit lanskenest 
cheutmort en la place; et le Suisse fut ramené à 
l’Escluse , si fort bien soingné et médeciné, qu’il 
recoilla toutes ses forces, et estoit vigoreux*e>en 

bonne sancté à l’entrée que fit dedens Paris le roy 
Louis douziesme de ce nom. 

Lnviron quinze ou seize jours apres , se fit ung 
camp d’armes d’ung Ostrelin de la garnison de 
bT^icluse contre ung Allemant des assiégeans, le- 
quel se tint à Ilanekuverne , l’Allemant fut victo- 
rieulx , et emmena l’Ostrelin prisonnier audit ost, 
pour tesmoin de sa vaillance. 

Les assiégez n’estoient pas paresseux ne tardifs 
pour chasser leurs ad ven turcs, tant par mer comme 
par terre , et ne firent guaires de saillies sans rap- 
porter quelquebutin. Advintpar unenuictobscure, 
que aulcuns d’iceulx se boutèrent en ung basteau , 
et tirèrent vers la crette de Resgleuliet , où ils 
trouvèrent une hue d’Engleterre chergéede vivres, 
de gens et de chevaulx , et furnie d’or et d’argent ; 
comme pour le plus portatif et à moins d’empes- 
chement , despeschant ladite hue , saisirent la mon- 
noye et trouvèrent illecq de tfefee à quatorze mille 
florins d’or; prindrent trois riches prisonniers, les- 
quels respondirent trois fois autant , et amenèrent 
trois chevaulx de pris , sans encombrier , dedens 
l’Escluse ; et furent environ quarante-quatre com- 
paignons parchonniers à ceste despouille. Aultres 
huict ou noef adventuriers , bien montez, marchè- 
rent en pays ; et le lendemain amenèrent trois riches 
prisonniers et ung homme de guerre. Ung aultre 
jour fut prins ung eschevin du Franc de Bruges , 
nommé Pieter Van Melleken , lequel donna adver- 
Icnftci^t à monseigneur Philippe d’au Icune ernprinse 

quele duc de Zassen vouloit faire , parquoy le guet 
de l’Escluse fut renforcé. 

Le pénultiesme jour d’aoust, se deslogea l’ost 
estant à Lapscure, pour aller à Hanekurverne ; et 
au partir chacun bou la le feu en son logis. Ce mesme * 
jour du matin, fut Guillaume de Hize, estant au 
grand chasteau de l’Escluse , angoisseusement 
J)leschié du traict d’une serpentine. Item. Onze 
piétons se partirent de l’Escluse sur espérance de 
trouver quelque proje , et ramenèrent huict mar- 
chands de chevaulx allans à la leste d’Anvers, 
ayans soixante-dix ou quatre-vingts chevaulx qu’ils 
habandonnèrent. Le sepliesme jour de septem- 
bre , ung Allemant de l’armée du duc de Zassen 
asseuraungcompaignonde l’Escluse, lequelchevira 
parmy l’ost , sur ladicte asseurance ; mais il fut 
détenu prisonnier par autres Allemans , pourqnoy 
ung gros débat s’esmeult entre eulx, et à ceste 
cause les capitaines de l’ost tindrent leur ghemainc 
à manière d’ung parlement ; et fut jugé que celuy 
qui avait asseuré ledit compaignon payeroil sa ron- 
chon à celui qui l’avoit prins ; et que ledit com- 
paignon, avecq sa picque , sa dague et sa crénice , 
retournroit paisiblement dedens l’Es cluse. 

Le onziesme jour du mois , monseigneur Phi- 
lippe , accompaigné de deux à trois cens hommes 
de guerre, fit une saillie, par le petit chasteau, sur 
les Irenchies de l’ost des Allemans, où il fit clouer 
trois serpentines. Son espérance esloit de faire ’ 
et eslever plus grande chose ; mais l’escarmuche 

s’esleva d’ung costé el d’autre, tant angoisseuse- 
ment et horriblement qu’ils demorèrent mors en 
la place quinze ou seize du duc de Zassen , entre 
lesquels lut ung noble homme d’Eiiglelerre, etca- 
pilaine de trois cens Allemuns et de cinq cens En- 
gl ez ; puis retourna monseigneur Philippe en son 
fort , ensemble six ou huict des siens navrez et 
hersa uldez des flesches. 

Lesestrangers marchans, tirans à la foire d’An- 
vers, furent tenus en grant dangier de ceulx de 
l’Escluse , lesquels souventes fois estoienl par iceulx 
aguetez , happez et amenez prisonniers par petit 
nombre de gens de guerre. Ung jour advint que 
Henri, bailly de Wimendale, serviteur à monsei- 
gneur Philippe , voyant les compaignons fort riches 
de pillades, s’adventura comme les aultres, et se 
bouta avecq aulcuns chevaulcheurs, qui , par ceulx 
du Dam, furent tous rachassez jusques à leur fort, 
tant rudement , que à grant paine et travail , trou- 
vèrent-ils les portes de l’Escluse. 

Et pourtant que le temps d’iver faisoit ses mer- 
veilleuses approches, pour assiéger poures gens mal 
vestus , souverainemens aulcuns de l’ost , lesquels 
continuellement estoient pervenlez, guerroyez et 
agitez de pluies et de gros vents marins. Leduc 
de Zassen avoit faict venir par mer provision de 
draps et de toiles , affin de les revestir à tant moins 
de leurs gaiges , et de résister aux cruels assaulx 
dofit le très dur vent de bise prétendoit les catel- 
lier. Ceulx de l’Escluse, saicbans l’arrivée des 

tlraps et loilles, se boulèrent en ungl>othequin dix- 
huit ou vingt compaignons de guerre, nagèrent si 
avant qu’ils vindrent au Houe , une petite lieue 
arrière d«î l’Escluse , et illecq concquirent ung bot 
chargé de draps, de toille et decervoise, dont la 
vallue fut estimée à plus de cinq cens livres de 
gros; si le ramenèrent joyeusement en leur fort, 
et furent lors reveslus tant de leesce que d’habille- 
mens de corps. 

Le seiziesme de septembre , vindrent nouvelles à 
monseigneur Philippe, que son père^ monseigneur 
de Ravestain , esloil accouché malade , pourquoy 
le lendemain furent faictes à l’Escluse proces- 
sions générales; et le vingtiesrae jour ensuivant, 
Waulre de Hestsel apporta nouvelles du trespas 
d’iceluv seigneur de Ravestain, dont ne fault faire 
doubte que monseigneur son fils fut angoLsseuse- 
ment attainct degrant ennuy, considéré le grant 
cherge qu’il avoit à porter, le merveilleux soing 
et terrible soussy où il estoit lors enveloppé. Non- 
obstant ceste doloreuse nouvelle , il persista en son 
labeur ; et de faict , le lendemain vingt piétons et 
quatre ou cinq chevaulx de l’Escluse eslevèrent 
une escarmuche devant l’ost à Hanekuverne , mais 
soubdainement ils furent recoeillez et rembarrez 
fort rudement de cent Allemansqui les chassèrent 
jusques à leurdicque. Etceulxdel’Escluse voyans 
leurs gens ainsi reboutez , saillirent vistement sur 
eulx, environ trois cents hommes et seize ou dix- 
sept chevaulx , lesquels de grand coraige leur 

inonslrèrenl barbe, el les poursuivirent et tiiidrent 
le fer au dos jusquesen leur fort; et par ainsi furent 
les rembarreurs rembarrez, les batteurs abattus, et 
rebouteuri reboutez ; car les Allemans de l’ost y 
perdirent cinq tiomiues mors et quatre prison- 
niers , desquels l’ung estoit noble homme, parent 
au seigneur d’Egmont; et les assiégez y eurent 
gens navrez et leurs chevaulx mors. 

Levingt-quatriesmedeseptembre, vingt hommes 
de guerre sortirent du boulevercq du petit chasteau 
sur les trenchisde l’ost, et rapportèrent à l’Escluse 
aucunsinstrumens à chergier gros engiens.Du parti 
des assiégez furent navrez Renacquet et Lebreton ; 
et de ceulx de l’ost demeura ung homme mort et 
quatre furent navrez. Mais le lendemain y eut plus 
grosse saillie sur ledit ost; car ceulx de l’Escluse 
cloèrent une bombarde, gastèrentpouldre, bruslè- 
rentaulcunschergeoires de bombarde, et firent ung 
moult grant desroy ; tellement que dix hommes 
demeurèrent occis sur la place , de la part de ceulx 
de l’ost ; et du parti des assiégez rendirent illecq 
leurs esprits Anthoine de Visan , et ung trompette 
de l’Escluse. 

En ce jour trespassa Wimendalle , hérault de 
Monseigneur Philippe ; et les Deins firent une 
merveilleuse justice d’ung malefaicteur de leur 
nation , car sitost qu’il fut confessé sur le inarchié, 
le lieutenant du capitaine le bouta au milieu d’eulx , 
et incontinent chacun frappa dessus, tant qu’il fut 
mort. Et lors advint que la pierre d’une bombarde. 

tirée de l’ost, se lancea par une fenestre en une 
chambre du petit ciiasleau où estoient assis à table 
plusieurs gens de guerre. Ladite pierre passa du 
loing la table sans bleschier personne , qui fut 
chose admirable. Encoires advint-il durant le siège 
que le feu se bouta en la pouldre de canon de 
çeulx de l’Escluse , ce qui donna ung si terrible 
et impétueux elFroy , que monseigneur Philippe , 
lequel doresnavant sera nommé monseigneur de 
Ravestain, comme vrai héritier du père, madame 
son espouze , seigneurs^ dames et toutes leurs fa- 
mille , furent tellement estonnez du hideux bruict, 
tonnaire et esclite que fit ledit feu, que véritable- 
ment ils cuidèrentestre surprins des ennemis, ven- 
dus ou trahis de leur gens mesmes, ou que le 
monde deuzist finer. 

Pendant le temps que le siégedura, depuis ledix- 
huitiesme de mai jusques audix-neuviesme d’octo- 
bre, plusieurs autres courses, rencontres, saillies, 
aguetz, escarmuches, prinses et pilleries se firent 
d’ung party et d’autre, qui longues seroient à 
mectre en compte ; monseigneur de Ravestain 
avait faict mectre la ville et les chasteaulx à def- 
fense; tellement qu’ils estoient furnis d’artillerie et 
de vivres; car il y avoit de trois à quatre cens pièces 
de vin ; jamais les assiégez n’eurent nécessité de 
quelque chose appartenans aux sièges clos, ne ja- 
mais. ne furent leurs bourses fustées; ains l’on y 
fit engiens de fonte et monnoye à grant plante. Il 
y avoit en tous les forts de quatorze ou quinze 

cens combatlans, entre lesquels les Deins firent le- 
possible d’escarmuches et choses quasi incrédibles 
par vaillantise de leurs corps ; car quant aucuns se 
mectoient en front et tiroient de leurs hacque- 
bu.tes , deux autres de leurs compaignons char- 
geoient ce temps tant "vistement et de bonne sorte , 
que les quatre ensemble reboutoient à la fois vingt 
ou trente hommes de l’ost. Monseigneur de Ra- 
vestain estoit en plus grant péril de ses gens de 
guerre estans dedens la ville que de ses adver- 
saires qui estoient dehors ; car journellement 
desbats s’esmonvoient entre eulx, souveraine- 
ment entre les Deins , qui ne cessoient de muti- 
ner ^ de combattre et de tuer l’ung l’aultre; 
tellement que difficilement les povoit-on pacifier. Il 
y en eult de noyez plus de trois cens et quarante ; 
et finablement , furent tellement amchillez que , 
quant la guerre fut finie, il y en eut petit demeu- 
rant. 

Toute l’armée du siège ne fut pour un plus hault 
nombre que six à sept mille combatlans , entre les- 
quels les Englez furent les mieulx recommandez, 
car ils firent le possible de vaillandise et proesse. 
Merveil c’est si , durant ceste tempeste , les nobles 
dame sillecq encloses , lesquelles délicatement esr 
toient nourries , furent en grande amertume de 
cœur , et bannies de plaisances mondaines ; car les 
cruels alarmes causèrent grosses larmes , les mer- 
veilleux débats brisoient leurs esbats , les très hor- 
ribles cris accoisèrent leurs ris. Tout leur esbat- 

tement n’estoit qu’espouvantement ; et^ que plus 
est , les quatre élémens leur firent guerre : la terre 
s’eslevoit contre leurs forts par granl labeur de 
pionniers; la mer soustenoit leurs enneinys es- 
tranges ; l’aer estoit corrompu par fière pesti- 
lence , lequel fil bochus les cliiinetières en 
nombre de trois à quatre mille testes; et le feu 
leur envoyoit grosses pierres de bombardes, les- 
quelles hurtoient à leurs parois. Et avec ces quatre 
verges , dont monseigneur de Ravestain estoit me- 
nacé , chose aulcune ne lui pressa tant le cœur , 
que le trespas de son noble père , lequel , en ses 
derniers jours , lorsque le siège estoit en sa plus 
grande force et vigueur , couclioit malade à Som- 
bourg, dont il povoit voir les fumées et oyr le 
tombissement des grosses bombardes , lesquelles 
bucquoient à l’Escluse pour deffaire son fils, ce 
qui lui estoit si grief ennuy à porter en l’extré- 
mité de sa vie ; considéré que souvent l’avoit faict 
admonester par doulces persuasions de rendre la 
place , ou se ce non , le priveroit de son patry- 
moine, en lui déniant bénédiction paternelle, 
auxquels persuasions le fils ne voelt acquiescer 
au père, aius persista en son ferme et obtiné pro- 
pos jusques à la paix finale. 


Digitized by Google 


CHRONIQUES 


(«49*) 


ôo4 


CHAPITRE CCXLIV. 

s 

Conventions et assemblées pour inventer la paix de l’Escluse 


Pierre Nacroix , irompetle , fut envoyé par 
monseigneur de Ravestain , son inaistre , vers mon- 
seigneur le comte de Nassou, affin d’avoir ung 
saulfconduicl, tant pour luy que pour ses gens, 
afin de parlementer et concepvoir quelque bon 
moyen pour parvenir à paisible concordance ; le- 
quel saulfconduit lui fut accordé à volonté. Le 
lendemain, dernier jour de septembre, se trouvè- 
rent en une plaine sur le gravier devant l’Escluse, 
le seigneur de Ravestain, le prince de Chimay, le 
comte de Nassou, le seigneur de Beoures, ensemble 
aucuns capitaines allemans ouenglez, où furent 
faictes aucunes ouvertures pour avoir traictié 
amiable ; mais durant le parlement, ceulxde l’ost 
avanchèrent leurs picques et javelines, pour taster 
les fosselz du petit chasteau, contre la deffense 
deuement publiée ; et pour ce qu’ils ne vouloient 
abstenir de ce faire, quelque remonstrance que 
l’on leur fit; ceulx des chasteaulx tirèrent sur eulx, 
dont les trois furent occis de traits à pouldre; 
parquoy grande alarme s’ourdit en l’ost. Et le 
huictiesnie jour de octobre, Pierre Damas, 
maistre d’hostel de monseigneur de Ravestain , et 
Guillaume de Heze, allèrent à Viesetege, parler 

au lieutenant du duc de Zassen , et le lendemain 
icelluy duc, monseigneur de Ravestain et leurs 
desputez, parlementèrent ensemble en une lente 
devant la Viesetege ; et losl après y arrivèrent le 
prince de Chimay, le comte de Nassou, les sei- 
gneurs de Beures et de Cliieures ; pareillement y 
survindrent Pierre Damas, Philippe de la Barre , le 
baslard Gerasme et Guillaume de Heze, ensemble 
aulcuns nobles et grajids personnaiges à ce commis 
et desputez ; lesquels en peu de jours besongniè- 
rent tellement ensemble , que le neuviesme jour 
d’octobre l’on publia abstinence de guerre, dont 
grande liesse s’esmeult entre les parties, lesquelles 
firent ensemble grande chière. Halin Bonnel les 
entretenoit en joye , lequel faisoit le possible tle •• , 
chanter , de boire et grimacer. 

Le lendemain aucuns seigneurs d’Engleterre 
allèrent au chasteau de l’Escluse voir madame de 
Ravestain , et y fut le seigneur de Haubourdin , 
son oncle , de laquelle dame ils furent honorable- 
ment recoelliez. Puis le qualorziesme d’octobre , 
monseisrneur de Ravestain amena le duc de Zas- 
sen au petit chasteau de L’Escluse , et le livra en 
sa main , pour et au nom de monseigneur l’archi- 
duc d’Austrice ; et tost après, les seigneurs de la 
ville se aj)prochèrent dudit duc, estant sur les 
dolues de l’ost, accompaigniés de monseigneur de 
Ravestain, lui faisant la révérence à genoulxploiez 
et les testes nues, apportans les clefs de la ville 
et du grant chasteau , lesquelles furent présentées 

au duc par ledit seigneur de Ravestain , pour et 
au nom comme dessus. Et le duc les rendit et 
remit es mains de monseigneur de Ravestain. lit 
adoncq les seigneurs de la ville firent serment 
d’estre bons et léaulx subjecls à monseigneur Tar- 
cbiduc , à ses pais et seigneuries. 

Et le mesme soir, le prince de Chimay, le comte 
de Nassou, les seigneurs de Chieures, de Mamestre , 
Tintenille, Sallezar et aultres nobles chevaliers et 
escuyers, souppèrent au giantchasteau del’Escluse 
avec monseigneur de Ravestain et madame son 
espouse , où ils furent receus et festoyez l'espace 
de deux jours ; et le lendemain fut la paix criée en 
la ville de l’Escluse au lieu accoustumé, dont les 
manans et liabitans furent grandement resjoys. 
Donc le vingtiesme dudit mois , Allemans se levè- 
rent de devant l’Escluse, sise tirèrentauWesl pais 
de Flandres ; ceulxde Hanskuvane se partirent 
ce mesme jour , et s’en allèrent entre Bruges et 
Gand; et le lendemain, aulcuns Anglez recoeil- 
lèrent leurs engiens, elsinglèrent eu mer. Et le 
vingtiesme jour d’octobre , monseigneur de Ra- 
vestain et le duc de Zassen s’en allèrent par eaue 
à Bruges, et passèrent parmi le Dam. 

Entre les illustres grans et nobles personnaiges, 
lesquels fabriquèrent ce traiclé, monseigneur de 
Croy , prince de Chimay , fut le principal média- 
teur, efficient et appoincteur; car dès l’an quatre- 
vingt et onze , que lors il fit un voyaige en Alle- 
maigne , la majesté royalle lui donna auctorité et 

clierge de ce faire; mais quant il fut retourné par 
deca^ et qu’ils desploya sa légation devant monsei- 
gneur l’archiduc et son conseil, elles trois estais 
de Malines, aulcuns esprits brisèrent ce qui étoit 
conceu. Et d’aultre part, monseigneur de Raves- 
tain ne se voeltlors accorder à ce à quoi s’est maintes 
fois condescendu , dont grande despence s’en est 
ensuivie; car les pais n’eussent soustenula grande 
et horrible cherge et dommageuse perte qu’ils ont 
depuis souslenu à cause du siège. Néantmoings, 
ne peurent appoinctement parachever, fut cause 
autrement de la grande paix de Senlis , laquelle 
fut concluse entra deux rojs , la Penthecouste en- 
suivant. Et ainsi demoura l’Escluse en paix qui 
lui fut incluse ; caria guerre fut d’elle excluse plus 
solitaire que rencluse. • 


• • CHAPITRE CCLV. 

O 

Traictié de l’Esclute , fait le douziesme d'octobre. 

« MoNSEiGNEün de Ravestain fera serment en 
la main du duc de Zassen, au nom et comme 
lieutenant-général de sa majesté royalle des Ro- 
mains et de monseigneur l’archiduc son fils, et de 
leurs estais, et demeurer bon etléal, et faire tout 
ce que bon et léal vassal et subject est tenu de 
faire , et les servir envers et ponlre tous , sans ex- 
ception aulcune. Sur la requeste faiçte par mondit 

20. 

seigneur de Ravestain, pour le rappel du ban im- 
périal, mondit seigneur de Zassen , messeigneurs 
de l’ordre et aultres présens, feront volontiers 
diligence vers la majesté royalle , et lui escripve- 
ront et requerront que son plaisir soit poursuivre 
vers l’impériale majesté, de oster et anichiller ledit 
ban ; car il louche seulement à la majesté impé- 
rialle et royalle, monseigneur l’archiduc. Mon- 
seigneur de Zassen et messeigneurs de l’ordre, et 
autres du conseil, ne feront ne souffriront faire à 
mondit seigneur de Ravestain et pais par dechà , 
tant que en eulx sera, aulcun empeschement à 
cause dudil ban. 

» Monseigneur de Ravestain livrera incontinent 
le grand chasteau de l’Escluse ès mains de monsei- 
gneur de Zassen , lieutenant général, en livrant les 
clefz d’icellui; et ce faict, mondit seigneur de 
Zassen remectera incontinent lesdils chasteaulx 
ès mains de mondit seigneur de Raveslaiij ; entendu 
que ledit seigneur de Ravestain sera tftiu et pro- 
mectera de remectre ledit chasteau ès mains du 
roy , à toute heure que en personne lui en re- 
querra, au lieu de l’Escluse, ou ès mains de mon- 
seigneur l’archiduc ; lui venu en l’eage de dix-huit 
ans , et receu en ses pais. Et si ledit monseigneur 
l’archiduc terminoit vie par mort, avant ledit 
eage, ledit seigneur de Ravestain sera tenu , après 
ledit terme, remectre ladite place ès mains du 
vrai héritier de mondit seigneur l’archiduc, et à 
toute heure qu’il plaira au roy et à audit mousei- 

^neur l’archiduc venir en personne audit chasteau, 
il les laissera dedens, à telle puissance qu’il leur 
plaira , sans condition ; et incontinent ledit sei- 
gneur de Ravestain fera serment, sur obligation de 
corps et de biens, que pendant ce temps il ne fera 
ne souffrira faire audit chasteau, au dehors, par 
mer ou par terre , aulcuns dommaiges à mesdits 
seigneurs roj et archiduc , à leurs pais et subjects , 
ne au roy d’Eogleterre, ses pays et subjects, ne à 
leurs alliez. 

» Item. Mectera incontinent le petit chasteau 
es mains de monseigneur l’archiduc, le livrant ès 
mains de monseigneur de Zassen , comme leur 
lieutenant-général , sans moyen. 

» Recevra ledit seigneur de Ravestain telle 
pension continuelle qu’il est accoustumé : assavoir 
six mille livres de quarante gros, tant qu’il plaira 
à mesdits seigneurs. 

« Joyra de tous ses biens quelzconques à luy 
succédez par le trespasde père et mère, et autre- 
ment tout ce que de droict et raison lui appartient, 
en quoi le roy^ monseigneur l’archiduc , monsei- 
gneur de Zassen , ue lui feront empeschement. 

» Le suy veront les rentes des biens appartenans 
de droict à sa corapaigne, à ses villes, chasteaulx 
et terre d’Enghien , et pardessus ce ledit sei- 
gneur de Ravestaiu joyra et profitera de toutes les 
rentes et biens de madame de Vendusme, sa belle- 
sœur , estans ès pals de mesdicts seigneurs , et com- 
meclra recepveurs pour recepvoir les rentes eL ' 

deniers, saulf qu’il n’aura auctorité de commec- 
tre les officiers de justice ou les renouveller, tant 
el si longuement que lesdiles dames de Vendosme 
et de Ravestain auront faict leur partaige, et qu’il 
plaira au roj. 

» Tous les serviteurs dudit seigneur de Raves- 
tain , de quelque estât ou condition qu’ils soient , 
et ceulx lesquelz ont tenu son party , de quelque 
temps que ce soit, depuis le commenchement des 
présens differens, tant présens que absens, en- 
semble les bourgeois et habitans de la ville de 
l’Escluse, et ceulx lesquels en icelle ou ailleurs, se 
sont réfugiez pour cause desdits dilTérens , pour- 
ront demourer, aller, hanter et converser partout 
les pais du roj et de mondit seigneur l’archi- 
duc ; et seront en iceulx aussi francqs et paisi- 
bles qu’ils estoient avant lesdits differens , sans 
que pour cause d’iceulx , ne des choses advenues 
dui'ant iceulx, contre qui que ce soit , par mer ou 
par terre , de faict, de parolle ou aultrement, on 
leur puist aulcune chose demander. Mais seront 
toutes choses passées , par ceprésent traictié, re- 
mises , abolies el tenues comme choses non faictes 
et non advenues. Et se ledit seigneur de Ravestain 
a aulcuns serviteurs ou gens de guerre en France, 
à la Bassée ou au Ghastel en Cambrésis, iceulx se- 
ront comprins en ce présent traictié , et auront abo- 
lition , SQ ils voelent se retourner' par decba en 
dedensquinze jours après la publication de ceste ; 
parquoi faict, leur sera^ à leur requeste, baillé 


Digiiized by Google 


(i^9») UE JEAH MOMNET. 5ll 

saulfconcluict, saulf que les traictiez de Louvain , 
de Bruxelles, Gand , Bruges , demeureront en leur 
vi^^ueur 5 reservez liormis Jeliaff de BilBez, lequel 
en ce traictié sera comprins, moyennant que il 
ne entrera en la ville de Bruges sans le congié 
du roy et de monseigneur de Zassen. Et sera, par 
ledit traictié, remis et aboly le faict advenu en 
la personne de feu le seigneur de Rassenghien , en 
tant qu’il touche le roy et monseigneur, sans que, 
à cause de ce , à requeste de partie ou aultremenl , 
aucune poursuyte criminelle en puist estre laicte 
es pais et seigneuries du roy et de mondit sei- 
gneur, sans ceulx lesquels dudit laict pourront 
estre coupables ; mais sera ledit seigneur de Ra- 
vestain tenu de contenter en dedens six mois 
prochains, civilement seulement, si possible luy 
est, et partie si voeil gracieusement contenter; et 
se icelle différoit et ne se voulsist contenter ce que 
dict est, ledit seigneur de Ravestain sera tenu 
quicte en accomplissant ce que par le prince ou 
ses commis en sera ordonné. Et se ledit seigneur 
de Ravestain , pendant lesdits six mois , ne contente 
partie ; lesdites parties auront leur action de po- 
voir intenter civilement seulement. 

» Tous les prisonniers de guerre , d’ung parti et 
d’autre , estans à renebon , paieront icelle ; et 
ceulx lesquels ne s’y sont encore mis, seront déli- 
vrez moyennant gracieuse finance. 

)) Chacun d’ung costé et d’aultres, présens et 
absens des pays du roy et de mondit seigneur 1 ar- 


Digitized by Google 


5i2 chroniques ('40’) 

chiduc , comprins en ce traiçtié , retourneront en 
leurs biens, en tel estât que ils les trouveront ; et se 
des biens immeubles estoit aulcune chose vendue 
ou aliénée , ce ne préjudiciera à l’entbier; mais 
seront telles venditions tenues de nulles valeurs, 
et se paieront les rentes et ipotecques des héri- 
taiges, lesquels auront esté confisquez d’ung parti 
et d’aultre à la cherge d’iceulx , lesquels d’iceulx 
héritaiges auront loy et proffit au nom des proprié- 
taires ou héritiers ; hormis Guy de Baueust , 
lequel a eu sa maison dedens l’Escluse rasée , qui 
n’est pas exploict de guerre ; pourquoi ceulx de 
l’Escluse, de Ostende et de Gasaut, lors estans 
dedens la ville de l’Escluse , ou y ayant esté durant 
ce présent siège, lui paieront pour réparation de 
ladite maison , la somme de dix mille livres de 
quarante gros, en dedens trois ans prochains ve- 
nans; dont le premier terme escherra le premier 
jour d’octobre an quatre-vingt-treize; le second 
dedens ung an après; et le lierche ensuivant, dont 
lui sera baillé bonne sceurelé. Se aulciins servi- 
teurs dudit seigneur de Ravestain, ou aullres, 
ayans tenu son parly , estoient en procez aupara- 
vant et durant ces différens, pour quelconque ' 
cause’ que ce soit, en demandant ou deiFendant_, 
ils seront receus en justice à poursuivre leur 
droict , et remis en tel estât qu’ils estoient au com- 
niencheraenl desdits differens, nonobstant les ap- 
poificleinens contre eulx donnez et prononcez par 
contumace durant leur absence. Et quant aux 

procez lesquels sont ou auront esté , pour cause 
d’aulcuus exploicts de guerre advenus par mer 
ou par terre , depuis la paix de Bruges de Tan 
qualre-vingl-sept, iceulx procez et toutes procé- 
dures en ensuivant seront abolis et mis à néant 
par ce présent traictié. 

» Si ledit seigneur de Ravestain ou aulcuns de 
ses serviteurs, durant ces divisions ou paravanl , 
s’estoient endestez et obligez en aulcuns deniers, 
ils porront pa)'er , icelles leurs debtes , en dedans 
deux mois prochains ensuivans la publication de ce 
traiclié, en baillant or ou argent à tel prix et va- 
leur qu’il avoit cours au jour que lesdites debtes 
furent faicles, et semblablement porront faire 
ceux lesquels doibvent audit seigneur de Raves- 
tain ou deceulx de son party. 

» Tous dons et confiscations faicts par ledit sei- 
gneur de Ravestain et deniers par lui ou à son proffit 
reçu, et à ceulx auxquels il a de ce bonne quit- 
tance, et singulièrement au corps de la ville de 
l’Escluse, soit du domaine du roj, de inonseigeur, 
où les autres deniers et debtes, lesquels leur es- 
toient deuz pour quelzconque cause que ce soit ou 
aulcunes particulières personnes, de rentes, meu- 
bles et arrérages, demeureront donnez, questez et 
receuz, sans que à ceste cause l’on en puist riens 
rétracter ou demander. Semblablement tout ce 
que ledit seigneur de Ravestain , les baillas , bur- 
guemestres, esche vins et conseil de la ville de 
l’Escluse, se a esté ordonné, appoincté , jugé et 

exécuté durant lesdits difierens sur eulx et en 
dedans l’Escluse , en quelque manière que ce soit , 
nonobstant les privilesges et franchises à ce con- 
traires. 

» Pour ce que ledit seigneur demande au roy 
et à monseigneur grande somme de deniers , qu’ils 
lui doivent pour cause d’aulcuns services qu’il leur 
a faict , comme appert par certain compte signé 
de la main du'roy et d’aulcuns de ses financiers, 
comme il dit , et que avecq il demande cinquante 
mille florins d’or , pour les despens et réparations 
par lui faictes au grant chasteau de l’Escluse, Mon- 
seigneur de Zassen a appointé avecq ledit sei- 
gneur , que pour tout ce qu’il porroit demander au 
roy et à mondit seigneur jusqu’à ce jour , il aura la 
somme de trente mille livres de quarante gros , la- 
quelle somme luy sera assignée sur les quatre pays; 
à savoir : Brabant, Flandres, Hollande et Zé- 
lande, à payer les dix mille en dedens deux mois 
prochains venans^ et les aultres vingt mille à deux 
demies années aussi prochaines suivantes lesdits 
deux mois ; et quand le roy et mondit seigneur re- 
prendront ledit chasteau, hors des mains de mondit 
seigneur de Ravestain , s’il leur plaist non luy 
donner aulcune chose pour lesdites réparations et 
dépens, ce est remis à leur bon plaisir. 

» Toutes les navires de guerre estant présente- 
ment au hable de l’Escluse, apparienans aux habi- 
tans dudit lieu , ou aux serviteurs domesticques 
de mondit seigneur de Ravestain, demeureront 

illecq paisibles et joyront de ce traictié , saulf et 
pourveu qu’ils n’exploicleront la guerre sur les al- 
liés, et bien voeillans du roy et de mondit seigneur 
l’arcliiduc, sur peines d’eslres tenus pour ennemis 
et infracteurs de la paix. 

» Et quant aux étrangers non résidons à 
l’Escluse et ne sont domesticques dudit seigneur, 
se retireront en dedens, quinze jours après la pu- 
blication d’ycelle, et feront serment que à leur 
partement dudit Escluse et ung mois après ceste 
publication, ils ne feront aulcun dommaige au roy 
et à mondit seigneur ^ ni à leurs pays et subj ects. 

» Touchant que requiert monseigneur de Ra- 
vestain, que pour obvier que ces pays de par 
decba ou ailleurs ne advienne aulcuns procez , dis- 
sentions ou querelles pour cause des prinses et ex- 
ploicts de guerre faicts sur les corps et biens des 
marchands estrangiers de quelque estât , nation 
ou condition qu’ilz soient , durant les dessusdits 
dilFérens, le roy et mondit seigneur lui promectent 
que pour quelconque poursuite, neàquellerequeste 
que ce soit , pour cause des dessusdictes prinses , ils 
ne feront ou permecteront aulcunement adom- 
magier ceulx lesquels ont tenu le party et querelle 
duditseigneur de Ravestain , ne leurs biens, na- 
vires, ne marchandises, par justice ne aultrement; 
mais demeureront et seront par ce présent traictié 
iraneqs et paisibles en tous les lieux de l’obéissance 
de mesdits seigneurs. Est dit par ce présent traic- 
tié, que le roy, mondit seigneur, monseigneur le 

duc de Zassen et messeigneurs de l’ordre et du 
conseil , escripveronl et prieront aux royz d’Engle- 
terre , d’Espaigne, et aultres princes auxquelz be- 
Soing sera , qu’ilz voeillent induire leurs subjects , 
et tant faire qu’ilz laissent ledit seigneur de Ra- 
\estain et ceulx ayant tenu son party, paisible, du 
contenu de ce présent article. Et le roy , mondit 
seigneur , monseigneur de Zassen , les seigneurs 
de l’ordre et aultres du conseil ne souffriront , ne 
perinecteront que audit seigneur de Ravestain , et 
à ceulx ayant tenu son party , soit ès pays du roy , 
de mondit seigneur, faict aulcun arrest, pour- 
suyte ou empeschement et donimaige, pour cause 
des choses faictes et advenues par mer ou par terre 
durant ces présens différens ; mais seront de ce 
deschargez et porront paisiblement demourer et 
converser par tous les pays de mes avantdit sei- 
gneurs. 

» Tous les gens de guerre , marchans et aultres 
de quelque estât pais et nation qu’ilz soient, estant 
présentement à l’Escluse, ils se porront avec leurs 
marchandises et biens quelconques , retirer où 
bon leur semblera, soit en France ou ailleurs, en 
dedens quinze jours après la publication de ceste , 
sans que l’on leur puisse faire ne donner ne mestre 
arrest aulcun ; mais se besoing faict , pour plus 
grant seureté, leur feront bailler saulfs-conduicls 
pour eulx et leurs biens; et si aulcuns d’yceulx, 
en vertu de ce présent traictié , vouloient demou- 
rer en l’obéissance du roy et de mondit seigneur , 


Digiiized by Google 



(uga) 


DE JEAN MOLÎNET. 


» 


5i7 

et joyr de cedit traictié , faire le pourront sans que 
pour cause des choses par eulx faictes , et qui sont 
advenues durant lesdites diversions , on leur puist 
aulcune chose demander. 

» Les bu rjçuemestres esche vins, conseil, bour- 
geois et habitans de la ville de TLscluse, jojront 
doresnavant de la grâce et quittance à eulx faictes 
par le roi et mondit seigneur l’archiduc, en l’an 
quatre-vingt-six, laquelle est des trois pays, pour 
portion de toutes aydes et subventions à inesdits 
seigneurs, lors accordez ou à accorder durant dix 

O 

ans , lors en suivant. 

>) Tous dons, priviliéges, franchises, coustumes 
et octrois auxquelz ladite ville a usé, durant le 
temps du roy, de feue madame Marie, que Dieu 
absoilve , et de feu les ducs Philippe et Charles de 
Bourgongne, et leurs prédécesseurs , comtes et 
comtesses de Flandres , sont confirmez et ratifiiez 
parce présent traictié, etporront iceulx doresna- 
vant paisiblement joyr comme ils ont fait jusques 
ores. 

« Accomplissant lesquelles choses, nous, au 
nom et comme lieutenant devantdict , etc. ; signé 
sur le ploy par monseigneur le duc de Zassen , 
lieutenant général; Englebert, comte de Nassou, 
lieutenant de Flandres ; monseigneur le prince 
Adolf, comte de Nassou ; les seigneurs de Beures et 
deChieures, de Mésavède , et de plusieurs aultres 
princes ; du secrétaire J. Barry : et scellé des sceaux 
de monseigneur de Zassen , monseigneur de 

Nassou, monseigneur le prince de Chimay, et 
messeigneurs de JBeures et de Chieures. 


CHAPITRE CCLVI. 


Aucunes rencontres lesquelles se firent en Haynault et ailleurs , pendant le 
siège de l*Escliise; ensemble aucuns incidens advenus en ce temps. 


Les garnisons deVrenyn, Moncornet el de Au- 
bentoii, en nombre de soixante chevaulx et de six 
vingts piétons, tenansie parti des Franchais , firent 
une assemblée le onzième jour d’aonst, pour faire 
une course en Haynault, et marchans autour de 
Liessies , de faict escarmucbèrent encontre ceulx 
de l’Abbaye, lesquels en prindrent deux. De ces nou- 
velles fut hastivement adverli Philippot Portier , 
natif d’Ath , lequel avait abandonné le style de la 
plume où il avait esté nourri en court, et pour soy 
habiliter au très noble mestier d’armes, tellement 
qu’il estoit lors capitaine de Avesnes en Haynault, 
et jasoit ce que icelui Philippot fussist fort em- 
pesché avec ses gens de parchonner ung butin à 
l’heure queces idées nouvelles lui furent apportées, 
et que lui et les siens fussent vexez et travaillez 
d’avoir faict une course la journée précédente. No- 
nobstantils cessèrent de faire leur partaige, et mon- 
tèrent à cheval vingt-quatre compagnons bien en 
poinct;,tant pour butiner que pour butiner, el firent 
sçavoir leur emprinse au prévost d’Estroen , le- 

quel estoit lors fort expérimenté des subtillilez de 
la guerre ; et lesquel se bouta avecq eulx accom- 
paigné de sept ou huit chevaulx, avecq deux cens 
piétons, lesquels se fourèrent en leurbende. 

Quant ils furent assemblez^ ils envoyèrent leurs 
avant-courreurs par deux costez, pour sçavoir le 
nombre et positions des Franchois , et sur espé- 
rance de les surprendre en desroy. Ils tirèrent au 
lieu où ils pensèrent les trouver , par chemins 
couverts non guaires hantez, affin de mieulx celer 
leur faict ; puis se approchèrent d’ung villaige que 
iceulx Franchois butinoient à grande diligence ; et 
illecq suractendirent par manière d’embusche jus- 
quesils furent hourdez de proye, aflin de les mieulx 
avoir à leur adventaige; et quand iceulx Franchois 
se furent pourveuz de prisonniers, bestial et baghes, 
les Hannuyers envoyèrent partie de leurs gens où 
il leur sembloit que passer debvoient pour quérir 
leur fuyte, afînde garder le passaige, puis donnèrent 
dedens de moult grant corraige, et tant vigoreuse- 
ment, que les Franchois, lesquels de rien ne se doub- 
toient, furent merveilleusement eslonnez , car sans 
porter guaires loing leur pillade, furent contraincts, 
par force d’armes , de faire illecq la raison ; si que 
finablementhabandonnèrent leur proye; et furent 
rescouxdelewrsattrappes, tant hommes que bestes 
et baghes. 11$ perdirent ung seul homme mort sur 
le camp , douze prisonniers et plus de cent bastons 
de guerre ; et leur fut donné la chasse plus de deux 
lieues par lesdits Hannuyers, lesquelz, sansquelque 

perle de leurs gens , firent le rencontre entre le 
Francq-Bois et Wignies. 

Lanuict deTassomplion Noslre-Daoie, la garni- 
son d’Arras, laquelle lors lenoit pour le roy de 
France, se mit sus de cent à six vingts chevaul- 
cheurs tous armez au cler, et bon nombre d’ar- 
chiers, pour quérir leursadvantures, pareillement la 
garnison de Bouchain et du Quesnoj, bons Bour- 
guignons, .délibérèrent cesle mesme nuict de l'aire 
une course ès limites des Franchois, et esloient 
enja compagnie des Bourguignons , Loys de Vaut - 
drey , Belleferière, Meliador et Ponthus de Lalaing, 
lesquels amenèrent deux cens piétons de la ville 
de Douay. Or advint en ceste nuict que point sou- 
vent ne advient, que les deux garnisons de divers 
partyset querelles, renconstrèrent l’une l’aultre de 
nuict entte une et deux heures. Le cry , le hurt et le 
chocq furent merveilleusement grans tant d’ung 
parti comme de l’aultre ; car ils donnèrent dedans 
à tort et à travers, sans si et sans miséricorde. Illecq 
se entrebaslirent et entremeslèrent tellement l’ung 
avecq l’aultre , que nul d’eulx ne scavoit recori- 
gnoistre son compaignon, synon à la voix , au nom 
et au cry ; car nulles enseignes ne se apparoissoient 
pour l’obscurité de la nuict ; et après qu’ils eurent 
longuement martelé l’ung sur l’aukre , comme 
font aveugles et gens privez de; lumières ; le 
hasard , plus que bon advis ou- proesse , donna 
telle fortune aux Bourguignons, qu’ils furent 
victorieulx, et démourèrent les Franchois def- 

faictset rompus que prins, que morts, que perdus, 
plus de soixante. 

La desfaicte des Franchois parachevée, les Bour- 
guignons, en poursuivant leur bonne fortune , se 
tirèrent vers lechasteau Destrées, où ily avoit seize 
ou vingt larronceaux , lesquels pellotoient leurs 
ovisins, si furent lourdement desnichez ; car ledit 
chasteau fut assailly vigoreusement et prins de force 
et de puissance. Les deffendans furent menez aul- 
cuns à Bouchain, soubs Loys de Vauldrey ; les au- 
tres au Quesnoy, soubs Philippe de Belleferière ; 
lesquels Philippe et Loys, en ceste besogne, se con- 
duisirent moult honnestement. 

En ce mois d’aoust trespassa à Home , le pape 
Innocent , dont, par la voix des cardinaux, fut élu 

le jour Sainct-Laurens , Rode de Borregias , 

episcopus porünensis , \'\ce-chdincéïieT après qu’il 
eust esté cardinal l’espace de quarante ans , en 
la fin de cedit mois fut couronné, et fut nommé 
Alexander sextus. 

En ce temps fut trouvé à Rome en une vieille 
muraille, la table que Pillate escripvit et fit mectre 
sur la croix : Jésus N azarœus, rex Judeorwn ; et 
madame de Bretaigne , royne de France^ se accou- 
cha du dolphin de France, lequel fut baptisé envi- 
ron dix heures du matin en la chapelle du Plexisdu 
Parcq, présent le roy Charles huitiesme de ce nom, 
et plusieurs princes, chevalliers et barons. Les fons 
furent faits tous nouvaulx, et fut baptisé par ung dé- 
vot religieux de l’observance, nommé frère Jehan 

Chrohiqdes. T . XLVl . — J. Moli\et IV . 2 1. 

Bourgeois. Ses parins furent les ducs d’Orléans et 
de Bourbon ; sa marraine fut la rojne deCécille, 
et fut nommé Charles Orléans. Le seigneur de 
Nemours portoil le chierge , le seigneur de Foix 
la salière , le comte de Vendosme la aighière, le 
frère au comte de Foix le bachin et la serviete , 
et le prince d’Orenge , ayant le chief descouvert . 
vestu d’une robbe de drap d’or, portoit mon sei- 
gneur le dolphin ; et madame l’admirale , femme du 
seigneur Loys, bastard de Bourbou, portoil le cre- 
meau oùestoil une escarboucleet aullres pierres de 
graritvallue. Après suyvoientmesdames les duches- 
sesd’Orléans.de Bourbon, et ladite royne deCécille, 
avecqplusieursgrans personnages, et en bon nom- 
bre , tous par ordre ; et cinq cens archiers de la 
garde portoient chacun une bourse. Le roy estoil 
illecq en grant dévotion , lequel tenoit par la 
main le sainct homme de Plexis. Et ne vesquit 
guaires de temps ledit daulphin , ne pareillement 
le roy Charles son père , après ledit baptisement ; 
mais ladite royne, sa mère, fut remariée au roy 
Loys, duc d’Orléans, successeur dudit roy Charles. 

CHAPITRE CCLVII. 


Du siège lequel fut mis devant Boulongne- sur-Mer par Henri , roy d’Engle- 
terre, comte de Ricbemont. 

Le roy Henri d’Engleterre fit grant amas, tant de 
gens de guerre que d’argent, et descendit en laville 
de Calaiz , le deuxiesme jour d’octobrej sur inten- 
tion de prendre par ruze ou aultrement la ville de 
Bouloingne sur la Mer, et de tirer oultre et conc- 
querrir le ducé de Normandie , comme espéroient 
aulcun Englez, que pour ce faire avoient déboursé 
grant finance. Le roy de France adverti de son em- 
prinse envoya dedens Bouloingne , pour prin- 
cipal capitaine , le bastard Cardon , moult expé- 
rimenté en armes. Si eut en sa compagnie de seize 
à dix huit cens hommes de guerre^ paiez pour iing 
an , et avec certaine artillerie , provision de chair 
et de bledz pour deux ans ; médecins , appolhi- 
caires , drogheries , pour subvenir aux navrez , an- 
chiens et dil)ilitez ; ensemble plusieurs choses 
nécessaires pour résister aux impétueux fouldres 
et tempestes de siège de l’armée du roy d’Engle- 
terre, ensemble de sa puissance , montant à vingt 
mille testes armées, merveilleusement en poinct, et 
six cens basions à pouldre. Furent angoiseusement 
étonnés les gouverneurs et capitaines de la ville 
d’Ardres, situéeà une grosse lieue près, et tenan 
leparty du roy de France. Iceiix donc sentant les 

Englez devant leur fort , envoyèrent à Sainct-Omer 
vers messire Jeorges de Bustain , ellemand , na- 
tif de Trente , et messire Charles de Saneuse, prin- 
cipaulx capitaines d’icelle ville , affin d’avoir 
secours, conseils et ajde contre ladite armée an- 
glaise , et s’il leur plaisoit venir icelle part , ils leur 
livreraient en mains les clefs de la ville , pour et 
au nom de mon seigneur l’archiduc. Ce rapport 
faict auxdits capitaines de Saint-Omer , messire 
Charles de Saneuse, et messire Millericq van Nau- 
keiifetler, chevalier, lieutenant dudit messire Geor- 
ges , se préparèrent vistement et montèrent cinq 
cens chevaulx, accompaignés de quatre cens pié- 
tons allemans et piccars , entrèrent en la ville 
d’Ai’dre, où leur fut fait ouverture; et incontinent 
le roi d’Engleterre se trouva à l’environ de la ville , 
envoya ses gens vers les gouverneurs d’icelle, affin 
de les mectre à son obéissance, à quoi ne consen- 
tirent ains le refusèrent totallement, et iceux En- 
glez leur dirent que le roy des Romains , père et 
maubour du seigneur archiduc, avoit abandonné 
ladite ville au roy d’Engleterre pour en faire son 
bon plaisir ; et pour certification de ce , déployè- 
rent les patentes scellées dudit roy des Romains ; et 
à tant se contentèrent iceulx gouverneurs d’Ardre , * 
capitainesetgarnisons,Allemanset Piccars, lesquels 
le lendemain retournèrent tous à Saint-Omer, et 
les Englez entrèrent en la ville d’Ardre, laquelle 
ilsdémolirent , dilapidèrent et abbattirent en deux 
ou trois jours , portes , tours et murailles. 

Le royd’Ang^eterreavoit divisé son armée en trois 
parties, c’est assavoir avant-garde, bataille , el 
arrière-garde ; dont l’avant-garde se partit d’Ardre, 
et se tirant vers Boulongne, se logea à Marquise, et 
lelundy ensuivant, seiziesmejourdumoisd’octobre, 
le roy, sa bataille, son arrière-garde, deslogèreut 
de Calaix, puis logèrent une nuict à Sangalle, l’aul- 
Ire à Marquise dont son avant-garde s’estoit partie; 
si que finablement, le vingt-deuxiesme jour du mois 
d’octobre, le roy , sa bataille, son avant-garde, ses 
engiens, ses charrois et son artillerie se trouvèrent 

aux champs et se logèrent tant à comme aux 

villaiges auprès de Boulogne. Et tost après messire 
Charles de Saneuse, le lieutenant de messire George 
Denis de M orbeche , Almerade, espagnol, aullres 
capitaines et plusieurs compaignons de guerre es- 
tant soubs eulx, en nombre de six cens chevaulx 
bien accoustrez, se partirent à Sainct-Omer, et se 
trouvèrent en l’ostdes Englez, pour leur donner se- 
cours et les assister tant et si longuement que le 
traicté fut faict. 

Le roy d’Angleterre fit descharger son artillerie, 
avironner la ville de Boulongne de sa puissante ar- 
mée, et fut de sa personne logé aux frères mineurs, 
joindant à la basse Boulogne. Englez affûtèrent leurs 
gros engiens pour battre la muraille tant merveil- 
leusement ,que l’estombissement du briuct futoy de 
la ville de Grantmont en Flandres. Le bastard Car- 
don mit sus une saillie de gens bien accoustrez , 
lesquels vigoreusement furent rescuz par les Englez, 

CHAPITRE CCLVIII. 

'l'iaictic (le Ih |>aix faicte entre Charles de Valois, très ch repli en roy de 
France, huicliesme de ce nom ; et Henri de la Marce, roy d’En^lelciTc • 
sepliesme de ce nom. 

« Combien que divisions anciennement causées 
entre les deux provinces de France et d’Engleterre 
soient multipliées par plusieurs jours et ans, et que 
envie ajt esté et l’amoureuse racine de paix 
extollée, et ès roysillustresengendre guerre, mère 
de mendicité , despuis le valeureux régné de très 
excellent prince Philippe Dieu-Donné , roy de 
France, et dePhilippe Auguste, roy de France^et de 
la lignie dudit Philippe-le-Gros et Jehan de Poi- 
tiers, roy d’Engleterre, par succession que com men- 
dia latucte hayne, dure et très deshonneste arro- 
gance, et paix heureuse fut bannie dès l’an mil 
cent et trente et ung , laquelle hayne et arrogance 
a duré jusques à ce jourd’hui, dernier d’octobre an 
mil quatre cens quatre-vingt et treize , au règne 
du très illustre Charles, parla grâce de Dieu^ roy 
de France, huitiesme de ce noih, et Henri de la 
Marce, roi d’Engleterre, septiesme de ce nom, sei- 
gneur de Irlande et comte de Ricemont , que au 
nom de Dieu et de la court celeste, racine ancienne 
contemptée en bas , paix et amytié est jurée et 
promise entre les deux royalmes de France et 

d’Engleterre durant la vie desdits deux roys , et ung 
an après le dernier décédé, tant par terre que par 
mer, fleuves et rivières. 

« El premièrement. Par le consentement des 
princes d’Angleterre, des mayenrs et seigneurs de 
Londres et des trois estatz dudit pays, ledit roy 
d’Engleterre renonce à toutes alliances , societez 
d’armes que lui et les Anglois ont promis au roy 
des Romains, l’archiduc son fils, elles pays de Flan- 
dres, ducé de Brabant, Hollande et aultres leurs al- 
liez, tant par terre que par mer, saulf lescas réser- 
vez comme cy après est déclaré. 

» C’est que ledit archiduc et lesdits pays ont, 
du jour deceste paix, quatre mois pour eulx recon- 
cilüer avecq le roy de France, et seront compris 
en ladicte paix durant ledit temps , s’ils y voelent 
entendre, et après ils seront frustrés et exclus, si 
ils n’y parviennent dedans ledit temps de quatre 
mois. 

» Item. Et pareillement durera l’alliance du roy 
d’Engleterre et de l’archiduc , encoire lesdits qua- 
tre mois, afîin que s’il advenoit que si le roy de 
France, monseigneur le marissal des Querdes ou les 
Franchois meissent le siéfje devant la ville de Saint- 
Orner ou aultre part appartenant audit archiduc, 
ou que l’on exploicta la guerre, après ce traicté, aux 
pays dessusdicts, ledit roy d’Engleterre et son ar- 
mée pourra bien aider et favoriser ledit archiduc, 
Saiuct-Omer , les places et lieux dessus narrez, le 
temps et' espace desdits (juatre mois et non plus; 

et s’il advenoit que l’on n’en fist riens dedans ledit 
terme. Nul jour après, le roj d’Engleterre ne les 
Ënglois n’y poessent en riens envoyer secours, mais 
sera faillie l’alliance. 

» Item. Et s’il advenoit que aucune ville, chas- 
teau ou place,durantlesdits quatre mois, fut emblée 
ou aultrement prinse sur le roy de France, de pré- 
sent estant sur son obéissance , par l’archiduc ou 
son commis, ledit roy de France leur porra bien 
faire la guerre et y mectre siège, et mener guerre 
guerriable , et n’y porroient les Englez aulcune- 
ment donner secours, puisqu’elle seroit après le 
jour de ceste dite paix, gaignée et de nouvelle ac- 
quisition. 

» Item. Et pour les desniers prestés par ledit 
roy d’Engleterre^ à haulte princesse, madame Anne 
fille unique et cohéritière de feu Franchois, duc de 
Brelaigue, à continuer la guerre audit pays contre 
le roy de France^ montans en somme de six mil 
francqz ; et que promet ledit roy d’Engleterre 
monstrer par obligation de ladite princesse et des 
barons de Bretaigne, le roy, comme mari de ladite 
dame et seigneur du pays de Bretaigne, sera tenu 
et promect paier ladite somme audit roy d’Engle- 
lerre en dedans quinze ans, et chacun an par égale 
portion, au terme qui sera conclus et assigné ledit 
payement. 

» Item. Et par ceste'paix, leroy de France ne sera 
en rien tributaire au roy d’Engleterrc, ne aux En- 
glois présent et advenir, à cause de cinquante mille 

escus d’or que le feu roy Loys promit paier sept 
ans durant au roj Edouard, par les trêves mar- 
chandes et coincatives qu’ils firent ensemble à 
Pecquinj, en l’an mil quatre cent soixante quinze, 
et desarriéraigesque les Anglois disoient que deuz 
leur esloient ; leroy de France etleroyalme en 
demoreront quictes et deschergez pour le temps 
présent et advenir. 

» Item. Et par ceste paix renonce le roy d’Engle- 
lerre elles Anglois aux anciennes demandes qu’ils 
faisoientaux pays et duces deGhiennes et Norman- 
die , conté de Ponthiue et de Monstreul. 

» Item. Pareillement ne porra ledit roy d’Engle- 
terre attribuer en ses mandemens nom de roy de 
France, et y submect tous les roys d’Engleterre , 
ses futurs et successeurs, et ce est ordonné par 
les princes et seigneurs de Londres, estais dudit 
pais , moyenneurs et forgeurs de ceste paix. / 

» Item. Sera tenu ledit roy d’Englelerre de faire 
tenir la mer seure et la garder, afin que les navires 
de France puissent marchandement coincquer et 
fréquenter les mers d’Angleterre après lesdits qua- 
tre mois passez , encontre les Flamens et leurs al- 
liés , s’ils sont encoires contraires au royalme de 
France. 

» Item. Et incontinent ladite paix publiée , les 
navires de France porront prestement aller pescer 
parmi la mer, sans actendre lesdits quatre mois , 
ne obtenir saulfconduil dudit roy d’Engleterre , 
oultre que ceste paix présente. 

» Item. Et incontinent ceste dite paix publiée, 
le roy d’Engleterre promect de soy départir, et 
laisser le siège de Boulongne et son armée, et re- 
tourner en la mer ; et demourra ladite ville de Bou- 
longne nuement au royalme de France. 

» Item. Est ordonné que le roy d’Engleterre et 
son simple estât porra bien entrer en la ville de 
Boulongne avant son parlement, pour aller visiter 
l’esglise de la mère de Dieu, sans y coucher ne ses 
commis. 

Laquelle paix et tous les articles dessus narrez 
promectent monseigneur le marissaldes Querdes; 
Franchois de Bourbon comte de Vendosme; Char- 
les de Arminac comte de Guyse ; le seigneur de 
Dourier secret ambassadeur du roy; monseigneur 
Mathieu, bastard de Bourbon ; Pierre Biosset, bailly 
de Gaulx; les seigneurs de Picardie, chevaliers, et 
aultres plusieurs nobles hommes présens à ceste 
ditepaix, tant capitaines et seigneurs de Londres, et 
princes et gens d’esglise, et des estats dudit pais 
d’Englelerre , lesquels ont tous promis et juré de 
tenir ensemble ceste paix, et les dissentions rom- 
pues en la manière que dict est. Fait et- passé en la 
villed’Estape sur la Mer, le treizième jour de no- 
vembre l’an de grâce mil quatre cens quatre- 
vingts et douze. 

CHAPITRE CCLIX. 


La priose et rédaction de la ville et cité d'Arras. 


Cinq ou six compaignons de simple et poure es- 
tai , habitans les aucuns et repairans en Arras , 
moult bons Bourguignons en cœur et esprins de 
grant hardemenl; mais non puissans detollérer et 
souffrir les insolences et opprobres que leur firent 
journellement les garnisons des Franchois estans 
illecq ; lesquels et plusieurs autres de leur sorte ^ 
ayans la croix Sainct-Andrieu empraincte secrète- 
ment en leurs coraiges , estoient souvent durement 
travaillez, anéaiitiz et resveillez comme furent les 
enfans d’Israël soubs la main du roy Pharaon; pour- 
quoy iceulx compaignons, cinq ou six seulement, 
pensèrent j>ar quel moyen porroient eschapper de 
ceste griefve servitude en réduisant la ville à son 
vrai et naturel seigneur. La première conception 
en fut desveloppée par ung machon , lequel trois 
ou quatre ans paravant que l’emprinse fusist para- 
chevée appella aucuns personnaiges lesquels il sen- 
toit aucunement enclins au bon sang des Bourgui- 
gnons , convenaJsles à conduire son imagination , 
laquelle fut telle. 

Aulcuns capitaines de la garnison franchoise 
‘^avoient ès mains les clefs de portes de la ville ; mais 
ils estoient assez négligens de y prendre extrême 

garde, car souvent en bailloient à leurs gens, les- 
quels comme iceulx les metoient en noncbaloir. Il 
disoit ledit machon , lequel avoit imaginé ceste ou- 
verture, que si l’on povoit avoir lesditesclefz et les 
contrefaire , par succession de temps, moyennant 
lagrace de Dieu, avecq bonne conduicte et le adju- 
toire des princes et gens de guerre, l’on parvien- 
droit à tant bonne fin que la ville d’Arras, chasteau 
et cité escherroient en l’obéissance du roy des Ro- 
mains et de monseigneur l’archiduc , son fils. 

A ceste intention se condescendirent ceulx qu’il 
avoit choisi pour mectre en train ceste besogne, 
lesquels promisrent et jurèrent fidélité ensemble 
pour y besogner discrètement, chacun à son pos- 
sible. 

Le principal de ceulx , lequel fut appellé pour 
avancher le fai et, estoit homme court et gros de 
corps, ayant barbe et chevelure grise, nommé le 
Grisart; et pour ce que souvent se trouvoit entre 
ceulx lesquels avoient le maniement desdites clefz, 
il print charge de diligenter sur ce poinct; aultres 
se firent fort de contrefaire les clefz en aultres vil- 
lesque en Arras, etPierreWastel, natif de Bethune, 
painctre de son mestier, emprint de advertir et 
solliciter les seigneurs et capitaines bourguignons 
des frontières à l’environ, affin d’avoir bon conseil 
et bon subside pour besongner quand le cas escher- 
roit; mais avant que le train de ceste emprinse 
eusist totalement prins son cours, advint que ledit 
machon , inventeur d’icelle, siquedict est, se accou- 

cha au Uct mortel, là où il manda sesdits adherens, 
leur priant alTectueusement que sur toutes choses 
ils s’emploiassent d’accomplir ce de qiioy ilsavoient 
pourparlé ensemble, tant pour l’honneur du pais 
que pour lebien et prouflit de leur naturelseigneur, 
et tost après il rendit l’ame. Les autres pourtant ne 
délaissèrent à pourchasser leur faict; etGrisart, 
lequel cy-dessus dict est, avoit grande coincalion 
avecq ceulx lesquels avoient le gouvernement des 
clelz.se accointa d’ung, lequel se nommoitChauny, 
à cause qu’il clooit et ouvroit aulcunes portes de 
ville , si l’entretint de joyeuselez fort plaisantes , 
le pourvoyant de friandz vins et certains vivres 
auxquelz il le sentoit enclin , se tant se confioit 
Chauny ensa preud’hornie, aulcune fois par parewe 
de soy lever de la table^ lui faisoil clorre laporte. 
Et lors ce Grisart accomplissoit libéralement son 
commandement; et préadvisé de son faict , prinl 
les figures et emprainctes desdites clefz à sa volonté 
puis les livra ès mains de ses compaignons, lesquels 
secrètement firent forger les figures ès villes pro- 
chaines tenantle parti des Bourguignons , et ex- 
ploictèrent tellement, que jusques au nombre de 
quinze ou seize clefs tant des foeillez , des portes 
que les ghicez justement et bien compassées furent 
par iceulx apportées en Arras , assayées et bien 
expérimentées, souverainement les clefz, de la 
porte deHaguerne, par laquelle ce grand meschief 
advint au reboutement des Franchois ; car pour 
ce que ladicte porte ne s’ouvroit que par anlcun 

temps que l’on amenoil le bois et le foing eu la 
ville , les inanans cricelle ne se fussent doubtez que 
malheure lortune leur fusist advenue par ce quar- 
tier. 

Le painctre dessusnommé, pour le bon zèle qu'il 
avoit à la querelle et recource des pais, diligenta 
visleinent vers aucuns seigneurs de Hajnault et 
capitaines bourguignons des forteresses prochai- 
nes , comme Robert de Melun , Loys de Vaul- 
drey et altres y auxquels il descouvrit totalement 
ceste secrète' emprinse , et lui promisrent que à 
leur possible ils la ameneroient à finale exécu- 
tion j et de faict le misrent en bouche de aulcuns 
grans personnaiges, lesquels volontiers tendirent 
les oreilles, eurent le faict moult aggréable, et se 
y consentirent tellement que plusieurs nobles chefs 
de guerre et gentils compaignons, firent leurs 
préparatoires pour besongner quant temps seroit; 
et d’aultre part le Grisart, lequel avoit la chose 
moult à cœur, ne se faindoit d’estudier, concep- 
voir et méditer sur les advenues de ladite porte, 
pour l’avance des gens d’armes ; et à cause que 
souvent faisoit le guet pour unget aultre, et, que 
plus est , clooit , fermoit et ouvroit les portes 
aucunes fois , il avoit aulcunemcnt crédit et 
adventaige tant d’aller que de venir sur la mu- 
raille. Item, il vint à la mémoire, tant du Gri- 
sard que de ses adhérons, que la pluspart des 
garnisons tant d’Arras que de la cité . estoient 
lors empeschez avecq le baslard Cardon pour def- 


Digitized by Google 



1 


336 CHRONIQUES ('49») 

fendre la ville de Boulogne sur la Mer, assiégée du 
roy d’Engleterre, pourquoj l’on viendroit plus faci- 
lement à la réduction que si le nombre estoit plain, 
et estoit besoing d’avoir expédition de ladite em- 
prinse ; car l’appoinclement des Englois et Boul- 
lenqis estoit en train de venir à chief, et par ce 
moyen la garnison d’Arras soudainement retour- 
neroit; si que par le consentement des capitaines 
Bourguignons, la délibération et advis de ceulx 
lesquels le faict conduisoient , il fut conclud que 
de nuict se feroit cest exploict, et fut le jour as» 
signé 'par iing dimenche, quatrième jour de no- 
vembre , an dessus. 

Quant le signe qui fut donné entre les gens 
d’armes et les conducteurs de ceste besongne, fut 
par une chanson communigué : Marchons, ladure , 
au hault la durée ; ne fault demander si le Gri- 
sart , le peindre, le serrurier et leurs adhérens 
furent en angoisseuxsoussi ung jour ou deux avant 
l’accompli^ement de ceste œuvre ; car ils se lan- 
chèrent en ung cruel et horrible dangier, et si le 
tenebreux secret fusist venu à certaine lumière et 
congnoissance des Franchois, ils eussissent souf- 
fert et enduré, toi tures , et griefves tourmens ca- 
pitalz et inortelz , sans miséricorde et pardons ; 
mais ils mirent tout contre tout, et se recomman- 
dèrent à la grâce et protection de Nostre-Dame 
de Haie et des besnoits saincts auxquelz de bon 
cœur ils s’estoient vouez ; et . pour estre mieulx 
assurez et pourvoyaris aux périls lesquels on por- 

voient ensuyvir, et poursavpirseemprinse estoil di- 
vulguée, ledit painctre se partit de Bouchain le sa- 
mcdy parnuict à douze heures, dont le lendemain 
se fit l’emprinse , entra en Arras à la porte ouvrir ; 
et la messe oye , allant d’une taverne à aultre , 
se trouva en certains lieux, où estoient plu»enrs 
compaignies, pour oyr des nouvelles, et se riens ne 
profféroient au préjudice de son intention ; mais 
il n’oyt chose qui luy poelt contrarier, dont gran- 
dement se resjoyt. Il avoit trouvé fachon avecq 
ses adhérens de contrefaire les clefs de l’esglise 
Saint-Gery , où estoit la cloche de l’effroi , et 
quant se vint environ dix heures en la nuict , il en- 
tra en ladite esglise , monta au clocher , et accous- 
tra de cordes et aultres habillemens le bastan 
d’icelle cloche, si bien^ que possible n’estoit de 
lui faire rendre son suffisant pour resveiller la 
gendarmerie ; et environ dix heures et demie ^ se 
boula ledit painctre en une estable auprès de là 
porte de Hagerue, pour oyr. le cry de la nuîct , 
lequel fut Sainct-George ; après il advertit ses 
adhérens jusques à quatre , estant sur la muraille, 
dont les deux gardoient la porte avecq deux aul- 
tres de la ville, lesquels riens ne savoientde l’em- 
prinse, et environ onze heures ils ouvrirent le 
ghicet ou huicquet de ladite porte de Hagerue, 
dévala la plancquet , issit hors de la ville, et as- 
sez près d’illecq trouva le capitaine Loys de Vaul- 
drey, lequel lui demanda : « Painctre, quelles nou- 
» velles ? — Vous aurez en nuict honneur et pro- 

« fict , dit le painclre, car la chose est moult bien 
» conduicte jusques à présent. Dieu mercj , il est 
» temps et heure d’achever et saisir ce que de 
» long-temps avons pourchassé. » 

L’armée des Bourguignons et Allemans, en nom- 
bre de quatre mille à chevaulx et à pied, estoit 
lllecq arrivée tant celléement, par compagnies 
et sans faire noise, tellement que icelle ne fut 
oye , apperceue , ne descouverte de créature de 
la ville, excepté ceulx lesquels connoissoient le 
faict , combien que la lune luisoit à volonté ; mais 
iceulx Bourguignons avoient subtilleinent ordonnez 
leurs piétons devant et leur chevaulx derrière , 
affin de faire moins de bruict , et furent heureux 
que Pontieu , hérault du seigneur des Querdes , 
estoit le vendredy devant venu en Arras noncer 
la paix estre faicle entre les deux roys de France 
et d’Engleterre ; car ceulx de ville en estoient 
tant eschauffez de grande liesse , qu’il ne leur sou- 
venoit de 'garder leur forteresse, et préparoient 
leurs feuz de joye , leurs danses et leurs ban- 
quetz pour le lendemain faire grande chière ; mais 
par sinistre fortune et subtilité de la guerre, ils 
furent durement resveillez , et fut soubdainement 
changé leur esbattement en espouvantement , 
leur doulce liesse en dure tristesse et leurs jnyeulx 
chants en cris fort trenchans. 

Les principaulx capitaines et conducteurs de 
ceste compagnie furent le seigneur de Norest , le 
seigneur deVauldrey, Robert de Meleun, et ung 

capitaine de quatorze cens Allemans, où ils avoient 
cent Suisses; aulcuns aultres cbiefs de guerre et no- 
bleshommesles accompagnèrent, comme Jehan de 
Lannoy , fils du seigneur de Myngoval ; Philippe 
de Belleferière, Robinet, Ruffin, le prevost d’Aves- 
nes et aultres compaignonsadventureux, jusques au 
nombre dessus dict. Cette assemblée , assez vigou- 
reuse et suffisante pour venir à chief de leur pour- 
suite J se trouva bien asseurée quant elle percheut 
que le painctre tenoit sa promesse, en tant qu’il es- 
toit sorti de la ville au devant d’eulx pour conduire 
labesongne, et se fièrent totalement tant en lui 
comme en ses conducteurs; lors print chacun la 
chose en cœur comme gens esprins de grant 
hardement, et lors le painctre demanda treize pié- 
tons pour estre au-dessus de la porte^ lesquels pres- 
tement luy furent octroyez, promectant toutesfois 
retourner vers eulx ; et lors il advertit ses adhé- 
rens, non guaires loin d’illecq, pour besongner et 
marcherau chant de Marchons la dureau la duré, 
une chanson vulgaire, laquelle estoit lors en bruict. 
Laporte bien asseurée et tenue ouverte par les treize 
piétons , ledit painctre retourna envers lêsdits ca- 
pitaines. Le signe donné par ladite chanson^ le guet 
fut saisi, et gendarmes se esforcèrent, tant à pied 
commeàcheval, d’entrer en Arras par ladite porte; 
et adoncq l’horrible son d’engietis à pouldre , de 
gros tamburs, trompettes, clarons, cris de geqs 
et de bestes fut tant espouvantables que jamais pa- 
ravant, de tonnaire, tempeste, fouldre n’avbilesté 

oy le semblable; el brief, pour une entrée de bonne 
ville, elle fut angoiseuse, donnant terreur incompa- 
rable à plusieurs inanans de la ville , lesquels de 
riens ne se doubtoient. N’y avoit tant hardy qui 
osast ouvrir son huys ; mais ouvroient à peu de 
noisesleurs fenestres, pour regarder cet efFroy, sans 
toutes fois bouter testes avant, pour le dangier du 
traict. Aulcuns supposoient que c’estoit la garnison 
de la ville , laquelle revenoit de courre ; mais quant 
ce merveilleux mot de ville gaignée ! et de vive 
Bourgongne 1 fut espandu par les quarrefours 
d’Arras, et parvenuz aux oreilles des habitans, 
aulcuns d’iceulx s’en réjoirent, et aulcuns s’endes- 
conlîrent;et futcrié publicquement,quequiconcque 
vouloit tenir la partie de Bourgongne, se tirast au 
marchié, là où plusieurs s’espandirent avecq les ca- 
pitaines. I.es marchands de France avoient lors 
très bien furny le marché d’Arras de vins frians ; 
mais sans faire long essay, ne demander combien, 
ils furent soudainement riflez , espandus et esfon- 
drez. 

Quant les Bourguignons se virent au-dessus du 
marchié, des bourgs et des rues, environ trois heures 
au matin, ils donnèrent l’assaut au grand chasteau 
d’Arras, lequel ne tint guaires; car Querquelevent, 
capitaine principal de la ville et du chasteau, ha- 
bandonnala place,et issit par dehors,cuidant échap- 
per , mais il fut prins de Philippe de Belleferière 
auquel il donna sa foi , et les aultres lesquelz fu- 
rent illecq trouvez se rendirent prisonniers au 

nombre de cent à six vingts, et perdirent deux fois 
aultant de chevaulx de selle. Iceulx Bourguignons 
ajansconcquisla ville, ne furent négligens de pour- 
suivre leur bonne adventure , car moult rudement, 
sans tendre niains à la pillade, se tirèrent à la cité, en 
laquelle ils cuidèrent entrer sans coup férir; car 
le painctre et le Grisart, et leurs conducteurs, es- 
péroienl d’avoir illecq un de leurs adbérens, le- 
quel leur avoil promis d’ouvrir la porte au tu- 
multedel’efFroy. Maisquantvintauxcannes baissées 
ils trouvèrent face de bois, et celuy lequel ceste 
promesse leur avoit faicle , oncques puis ne fut veu 
en la ville ne en la cité. Nonobstant cest inconvé- 
nient, ils firent sonner à l’assault , dreschier es- 
chielles longues , pieches de bois et perches , et par 
l’advantaige qu’ils trouvèrent d’une grande large 
dosse eslevée sur picques, les Allemans, fort usitez 
- ' de ce faict grimpèrentà mont de la muraille comme 
chats affamés , faisant choses de l’aultre monde , 
c’est-à-dire quasi incrédibles, par agilité de corps, 
en très granl dangier de leur vie ; et exploictèrent 
tellement^ que la cité d’Arras fut gaignée à très 
poure et très petite résistence de leurs ennemys , et 
à l’heure que ce fut achevé , messieurs de Notre 
Damecommençoient leurs matines, etlors, comme 
ils chantoient à l’invitatoire en leur chœur, la gen-r 
darmerie fit son inlroiteenleuresglise parleur por- 
tai, et lurent merveilleusementesbahisleschanoines 
et chapelains, de veoir etoyr tels supplicquaos et 
ministres sans chappes , surplis ou sarols, montezi 

au plus beau de leurs formes , tenant en mains 
hallebardes, hacquebutes et picques à longues 
broches, en lieu d’encensoirs et de croces, finable- 
ment du très redoublé nom de Bourgongne et du 
très horrible cry, lequel s’éleva en la cité; fut tant 
surprinse et estonnée la gendarmerie et garnison 
franchoise du chasteau d’icelle, que plusieurs d’i- 
ceux pour toutes vaillandises payèrent leurs hostes 
des talions, et se desfendirent d’une espée à deux 
pieds , se devallèrent ès fossez de la ville par des- 
sus la muraille ; coururent aulcuns en leurs pour- 
poincls, aullres en leurs chemises, manches devant 
manches derrière, habandonnant leurs biens, leurs 
«dievaulx et harnois , et portèrent des nouvelles à 
ceulx de Bapasme , Lens, Péronne et Saint-Pol. 

Et ainsi doncq, par la manière que dict est, fut 
ceste emprinse parachevée. Le lundy suivant, envi- 
ron cinq heures du matin , Bourguignons et Alle- 
mans saisirent leurs places à tous lez, et les dolens 
Franchois furent expulsez. Peu de jours après, Phi- 
lippe de Bellelerière, avecq aucuns autres, se mit 
au dessus de la ville de Bapasme, et Robinet Buffin 
saisit la ville et le chasteau de I^ns en Arthois. Et 
après ce hutin , pour entretenir reigle de gendar- 
merie, lescompaignons de guerre pensèrent du butin 
partir également, chacun selon son degré etdesert ; 
et, sans abandonner la ville au commun pillage, 
par l’accord de Robert deMeleun, du seigneur 
de Forest, de Loys de Vauldrey , et Destembourg , 
alleniant, principaulx capitaines de l’emprinse, de 

l’aclvis et consentement aussi desdits compaignons, 
tant Allemans que Piccars , pajez chacun pour 
trois mois. 

Il y avoit illecq aulcuns maisuagiers franchois , 
normands et estrangiers, que le roy Lojs,.dès qu’il 
la print, y avoit fait venir pour la populer de nou- 
vaulzplantaiges, et en débouter les mananshorsde 
leurs habitations et héritaiges, lesquels Franchois, 
Normands, furent entre les aultres vexez et inhu- 
mainement traictez, emprisonnez; etd’aultre part, 
ceulx lesquels estoient natifs de la ville ne se po- 
voient contenter de leurs Allemans et aultres, les- 
quels tousjours beuvoient et mengeoient les biens, 
en expectant le paiement de ce butin, lequel ve- 
noit trop longuement à leur appétit ; et murmu- 
roient sur les capitaines, disant que tout ce butin 
ne venoit à compte ; mais aulcune fois on les tour- 
noit de costé, et que les confiscations, composi- , 
tions , exactions , et rédemptions des prisonniers, 
ensemble les desniers des assignations faictes tant 
sur lesesglises que sur le corps de la vile, po voient 
monter à cent et cinquante mille florins, sur quoi 
les capitaines délivrèrent aulcuns payemens aux 
Allemans, comme aux plus diseteux; les Wallons 
aussi eurent certaine somme de paye, mais ne les 
uns ne les aultres ne se tindrent pour bien contens ; 
et de faict les gens de guerre coinquèrent ensem- 
ble sur cette matière , tant les Allemans que les 
Wallons^ si délibérèrent ensemble que les Wal- 
lons prendroient les capitaines allemands prison- 

niers, et au contraire que lesAllemans prendroient 
les capitaines wallons prisonniers, ce qu’ils firent,- 
et pour les accompaigner; mirent les mains sur les 
plus riches bourgeois et manans de la ville ^ et fu- 
rent encoffrés comme les aultres; mais toutefois 
les capitaines, tant d’un costé que de l’aultre, trou- 
vèrent maniéré de wyder, et les bourgeois à grosses 
bourses demorèrent. 

Nul ne sauroit imaginer ne penser le granl 
desroy ne les oultrageuses insolences que lors les- 
dits gendarmes perpétroient sur lesmananset ha- 
bitans de la vüle et cité d’Arras , non-seulement 
sur les gens layz et séculiers , mais sur les gens 
d’esglise, évesques’, doyens, chanoines, prieurs 
et moines en général et en particulier; tout ce où 
ils pouvoient asseoir les mains, doigts ou graux 
estoient riflé et rancbonné, et en tant grant multi- 
tude devasselles, joyaulxet chaisnes, que les coffres 
n’étoientsuffisans de les engloutir et emparcier; car 
leschappauxetbonnetsdeslacquais,tamburins,pai- 
ges et gros valletz estoient chargez et accoustrez 
d’aighières, tasses, louches et gobelets; et comme 
ayans les cœurs enflammés du très ardent brandon 
de très maldite avarice, entre les exécrables et cru- 
délitez prophanes par eulx perpétrez , et tousjours 
soubz ombre de trouver payement, ils se prindrent 
à l’évesque d’Arras, monseigneur messire Pierre de 
Cancicourt, moult noble et vénérable personnaige 
desjà fort avant en son cage ^ si comme au dernier 
<|uartier. Nonobstant qu’il fusist tout humble, fort 

paisible et tout miséricordieux, et le plus affable, 
prélat qui, passé long-temps, portast mitre, et fut 
par iceulx Allemans opprobrié, vellonné, lairengié 
et vilipendé, et jasoit ce qu’il eusist tiré etpaié par 
plusieurs fois par cent et par milliers plusieurs 
grandes sommesde desniers, tant en la part laquelle 
lui fut assignée de nouvelle taille , comme aultre- 
ment toiitefoysilsle constituèrent prisonnier, le mi- 
rent en une maison assez'près de la porte deHagerne, 
où l’emprinse s’estoit faicte, là où assez diligente- 
rnent fut gardé en une chambre haulte par six Al- 
lemans forts etpuissans de corps, ayant chacun sa 
gouge fort tranchant et bien affdé ; et fut illecq 
ce notable et vénérable personnaige séparé de ses 
parens, serviteurs et amys, comme l’agneau entre 
gros loups faillis, en grande perplexité, oullrageu- 
sement dégabé et oullrageusement traicté , menas- 
ché , rebouffé et ahonlaigé , passant le temps mal- 
gré luy en grand dérision, entre ribauts affaictez et 
femmes dissolûtes. Et quant aulcuns de ses privés, 
amys et chappellains ou familiers s’approchoient 
de la chambre et montoient en hault pour le con- 
soler et administrer à ses nécessitez , ils estoient 
fellemenl reboulez et ballanchez de hault en bas. 

Ne fault demander si universellement le peuple 
d’Arras ne fut lors louchié de grant doléance . 
sentant son pasteur au milieu des loups ravissans; 
pourquoy , aÛin de fleschir et amollir les oultre- 
cuidez corraiges des détenteurs , messieurs des 
esgbses délibérèrent faire procession générale, la- 

quelle fut en très grand dévotion honorabletuent 
conduicte près du lieu où estoit prisonnier le 
notable prélat, lequel, par grande amertume de 
cœur, avoit les yeulx plongez en larmes. La sta- 
cion d’icelle procession fut faicte illecq devant^ 
sur espérance de le retirer hors des pâtes des 
cruels lutons, et jasoit ce que nous voyons sou- 
vent, les doulces gouttes d’eau entasmer dure 
pierre; une verge déliée , ung gros serpent tuer ; 
et ung petit paige, ung gros cheval dompter; mais 
il ne fut lors ne procession ne hormission , inter- 
cession ne dévotion qui peusist ployer leurs cor- 
raiges à pitié ne à miséricorde; ains démourèrent 
ceste fois endurcis en leur horreur , redoublez en 
leur malices, renforcez en leurs fureurs et recuits 
en leurs délices. Et retournèrent comme frustrez 
deleurintention les personnes en chacun son esglise 
ou colliège, en grant tribulation. Mais tosl après 
firent congrégation nouvelle, pour imaginer com- 
ment l’on porroit recouvrer , par crainte de dam- 
nation ce que l’on ne porroit avoir par ainytié 
ne déprécation, et se appensèrent de niestre le 
cez par toutes les esglises, comme il lut faict; mais 
peu do jeurs après, parmy aucunes propines ou 
invention de pécunes faictes et données auxdits 
Allemans, le bon évesque fut aulcunement des- 
livré, issit hors de prison, et fut ramené en un 
logis devant le cloistre de Nostre-Daine, et quant 
il se sentit au délivre, il trouva fachon de s’es - 
longer de ce très dangereux péril , et se tint en 

Douay par aucune espace de temps ; et après que 
ces mauvais garnernens eurent exploicté ceste es- 
pouvantable et dangereuse œuvre au pasteur et 
chiel’du clergié, ils enfoncèrent l’esglise, sa mère, 
persécutèrent et occirent ses frères et despouil- 
lèrent son père. Et quant l’esglise voloit décorer 
aulcune solempnité, elle'estoit habituée de riches 
ornemens pour complaire à son espoux Nostre-Sei- 
gneur Jésus- Christ , et paroit le lit où il devoit 
coucher , c’est à entendre son autel , de dignes 
précieulx chandelabres et sanctuaires , ensemble 
de plusieurs imaiges , joyaulx, reliques, calices et 
croix d’or et d’argent , estimez valoir grandes 
finances ; et quant ces sattellites et cruels satrap- 
pes se trouvèrent ès esglises de Nostre-Dame et 
Saint- V aast, plus pour rapiner que pour y donner, 
et jectanl leur regart sur l’autel richement aorné, 
plus par afiertion d’argent que par dévotion , ils 
eurent les cœurs embrasez de maldicte ardente 
convoitise, et disoient l’ung à l’autre : « Sommes- 
» nous en dangier de paiement quant nous voyons 
» ici si grant trésor, et lequel ne coustera que le 
» prendre ». Puis parlementèrent un petit en- 
semble et s’approchèrent des chanoines disans bien 
fièrement : « Baillez-nous ces relicques , pour nous 
» vivre et entretenir , argent nous est failly ; « les- 
quels chanoines respondirent : « Nous n’en ferons 
» riens, prendezle si bon vous semble ». De ceste 
responce se contentèrent mal , et ne firent pour 
ceste fois nulle force; mais tacitement pensèrent 


Digitized by Google 


CHRONIQUES («49*) 

tle les avoir par aultre manière , et besongnèrent 
tellement, que lesdits relicques, ensensoirs, plats 
d’argent , chandeliers , dignes imaiges , riches 
croix el benoistiers , ensemble tout ce qui povoil 
servir à l’autel et à l’environ d’icelluj, fut saisi 
et tomba en leurs mains mesme quarante-six 
calices, dont les deux, ung grand et ung petit, 
estoient de fin or et les aultres d’argent , lesquels 
avec vasselles , chaînes, chaintures et joyaulx, 
robez chà et là, furent fondus et mis par lingots, 
el monta la somme ^ quant elle fut pesée ^ à noef 
marcqs d’or et dix-liuit cents inarcqs d’argent. 
El par après ils desparèrent l’autel de cinq pii- 
leraulx d’argent que le roy Loys leur avoit donné, 
avecq certaine masse dont la tombe de la comtesse 
Mchault d’Arthois avoit esté richement estoffee. 

Ce qui plus est , iceulx déprédeurs , profa- 
neui's, sacrilèges, non assufiz d’avoir despouillé 
l’esglise de ses riches habits et sainctes dignitez, 
despendirenl le crucifix d’icelle fort bien revestu 
de plaltes d’argent. Joseph et Nicodemus des- 
pendirent anchiennement de la croix le précieulx 
corps de Nostre-Seigneur , pour le advestir de 
riches et fort déliés aornemens, affin de le mectre 
en sépulture honorable ; mais iceulx ravisseurs , 
pires que Turcqs^ payens et Sarrazins, despen- 
dirent l’imaige du créateur, le portèrent ès basses 
vaultes , pour lui oster et desrober son riche et 
digne vestement ; et après avoir despouillé le père 
et la mère, comme il appert , ils se prindrent à 

persécuter leurs enfans ; car pour ce que les cha- 
noines fl’icelle esgllse ne volloient tirer argent à 
leur volonté, ils boutèrent les aulcuns d’iceux en 
iing cellier , fort piteusement enferrez , depuis le 
joedy au matin jusques le samedy au soir, sans 
leur bailler ne faire administrer quelque subsis- 
tance à soustenir leurs vies. En ce pitoiable , fort, 
horrible et angoisseaux martyr, finist ses jours, 
maistre .Tehan Benoist, chanoine d’Arras, docteur 
en théologie, personnaige très vertueux , très dis- 
cret et de grant recommandation, et maistre Jehan 
de Tongres , vénérable docteur et chanoine , fort 
chergé d’ans et de mélencolie, rendit l’ame à 
son créateur, par ceste guerre misérable. 

Se [’esglise de Notre-Dame et les suppoz d’icelle 
furent très durement traiclez et vUlipendez et 
adommaigiez, lemonastère de Saint-Vaast, et les 
religieux d’icelle , n’eurent guaires moins à souf- 
frir ; car relicques, calices , chandelabres, bachins, 
ensemble tout de ce que l’on povait faire argent, 
fut agrouilléet porté au butin mesme; une riche’ 
table d’autel , estofFée de dignes pierres de admira- 
ble et subtille fabricature, et laquelle toujours es- 
toit demourée en son entier pendant le temps que 
lesFranchois en estoient les maistres, fut desbri- 
sée , fondue et butinée , dont le dommaige fut 
moult grand; plus, pour la forme, fachon et arti- 
fice d’icelle, qui sembloit estre irrécupérable, que 
pour la perte de ses matériaux. 

Que puis-je plus dire ! Après qu’ils eurent faict 

ces despouilles, perturbé et lortorisé les serviteurs 
de l’esglise, comme gens insensez , rabis et force- 
nez, sans crainte de Dieu ne du monde, dix ou 
douze d’iceulx, invétérez en leurs férocitez, inhu- 
mains pillardeaux, se vestirent et habituèrent des 
riches cappes et ornemens d’icelle esglise, et 
comme ivrognes, pargrandedérision, l’iingcomme 
prélat, les aultres comme diacqueset sous-diac- 
ques^se dégabèrent, contrefirent les serviteurs, les 
saincts mistères et cérémonies, qui se font au temple 
de Dieu, chantoient et huoient, bavoient et bu- 
voient aulx calices benedictionnez , et manioient 
à, mains polustes et maculées de sang humain , les 
dignes relicques et sanctuaires , lesquels par eulz 
dévoient estre honorez , exaulchez et révérendez; 
mais afin que ce très énorme et très détestable 
crime ne demandasl trop longuement vengeance 
devant la face de l’éternel impérateur , ceste ex- 
trême impiété et pernicieux excès fut notifiiez à 
• leurs majeurs et capitaines, lesquels, selon leur 
mode allemanic , assemblèrent ung conseil qui se 
nommoit le ghemaine, par lequel les trois princi- 
paulx commoteurs de ce scandale horrible et fu- 
rieuse insolence barbare, furent condempnez, le 
cas bien averrj , monter dans la plus baulte 
chambre de leur logis , séant sur le grand marchié 
d’Arras, et de saulter par les fenestres, sur les 
picques des aultres^ dreschées les pointes en hault, 
et en très grant nombre, pour les recepvoir; 
mais anlcuns de leurs amis prièrent pour eulx, tel- 

lement, que touchant ceste crudélilé de mort, 
non guaires veue dechà , ils furent respitez et sup- 
plièrent de morir comme les aultres six leurs com- 
plices, lesquels tous ensemble, furent jugez de 
passer l’ung après l’aultre , parmi les picques , 
comme ils firent; et sitost qu’ils furent abattuz d’i- 
celles, ils se trouvèrent mutilés par les hallebar- 
dierSj lesquels misérablement leur firent finir leurs 
jours en ce dernier supplice. 


CHAPITRE CCLXI. 


L’essay que fit le seigneur des Qiierdes pour récu|>érer la ville et cité 

d’Arras. 


Le stille et train de la guerre se poelt facile- 
ment approprier au jeu d’écbez; car, quand lè 
seigneur des Querdes eut mis une barre par accord 
pacificque devant le roi d’Angleterre, lequel se 
deslogeoit de Boulongne, la prinse d’Arras don- 
noit un grant échec au roy de France ; et ledit 
seigneur des Querdes , comme son rocq et lieute- 
nant , cuida venir à la rescousse ; car, après ladite 
prinse , à très grande diligence il se bouta secrète- 
ment, par manière d’embusche, accompaigné de 
trois ou quatre cens lances et aultant de mille 
piétons , en un villaige nommé Dam ville , assez 
près d’Arras, pour forger ses attrapes. Et de faict 
envoya en la cité , en très grande diligence , un 

conipaignon de ses gens, nommé Petit-Abbé, na- 
tif de Bourgongne, assez aventureux. Et pour ce 
qu’il avoit cognoissance aux gens Loj's de Vaul- 
drey, qui la cité avoit en garde, il entra par la 
porte du chaslean , s’adrescba aux Bourguignons de 
la milice , disant et feindant qu’il se voloit rendre 
de leur parti , et fist serment ès mains des capi- 
taines, d’estre bon léal au roy des Romains et à 
monseigneur l’archiduc, son fils, et leur fist enten- 
dre que aulcuns seigneurs de Picardie , non voeil- 
lant tolérer la rudesse ne soulFrir l’importunité des 
Franchois, se volloient réduire à monseigneur l’ar- 
chiduc, leur prince et seigneur naturel, et entre 
les aultres le seigneur de Beaufort, en train de ce ' 
faire , et amener avecq luy son trésor et sa vas- 
selle; pour quoy, s'il plaisoit aux capitaines luy 
bailler, pour soi conduire seurement, six hommes 
de bonne sorte , il les mèneroit vers ledit seisneur, 
et se portoit fort de l’amener en cité, et un som- 
mier tout chergé de vaisselle , comme il le pro- 
posoit. 

Ces mots et advis pleurent aux capitaines : donc, 
avecq cest adventurier, adventurèrent sixhommes 
à son choix, et cheminèrent fort joyeulx en espé- 
rant, au lieu du butin , le seigneur et le butin. 

Ne furent guaires eslongiez d’Arras, que ils trou- 
vèrent le seigneur des Querdes , accompaigné , 
comme dict est , lequel se mit au dessus d’euïx et 
leur descouvrit le secret de sa fiction j dont ils fu- 
rent horriblement troublez ; si leur monstra , 

» poar 'soii amorse faire , deux coffres garnis de 
vasselle despeautre, sophisticques et contrefaictes , 
pour parvenir à la recouvrance de sa dolente perte ; 
et furent contraincts lesdils Bourguignons de luy 
faire serinent qui leur venoit à grand contraire , et 
de jurer que de là en avant ils seroient bons et 
loyaulx au roy de France ; et, aultant que possible 
leur seroit , se niecleroient en paine de conduire 
cesle besongne, jusques elle seroit parvenue à sa 
très désirée achevissance. 

Le Petit-Abbé dessusdict , conducteur de ceste 
trafficque , avoit une gouge bien affilée , c’est à en- 
tendre une basselette toute vieillie, laquelle avoit 
emprins avecq aultres de conduire le soininier 
chergé devasselles, ensemble aulcuns sachez, gar- 
nis de pouldre , sur intention que l’on disoil de 
bouter le feu en plusieurs quartiers de la ville ; car 
leur espérance estoit gaigner la porte, la tenir ou- 
verte, entrer ens de puissance, et en débouter les 
Bourguignons. Toutefois le seigneur des Querdes , 
pour estre de son faict des six compaigoons, les- 
quels luy avoient fait serment , et s’estoient rendus 
par force, il en retint les deux, et les quatre se 
mirent en front avec ledit Abbé et aultres, affin 
que, par leur connoissance , ils peussent plus faci- 
lement entrer. 

Il estoit environ noef heures en la nuict, et la 
porte estoit close , ilsdisposèrentde leurs besongnes, 
eulx approchant de la ville , et le seigneur des 
Querdes, accompaignée d’une grosse bende, les 

siiyvoil à la (jiieue. Les quatre Bourguignons, te- 
nant bonne mine , commencèrent à resveiller le 
gué , disant : « Voici le chevalier d’ Arthois , lequel 
» n’est guaires loing , nous amenons sa vasselle; 
» faicte ouvrir la porte , afin de le mectre en sauf 
» lieu. » Final)Iement ils eurent entrée par la 
porte du cliasteau delà cité; le Petit-Abbé et ses 
oonq>lices, lesquels, pour bien estre comptez pour 
moisnes, entrèrent ens , pareillement les chevaulx 
chcrgez de baghes et ustensilles , avecq la fille 
laquelle en estoit la conductrisse ; mais ainsi que 
bon sang ne poult mentir, l’un des quatre Bourgui- 
gnons. lequel avoit pourchassé l’ouverture, com- 
mencha à dire : « Cloez , cloez la porte vistement, 
» nous sommes trahis; voici leseigneur des Querdes 
» qui nous suit aux talons ; cloez la porte, cloez. » 
A ces mots fut la porte soudainement reclose , 
l’effroi s’éleva grant et horrible avant la cité , 
chacun se tira en sa garde ; et quand le tumulte 
fut accoisé , l’on print connoissance du fait, et fut 
trouvé , par vive inquisition , que le tout n’estoit 
quepipperie et une grosse farremare mise sus par 
ledit seigneur des Querdes, pour reprendre ville 
et cité; mais, pour belle récompense de la belle 
paour que Bourguignons et Allemans avoient eu 
ceste nuict , ils se mirent au-dessus dudit Abbé, de 
ses novices et de sa gouge, puis visitèrent les coffres 
qu’ils avoient amenés, disant : « Nous serons tous 
» riches de la vasselle du seigneur de Beaufort. » 
Et alors trouvèrent à l’entrée aulcunes tasses des- 

peaultre et gobelets de même sorte , et , au Ions 
des coffres, un tas de vieils bagaiges de poure va- 
lue, parquoy la trafique fut bien approuvée. Le 
lendemain , le principal facteur de ceste mise fut 
examiné ; et congneult tout le faict bien au loing , 
receut son payement de la marchandise qu’il avoit 
amenée; car il fut décapité publiquement etescar- 
telé ; et la fille , pour ses démérites, fut en grant 
dangier de recevoir souldée condigne ; mais elle 
donna à entendre qu’elle estoit encheinte, se fut 
respitée. 


CHAPITRE CCLXII. 

La prinse et reprinse de la ville et chasteau de Lens en Arthois. 

Après la prinse d’Arras, Bourguignons el Alle- 
mans, illecq en grand nombre, délibérèrent de 
prendre aulcunes places à l’environ, pour gaigner 
et augmenter le nom et la querelle de leur prince; 
et entre les aultres, Robinet Rufin, natif d’Arras , 
fort affecté à la recouvrance des pais, et lequel, de 
son josneeage, s’estoit habilité au très noble mes- 
tier d’armes , et avoit bien et léaletnent servi le roy 
des Romains et monseigneur l’archiduc , sans con- 
verser entre les Franchois; icelluy Robinet, accom- 
paigné d’aultres Bourguignons et Allemans haque- 
butiers, se mit au dessus de la ville et chasteau de 
Lens en Arthois. Le seigneur desQuerdes, lequel 

par manière de dire , avoil lors les crinchons en la 
tète et la puce on l’oreille, à cause de la perte 
d’Arras qui lui serroit le cœur, fist une assemblée 
de gens d’armes , en nombre de trois à quatre 
mille, dont lapluspart furent Suisses, se vint plan- 
ter devant la ville de Lens , et fit sommer ledit 
Robinet qu’il rendesist la place au roy de France , 
ou auUrement il seroit assailly. Ledit Robinet , 
lequel, para vaut l’arrivée du seigneur desQuerdes, 
estoit aulcunement adverli de sa venue , avoit 
mandé secours de ceulx d’Arras, par quoy ne voelt 
sitost acquiescer à soy rendre, et monstra bonne 
mine , sans crainte d’assault ne de siège. Toute- 
fois , quelque contenance de seureté qu’il, mons- 
trasl , les Francbois firent vistement leurs appro- 
ches d’engiens à pouldre , et bcsongnèrent telle- 
ment qu’ils gaignèrent la ville ; et Bourguignons 
et Allemans approchèrent le chasteau pour seureté 
de leurs corps, et le tindrent puissamment contre 
le ^eigneur des Querdes et les siens, lesquels dure- 
ment furent servis d’engiens à pouldre ; mais les 
Francbois fisrent si grands debvoirs de leurs mor- 
tiers, et se monstrèrent si vigoreux, que les hac- 
quebutiers, estant à leurs delFenses , furent tous 
estonnés; ils se despouillèrent de hardiesse, et, 
par espouvantement , se desvallèrent dedens les 
fossés, par dessus la muraille, dont le premier 
qui le chemin monstra fut illecq occis et mutilé , 
par quoy les aultres perdirent bon corraige. 

Les Allemans hacquebutiers du parti des Fran- 

chois, voyant leurs pusilianîmitez, parlementèrent 
avecq eux , disans : « Rendez-vous ! rendez-vous î 
» Nous vous garantirons , et ne aurez quelque dan- 
» gier de votre corps. >> El tellement convindrent 
ensemble , que le capitaine Robinet se trouva ha- 
bandonné de ceulx desquelz il se debvoit aider; 
pour quoy , considéré que nul secours ne luy ve- 
noil, il se rendit , la vie saulve , et fut à sept cens 
escus de sa ranchon ; et ceulx de sa bende eschap- 
pèrent pareillement, et furent taxés de leur ran- 
chon , chacun selon sa faculté. 

Depuis la reddition dudit chasteau de Lens , 
Robinet Ruflin, ensemble aulcuns Bourguignons , 
se logèrent en l’esglise et la fortifièrent ; car leur 
sembloit assez tenable pour une bendé des enne- 
mis; mais il fut tout chaudement assiégé par une 
grosse tourbe de Franchois , servi et resveillié de 
si gros engiens, que le son d’iceulx estoit oy jusques 
en la ville de Lisle ; et fust ladite esglise en grand 
dangier d’estre totalement dilapidée et destruicte. 
car une partie d’icelle fut brusiée , et ledit Robi 
net , ensemble partie des siens, trouvèrent manière 
d’escliapper. 

CHAPITRE CGLXIII. 

Pour l’an i493> 


La paix de Seiilis. 


« Au nom et à la louenge de Dieu , le Père , le 
Fils et le Sainct-Esprit , de la très glorieuse Vierge 
et de toute la court céleste, bonne paix, union, 
alliance et amitié à toujours, a esté et est faicte, 
promise et jurée entre les très chresptien roj de 
France, monseigneur le daulphin , leurs royalrnes, 
pais et seigneuries, serviteurs etsubjects, d’une 
part ; et le roy des Romains , tousjours auguste , 
et monseigneur l’archiduc Philippe, son fils, tant 
en leur nom que au nom de madame Marguerite 
d’Austrice , fille d’icelluy roy des Romains , et 
sœur de mondit seigneur l’archiduc , pour eulx , 
leurs pays, seigneuries, serviteurs et subjects , 
d’aultre part. Par laquelle paix , toute rancune , 
haine et malveillance des ungs envers les aultres , 
sont oubliées et estainctes, et toutes les injures de 
faict et de paroles oubliées et remises. Et de ce 
jour en avant , iceulx seigneurs , roys, et mesmes 
leurs enfans, enlraimeront, chériront et favorise- 
ront l’ungel l’aullre; assavoir, lesditsroys comme 
frères et botis amys, et leurs enfans comme parens 
les ungs des aultres. 

» Item. Que en ensuivant ce que ledit seigneur 
roy très chresptien fit après le mariaige de luy el 
de la royne, dire et déclarer par ses ambassa- 
deurs qu’il envoya devers iceulx seigneurs roy 
des Romains et archiduc , qu’il desiroit renvoyer 
|)ar delà ladite madame Marguerite , et feroit con- 
duire honorablement, selon son estât , en tel lieu 
ou ville qu’il seroit advisé ; et à ceste fin l’auroit 
f’aict conduire honorablement jusques à la ville 
d’Amiens; et a esté, comme encoires est, de 
mesme intention et volloir. Et pour mectre la 
chose à exécution , a offert et offre de , à ses des- 
pens, en dedens le troisiesme jour du mois de 
juing prochain venant , la faire mener et conduire 
honorablement , selon que à son estât appartient, 
en la ville de Sainct-Quentin ; et néantmoins . dès 
maintenant , la mectra ès mains des ambassadeurs 
desdits seigneurs roy des Romains et archiduc, 
pour , avecq ceulx que ledit roy ordonnera , la 
mener et conduire audit lieu. 

>1 Item. Que madite dame venue , elle sera 
plainement délivrée ès mains des commis à ce; 
ayans povoir desdits seigneurs roy des Romains et 
archiduc , de la recepvoir , en baillant , par les- 
dits commis aux gens d’icelluy roy très chresp- 
tien , acquit et descherge suffisans , contenantque 
iesdits seigneurs roy des Romains et archiduc , en 
leurs noms, et ainsi comme père et frère de madite 
dame Marguerite. Au nom et eulx faisant Ibrtz 
d’icelle, congnoistronUjueicelle leuraesté rendue. 

ou à leurs dits commis, deschergée de tous liens de 
mariaige et aullres obligations et scellez qui tou- 
chent la personne d’elle , ils tiennent quicte et des- 
chergé ledit seigneur roy très chresptien , et tous 
autres auxquels ce appartient, et auxquels la chose 
peult toucher ; et pareille recongnoissance , décla- 
ration et quictance, fera, par serment, maditedame 
Marguerite, après qu’elle sera délivrée ès mains 
de ceulx lesquels seront commis à la réception ès 
pais desdits seigneur roy des Romains et archiduc. 

« /leni. Que le roy très chresptien et mondit 
seigneur l’archiduc demoreront entiers à pour- 
suivre , soustenir et recepvoir, chacun d’eulx .par 
voye amyable ou par justice , et non autrement , 
tous tels droicts d’actions qu’ils entendent et pré- 
tendent avoir ès choses lesquelles ne sont appoinc- 
tées et décidées sur ceste paix. El mesmemenl 
denioiire mondit seigneur l’archiduc entier eu 
tous droicts, querelles et actions qu’il main- 
tient avoir acquis par le traictié de l’an quatre- 
vingts et deux , ès quels il ne a renoncé et ne re- 
nonce ; et le roy demoure aussi entier à soustenir 
et débattre au contraire. 

» Item. Que les contez de Bourgongne , Ar- 
ihois , Charolois et seigneuries de Noions seront , 
dès maintenant, rendues par le roy , et de tous 
aultres qu’il appartient , au roy des Romains, 
comme père et mamhourg de mondit seigneur 
1 archiduc , pour en joyr en tous droicts et proii- 
litz , ainsi , et par la manière que en ont joy 

d’anchienneté les prédécesseurs . de mondit sei- 
gneur l’archiduc , saulf, èsdits contez d’Arthois, 
Charolois et seigneurie de Noions , les droicls 
royaulx , ressort et souveraineté , et aultres droicts 
appartenans au roy ; et aussi que les villes et chas- 
teaulx de Hesdin, Aire et Bethune, estant présen- 
tement en l’obéissance du roy , demoreront en la 
garde de monseigneur des Querdes , marissal de 
France , lequel les gardera, sans les frais et des- 
pens de monseigneur l’archiduc , aultres que des 
gaiges anchiens et droicts que ont accoustunié 
prendre les capitaines desdites places; et fera ser- 
ment au roy , et promeclera de bien les garder à 
sa seurelé, pour les droits à lui appartenant, et 
ès dites villes et chasteaux, il ne mectera aulcuns 
gens de guerre , aultres que pour la garde d’icelles, 
et non pour porter préjudice ou dommaige au 
roy ou à mondit seigneur l’archiduc, leurs pais 
royaulmes , terres et seigneuries , et le roy et 
mondit seigneur l’archiduc , promecteront , et 
dès maintenant promectent , par ceste paix , 
de non lui ordonner au contraire , et s’ils le 
faisoient, le deschergent en ce cas de tous ser- 
mens ; le tout jusques que mondit seigneur l’ar- 
chiduc aura accomply l’eage de vingt ans, 
qui sera à la surveille de la nativité saiiicl 
Jeban , l’an mil quatre cens quatre-vingt-dix- 
huit. 

» Item. Que mondit seigneur l’archiduc venu audit 
eage, après avoir faict au roy hommaige, pour les 

pais, lesquels sont tenus de sa souveraineté, ou qu’il 
aura deument et sufiisamment , selon la nature des 
fiefs offert et présenté par effect , par les rites feaul- 
tés el hommaiges; le ro) sera tenu de faire et dé- 
livrer , et mectre par iceluy seigneur des Querdes, 
et aultres qu’il appartiendra , cessantes toutes ex- 
cuses, lesdites villes et chasteaulx ës mains de 
mondit seigneur l’archiduc , ou ses commis , et de 
ce faire baillera dès maintenant iceluy seigneur des 
Querdes son scellé , ayant descherge et ordon - 
nance du roy. 

» Item. Que se mondit seigneur des Querdes 
alloit de vie à trespas, avant que mondit seigneur 
l’archiduc soit venu audit eage , el luy, ou ceulx 
lesquels seront en son lieu ordonné et commis de 
par le roy à la garde desdites trois villes et chas- 
teaulx feront semblables sermens et promesses 
avant qu’ils ayent aucune administration touchant 
ladite garde, et bailleront leurs sellez, comme 
dict est cy-dessiis dudit seigneur des Querdes. Et 
aussi sera tenu le roy, de par eulx et tous aultres 
qu’il appartiendra , rendre ou l'aire rendre à mon- 
dit seigneur l’archiduc, lesdites villes et chasteaulx, 
luy venu audit eage , ayant faict au roy lesdites 
foy et hommaige, ou lesdicts debvoirs tels que 
dessus est dict. 

» Item. Que durant ledit temps et jusques mon- 
dit seigneur l’archiduc ayt accompli l’eage que 
dessus est dict , et faict les debvoirs , les officiers , 
de justice et recepveurs du domaine et aultres offi- 

ciers desquels la disposition appartient au comte' 
d’Arthois, qui, présentement , sont ës dites trois 
villes, Hesdin , Aire et Béthune , seront entretenu* 
et continuez en leurs offices, par commission de 
mondit seigneur l’archiduc , en luy faisant serment 
en tel cas requis. 

» Item. Que, quant à la cité, les terres, les re- 
venus et temporalité, sera tenue et délaissée à l’é- 
vesque et capitaine dudit Arras, auxquels il ap- 
partient , soubs le ressort et ordonnance du bail- 
liaige d’Amiens, en la manière accousliimée. Et, 
quant au capitaine, le roi auquel appartient en 
disposer, sera content de instituer celuy qui de 
présent est ou sera , durant ledit eage, nommé 
de par mondit seigneur, aux gaiges accoustumez; 
et faisant par ledit capitaine, serment au roy, 
que durant ledit eage, il ne fera, ne suffrira du 
roy , ne de son royaulme ; mais mondit seigneur 
venu audit eage, après que incontinent, il aura 
reprinsou faict ses debvoirs, comme dict est, et 
que lesdites trois villes lui seront rendues. Ladite 
cité sera pleinement remise en la main dn roy, pour 
en disposer, et y mectre capitaines et gardes, 
tel que bon lui semblera. 

» Item. Que par ceste paix, les maisons de 
Flandres et d’Arthois, en Paris, et la maison du 
Conflans , hors Paris , seront rendues et délivrées 
au roy des Romains , comme père et mambour 
d’iceluy , mondit seigneur l’archiduc , ou à iceluy 
monseigneur l’archiduc ou à leurs commis. 

» Item. Que mondit seigneur l’archiduc sera 

tenu en surcéance , se bon luy semble , de repren- 
dre du fief du roy, et de lui faire hommaige des 
terres et seigneuries estant de la souveraineté , jus- 
ques à ce qu’il ayt accomply ledit eage de vingt 
ans, sans que cependant le roy ou ses officiers y 
puist asseoir sa main , par faulte de relief non 
faict; mais ainsi, dès maintenant , et nonobstant 
lesdits debvüirs ou repromis non faicts , le roy , 
ses juges et ses officiers, auront la joyssance, des 
ressorts, souveraineté et d’autres droicts lesquels 
d’anchienneté ont appartenu aux roys de France et 
dont les juges et officiers roy aulx ont accoustumé 
cognoistre et joir. 

» hem. Que le roy joyra des contez de Ma- 
chonnois, Ausoires et Bar-sur-Saine , ains, et par 
la manière qu’il en joyt de présent , jusques à ce 
qu’il soit cogneu des droicts et actions prétendus 
pour chacune desdites parties. . 

» Item. Que , après la reddition et restitution 
faicte de madite dame Marguerite , ensemble des 
pais dessusdils, selon ce présent traictié et les seu- 
retez baillées ; la restitution des trois villes et coin - 
munaulté de ce royalme , seront et demeureront 
quictes et deschergez des scelletz par eulx baillez 
en l’an quatre-vingt-deux, en tant qu’il touche la 
restitution desdits pais , et aussi de la personne de 
madame Marguerite , et demouréront lesdits sel- 
lelz, semblables en valeur, pour aultant qu’il 
poell toucher les droicts et actions par ce traictié ; 
assavoir, à mondit seigneur l’archiduc, lequel 
prétend luy avoir esté acquit par le traictié de l’an 

quatre-vingl-deux , et au roy de pouvoir débattre 
et soustenir le contraire , comme dessus est dict; 
car sera cedit deschergé , estant au dos des selletz. 

» Item. Que les bénéfices lesquels sônt . de pa- 
Ironaige ; lais esdits contez de Bourgongne , Cha- 
rolois et seigneuries de Noiers, lesquelz ont esté 
donnez par le roy très chresptien ses lieutenans 
ou commis , jusques au jour de ceste paix , de- 
moureront à ceulx lesquels en ont •eu collation ou 
présentation dudit seigneur roy , desdits lieutenans 
et commis. 

» Item. Que lessubjects d’ung party et d’autre, 
porront hanter et converser marchandement et 
aultrement les ung avecq les autres, et en chacune 
desdites parties, mener et faire conduire par mer et 
par terre, et par eaues doulces, leurs biens, denrées, 
vivres et marchandises en toute seureté , sans qu’il 
soit requis pareulx, de prendre ou lever aulcuns 
saulfs-conduicts , en payant en chacun party; les 
anchiens toulieux, débites et droicts , lesquels se 
sont accoustumez payer et lever en temps de 
paix; et cessans les nouvelles actions et imposi- 
tions, lesquelles en temps de guerre , se sont levés 
en chacun party , sur les subjets de l’autre party , 
ou les deniers et marchandises , lesquels y ont esté 
menez. 

» Item. Qu’en ceste paix, sont expressément 
comprins comme subjects et appartenant au roy , 
la cité et villes , et bailliaiges de Tournay , Tour- 
nesis , Mortaigne et Sainct-Amand , ensemble les 

évesques, abbés, gens d’esglise, nobles, bour- 
geois, et aultres subjects et habitans d’iceulx. 

* » Item, Qu’en ceste paix sont comprins les 
alliés de chacun parly cy après nommez, ensemble 
leurs pais, terres et seigneuries, serviteurs et sob- 
jects, lesquels comprins y vouldront estre, et dont 
ils seront tenus faire déclaration : assavoir, ceulx 
lesquelz seront demeurez alliez, ayant leurs terres 
et seigneuries par decha la mer et les mons, en 
dedens quatre mois, et les autres plus loingtains 
dedens l’an ; et se fera ladite déclaration par 
lettres patentes desdits Sommez alliez , qu’ils en- 
voyèrent au prince qui les aura nommez ; lequel , 
par ses lettres patentes ou insérées, lesdites lettres 
de déclaration, en avertira, dedans ledit temps, 
le prince de l’autre party. Et lesdites déclarations 
et debvoirs faicts , cesseront toutes voyes de faict 
et exploicts de guerre et hostillitez , desdits alliez, 
pais , terres et seigneuries , serviteurs et subjects. 

» Itçm. Par ce présent traictié de paix , a esté, 
d’ung commun consentement, déclaré et accordé 
quel’évesque de Cambray, comte ’de Cambresis, 
les gens de clergie, de la loy , mannans et liabi- 
tans de ladite cité , de la ville de Castel en Cam- 
bresis , et les habitans d’iceulx seront et sont com- 
prins en ceste paix , et joyront des biens , rentes 
et revenus qu’ils ont en chacun party , et porront 
hanter en iceulx marchandement et aultrement, 
comme de tous temps ils ont accoustumé faire en 
temps de paix , et seront conséquemment à ce en- 

Iretenus en leurs anchiens droicts, franchises et 
libériez ; et aussi , ès nouveau Ix ottroyés et scuretés 
qu’ils ont obtenu de chacun desdits princes ; et si 
aucun de quelque party, faisait entreprinse de 
faict sur leurs personnes et sur leurs biens , les 
conservateurs nommez par ceste paix, soubs le- 
quel celui ou ceulx trouveront qu’il aura ou au- 
roient faicl ladite entreprinse , en feront faire 
prompte réparation et pugnition , comme infrac- 
teurs de paix. 

» Item. Que en ceste paix est faicte abolition 
générale , rapeau de tous bans , defFaultement et 
contumace, pour les* serviteurs ou subjets d’un 
party et d’autre, pour quelques cas ou crimes ou of- 
fenses procédens des faicts de guerre , querelles on 
partialitez que l’on porroit imposer auxdits servi- 
teurs et subjects : assavoir , que le roy , de sa plaine 
puissance et auctorité royalle , faict à tous les ser- 
viteurs et subjects , tant des pais de Bourgongne , 
que des pais de par decha, lesquels ont tenu le 
party d’iceulx roy des Romains et de monsei- 
gneur l’archiduc , supposé qu’ils soyent des pais 
estant soubs la souveraineté du roy, plaine et en- 
tière abolition de et pour quelconcques cas com- 
mis et perpétuez par lesdits subjects et serviteurs, 
soit en ayant tenu party desdils roy des Romains 
et archiduc , ou les ayans servis en leurs guerres, • 
les ayant aidé , favorisé de conseil ; ou aultre- 
ment; en quelqu’autre manière que ce soit ou 
puist estre , pour offense et délinque contre ledit 

seigneur _roy très -chresptien ; et leur remecle 
quicte et pardonne le roj toutes offenses et paines 
corporelles et civiles , ensemble toutes paines et 
amendes adjugées au temps passé. Imposant sur ce 
silence perpétuel , à son procureur , sans qu’il soit 
besoing, aûxdîts subjects- et serviteurs, rassem- 
bler OU' à part obtenir en particulier ou abolition 
ou pardon , et néantmoins ceux lesquels en voul- 
drbnt avoir lettres en particulier , les auront sans 
aulcuns frais. • 

» hem. Et pareille abolition est faicte par ledit 
seigneur, roy des Romains, et archiduc , pour tous 
ceulx lesquels ont tenu le parly du roy, le ont 
servy ,' conseillé et favorisé, soit au faict de ses 
guerres ou aultrement. Et néantmoins est entendu 
que par l’abolition qui se faict par ceste paix , aux 
subjects d’ung party et d’aultre, n’est préjudicié 
en riens aux abolitions , lesquelles ont esté faicles 
par les traicliez précédons aux subjets et servi- 
teurs d’nng party et d’aultre , pour cas procédans 
pour faicts desdites guerres anchiennes, paravant 
lesdits traictiez. 

» hem. Et que tous prélats, comme évesques, 
abbez, commandeurs, doyens, archidiaques , pré- 
vôts , prieurs et aultres , de quelque estât ou di- 
gnitez qu’ils soient, chapitres, cou vens, colleges 
, et esglises; pareillement gens nobles, corps de 
ville, communaultez ; et les particuliers, subjects 
ou serviteurs de chacun party, de quelque estât 
ou condition qu’ils soient, retourneront, par ceste 

paix, à la joyssance de leurs dif^nitez, bénéfices, 
fiefs, terres, seigneuries' et aultres héritaiges, 
droicts de mariaiges , héritaiges , héritiers et viai- 
gières, deus, tant sur les domaines des princes, 
que sur corps des villes , esglises ou particuliers , 
quelque part que lesdits biens soient situez ou 
assiz, ou ceulx lesquels les doibvent , soient demo- 
rans au royalme et hors royalme , pour en joyr et 
possesser , depuis le jour de la date de ceste paix , 
en tel estât qu’ils les trouveront , qui est à en- 
tendre que ceulx lesquelz retourneront à leurs 
biens par ceste paix , seront entretenuz et gardez 
en pareille possession et joyssance de leurs digni- 
tez, bénéfices et autres biens qu’ils, ou leurs pré- 
décesseurs, estoient paravant l’empeschementseur- 
venu à cause des guerres ^ depuis l’an mil quatre 
cens soixante-dix; et dont à l’occasion desdites 
guerres, et durant icelles^ ils auront esté despos- 
sessez , nonobstant quelsconques dons et disposi- 
tions à temps ou à tousjours faicts au contraire^ 
pour cause desdites guerres , par le feu roy Loys 
ou le roy présent , de ce qu’il est de leur partie ; 
et pareillement , nonobstant semblables dons faicts 
par feu le duc Charles, lesdits seigneurs roy des 
Romains et archiduc, des biens estans en leur 
partie , nonobstant quelzconcques desclaration et 
confiscations, sentences ou arrêts rendus par con- 
tumaces ; lesquels d’ung party et d’autre , pour 
le bien de ceste paix , sont mis au néant , et des- 
clarez nulz ; nonobstant encoires quelzconcques 

venditions d’iceulx héritaiges ou rachat desdites 
rentes, se aulcunes s’en trouvoient avoir esté f’aicte, 
durant lesdiles guerres , à ceulx ou par ceulx les- 
quelz ont eu dons desdits héritaiges, argent ou 
rentes. 

M hem. Que pour l’exécution de l’article précé- 
dent , les juges ordinaires des lieux , ou leurs lieu- 
tenans, en chacun party, seront tenus de remectre, 
restituer et réintégrer sommairement de plain , 
nonobstant appellations quelzconcques , et sans 
préjudice d’icelle , les subjects de chacun party, 
lesquels, par le bénéfice de ceste paix, retourne- 
ront à leurs biens ; et s’il est besoing d’avoir la 
main forte pour exécuter les appoinctemens et 
provisions desdits juges ordinaires ou leurs lieute- 
nans ; les princes ou leurs lieutenans , en chacun 
party , les feront bailler ; et ne se bailleront et 
despescheront en chancelleries et chambres de con- 
seil desdits prinees , lettres ou provisions aucunes 
pour empescher, retarder ou délayer leur retour 
des subjects de chacun party à leurs biens. Mais 
lesdits subjects , remis eu la joyssance de leursdits 
bénéfices, héritaiges ou biens, et si autres y voelent 
demander aulcun droict^ ils y relinderont par-de- 
vant les juges auxquels la congnoissance en devra 
appartenir. 

» Item. Sur ceste article de retourner, seront 
compris les anchiens serviteurs des feuz ducs Phi- 
lippe et Charles ; lesquels , despuis le trespas dudit 
duc Charles, se sont tenus au party et obéissance 

du roy , lesquelz , par la vertu de ceste paix , 
joyront des pensions et provisions de vivres à eulx 
donnez et assignez, dès le vivant d’iceluy feu duc 
Charles, sur les domaines des comtes d’Arthois et 
de Bourgongne. 

» Item. Que se aucuns héritaiges ou rentes ont 
esté vendus par décret rendu par contumace pour 
debtes ypotecquées, dont les debteürs fassent ès 
party contraire , lesdits debteürs ou leurs héritiers 
porront dedens Tan , à compter du jour de la pu- 
bbcation de ceste paix, retourner anxdits héri- 
taisres ainsi venduz , en satisfaisant de la debte 
pour laquelle ils auroient esté venduz et décrétez, 
avecq les frais et cousts. Et si , dedens ledit an , ne 
satisfont dudit deu , le décret demorera en sa 
force , saulf toutesfois que se ledit debteur volloit 
denier la debte , ou proposer payement , il y sera 
receu en nantissant les desniers, comme s’il fusist 
comparu, et eust esté commis pour empescher l’ef- 
fect et la adjudication dudit décret ; entendu aussi 
que les debteürs , lesquels , par vertu de cest 
article , retourneront à leurs héritaiges venduz 
par décret , sera à la cherge des rentes dont iceulx 
héritaiges estoient chergez avant ladite adjudica- 
tion ; encoires s’il se trouve que ladite adjudica- 
tion soit faicte par delFault , pour debtes pures per- 
sonnelles, pour lesquelles lesdits debteürs ou leurs 
héritiers porront , dedens l’an , de plain droict , 
retourner à leurs héritaiges ainsi venduz par def- 
fault et contumaces, et pareillement en toutes 

24. 

autres matières ecclésiasticques , prophanes, tous 
delFaults et contumaces donnez contre les absens 
pour cause desdites g'uerres, les porront purger et 
rabattre dedens l’an ; et si s’entend le retourner 
auxdits biens immeubles , non seulement de eux 
dont les subjects d’ung party et d’autre ont esté 
despossessez au moyen desdites guerres ; mais de 
ceulx qui le sont succédez et cscheus par succes- 
sion ab intestat, par testament, don, ou aultre- 
menl ; supposé ores, que au jour desdites eschéan- 
ces, ceulx lesquels retourneront , fussent demorans 
en l’ung des partis, et ceulx ausquels il entend 
succéder soient trespassezen l’autre party. Etse au- 
ront lesdits héritiers et successeurs terme et souf- 
france de trois mois, depuis le jour de la publication 
de ceste paix, pour relever les fiefs et héritaiges 
à eulx advenuz, des seigneurs duquel ils sont 
tenuz. 

» Item. Quant aux fruicts et levées des héri- 
taiges ou rentes, donnez par récompense en cha- 
cun party, par lettres des princes, leurs lieutenans 
et commis ; tout ce qui a esté donné , levé ou 
quicté, depuis le commencement des guerres et di- 
visions, commenchées en l’an mil quatre cens 
soixante-dix, et durant icelles jusques au jour de 
ceste paix, demorera donné, qnicté et levé, saulf 
toutesfois que s’il y avoit aucuns héritaiges, les- 
quels par sentence de juge compétent, données 
parties oyes, fussent fourgaignez ou adjugez aux 
créditeurs pour arriéraiges de rentes , desquelz ar- 

riéradges ayt esté faict don ou quictance, lesdits 
don ou quictance n’auront lieii que pour les arrié- 
raiges escheuz en temps de guerre, depuis la- 
dite sentence , et non pour ceulx lesquels en 
temps de paix seroient escheuz , et pour lesquels 
lesdits héritaiges auroient esté adjugez en chacun 
party , et seront entretenusen leursanchiens droicts, 
franchises et libertez. 

» Item. Au regard des meubles , lesquelz ne 
seront levez ou transportez , mais se trouveront 
sur les héritaiges ou biens auxquelz lesdits sub- 
jects de chacun party retourneront; et aussi quant 
aux debtes et arriéraiges qui n’ont esté donnez et 
levez , et dont n’en est procez , ils appartiendront 
auxdils subjects , et non à ceulx lesquels auroient 
don général de leurs biens meubles. 

» Item. Que pour avoir la joyssance des di- 
gnitez , bénéfices , fiefz , héritaiges, et autres biens 
que les serviteurs ou les subjects de l’ung des 
party ont ou auront en l’autre party , ils ne 
pourroient estre Constraincts à faire résidence au 
party où sont lesdites dignitez , bénéfices, fiefz, 
héritaiges ou biens ; et pareillement ne seront te- 
nus faire aulcun serment au prince ou au seigneur 
soubs. qui sont lesdits biens , saulf le fiefuet et vas- 
saulx où seront tenuz de serment faire par procu- 
reur^ dont ils auront souffrance de quatre mois, 
après la publication de ceste paix, se plus n’en 
ont les coustumes des lieux. 

» Item. Que ceulx lesquels retourneront à leurs 

biens par ceste paix ne seront constraincts , ne 
aussi leurs héritaiges pour les censes foncières ou 
sur ceulz escheuz durant le temps de la guerre ; 
mais seront tenus de descherger et acquicter ceulx 
lesquels desdits héritaiges ont joy par récompense; 
et si lesdits héritaiges estoient par les guerres de- 
inorez en ruyne et sans labeur, ceulx auxquels ap- 
partiendront , seront deschergez desdites rentes , 
et sur ceuz pour le temps qu’ils seroient demorez à 
labourer, et jusques au jour de ceste paix. 

« Item. Que ne sera faict, mis ou ordonné aux 
biens, fruicts, rentes et revenus, que les subjects 
d’ung party ont ou auront ès pais, terres et sei- 
gneuries de l’autre party , ne pareillement aux 
corps et personnes desdits subjects, leurs biens, de- 
niers et marchandises qui se mouveront d’ung 
parly en autre , aucun arrest ou empeschement , 
soubs ombre d’aultres prinses , reprinses , arrest 
ou empeschement d’autre bien, que l’on diroil cslre 
faict sur les subjels de autre party, leurs biens, 
denrées et marchandises pour les choses advenues 
durant lesdites guerres au temps passé , ou que cy 
après porront y advenir, se ce n’est pour le propre 
faict, contrats, debtes ou obligations de celuy ou 
ceulx dont l’on voldroit empescher lesdits fruicts , 
denrées et marchandises; et ne se bailleront ou 
despescheront par lesdits princes ou leurs chan- 
celliers aulcunes lettres de représailles, marques 
ou contremarques, ou aultres provisions, pour 
taire, à l’encontre de ceste article , aucuns arresls. 

OU empeschement de personnes des subjects de 
chacun party. 

» Item. Que pour ceste , les gens de guerre , 
nobles, bourgeois, serviteurs et officiers du roy , 
marchands de la nation de France , de quelque 
estât ou condition qu’ils soient, lesquelz se sont ab- 
sentez des ville d’Arras et de la cité, depuis la 
surprinse d’icelle, en quelque lieu ou party que 
lesdits absentez se soient retirez , porront , toutes 
les fois que bon leur semblera , retourner , faire 
leurs demeures et marchandises en ladite ville et 
cité , sans que l’on puist accuser ou cherger des 
choses faictes ou advenues par cy-devant despen- 
dant du faict desdiles guerres , ou submissions ou 
promesses qu’ils auroient faictes de non partir 
desdites villes ou de y retourner dedens certain 
temps, soubs confiscations de leurs biens , sommes 
de deniers, ou autres paines qui seront et sont 
réputées nulles. Et se lesdits absentz ne voellent 
retourner, demorer ès dites ville et cité, et en 
chacun desdits partys, comme les autres subjects; 
et soit que lesdits absentz retournent à leurs 
premières résidences, ou qu’ils se troeuvent dehors 
en icelles des parties que bon leur semblera , ils 
joyront en toutes choses du bénéfice de ceste paix, 
et auront, dès maintenant, comme les autres 
subjects de chacun party , prompte , paisible et 
entière joyssance de leurs bénéfices et héritaiges , 
rentes sencables ou à vie , et autres biens , mains 
et ustencilles d’hostel , lesquels sont, encoires en 

rialure , sans que en leurs maisons , ceulx qui les 
occupent , ou autres , puissent rien oster , desmolir 
ou emporter. 

» Item. Pareillement , les gens d’esglise , 
nobles , bourgeois et tous autres qui soloient 
résider en la ville de Sainct-Omer, durant que 
ladite ville esloit neutre, et laquelle depuis, à 
l’occasion des divisions et des prinses d’icelle , s’en 
sont absentez ; les aulcuns contre leur gré et vo- 
lunté et les autres pour leurs affaires , et néantmoins 
leur a esté interdict l’entrée et coincation en icelle 
ville pour y vivre , ainsi qu’ils faisoient avant 
ladite neutralité } accord est que tous les gens de 
guerre, nobles, bourgeois, mannans et habitans, 
ainsi absentz et déboulez , en quelque lieu qu’ils 
se soient retirez , seront réingrez et remis 
promptement en la joyssance de leurs bénéfices , 
maisons, demeures, rentes et possessions qu’ils 
avoient au temps de ladite neutralité , y porront 
vivre et demorer eu paix comme les autres habi- 
tans d’icelle ville, ainsi qu’ils faisoient le temps 
passé, nonobstant quelconcques interdictions ou 
autres choses au contraire , qui , pour le bien de 
paix, sont annullées; ensemble toutes offenses 
d’injures desdits habitans , les ungs contre les 
autres , pour cause des querelles , seront remises et 
pardonnées, sans ce que l’on en puist aucune 
chose quereller ou demander , et le tout compté 
et rabattu pour non advenu. El quant à la resti- 
tution de leurs estais qu’ils avoient en ladite ville, 

devant ladite neutralité , ils en porront poursuyvir 

en justice. 

» Item. Que madame Marguerite d’Engleterre , 
vefve de feu monseigneur le duc Charles, en son 
vivant , duc de Bourgongne , sera comprinse 
en ceste paix, et consent le roy qu’elle joyra des 
terres et seigneuries, cauchis et laperrie, leurs 
appartenances et dépendances, situées en la vis- 
comté de Auxüires, ainsi que joyssoit madame 
. Isabeau, mère dudit feu duc Charles, à raschatde 
vingt mille escus d’or , selon les lettres du trans- 
port, et telles lettres qu’elle en a. 

» Item. Que de la part du roy très chresptien 
ont estez et sont desnommez les alliez : la très 
sacrée impériale majesté , les roys de Castille , 
d’Engleterre, d’Iîscoche, de Hongrie, Bohême, 
le riche duc de Bavière, le conte palatin et les 
ducs et maisons de Bavière, le duc et maison de 
Savoye, le duc et maison de Milan , le duc et sei- 
gneurie de Venise , le duc de Lorraine , le duc de 
Gheldres , le duc et maison de Montsaras , l’évesque 
et cité de Liège, le comte Vincent de Mans et 
ses enfans , ceulx de la Marche et d’Aremberghe , 
Bastien de Falmont, seigneur de Montfort, et aul- 
tres du pays de Liège ; les lignées des Suisses con- 
fédérez, vieilz et nouveaulx ; les communaultez de 
Florence et de Gênes. Et de la part desdils roy des 
Romains et archiduc, ont estez dénommez les al- 
liez : ladite sacrée impériale majesté , les roys de 
Castille, de Hongrie, Portugal, Danneiuarck, 

d’Engleterre , d’Escoche ; les électeurs du Sainct- 
Empire, comme le roy de Bobesme et autres ; le 
marquis de Montferrat /l’évesque et cité de Liège, 
et tous les princes de l’empire ; les lignées des Suis- 
ses , vielles et nouvelles ; et les citez et communaul- 
tés du Sainct-Empire. Et si les princes voellent , 
chacun de sa part, nommer autres alliez, faire le 
porront, par lettres patentes, dedens quatre mois , 
lesquels ainsi nommez en feront déclaration dans 
quatre mois ou un an , en la manière devant dicte. . 
Tous lesquelz alliez, ou qui se nommeront, faisans 
déclaration de volloiry estre comprins en ceste 
paix, ensemble leurs pais^ terres et seigneu- 
ries, serviteurs et subjects. 

» Item. Que en ceste paix est aussi comprins, 
comme conseiller et serviteur du roy, messire 
Guillaume de Ferracourt , évesque et conte de 
Verdun , tant pour sa personne que pour ladite 
éveschie et conté de Verdun , terres , seigneuries , 
serviteurs et subjects. 

» Item. Pareillement seront comprins en ceste 
paix , du consentement des princes , l’évesque , 
gens d’esglise , nobles , citoyens , manans et habi- 
tans de la cité de Besanchon , joyront des biens 
qu’ils ont en chacun party , et seront entretenez 
de leurs anchiens droicts , franchises et libertez. 

» Item. Pour l’entretenement de ceste paix, 
et aflin qu’elle soit gardée sans aucune infraction , 
ont estez et sont advisez les seuretez que s’ensuit : 
Premièrement. Que le roy très chresptien, pour 

lui , monseigneur le daulphin ; et mesdits sei- 
gneurs roy des Romains et archiduc , pour eulx, 
et eulx faisans forts pour madite dame Marguerite, 
passeront , recongnoistront et ratiffieront , et con- 
flrmeront par leurs lettres patentes , ce présent 
traictié de paix, sur le fust de la vraie croix, ca- 
non de la messe, et sainctes évangiles touchiées 
corporellement, deentretenir ce présent traictiéde 
paix , en tous ses poincts et articles , et faire entre- 
tenir par les gens de leur conseil , officiers , servi- 
teurs et subjects , sans , en quelque chose que ce 
soit; aller ou venir, faire ou souffrir estre faict 
quelque chose, directement ou'indirectement ; et à 
cesubmectronteulx, leurs hoirs, pais, terres, leurs 
royalmes et seigneuries, ensemble à toutesecclésias- 
ticques censures, nonobstant privilège au contraire. 

» Item. Consentiront que se par eulx ou leurs 
successeurs , ou aucuns de par eulz , estre contre- 
venu à ce présent traictié par manière de exploict 
de guerre ou entreprinse de faict, commise par 
iceulx seigneurs roy des Romains et archiduc , et 
futur mary d’icelle madame Marguerite, ou autre 
de leur party, estre procédé par voye de main 
forte , emblée ou aultrement , à la prinse de quel- 
que ville , place ou autre fort , du party ou obéis- 
sance du roy , ou desdites trois villes qui démore- 
ront en la garde de mondit seigneur des Querdes ; 
ou si lesdits seigneurs roy des Romains ou archi- 
ducs , futur mary , ou autres de par eulx , en- 
troient à puissance et main armée dedens le pais , 

ro} aimes, ou autres pais du roy , sans son gré 
et consentement , ou par autres cas semblables , 
enfraindroient ou souffriroient enfraindre ce pré- 
sent traictié de paix ; et semblablement, se en cas 
pareil , le roy très chresptien , monseigneur le 
daulpbin, ou autres de par eulx, procédoient , 
par voye de faict, emblée ou aultrement, à lasur- 
prinse d’aucune ville, place ou fort tenant le 
party et obéissance' d’iceulx seigneurs roy des 
Romains ou archiduc , ou de l’une des trois villes , 
ou que à puissance et main armée, entrassent de- 
dens leur pais, pour leur faire, ou à leurs subjecls, 
guerre. En ce cas, ou en aucuns d’iceulx, ou 
autres semblables, celui lequel fera premier ladite 
conlroversion , ou commeclera ladite guerre , 
sera tenu de promectre, et promect par ceste 
paix, sur son honneur, de incontinent , et pour 
le plus tard, dedens six sepmaines ensuivant , de 
réparer, ou faire réparer par elFect, ladite contro- 
version , et rendre tous dommaiges et intéretsz , 
à paine d’estre tenu et réputé notoire infracteur 
de paix. 

» Item. D’abondant, leroy, pour la seurelé 
de ceste paix, fera baillier auxdits roy des Ro- 
mains et archiduc , les lettres et scellez de 
messieurs les ducs d’Orléans , de Bourbon , de 
Nemours , des comtes d’Angoulesme , de Mont- 
pensier, de Vendosme, de monseigneur le prince 
d’Orange , messieurs les marissal et admirai de 
France, et par les citez, villes, communaultez de 


Digitized by Google 



('4o3) DE JEAN MOMNET. 38l 

Paris , Rouen , Lyon , Poicliers , Tours , Angiers , 
Orléans, Amyenset Tournay. Et mesdits seigneurs 
le roy des Romains et archiduc feront seoibla- 
hlement baillier les lettres et scellez des duc de 
Zassen , marquis de Baden , monseigneur de ba- 
ves tain , les comtes de Nassou , de Solre , le 
prince de Chimay , les seigneurs de Beures , 
d’Egmont , de Fiennes, de Walhain, de Molem- 
bais et du grant bailly de Haynault , et par les 
villes et commuoautez de Louvain, Bruxelles, 
Anvers, Bois-le-Duc, Gand, Bruges, Lisle, Douay, 
Arras, Sainct- Orner, Mons , Vallenchiennes , 
Dordrecht , Middelbourch et Namur ; et s’il estoit 
contrevenu par les princes duquel parti lesdits 
scellez se bailleront , ou d’aulcun de par lui , dont 
la restitution n’en fut faicte dedens six sepmaines , 
ils , en ce cas , seront tenus de habandonner et 
laisser celle qui auroit faict ladicte contravention ^ 
et donner faveur , ayde et assistance à celui sur 
qui seront faicts lesdicts exploicts et entreprinse ; 
dont , dès maintenant , ceulx lesquels bailleront 
lesdits scellez , sont ès dits cas de contravention et 
rompture desdites cherges de leurs serments , et 
lesquels scellez se bailleront d’ung parti et d’autre , 
assavoir : de la part du roy , en la ville de 
Thérouanne ; de la part de mesdits seigneurs roy 
des Romains et archiduc, en la ville de Sainct- 
Omer , dedens le premier jour de septembre pro- 
chain venant. 

» hem, Avecq ce , les lettres de ce présent 

traictié de paix seront leutes, publiées et enre- 
gistrées, assavoir : celles du roy, en la court du 
parlement à Paris , présent et consentant le pro- 
cureur du roy , et aussi en la chambre des 
comptes; et celles desdilsroj des Romans et archi- 
duc , en leur grant conseil , présent et consentant 
le procureur général desdits seigneurs , en la 
chambre des comptes, à Liste; et sera donné et 
adjousté foy au videmus et extraict , lesquels se 
feront des articles d’icellui, qui s’en voldroit ayder 
en jugement au dehors. 

» Item. Et sont dénommez conservateurs de 
ceste paix , de la part du roy , pour les marches 
et quartiers des pays de Bourgongne, monseigneur 
le prince d’Orenge , monseigneur de Baiidricourt , 
gouverneur de Bourgogne , et les baillys de Digeon, 
Ostin , Mascon , ou leurs lieutenans ; pour les 
marches de Champaigne et de Rettelois, mon- 
seigneur Dorval , gouverneur de Champaigne , les 
baillys de Sainct-Pierre-le-Moustier , de Vitry et 
de Troye , et leurs lieutenans; et pour les marches 
de Picardie , monseigneur des Querdes , marissal 
de France , les baillys d’Amyens et de Vermandois, 
séneschal de Ponthieu , de Bouloigne et gouver- 
neur de Bouloigne, Montdidier et Roye , et pour 
la mer , monseigneur l’admirai , ses lieutenans ou 
commis. 

» Item. De la part de mesdits seigneurs roy des 
Romains et archiduc , sont dénommez conserva- 
teurs pour les marches de Flandres et d’Arthois , 

monseigneur de Nassou , ensemble les gouverneurs 
de Lisle , d’Arras , et baillys desdits pays, chacun 
en son endroict ; de Haynault , monseigneur le 
prince de Chimay et monseigneur Daymenes , 
grant bailly dudit pays ; pour Luxembourg , le 
gouverneur du comté de Bourgongne , les baillys 
d’Amont , d’Aval et de Dole ; et pour la mer , 
monseigneur de Beures, ses lieutenans et commis. 

» Tous lesquels conservateurs dénommez en 
chacun parti , seront tenus faire prompte et som- 
maire expédition sous forme et figure de procès , 
de tous cas , lesquels escherons et dépendans de 
la réparation et restitution , laquelle se doibt faire 
par ce présent traictié, les contraventions, infrac- 
tions ou entreprinses à l’encontre de cestedite 
paix ; et seront leurs sentences , ordonnances- et 
provisions mises à exécution, réelement et de faict, 
nonobstant oppositions, appellations quelconques , 
saulf que toutesfois, en cas d’appel de sentence deffi- 
nitive , seront tenus de baillier bonne et suffisante 
caution subjecte, avant que avoir la délivrance de 
ce qui leur seroit adjugé , pour le rendre au cas 
que si la sentence desdits conservateurs fust 
informée p;ir la court souveraine où elle estoit 
annuller , et qu’il y eut nouvel jugement pour 
furnir le adjugé. 

» Ilem, Pour ce que est apparent que , après 
ceste paix publiée , se trouveront , de chacun 
parti , plusieurs gens vagabonds et oiseux , et 
lesquels seront légiers et enclins à toutes roberies. 

larchins et pilleries , et dont , se pourveu n*y 
esloit , porroil advenir de ^ands dangiers,et ne 
seroit seur pour les subjecls de chacun parti aller 
par les sentiers , marchandenient et aullrement. 
Advisé a este et édict faict, qu’il sera publié en 
chacun parti que toutes gens de guerre et aultres 
vagabonds , lesquels voldront retourner et faire 
leurs mestiers et labeurs, ou qu’ils n’auront entre- 
tenetnent de vivres et ordonnances desdits princes, 
ou aultrenient au service d’aulcuns seigneurs , 
dont ils feront apparoir par lettres desdits seigneurs, 
lesquels seront respondans de ceulx qu’ils nom- 
meront estre leurs serviteurs ; seront tenus , eulx 
partir hors des villes et des plats pays, dedens trois 
jours qui leur seront profférés ; et ce sur et à 
peine , ledit temps passé , d’estre bannis des pays 
de chacun parti , estre habandonnez à chacun et à 
tous justiciers , et gens de plats pays de les pouvoir 
prendre au corps et les mener à la plus prochaine 
justice , pour les pugnir , bannir et constraindre à 
eulx de partir , et eulx tirer hors desdits pays sans 
y pouvoir retourner, et d’estre pugnis des cas 
dont ils seront trouvez estre chergez , sans y faire 
aulcun renvoy ou rémission , au pays pu à la jus- 
tice dont ils se porroient dire subjects. 

» Item. Que pareille provision, et de sem- 
blable efl’ect , sera faicte , et aussi pour ceulx 
lesquels par la mer exécuteroient aulcuns des- 
Iroussis et roberies , de quelque parti qu’ils soient ; 
assavoir : que s’ils ont adveu , c’est à entendre que 

celle navire ait esté mise sus pour quelque seigneur 
ou marchant , l’ou s’en prendra à eulx pour le 
dommaige qu’ils en auroient faict, et'sérce sbnt 
gens lesquels n’ayant point de chief aultre que 
’eulx , ils seront habandonnez à tous ports et 
havres où ils descendront, pour les prendre au 
corps, pour leur faire procès, sans en faire aulcun 
renvoy au party où ils se diront estre advoez. 

» Ilem. Que d’ung party ne d’aultre ne seront 
receus ne soustenus ceulx lesquels aucuns exploicts 
ou entreprinses auroient faict au préjudice de ceste 
paix; et s’ils se retirent d’nng party à l’aultre , 
quelque grâce ou abolition qu’ils aient ou porroient 
avoir ci-après, ils seront poursuivables et punis- 
sables des infractions et aultres fautes qu’ils auront 
faictes à l’encontre de ceste paix, pour romptnre. 

» Ilem. Que lesdits seigneurs,* princes ,’ leurs 
lieutenans et officiers donneront ayde et adsistence 
les ungs aux aultres , tant de gens comme aultre- 
ment, à l’encontre de tous ceulx, de quelque 
estât ou condition qu’ils soient, lesquels seront 
délayans et refusans d’entretenir ceste paix ; 
lesquels seront de chacun party habandonnez . 
comme ennemis de la chose publique ; et ceulx 
lesquels les ayderont d’argent, de vivres on en 
aultre manière, les recep vront ou favoriseront, 
seront pareillement responsables de tous dom- 
maiges par eulx faicts, et resputez infracteurs de 
paix , et comme tels corrigez et pugnis. 

» Tous lesquels poincls et articles dcsdicls 

escripis sc passeront, confirmeront et ratiffieront » 
tlès maintenant , par lettres patentes d’icelluy roy 
très chresptien , et pareillement les ambassa- 
deurs de la très sacrée impériale majesté et desdits 
seigneurs roy et arcliidne , estans en ce lieu ; 
assavoir : révérend père en Dieu , messire Guil- 
laume de Tistadt; messire Philippe, marquis de 
Baden ; les comtes de Nassou et de Solre ; les 
seigneurs de Walliain , d’Aymeries et de Polhain ; 
rabl>é de Marolles; le prévost de Liège et de 
Sainct-Donast de Bruges ; messire Thomas de 
Plaine, président du grant conseil; Icsdits seigneurs 
Philippe de Vere, de la Mouche, et messire Jehan 
«le Montlbrt, chevaliers, bailleront leurs lettres et 
scellez , et par icelles promecteront et feront ser- 
ment sur les saiucls évangiles de Dieu , canon de 
la messe et fust de la vraie croix, qu’ils feront 
passer ce présent traictié de paix auxdits roy des 
Romains et archiduc , et leur feront promectre et 
jurer , selon que tenu est en cedil traictié , de 
icelluy garder et entretenir , et faire garder et en- 
tretenir en tous et chacun des poincts et articles , 
selon la forme et teneur de tous lesdits passemens, 
promesses et serraens ; furniront de lettres desdits 
princes , instrumens publicques et authenticques et 
de scellez , lesquels se bailleront ès mains des am- 
bassadeurs commis^ que ledit seigneur roy très 
chresptien envoyera devers iceulx seigneurs roy 
des Romains et archiduc. » 




DE JEAN MOMWET. 


38 ; 


CHAPITRE CCLXIV. " 

La pttbiicalion de la paix susdite, ensemble le retour de madame Margue 
rite d'AusIrice, partant de Fraaoe pour venir ès pais de monseigneur 
l'archiduc son frère. 

Le vingt-sixième de mai, jourde laPentheoouste, 
environ dix heures, lorsque l’on chantoitàlagrand’ 
messe, Veni, sancte Spirilus , etc. , fut publiéela 
paix en Vallenchieunes ; lettres furent envoyées 
par messieurs les ambassadeurs de noslre quar- 
tier ; c’est à sçavoir : l’évesque Guillaume de 
Tristadt , le marquis de Baden , le conte de 
Nassou, le seigneur de Walhain et autres, 
comment le roy de France, environ deux heures 
après disner , avoit juré la paix de Senlis et faict 
publier; parquoi lesdits ambassadeurs mandèrent 
au prévost, le conte messire Jehan de Lannoy, 
chief des armes de Lannoy, seigneur de Myngoval, 
ensemble au prévost, eschevins de Vallenchiennes, 
que l’on publiast ladite paix , comme elle fut , sans 
plus avant déclarer les articles; mais bonne paix, 
inviolable par terre, par mer et par eau doulce, 
à l’heure que l’on chantoil la messe du jour de la 
Penthecousle , la collecte du Sainct-Esprit, Deus, 
(fia hodiemâ die corda Jidelium Sancti Spiritûs il- 
luslratione docuistij da nobis , etc. auxquelles paro- 
les est coinprinse la date de l’année de ladite pai:f. 
L’ambassade de l’empereur en partie et celle du 

2 5 . 


Digitized by Google 



388 CHROÎUQLES ('49^) 

roy des Uoinains, après la paix f’aicle à Senlis, 
ranienèrenl madame Marguerite à Sainct-Quentin ; 
ensemble le conte de Vendosme, pour le roy de 
France, et le bastard Antoine de Bourgogne, et 
la conduirent jusques en la terre du Cambresis, où 
ils prindrent congié à Madame. Aulcuns desdits 
Franchois se monstraienl estre moult dolens; mais 
ladite dame ne se changea, et aulcuns Cambré- 
siens, illecq allez au-devant d’elle, crioient Noël! 
et la dame respondit aux crieurs : « Ne criez pas 
Noël! mais , vive Bourgogne ! » et entra en Cam- 
bray, se fut loger au palais de l’évesque, et les 
autres seigneurs qui mieulx mieulx; et le lende-^ 
main elle entra en Vallenchiennes, environ noef 
heures du soir, par ung joedy. Ceulx d’icelle ville 
avaient faict grandes préparatoires pour sa récep- 
tion , allèrent au - devant d’elle à chevaulx et à 
grand nombre , tous vestus de robes blanches ; les 
rues furent tendues moult richement , et le plus 
Iriomphament que l’on povoit faire, depuis la porte 
Cambrésienne jusques à la Salle-le-Conte, où elle 
fut logiée. Le marché estait paré de verdure comme 
une rue, et entre deux plusieurs flambeaux. Les 
mestiers de la ville furent conslraincls par les sei- 
gneurs d’icelle , de faire certaines histoires avant 
les rues, et firent deux portes moult riches, cou- 
vertes de draps et de parures , l’une , delà le bef- 
froy, et l’aultre au coing du marché tirant vers 
l^lile Salle-le-Conte. Les histoires les plus recom- 
mandées furent le sacre du roy dcs Romains , l’his- 

toire de saincle Marguerite , l’histoire de Pegasus 
volant en aer, l’histoire de Daniel et de Ahacuc , 
devant saint Gérj ; et l’histoire de l’évangile des 
dix vierges, lesquelles les cinq estoient sages, et 
les autres cinq folles. Plusieurs joueurs d’esbalte- 
mens et de personnaiges de la ville de Douay , et 
mesme de Vallenchiennes , montez sur charriots, 
allèrent devant ladite dame jouer à ladite salle , 
touchant la paix et l’exaultement de son nom et 
de sa bien-veniie. Entre les autres gens et person- 
naiges , ceulx de la ville jouèrent ce que orrez , 
en la grande salle, devant madame, et toutes les 
dames est ans illecq , comme madame la Grande . 
madame deRavestain, la princesse deTarente, tou- 
tes les ambassades, tant d’Allemaigne , de France, 
que autres; etestoit ce dit jeu fondé sur la déser- 
tion du pays, lequel revenoit en convalescence, 
le tout en bregerie. France illecq monstroit pour 
son avance une couronne toute de carolus, et Flan- 
dres d’autre part ung chappeau de sept margue- 
rites. Là fut le congié contenu de France et de 
Marguerite : et le lendemain se fit le congié des 
dames l'ranchoises, à leur départ, où furent plu- 
sieurs larmes plorées d’ung quartier et d’alitre. 

Ung presbtre , nommé sir Jehan Langlois , eagé 
de trenle-six ans ou environ, natif de Paris^ no- 
table confesseur et curé d’Ivry, à deux lieues de 
Paris , assez clercq et beau personnaige en son 
temps, avoit demeuré en Avignon, et conversé 
avecq aulcuns Juifs, lesquels le séduirent, et tant 
persuadèrent, qu’il renia nostre loy , et par la in- 
citation d’iceulx , leur promit de abolir le corps de 
Nostre-Seigneur en la maistresse esglise, ville de 
chrestieimeté , et où la foy de Nostre-Seigneur 
estoit la plus exaulcée , par l’estude des suppostz de 
nostre mère l’Université^ la plus recommandée du 
monde en la faculté de théologie ; et ce lui firent 
faire , pour plus commectre de gens à leur maldite 
erreur; car leur sembloit , s’il povoit suborner 
ceulx d’illecq , que le résidu seroil converti de lé- 
gier, et mist , comme l’on dit , trois ans avant qu’il 
peusist paractaindre les fins de ses conceptions ; et 
de faict se tira audit Paris ^ où il avoit sa mère vi- 
vante, et pour plus détester le corps de Notre- 
Seigneur Jésus-Christ, se proposa de commectre 
son mesus en l’esglise Notre-Dame de Paris , et au 
grand autel, le jour du Sainct-Sacrement , nommé 

la J^esle-Dieu ; mais il ne poelt parvenir à ses ac- 
tainctes. Dont le lendemain vendredy , l’an mil 
quatre cens quatre-vin^t-treize , en Ja chapelle de 
Sainct-Crespin et Sainct-Crespinien , en ladite es- 
glise, assez près du chœur, ung prebstre ch^ntoit 
messe haulte à diacqueet sous-diacque, en présence 
d’aulcunes dévotes personnes illecq oyans messe , 
et lors que le prebstre chantoit ladite messe , estant 
en ce pas , A gnns Dei, qui loUis peccata mundi, etc ; 
ledit sire Jehan estant auprès du célébrant , ^res- 
pondit : « Tu niens, il a’est poinct comme lu dis ; » 
et prins les deux parties du corps de INostre-Sei- 
gneur, et les brisa de ses doigts, se les rua par 
terre, puis prins le calice du prebstre, ensemble 
l’autre partie dudit corps , et respandit le précieulx 
sang de INaslre-Seigneur sur le pavement , fit sem- 
blant, de son pied, pour marcher sur cedit pré- 
cieulx corps, mais le diacque le destourba et del- 
l'endit. Ung escuyer, ou noble homme, oyant illecq 
messe , voyant ce grant désordre , print sa dague 
pour frapper ledit prebstre , mais les escoulans le 
retardèrent^ disans que par adventure estoit hors 
du sens. 

Finablement ledit malfaicleur fut appréhendé 
et mené en la conchiergerie , et fut illecq suffi- 
samment interrogué de sa lov , conversation et 
estât ; et lui fut demandé s’il avoit usé de son mesus , 
comme frénéticque ou possessé de l’ennemy , il 
respondit que non ; mais de faict précogité , et 
qu’d n’avoit faict chose qu’il ne fesist de rechief. 

el que noslre fby catholicque n’esloit que abus, 
et creoit ung seul Dieu, créateur du ciel et de la 
terre, comme font les Juifs, lesquels ainsi l’avoient 
induict; non poinct en Jésus-Cliryst ne en sa 
vierge mère ; mais expectoit Messias tel que les 
Juifs actendoient ; et lors lui fut demandé quant il 
célébroit la messe , comment il disoit , et il respon- 
dit que poïjr contenter les gens, il faisoit manière 
de dire comme les autres ; mais il disoit : Hic est 
7Jerus punis , et n’avoit célébré en sa vie que deux 
messes : l’une fut la première pour contenter celuy 
qui l’avoit apprins , et une autre à la volunté des 
Juifs, pour faire aulcune superstition du corps de 
Nostre-Seigneur. 

Maistre Jehan Standourck , vénérable docteur 
en théologie et homme de grande saincteté , fut 
entre les aultres , lequel plus coincqua avecq lui , 
alfin de le réduire de ténèbres cà vraye lumière. Il 
avoit conversé aulcune espace avecq lesdits Juifs , 
estans en Avignon , et lesquels l’avoient séduict ; 
dont, quant l’on lui faisoit aulcun argument qu’il 
ne povüit souldre , il disoit bien que se le maistre 
juif, lequel à ce l’avoit instruict , estoit présent , 
illecq sçauroit bien respondre. Une fois se repentit 
de son mesus , congnoissant qu’il avoit pesché 
grandement , par quoy il disoit que se l’on le voloit 
laisser en chartre perpétuelle pour user sa vie, sans 
estre exécuté villainement devant le monde , il se 
rappelleroit. Mais pour ce que le cas estoit tant 
inhumain et exécrable , que riens plus de le laisser 

passer sans pugnilion , anltres^e enhardiroient de 
ce faire etseroit grant esclandre. 'Donc ^ quant il 
perchent qu’il seroit exécuté , comme il fût , il 
persista en son erreur . et eut la langue Coppée 
par le bourreau , lequel la jecta par terre , et ung 
brach coppé ; puis fut lyé en une estache environ- 
née de feu , et bruslé tout vif. Maistre Standouck, 
lequel le administroit à son dernier aflSn de 
saulver son ame , percheut à l’extrémité qu’il 
comniencha à crier, combien qu’il eut la langue 
coppée , beu! comme s’il volsist dire Jésus; par 
quoy l’on espéroit qu’il morut contrict ou cons- 
traint de son pesché. <* 


CHAPITRE CCLXyi. 


JLc trespas et obsecques de très victorieulx prince FréJéricq , lierch de ce 
nom , par la grâce de Dieu , empereur d'Allemaigne , toujours auguste. 


. Après que l’empereur Frédérick, tierch de ce 
nom , très débonnaire et pacificque , eut triuin- 
phament impéré l’espace de quarante-quatre ans 
ou environ , il rendit son esprit k Nostre-Seigneur, 
le dix-noefviesme jour d’aoust an mil quatre cens 
quatre-vingts et treize , en la , ville de Linx , eagé 

de . . . ans. Et quant son corps 

fut ouvert et enoingt de liqueurs aromatiques , il 
fut porté en l’esglise de Nostre-Dame de ladite 
ville^ ou aulcuns solenipnels services lui furent 

l'aicts; et de la fut transporté, Je vingl-huictiesine 
dudit mois, par la Danube^ honnorableinent ac- 
compaignié de très nobles personnaiges, à manière 
de procession , poi’lant somptueux luminaire , où 
furent les quatre ordres mendians et autres reli- 
gieux, jusques à Vienne, et sépulture au chœur 
de l’esglise cathédrale de Sainct-listienne, que 
loing-temps paravant avoit choisie, et en laquelle 
ses obsecques, messes et orations furent faictes et 
célébrées , ainsi qu’il appartient estre faict à la 
majesté impériale ; car depuis le jour que son corps 
fut illecq apporté, jusques au jour de son grant 
obsecque , où eut d’espace environ quinze sep- 
maines, l’on célébra en ladite esglise huict mille 
quatre cens et douze messes , avecq la décantation 
du psaultier. Et pour l’ordonnance desdits obsec- 
ques , ladite esglise fut tendue et tapissée de draps 
noirs en bault, depuis la partie d’orient jusques à 
celle d’occident, où furent chandeilles de chire 
ardente durant lesdils obsecques, en nombre de 
sept cens soixante-douze. 

Au milieu de l’esglise estoit une cbappelie de 
bois, à quatre coulonnes, sur laquelle estoient trois 
cens et quarante-six chandeilles de chire , et soubs 
icelle chappelle estoit la tombe de l’empereur , 
couverte d’ung drap de damas blancq , avecq une 
croix d’or , et dessus icelluy drap ung drap de soje 
noire , avecq une grande croix d’or; et estoient 
illecq le glaive , le sceptre et la couronne impé- 
riale, la pomme d’or et le veaulre d’or ; et devant 


Di - -J by C'> Il 


UE JEAN MOLINET. 


('493) UE JEAN MOLINET. SgS 

la dessusdite tombe estoit le Hérault de'l’empire , 
nommé Bernart Sichère , vestu d’une cotte d’or ; 
et allentour de icelle tombe quaranle-Huict frères 
vestus de chappes noires , et aultant de torses ar- 
dentes. 


Les très illustres princes du sang impérial , 
lesquels condoloient sa mort, et lesquels accompai- 
gnoient et suivoient le roy des Romains, son fils 
unicque , furent : 

Le duc Albert de Saxen , beau-frère de l’empe- 
reur ; le duc Albert de Bavière- , ihary de la fille de 
l’empereur j le duc Henry de Saxen , fils du duc 
Albert de Saxen; Jacques, marquis de Baden , 
nepveu dudit empereur; Erick , duc de Brunswick. 

A la dextre partie de la tombe , estoient : 

Maximilian , roy des Romains ; Jehan , comte de 
Isambert , orateur ; de Bertole ^ archevesque de 
Mayence , électeur ; Laurent de Bibrac , orateur ; 
de Herman, archevesque de Coulongne , électeur; 
Bernard de , orateur de Jehan , ar- 

chevesque de Trêves , électeur, lequel estoit seul 
en ung siège à l’opposite du roy des Romains. 
Après l’orateur de l’archevesque de Coulongne, en 
continuant la dextre partie de la tombe, l’évesque 
de Wormensis, orateur du conte palatin, élec- 
teur ; Albert , duc de Saxen , en lieu de Fréde- 
rick , duc de Saxen , électeur ; Thibault de 
Lichtestain , orateur de Jehan , marquis de Bran- 
debourg, électeur; Frédérick, archevesque de 
Salzburg ; Albert, duc de Bavière ; Henry, ducde 

Zasscn, fils de Albert, duc de Zassen ; Ix)ys de 
Brandis , perorateur de Sigismond , archiduc 
d’Austrice; Jehan de Berghes, seigneur de Wal- 
hain, orateur de Philippe, archiduc d’Austrice et de 
Bôurgongne; Erick, duc de Brunswick; Jehan de 
Sayer,duc‘de Sclésie; Willame, évesque Chis- 
tettensis, Jherame, Léon et Zacarie Contravius , 
orateurs de Venise; Christofle, évesque Patasnis ; 
Jacques^ marquis de Baden ; Georges, évesque 
Chermensis; Mathias, évesque de Seromensis; 
l’abbé de Campidonne ; Andelin , comniendateur , 
orateur de l’ordre des Theutonicques ; Jelian 
Sibeben Herler, commandateur de Saincl-George 
en la nouvelle cité; Martin Polbain; Claude, 
seigneur de Fay , chevalier de l’ordre de la Thoi- 
sond’Or; Guillaume de Croy , chevalier de la 
Thoison d’Or ; cinq cités impériales , Worms , 
Nuremberghe , Constance , Ulm , Kepten. 

A seneslre costé de la tombe de l’empereur , 
estoient : 

Raymond, cardinal; Jehan de Chalon, prince 
d’Orenge, orateur du roy Charles de France ; 
Tristan Sallezart , arche vesque de Sens, orateur 
du roy Charles de France ; l’é vesque d’Argentine, 
orateur de Lancelot , roy de Hongrie et de Bohême ; 
Nichole, ducdeLibac, orateur de Lancelot , roy 
de Hongrie, etc. ; Georges Lucq, commendateur 
de l’ordre des Theutoniques , orateur du roy 
Remer de Jhérusalem , duc de Lorraine et de Bar ; 
Richarv, fils de Edouart , roy d’Englolerre;’Jehan 

Gamse , orateur de Otto, duc de Bavière; Sigis- 
niont Framberg , orateur de Georges, duc de 
Bavière ; Otto de Licqueslain , orateur de l’é- 
vesque de Bambergen ; Gonrard de Perlick , ora- 
teur de Frédérick, marquis de Brandembourqh ; 
Loys de Hueten , orateur de l’évesque Herpepo- 
lensis; Hompost, orateur de Guillaume, duc de 
Jiilliers; Gerardus , orateur du landgi’ave de 
Hessen ; le seigneur de Hadstadt , orateur de 
l’évesque de Worms ; Pierre Mnringer, orateur 
de l’évesque de Spire ; le docteur Jehan de Salen , 
orateur de l’évesque de Argentine ; messire I^ic- 
toval, vicaire de Auguslensis, orateur de l’évesque 
de Auguslensis ; Seron le Bon , chanoine de Ratis- 
ponensis, orateur de l’évesque de Ratisponensis ; 
Wolfart Fuschif, orateur du comte de Gortz ; 
Wolfgangus Riger, orateur de l’évesque Fuschif ; 
Lois , chancellier de Evrard , comte de Wur- 
temberg. 

Lesvigilles, chantées le jour Sainct-Nicolas , 
furent accomplies par l’évesque de Wesprine , 
l’évesque Nicolas de Yporiensis, vingt-quatre pré- 
lats habitués en pontificalz. 

CHAPITRE CCLXVII. 


Pour les obsecques faicts le septiesme jour de décembra , l’aa mil quatre 
cens quatre-vingts cl treize. 


Le lendemain desdites vigilles , Frédérick, ar- 
chevesque de Salzbourg , célébra la première 
messe de Requiem , et l’évesque de Wesprine 
chanta la messe de Nostre-Dame , assisté de vingt- 
quatre prélats, évesques, abbez et prévost, aornez 
de habits pontilîcalz. 

Quant vint à l’offertoire ^ maistre Jehan Perger , 
très vénérable poète , fit une exclamation en pré- 
sence du roy des Romains et des princes du sang 
et autres illecq venus pour célébrer lesdits ob- 
secques , et se print à dire comment le très auguste 
empereur, en son vivant, estant en son ado- 
lescence, visita le sainctsépnlchre en Jhérusalem, 
ensemble les très dignes lieux où nostre salvateur 
avoit marché de ses précieulx pieds ; comment il 
avait estainct la peste allumée au très sainct concile 
de Basic , et comment il eut espousé la fille du 
roy de Portugal , et avecq laquelle , très noble 
esponze , visita les saincts et très dignes lieux de 
Sainct-Pierre et Sainct-Paul de Rome ; et comment 
par l’alliance de son fils à la fille de Bourgongne^ 
son très glorieulx nom d’Austrice estoit exalté et 
honnoré entre les Bourguignons, Flamengs , Bra- 

banchons, HannuyerS) Hollanclois et Zeelandüis ; 
et avecq ce le très glorieulx prince esloit homme 
pacificque , très clément , et rempli de très singu- 
lière patience’; faisant mention de sa très noble et 
très illustre quantion , des victoires qu’il avoit 
obtenues en son temps , tant sur les ennemis que 
sur les infidèles. 

Pendant le temps que duroit l’ofFertoire, les 
nobles hommes de seize pajs^ comme royal mes , 
ducez, contez ou provinces, subjects à l’empire 
et à la domination d’Auslrice , olFrirent particu- 
lièrement les banières, heaulraes ^ escus_, armes 
et chevaulx desdits pays , en la manière que cy- 
après sera narré; et finablement, ensuyvant leur 
train ; et estoit offerte la banière impériale, l’aigle , 
le heaiilme, la couronne, la pomme, le glaive 
et le sceptre ; et lors ung hérault laissa le veste- 
ment impérial sur la tombe dudit empereur , 
et passoient iceulx notables personnaiges , offrant 
jx)ur lesdits pays par devant la royale majesté, luy 
faisant révérence honnorable, qui estoit chose 
plaisante à veoir. 

Et précédoit , 

Pour le pais Mase. 

Monseigneur Wolfgang, portant dudit pais la 
banière ; monseigneur Berthelemy de Sturrem- 
berghe, le healme; le noble gouverneur du pais, 
l’escii et les armes; monseigneur Guillaume de 
Lossensteyn, et Gaspard de Volkenstorff, menoient 

le cbevalîhuict nobles homrfles portans chacun une 
torse. 


La conlë de Niburg. 


Monseigneur Jehan Gratner , la banière ; mon- 
seigneur Chrisloffle Lambergher , le healme ; 
monseigneur Andrieu Rannir, l'escu et les armes; 
monseigneur Jehan Espacier et Chrislolfle Zindler, 
le cheval ; huiet nobles hommes ^ les torses. 


La conté de Phiert. 


Monseigneur Christoffle ZintzendorlFer_, la ba- 
nière; Erasme Hohenfelder, le healme; messire 
Christolfle Hohenfelder, l’escu et les armes; Wolf- 
gatigus Rorbarich et Léopoldus Hanser, le cheval; 
huict nobles hommes, les torses. 

Portiisnaou. 


Messire Conrard Werber, la banière; messire 
David Wespiacher, le healme; messire Vitz He- 
neken Sparon , l’iscu et les armes ; Gangolfus de 
Chiomburg et Lion Hembrotger, le cheval ; huict 
nobles hommes , les torSes. 

Pour Sclaronie. 


Messire Andrieu Cassiaver, la banière; messire 
George Saier , le healme ; messire George Lenger , 
l’escu et les armes; Théodorick et Andrieu de 
Smonet frères , le cheval ; huict nobles hommes , 
les torses. 

Messire Ërnestus de Welden , la banière ; Al- 
bert de Welden, le healme; sire George Mares- 
chal Pipeuray, l’escu et les armes; Werthen de 
Norlhugem et Bertild de Almarchosen , le cheval ; 
huîct nobles hommes^ les torses. 

Ascacie. 

Monseigneur Antoine de Ysau , la banière ; mon- 
seigneur With de Resemberg, le healme; Bar- 
tlemieu de Mespurg, l’escu et les armes; Wolf- 
gang de Liethten Staver et Anthoine de Welsperg, 
le cheval ; huict nobles hommes, les torses. 

La conté de Tbirole. 

Monseigneur George de Castelvart , la banière; 
messire Sigismond Nyderdorez , le healme ; Ber- 
thlemieu Despaver, l’escu et les armes; messire 
Adam Frousperger, et Léopard Niderdorez, le 
cheval ; huict nobles hommes , les torses. 

La conté de Habspurg, 

Le conte Jehan de Massay , la banière ; mon- 
seigneur Wolfgang Herespayer, le healme; mes- 
sire Otto Oberhanner , l’escu et les armes ; Sigis- 
mond Scheff et Liépard Ydecker , le cheval ; huict 
nobles hommes, les torses. 

La ducé de Camiole. 

Monseigneur Guillaume Augspurger , la banière; 

monseigneur Wolfkart Augspurger , le healme; 
monseigneur George Litmer, l’escu et les armes ; 
monseigneur George Lamberger et Andrieu Gai , 
le cheval ; huict nobles hommes, les torses. 

Laducéde Karente. 

L’anchien seigneur de Liehtestein , la banière ; 
monseigneur Walgang de Faren , le healme ; deux 
seigneurs de Grandmez , l’escu et les armes; Mor- 
daxer et Grandverther , le cheval; huict nobles 
hommes , les torses. 

La ducé de Stirie. 

Monseigneur Jehan Luther, la banière; mon- 
seigneur FréderickdeStarwerg, le healme ; Henri 
Greschemech , l’escu et les armes ; deux josnes 
seigneurs de Liechtestein , le cheval; huict nobles 
hommes, les torses. 

L’anchienne Aostrice et la nouvelle. 

L’anchien seigneur de Schestemberg, la banière 
de l’anchienne Austrice; messire Chrislofle de 
Liechtestein , la banière de la nouvelle Austrice ; 
monseigneur Sigismond Priescheveck , le healme 
de l’anchienne Austrice, monseigneur Wilh de 
Polham , le healme de la nouvelle; monseigneur 
Elstienne Dytzinger , l’escude l’anchienne Austrice; 
monseigneur Widnest OberstorflPen , l’escu de la 
nouvelle ; monseigneur George Stamberg et l’an- 
chien seigneur de Zelingen , le cheval de l’an- 

chienne Austrice ; le josne seigneur de Zelingen 
et le josne seigneur d’Esteon , le cheval de la nou- 
velle Austrice ; seize nobles hommes , seize torses. 


Hongrie. 

Monseigneur Jehan Elerbach_, la banièrej mon- 
seigneur Sackoe Jacob, le healme; monseigneur 
Nicolas, duc de Lincbachen , l’escu; Kiackbrabac 
et Geward Bassa , le cheval ; Jiuict nobles hommes, 
les torses. 

L’Empire. 


Le duc Henry de Saxen , la banière; le duc 
Erick de Brunswick , le healme ; le marquis Jacob 
de Baden , l’escu ; le conte Christofle de Verdem- 
berg et le conte Henry d’Estemberg, le cheval; 
huict nobles hommes , les torses. 

Après les seize pays , vinrent offrir deux mûris- 
sais, c’est assavoir : le marissal du très sacré 
empire , nommé Guillaume de Parpeham , et 
Keymprecht, marissal de la court; puis le seigneur 
Wit de Wolquestain ; le baron capitaine des 
gens d’armes, ensemble les héraults^ lesquels pré- 
cédoient le roy, et fut l’oblation faicte par le 
mode qui s’ensuit : 

Maximilian , par la grâce de Nostre-Seigneur , 
roy des Romains, tousjours auguste^ offrit seul; 

Raymont , cardinal Guergeury , avecq Tristan , 
archevesque de Senonensis ; et Jehan de Chalon , 
prince d’Orenge , orateurs du roy de France ; 

Les orateurs du oy de Hongrie et de Bohême , 
avecq les orateurs de l’archevesque de Mayence ; 

Les orateurs du conte palatin , avec Albert , duc 
de Zassen, pour Fréderick, duc de Zassen, élec- 
teur, et avec iceulx, les orateurs du marquis de 
Brandebourg, électeur; Albert^ duc de Bavière, 
avec Henry, duc de Zassen, fils du duc de Zassen ; 
les orateurs de l’archiduc Sigismond , avec les ora- 
teurs du roy de Cicile et de Jherusalem , duc de 
Lorraine ; les orateurs de l’archiduc Philippe 
d’Austriche , avec Richard , fils du roy Edwart 
d’Engleterre ; leduc Eric de Brunswick , avec les 
orateurs du duc Otton de Bavière ; les orateurs de 
Venise avec les orateurs des duc George de Bavière; 
le duc Jehan de Songer, avec l’évesque de Luber- 
gensis ; l’évesque de Poiz avec Hugues Curiac , en- 
semble les orateurs du duc de Savoye; Jacop, mar- 
quis de Baden, avec l’orateur du duc Julienerideet 
de Montensis; l’évesque de Vesprimensis, avec l’ora- 
teur du lantgrave de Hesse ; l’évesque de Chiemen- 
sisaveclesorateursdu josnelantgrave de Hesse; l’é- 
vesque de Semononensis, avec l’évesque deW orms; 
l’abbé de Keptem, avec les orateurs de l’évesque de 
Spire; le commandeur de l’ordre desTheutoniques, 
avecq les orateurs de l’évesque de Argentinensis; 
monseigneur Martin de Polhain, avec l’évesque de 
Frinigensis-; le seigneur du Fay avec l’orateur de 
l’évesque de Augspurg ; le seigneur de Ghiendres. 
avec l’orateur du conte Gurth ; le seigneur de 
Meleun , avec l’orateur du conte de Vertemberg, 
«%> 

Celuj jour que se célébrèrent les obsèques , 
furent célébrés par les religieux, lesquels décorè- 
rent les processions, et autres prebstre s séculiers, 
la somme de six cens quatre-vingt-deux messes , 
et furent donnez à chacun célébrant vingt-huit 
crucifères. 

Les obscèques achevez ; le disner fut préparé 
moult exquis, et furent assis en une table, seule- 
ment trois personnages ; le roj , le légat et le 
duc de Zassen; et fut servi le roy par messire 
Jehan de Lannoy , seigneur de Myngoval , son 
maistre d’hostel. 

Le roy fit entailler en une pierre de marbre ung 
très précieux sépulchre admirablement élaboré , 
et par très subtil artifice , où estait sculpté en latin , 
l’épitaphe dudit empereur- comme il s’ensuit : 

« Fredericus tertius , Romanorum imperalor , 
» semper augustus , Austrie , Stirie , Karinthie et 
» Carniole dux; dominas marchie Sclavonie et 
» Portusuaonis ; cornes Habspurg , Thirolis, Phi- 
» rieretisetLiburg , marchie Rurgonie, et lantgra- 
» vius Alsacie , etc. , etc. Obiit anno Domini mille- 
» simo quadringentesimo nonogentesimo tertio, 
» décima nona de mensis augusti. » 


Digilized by Google 



CHHOMQCES 


(• 493 ) 


Zio6 


CHAPITRE CGLXVIII. 


La journée de Creacie, envoyée à nostre sainct père le Pape, |>ar 
Anthoine Fabregues. 


U Très sainct père, après la diosculalion de voz 
» benoitz piedz, je vous anuonce, dont ce poise 
» moy , les grosses plaintes et wulemens, lesquels 
» ont esté faicts en ceste misérable Croacie ; car 
» certainement tous les paisans de ces provinces , 
» lesquels sont demeurez vivans ès forestz , vien- 
» nent vers moy, les geooulx flécis, requérans 
» ayde. Saira vostre sainctitude , que le neuviesme 
» jour de ce présent mois de septembre, les 
)> Turcqs ayant chergé une très grande proye de 
» prisonniers chresptiens, retournez des parties 
» d’Allemaigné en leurs propres marches , en 
» prenant leur chemin par le pais de Croacie , le 
» ban, ses enfans, ensemble tous les seigneurs 
» dudit Croacie , s’opposèrent contre eulx, affin 
» de recouvrer et de retirer ladite proye hors de 
» leurs mains; par quoy se commencha entre eulx 
» une très aspre et cruelle bataille , en laquelle 
» les Turcqs desfirent et rompirent ledit ban, ac- 
» compaignée de deux mille hommes à cheval et 
» six mille piétons, tellement que à très grande 
» paine en eschappèrent trois cents chresptiens; 
» car tous les autres sont mors ou pries ; et les- 

» dits Turcqs estoient, comme l’on dict, en uom- 
» bre de neuf mille chevaulx , entre lesquels es- 
>) toient deux mille piétons de par le grant Turcq , 

» et deux de ses beaulx-fils, et deux de ses bas- 
» sans. Ij’on dict que nostre ban y a été prins, et' 

» ung sien enfant mort ; si est pareillement prins 
» le ban de Hasetre , ensemble toute la noblesse 
w de Croacie , prinse ou morte ; le conte Jehan de 
» Zetus, et Nicolas des Francqs-Pains y sont de- 
» mourez ; deux seigneurs de Strigues avecq deux 
» autres de Blage y ont fini leurs vies, et n’y est 
» eschappé que le conte Bernardus de Fragia- 
u paine, lequel donna la fuyte avec deux des siens ; 

» car trois cens autres qu’il avoit amené avec 
» lui, y rendirent leur esprit; pareillement sont 
» mors tous les chevaliers qu’il avoit mené sur le- 
» camp. En effect, père sainct, il n’est demoré 
» en toute la Croacie, personne qui puist désor- 
» mais résister a leurs courses et emprinses; il est 
» faict de ce pais, les Turcqs tiennent les champs 
» et ont assiégé le chastel Esarte , séant à journée 
» et demye près de celte cité de Segnie. Vostre 
» saincteté voeil scavoir, pour chose certaine , que 
» tout ce pais périra; car il n’y a vivres que pour ' 
» huict jours ès plats villaiges ; et d’aultre part , 

» le ti-ès noble roy de Hongrie, lequel en divers 
» lieux est oppressé des Turcqs, et n’est pour 
» l’heure fort pécunieux, ne poelt pourveoir à 
» ceste besogne. Geste cité est en grant dangier 
» d’eslre perdue , car le ban , son capitaine , avait 

» mené, contre les ennemys toutes les garnisons 
» et les chevaliers stipendiez ; donc , si vostre 
» sanctitude, avec les puissans seigneurs d’Italie, 
» n’y donne provision, tout se périra, où ils seront 
'») contraincts de faire aucunes consentions et ap- 
» poinctemens avec lesdils Turcqs. Je n’ai volu 
» partir d’icj pour ce très cruel inconvénient nou- 
» vellement advenu; sur tout remède il sera né- 
» cessaire de pourvoir et faire amas de pécunes 
» pour conduire et mener chevaliers sur les fron- 
» tières , en pourvoiant aux garnisons. Je supplie 
» à vostre sanctitude, moj mander qu’il est de 
» faire ; car je suis conslrainct, pour le douste des 
» Turcqs, dormir de nuict au port de la mer, et 
» sur une navire ; car toute la cité pleure , crie , 
)» appelle et désire avoir secours et bonne ayde. 
» J’ai tout maintenant escript et mandé au roy 
» de Hongrie la nouvelle de ce cruel conûict. 
» Plusieurs frères et religieux , arrivez au camp 
» des chresptiens, pour les consoler et enhorter 
« de bien faire , ont esté occis par lesdits Turcqs. 
» Ne scay autre chose pour l’heure, fors que je 
» me recommande humblement à vostre sancti- 
» tude. Escript à Segnie, le treiziesme de septem^ 
» bre, l’an mil quatre cens quatre-vingt treize. 
» £st servus Jidelis , Anthonius Fabregues. » 

CHAPITRE CCLXIX; 

Les espousaiUfs de madame Blanche-Marie, fille du duc de Milan, que 
Dieu absoiWe , conjoincle par mariage à très excellent prince Maximi- 
lian j roy des Romains , et du couronnmnent d’elle. 

Madame Blaoche-Marie , fille au duc Galéas 
Maria , fut amenée du chasteau de Milan jusques 
à l’esglise cathédrale , à grant honneur et triuraphe, 
accompaigniée de deux ducs , ses frères et de leur 
oncle , de trois marquis , de sept contes', de dix 
ou douze barons , de cent chevaliers et de gentils- 
hommes sans nombre ; et se y furent deux ducesses, 
aulcunes marquises et contesses , ensemble très 
nobles dames et damoiselles , en grant multitude. 

Du chaslel de Milan jusques à ladite esglise est 
une rue de sept traicts d’arcqs de longueur , et 
laquelle fut parée et tapissée , et couverte par 
dessus , plaine d’escuchons armoyez aux armes du 
roy Maximilian , à croix Sainct-Andrieu et fusils; 
et devant aulcunes maisons estoient eschaffaulx 
chergez de dames fort gorgiases et de si grande 
monstre, qu’elles sembloient ducesses , tant bien 
estoient atournées et habituées de robes d’or , de 
velours, de damas , de satin et de précieuses pier- 
reries , de chaisnes d’or, de grosses'perles , estimez 
de grant valeur et extrême richesse. 

hem. Y avoit cinquante chevaliers , houssetz 
de drap d’or et d’argent, de velours, satin et 

aultres so)'es ; dix charriots chergiez de dames , 
tous couverts de drap d’or et d’argent , de velours 
et samis ; et entre lesquels en y eut deux lesquels , 
avecq ce qu’ils estoient couverts de draps d’or , 
estoient l)ordez de perles assez gros et pesans. 

Item. Y avoit six vingts nobles hommes vestus 
de drap d’or; deux cens robbes de drap d’argent , 
et huit à noef cens gentilshommes habituez de 
velours , satin , damas et aultres soyos. 

Iletn. En ladite esglise y avoit deux pavillons 
tenduSjl’ung de drap d’or, pourlesambassadeursdu 
roy des Romains ; l’aultre , de drap d’argent, pour 
la royne et ses nobles parens. La messe fut chantée 
par l’archevesque de Milan ; laquelle messe tota- 
lement achevée, la royne, au nom du roy, fut 
espousée par l’ung de ses ambassadeurs , nommé 
Regis, et après fut couronnée d’une couronne 
estiinécà la valeur de cent mille ducats, à cause des 
dignes précieuses pierreries et grosses perles dont 
elle estoit estolfée ; et fut ce mystère accomply en 
présence des ambassadeurs de France et de Venise. 

Les princes, royne , dames et damoiselles retour- 
nèrent au chastel sur chevaulx boussez de draps 
d’or et d’argent ,, comme dessus ; et la royne estoit 
montée sur une très belle hacquenée blance, hous- 
sée de drap d’or par dessus, cloutée de doux d’or, 
accompaigniée de quatre chevaliers , lesquels por- 
toient ungpale de drap d’or par dessus elle. 

La renommée couroit en court que le josne duc 
de Milan, son frère, et son oncle, avoient doté 

ladite royne de sept cens mille ducats comptans , 
et pour les joyaulx quatre cens mille , et les parens 
de deux cens mille. 

Et quant la royne monta en barge pour venir 
vers le roy son mary, avec Icsdits amba^adeurs 
de France, les Milanois remerchièrent le roy de 
ce qu’il s’estoit allié à eulx , veu qu’il povoit 
trouver plus noble dame , plus riche et plus belle; 
el promisrent auxdits ambassadeurs que, quant le 
roy auroit aflPaire d’or ou d’argent et de gens, le 
tout lui seroit abandonné. 

En ce temps , le roy des Romains fit publier en 
trois langaiges, par les quarrefours de la ville 
d’Anvers , comment il abolissoit la dégradation 
de honneur, que l’empereur avoit laicte en l’an 
mil quatre cens quatre-vingt et huict, en ladite 
ville , contre la personne de monseigneur Philippe 
deClèves, seigneur de Ravestain, en disant que 
la guerre que ledit de Ravestain avoit menée 
paravant contre les Flamengs et aultres^ avoit 
esté faicle de son bon voloir, à bon tiltre et juste 
querelle ; si le restituoit en son honneur comme 
dessus. 


FIN DU QUATRIÈME VOLUME DES CHRONIQUES DIS 
J. MOLINET. 

